
ZBIGNIEW  NIENACKI

PÁN  TRAGÁČIK  A NEVIDITEĽNÍ

Románový cyklus o pánu Tragáčikovi bol v Poľsku ocenený ako najúspešnejšie literárne dielo pre mládež za posledných štyridsať rokov. Získal si obľubu aj za hranicami svojej vlasti a v slovenskom preklade vyšlo zatiaľ päť príbehov tohto sympatického hrdinu s detektívnymi schopnosťami a milým zmyslom pre humor. V tomto zväzku si pán Tragáčik zmeria sily s Neviditeľnými, mocným medzinárodným gangom zaoberajúcim sa krádežami a pašovaním umeleckých diel a starožitností. Neviditeľní sa pokúšajú preniknúť do Poľska a vytvoriť tam sieť svojich spolupracovníkov. Usilujú sa nájsť poklad rodiny Dobeneckovcov, obsahujúci okrem šperkov aj vzácne rukopisy a literárne pamiatky, a previezť ho do Nemeckej spolkovej republiky. Treba im to prekaziť a odhaliť ich vodcu. Lenže ako na to, komu v tomto prípade možno veriť? Nepatrí k Neviditeľným aj nová Tragáčikova spolupracovníčka Monika? Alebo azda aj sám pán Tragáčik?

PRVÁ  KAPITOLA
Tajomstvo nového písacieho stola — Samostatný referát pre špeciálne záležitosti — Kvalifikácia detektíva — Prečo som starý mládenec? — Objavuje sa „ktosi“ — Metódy detektívov — Smutné tušenie — Načo pricestoval Johann Schreiber? — Slečna Monika

Jedného jarného dňa do mojej miestnosti na Ministerstve kultúry a umenia priniesli druhý písací stôl. Táto skutočnosť ma znepokojila a hneď som sa ohlásil u nadriadeného, aby mi vysvetlil, čo sa deje.

Mali by ste vedieť, že v miestnosti, ktorú som doteraz mal iba pre seba, bol Samostatný referát pre špeciálne záležitosti, patriaci Oddeleniu múzeí a pamiatkovej starostlivosti, na čele ktorého stál riaditeľ Marczak. Dvere s neveľa hovoriacim nápisom uzatvárali vstup do miestnosti s mojím písacím stolom a niekoľkými starostlivo zamknutými zásuvkami, kde boli fascikle plné dokumentov a poznámok o muzeálnych a súkromných zbierkach umeleckých diel, ktoré sa stratili počas vojny, ako aj kartotéky medzinárodných falšovateľov obrazov a priekupníkov so starožitnosťami. Tu, v tejto malej miestnosti na Krakovskom Predmestí, zaoberal som sa vysvetľovaním záhad okolo strát nesmierne cenných pamätihodností, tu som pracoval na rozpletaní zauzlených nití, ktoré viedli k zločineckým gangom, k pašerákom aj obyčajným zlodejom. Zvyčajne som riešil záležitosti dôverného a veľmi chúlostivého charakteru, keď hranica medzi zločinom a nevedomosťou bola občas takmer nepostrehnuteľná.

Na medzinárodných aukciách ceny starožitností jednostaj stúpali. Čoraz viac ľudí si uvedomovalo materiálnu hodnotu pamätihodností, chcelo do nich vložiť peniaze, vlastniť ich a tešiť sa z nich vo vlastných domoch.

Dopyt po starých umeleckých dielach spôsobil, že ich pašovanie sa veľmi vyplácalo. Poľsko, ktorého kultúrne bohatstvo v čase vojny a za hitlerovskej okupácie veľmi utrpelo, muselo sa brániť pred narastajúcou zločinnosťou. Múzeá, strážiace poklady národnej kultúry, dostávali čoraz dokonalejšie zabezpečovacie systémy proti krádežiam, zvýšil sa záujem o počínanie súkromných priekupníkov s umeleckými predmetmi, colníci si väčšmi všímali batožiny cestujúcich. Vyhlásila sa veľká vojna falzifikátorom umeleckých diel, ktorí sa chceli obohacovať na účet neodbornosti naivných zberateľov predmetov rôzneho druhu.

Boj proti zločinnosti v tejto oblasti viedli špecializované skupiny Vrchného veliteľstva milície, colné úrady, pracovníci múzeí. Samostatný referát, ktorého som bol šéfom a súčasne jediným pracovníkom, tiež zohrával dosť dôležitú rolu a mal plniť viacero úloh. Fascikle a kartotéky v mojej miestnosti ukrývali nejeden prípad, hoden pera autora senzačných poviedok.

Hádam nemusím zdôrazňovať, že vzhľadom na dosť delikátny charakter tejto práce bola činnosť referátu zahalená tajomstvom a iba niekoľko úradníkov Ministerstva kultúry a umenia sa domýšľalo, čo sa skrýva za dverami mojej miestnosti. Aj preto ma znepokojilo, keď dvaja zriadenci ministerstva zrazu vniesli druhý písací stôl.

Pripravte sa na veľké prekvapenie, — povedal mi riaditeľ Marczak a ponúkol mi miesto v pohodlnom kresle oproti jeho mohutnému stolu. — Čaká vás postup. Do tejto chvíle ste boli starším referentom. Odo dneška ste vedúcim Samostatného referátu pre špeciálne záležitosti. Teší vás to?

Prirodzene! — nadšene som zvolal. — Lenže do miestnosti mi postavili ešte jeden písací stôl. To ma znepokojuje.

Riaditeľ Marczak sa zhovievavo usmial. Mal okrúhlu bacuľatú tvár s ružovými lícami a veľkou plešinou nad čelom. Na tvári sa mu vždy črtal výraz obrovskej poctivosti, ale bol to človek neobyčajne bystrý a prešibaný. Nejedného zločinca oklamal nevinným pohľadom belasých očí.

—
Či ste už niekedy počuli, pán Tomasz, aby vedúci
bol súčasne jediným pracovníkom? Bolo by to v poriadku, keby sám vydával príkazy a sám si podával správy? Keď ste sa stali vedúcim, tak som myslel aj na to, aby ste mali podriadeného.

Necítil som sa na to, aby som viedol iných ľudí. Charakter práce bol veľmi zvláštny. Nový pracovník by sa musel nielen vyznať v umení a jeho dejinách, ale mať aj detektívne schopnosti. Práca bola spojená s mnohými dobrodružstvami, niekedy veľmi nebezpečnými. Taký človek okrem špeciálneho vzdelania mal sa vyznačovať aj dobrou fyzickou kondíciou, odvahou a podnikavosťou. Mal to byť človek osamelý, nezaťažený rodinou, lebo tento typ práce vyžadoval časté mnohodňové služobné cesty mimo Varšavy.

Riaditeľ Marczak akoby čítal moje myšlienky.

—
Prosím, neobávajte sa, pán Tomasz. Našli sme niekoho veľmi vhodného. Ten „ktosi“ je slobodný, vyštudoval dejiny umenia, má prax v Národnom múzeu aj v oblastnom múzeu. Výborne šermuje a jazdí na koni, na juniorských majstrovstvách získal titul v streľbe zo športovej malorážky...

V tom okamihu som kašľom prerušil riaditeľovu prednášku.

Ste prechladnutý? — v Marczakovom hlase bolo cítiť starosť o moje zdravie.

Nie, — odvetil som. — Ale dovoľujem si pripomenúť, pán riaditeľ, že v samostatnom referáte sa nejazdí na koni, nestrieľa sa z pušky ani z kanóna. Skôr je potrebný dôvtip, inteligencia a vedomosti.

Áno, prirodzene, — súhlasil riaditeľ. — Zdá sa mi, že ten ktosi má aj tieto vlastnosti. Ešte v základnej škole viedol Krúžok mladých detektívov a počas prázdnin odhalil bandu zlodejov, čo kradli jablká v záhradách miestnych roľníkov. Náš „ktosi“ sa trocha nudil pri práci v múzeách, pri inventarizovaní a utieraní prachu na umeleckých predmetoch, a ako napísal do žiadosti, „túži po dobrodružstvách a silných zážitkoch“. A preto, pán Tomasz, nenašli sme nijaké dôvody na zamietnutie jeho žiadosti, tým skôr, že úlohy v boji so zločinnosťou rastú a my musíme zdvojnásobiť svoje úsilie. Okrem toho sa kandidát vyznačuje nie zanedbateľnou vlastnosťou, ktorá sa hodí pri práci detektíva. Ľahko môže pomýliť každého zločinca.

Čo je to za nezvyčajnú vlastnosť? — zaujímal som sa.

Je to jednoducho veľmi pekná osoba, — ubezpečil ma Marczak.

Takmer som zapadol do hlbokého kresla.

—
Teda je to žena... — šepol som zdrvené.

Z tváre riaditeľa Marczaka sa stratil nevinný výraz. Zmraštil obočie a prísne na mňa zazrel.

Azda máte nejaké predsudky? — rozčúlil sa. — Či neviete, že ženy sa takmer na každom poli vyrovnajú mužom? Alebo azda staromládenecká nedôvera vám káže takto nepriateľsky sa stavať k myšlienke spolupráce so ženou? Vaše odsúdeniahodné staromládenectvo je vaša čisto súkromná vec. Ale nedovolíme, aby vaše predsudky mali vplyv na činnosť referátu pre špeciálne záležitosti.

Nemám predsudky voči ženám, — vyjachtal som.

Tak prečo ste sa neoženili? — pohotovo sa spýtal Marczak. — Či na vás nevplýval príklad šťastného manželského spolužitia vášho predstaveného?

Zvesil som hlavu.

Veď predsa viete, pán riaditeľ, že som sa už niekoľko ráz takmer oženil. Ale práve vtedy ste ma vždy vyslali na dlhší čas do terénu a nikdy som nemohol vec dotiahnuť do konca. Nie každá žena chce mať za muža človeka, ktorý väčšiu časť roka trávi mimo domu.

Len nezvaľujte vinu na charakter svojej práce, — strašne zahrmel riaditeľov bas. — Aj námorníci sú často preč, a nadlho, a predsa si zakladajú rodiny. Jednoducho ste voči ženám zaujatý. Ale s tým treba skoncovať.

Pri tých slovách riaditeľ buchol päsťou do stola, čím mi dal na vedomie, že nemieni dlhšie diskutovať na tému nového pracovníka. Zničený som vstal z kresla, aby som sa vrátil do svojej miestnosti a v samote popremýšľal o údere, ktorý na mňa tak neočakávane doľahol. Ale Marczak ma posunkom vrátil do kresla.

—
Ešte chvíľočku, pán Tomasz, — usmial sa chytrácky, akoby bol predvídal, že mienim utiecť z jeho pracovne. — Tá mladá osoba čaká vo vedľajšej miestnosti. Chcem vám ju predstaviť. Oboznámite ju s pracovnými povinnosťami. Pracuje u nás už odo dneška.

Do riaditeľovej pracovne vošla vysoká, asi dvadsaťštyriročná dievčina. Bola naozaj pekná, taká sladká, až gýčovito pekná krasotinka ako zo zahraničných módnych reklám. Bola oblečená v štýle retro, mala dlhé šaty. Svetlé vlasy sa jej krútili do majstrovských lokní. Biela pokožka, maličké ústa v tvare srdiečka, belasé, veľmi podmaľované oči.

—
Monika, — povedala, podávajúc mi krehkú ruku
s ostrými nechtami nalakovanými na červeno. Mal som
dojem, že ešte pred chvíľou trhala na kusy krvavé hovädzie mäso.

S takou slečinkou by sa dalo eventuálne ísť na diskotéku, ale myšlienka, že ju mám zasvätiť do záležitostí referátu, dávať jej príkazy, vyžadujúce dôvtip a fyzickú silu, videla sa mi absurdná. Nonšalantný štýl, akým ma pozdravila, koketný úsmev, ktorým obdarovala riaditeľa Marczaka, bol iste na mieste v nejakom zábavnom lokáli, ale nie tu, na Oddelení múzeí a pamiatkovej starostlivosti.

Vážne som povedal:

Som Tomasz, starší referent.

Vedúci, — pripomenul Marczak. — Odo dneška ste vedúcim a slečna Monika bude vo funkcii mladšieho referenta.

Riaditeľ Marczak vyšiel spoza písacieho stola a veľmi elegantne prisunul slečne priepastné kreslo. Súčasne ma prebodol vyčítavým pohľadom. Iste ja som mal prisunúť to kreslo, no namiesto toho som len skľúčený stál pri stene.

Monika robila na mňa dojem osôbky túžiacej po pekných šatách, kozmetike, ľúbostných pletkách. Nebolo ťažké si predstaviť, že po skončení práce bude na ňu čakať pred ministerstvom rad dlhovlasých mládencov a pozývať ju na rôzne zábavy. Už som ju videl v kaviarni, ako ľahostajne vykladá svojim priateľkám o šéfovi a o veciach, ktorými sa musí zaoberať. Keď sa priekupníci so starožitnosťami dozvedia, akú mám spolupracovníčku, zaparkujú svoje luxusné autá priamo pred ministerstvom. Navrhnú jej výlet k Zegrzyňskému zálivu alebo party vo vilách na okraji mesta, aby z nej vytiahli podrobnosti o predsavzatiach referátu, ktorý medzi iným mal za úlohu aj vnikať do ich nekalých obchodov.

Asi som budil dojem zdeptaného, nešťastného človeka, inými slovami, iste som mal hlúpy a tupý výraz tváre. Tá mladá osôbka sa totiž začala ku mne správať veľmi pohŕdavo. Celý jej záujem sa sústredil na riaditeľa Marczaka.

—
Veľmi sa teším, že ste priaznivo vybavili moju žiadosť, — vyhlásila so žiarivým úsmevom, graciózne prehodila nohu cez nohu a vybrala si cigaretu z koženej tabatierky. — Vždy som túžila pracovať ako detektívka. Práca v múzeu je nudná, monotónna, človek nemôže prejaviť svoje schopnosti.

Pracoval som v múzeu dlhší čas a bol som tým nadšený. Nebolo pre mňa nič krajšieho ako pobyt medzi starými, vzácnymi predmetmi, vyznačujúcimi sa nezvyčajnou krásou. Táto slečna tiež bola nezvyčajne pekná, ale ja som mal radšej pekné staré obrazy, nábytok, krásnu starú bižutériu.

Ovládam francúzštinu, nemčinu, angličtinu, — štebotala slečna Monika a poťahovala si z cigarety. — Keď som ako štipendistka bola v Londýne, náruživo som chodila na filmy s Jamesom Bondom. Vtedy som sa rozhodla, že sa stanem Jamesom Bondom v sukni.

A kto je to Bond?— spýtal som sa s hlúpym výrazom, hoci aj ja som videl viacero filmov s Jamesom Bondom.

Vy ste nepočuli o Bondovi? — teraz jej už zaznel v hlase neskrývaný výsmech. — Je to tajný agent anglickej rozviedky s číslom 007, ktorý prežil množstvo fascinujúcich dobrodružstiev. Čosi ako Stierlitz a kapitán Kloss. O tých ste iste počuli alebo ste ich videli v televízii.

Dozaista, — horlivo som prikývol, — lenže to sú vymyslené postavy. A my tu máme sivú, nezaujímavú skutočnosť. Budete úradníčkou, mladšou referentkou, a nie tajným agentom Oddelenia múzeí a pamiatkovej starostlivosti. Nerozmýšľali ste radšej o práci vo filme? Počul som, že práve idú nakrúcať film o kontrarozviedke.

Ach, nie! — zvolala. — Nechcem prežívať vymyslené príbehy.

To hej, chápem, vás. — Riaditeľ Marczak sa ešte raz srdečne usmial na slečnu Moniku a potom mi rozkazovačne povedal:

—
Prosím, vysvetlite slečne Monike jej povinnosti.
Myslím, že u nás bude môcť dokázať svoje schopnosti.

Ťarbavo ako robot som vstal z kresla a zašepkal som:

—
Poďme do nášho referátu. Dostanete prvú úlohu.
Na chodbe sa ma slečna Monika spýtala:

Akou metódou pracujete? Podľa Sherlocka Holmesa, komisára Maigreta, alebo Pierra Mansona?

Metódou pána Tragáčika, — odpovedal som vážne.

Pána Tragáčika? A to je kto?

Až som zastal na červenom koberci, aký ležal na chodbe každého poriadneho ministerstva.

—
Vy ste nepočuli o pánu Tragáčikovi? To je veľmi
zle. Prosím, aby ste do zajtra vyplnili medzery vo svojich vedomostiach o najslávnejších detektívoch a ich metódach.

Keď som otváral dvere do miestnosti, znova sa spýtala:

Budem mať takú malú pištoľ, aby sa mi vmestila do kabelky? Lebo ja zbožňujem malé kabelky.

Pištoľ? — vyjachtal som. Na tvári sa mi zjavil taký zhnusený výraz, že sa na mňa prvý raz usmiala. — Nepoužívam také starosvetské náradie, — vysvetlil som. — Pištole už vyšli z módy.

—
A čo sa teraz používa? Zaťukal som si prstom na čelo.

—
Hlava, milá slečna. Treba prinútiť pracovať sivú
kôru mozgovú.

Usadil som slečnu Moniku za nový písací stôl. Sám som si sadol za svoj a dlho som mlčky hľadel na spolupracovníčku, uvažujúc, akú úlohu jej mám zveriť. Moje mlčanie sa predlžovalo, čo Moniku trocha znepokojilo. Začala sa vrtieť na stoličke, nervózne si zapálila cigaretu.
Nie ste mnou nadšený, — usúdila.

Veru nie, — úprimne som sa priznal a dodal som: — V kádrovom oddelení je iste obálka s vašimi osobnými dokladmi. Je tam životopis, všetky údaje o vás. Ale radšej by som sa o vás dozvedel z vašich úst.

Prosím, spytujte sa, — pohŕdavo vydula pery.

Máte snúbenca?

Dokonca niekoľkých.

—
Ako to? — začudoval som sa. Mykla plecami.

—
Krúti sa okolo mňa niekoľko mládencov, dokonca
mi ponúkali manželstvo, ale zatiaľ ešte nepomýšľam na
založenie rodiny. Vy ste tiež slobodný?

Zatváril som sa, že nepočujem otázku.

Máte priateľky, kamarátky?

Nie, nemám rada konkurenciu.

Bývate sama, alebo s rodičmi?

S rodičmi, ale už som si zaplatila samostatný byt. Ešte tento rok ho mám dostať.

Čím sú vaši rodičia?

Vyslovila meno známeho herca a nahlas sa rozosmiala:

—
Vypytujete sa ma takým štýlom, až som ochotná
veriť, že ma chcete pozvať na večeru.

Začervenal som sa.

—
Vždy si rád overím, s kým mám spolupracovať.

Odomkol som hornú zásuvku písacieho stola. Rozložil som pred sebou kartónový obal a vybral som z neho správu, ktorú som dostal z Ministerstva vnútra.

—
Slečna Monika. Dnes večer pricestuje do Varšavy
Johann Schreiber a ubytuje sa na ôsmom poschodí hotela Fórum. Je to Nemec, občan Západného Berlína, majiteľ veľkého aukčného salónu, kde sa predávajú umelecké diela a starožitnosti. Pán Schreiber prichádza do Poľska na poľovačku, od našich orgánov získal povolenie na odstrel vlka v Bieszczadách. Zaplatil za to kopu peňazí a my devízy potrebujeme. Možno je pán Schreiber naozaj nadšeným poľovníkom, ale musíme byť ostražití. Dostávate prvú úlohu: Prosím, zistite, načo v skutočnosti prišiel do Poľska majiteľ aukčného salónu. Nemusím hádam zdôrazňovať, že ste viazaná služobným tajomstvom.

Ako vyzerá pán Schreiber?

Dúfam, že sa to dozviem od vás.

Zhasla cigaretu, slušne pozdravila „do videnia“ a vyšla z miestnosti, zvodne sa kolíšuc v bokoch.

Po chvíli sa predsa len vrátila. Nazrela cez pootvorené dvere a povedala:

Spomenula som si, pán šéf, že predsa čosi viem o pánu Tragáčikovi a jeho metódach. Pán Tragáčik pôsobí dojmom naivného, obmedzeného, zábavného čudáka. V skutočnosti je bystrý, inteligentný a voči protivníkom bezohľadný. Je to dobrá metóda. Zaujíma ma, či by som ju tiež mohla použiť.

Ako to myslíte? — spýtal som sa.

Teda sa mi to podarilo. Dokonca aj istý dôvtipný človek mi naletel!

Okamih, slečna Monika! — zvolal som, vidiac, že chce zatvoriť dvere a odísť. — Prosím vás, vráťte sa na chvíľku!

A keď si znova sadla za svoj písací stôl, odomkol som dolnú zásuvku a vybral som fascikel, v ktorom boli kópie mojej úradnej korešpondencie.

—
Dovoľte, aby som vás zoznámil s obsahom jedného môjho dôverného listu, — oznámil som.

A nahlas som prečítal:

Vedúcemu kádrového oddelenia Ministerstva kultúry a umenia.

V súvislosti s návrhom na zaradenie nového pracovníka na referát, ktorý vediem, dovoľujem si oznámiť Vám, že z osôb uvedených vo Vašom liste sa najlepšie hodí s. Monika S., dvadsaťštyriročná, absolventka štúdia dejín umenia, doteraz zamestnaná v Národnom múzeu. Ovláda tri jazyky, prejavuje detektívne schopnosti a veľmi sa zaujíma o prácu v našom odbore. Podľa Vašich informácií má aj široké známosti medzi takzvanou „zlatou mládežou“ a priekupníkmi so starožitnosťami, čo nám umožní získať informácie o nelegálnych transakciách s umeleckými dielami. Okrem toho sa vyznačuje hereckými schopnosťami zdedenými po otcovi. ..

Prerušil som čítanie.

Myslím, že to stačí, — šepla. — Výborne ste zahrali svoju úlohu, pán šéf. Myslela som si, že riaditeľ Marczak...

Ach, — skočil som jej do reči, — my si s riaditeľom Marczakom radi pripravujeme všelijaké prekvapenia. Aj on, aj ja občas hráme pred sebou rôzne roly, aby sme nevyšli z cviku. Veľmi nám to pomáha v boji so zločincami.

Chápem, pán šéf, — vzdychla si.

Cítite sa dotknutá? — spýtal som sa.

Nemám rada, keď si zo mňa niekto strieľa. Jedna nula pre vás, pán šéf. Dúfam, že sa nám spolu bude dobre pracovať.

Prikývol som. Aj ja som v to dúfal.

DRUHÁ  KAPITOLA
List od Anny von Dobeneckovej — História ukrytia nesmierne cennej zbierky — Čudné mlčanie — Šanca jedna ku tisíc — Slečna Monika v akcii — Zatknutie zlodejky — S kým sa stretol západoberlínsky starožitník? — Roztrhaný obrúsok — Fort Lyck a čo z toho vyplýva? — Prečo som mal až po krk svojej spolupracovníčky?

Na druhý deň si ma zavolal riaditeľ Marczak.

— Chcel by som, aby ste sa zoznámili s obsahom jedného listu, ktorý dostal pred tromi mesiacmi minister kultúry. Zároveň by som chcel poznať váš názor na vec, ktorej sa list týka.

Po týchto slovách mi riaditeľ Marczak podal list napísaný po nemecky.

Vážený pán minister!

Volám sa Anna von Dobenecková, rodená Gottliebová. Bývam vo Frankfurte nad Mohanom, Siegfriedova ulica 7. Pred niekoľkými dňami som si v nemeckých novinách prečítala článok o živote na území bývalého Východného Pruská, ktoré patrí Poľsku. Dozvedela som sa, že v mojom rodnom meste Moragu je Múzeum Johanna Gottfrieda Herdera, veľkého nemeckého filozofa. Veľa rokov nám nahovárali, že Poliaci ničia na území bývalého Pruská všetky stopy po Nemcoch, dokonca aj po tých, ktorí kedysi priniesli vklad do ľudského myslenia. Teraz som sa dozvedela, že to nie je pravda. Práve v starej radnici v Moragu, v Herderovom rodisku, nachádza sa jeho múzeum. To znamená, že sa u vás nenechávajú upadnúť do zabudnutia miesta spojené so životom a činnosťou naozaj veľkých synov nemeckého národa a venuje sa im starostlivosť. Práve táto skutočnosť ma doviedla k tomu, aby som Vám napísala.

Dozvedela som sa, že Herderovo múzeum je chudobné na exponáty. Azda by som mohla pokojne zomrieť s vedomím, že beriem so sebou do hrobu tajomstvo, ktorého vysvetlenie môže obohatiť zbierky tohto múzea ? Myslím si, že aj môj nebohý otec Dr. Hans Gottlieb by bol spokojný s mojím rozhodnutím. Práve on celé roky zbieral a hromadil staré manuskripty, listy a rukopisy slávnych ľudí, ako aj staré tlače, ktoré sa viažu k histórii niekdajšieho Východného Pruská. V roku 1938 som mu pomáhala zabaliť zbierku do dvoch debien a starostlivo ju ukryť na mieste, ktoré bolo na to špeciálne pripravené. Môjho otca o rok neskôr povolali do vojska a v roku 1941 zahynul na východnom fronte. Iba ja jediná viem, kde sú ukryté debny so zbierkou.

Môj otec bol obľúbeným lekárom, dokonalým znalcom, všelijakých byliniek. Okrem medicíny a liečenia bylinami sa zaoberal aj zbieraním listov slávnych ľudí a všelijakých manuskriptov. Táto jeho záľuba ma nenadchýnala, napokon, veľmi skoro som sa vydala, opustila rodný dom a nasťahovala sa k manželovi. Kedykoľvek som otca navštívila, ukazoval mi svoju zbierku. Pamätám sa, že vlastnil Herderove listy Goethemu; kúpil ich od kohosi za vysokú sumu. Ukazoval mi aj rukopis jednej so Schopenhauerových prác, niekoľko Mozartových listov, listy pani Walewskej z obdobia, keď žila v Kamenci. V zbierkach môjho otca bola aj originálna skica Dávida d‘Angersa k medailónu Adama Mickiewicza, urobená v dňoch, keď bol Mickiewicz vo Weimare. Prirodzene, že tam bolo aj mnoho iných cenných vecí. Môj otec nebol pruským šovinistom a zbieral všetko, čo nejakým spôsobom súviselo s krajom, v ktorom žil.

Prečo otec ukryl svoju zbierku ? Je to dosť zamotaná história. V roku 1934 v neďalekom Neudecku zomrel prezident Ríše poľný maršal Paul von Hindenburg. Neudeck bol Hindenburgov rytiersky majetok. Hitler ta dva razy prišiel, aby získal súhlas starého poľného maršala pre svoje plány na dobytie sveta. Náhoda chcela, aby pri poslednom rozhovore Hitlera s Hindenburgom bol prítomný aj môj otec ako lekár ošetrujúci umierajúceho maršala. Lebo keď nepomáhali rady lekárov z Berlína, zavolali môjho otca, ktorý bol v okolí veľmi známy.

Neviem, ako vyzeral posledný Hitlerov rozhovor s Hindenburgom. Otec mi o tom nikdy nič nepovedal. Hitler potom oznámil, že Hindenburg požehnal všetky jeho plány, ale postupom času sa o môjho otca začalo zaujímať gestapo a diskrétne sa vypytovať, či nemá v úmysle písať pamäti alebo či nerozpráva o Hitlerovom rozhovore s Hindenburgom.

Môj muž Johann von Dobeneck sympatizoval s fašistami. Vzhľadom na to, že som otca mala veľmi rada, upozornil ma, že sa okolo neho vytvára ovzdušie upodozrievania a že bude najlepšie, keď ako lekár a pruský dôstojník vstúpi do vojska, čo aj urobil. Predpokladal však, že budú hľadať nejaké poznámky o Hitlerovom rozhovore s Hindenburgom, a obával sa, že keď gestapo nájde v jeho dome bohatú zbierku nielen z nemeckých, ale aj z poľských dejín, použijú to proti nemu. Preto na moju radu rozhodol sa otec zbierku ukryť. Starostlivo sme prichystali úkryt, aby sa zbierka ani za dlhé roky nezničila.

Vypukla vojna. Zahynul môj otec, neskôr aj manžel a moji dvaja synovia. Zostala som na svete sama a dlhé roky som žila v nenávisti voči Poľsku, lebo môjho muža zabili vo Varšave vo februári 1943. Ale čas zaceľuje rany a správa o Herderovom múzeu a o vzťahu Poliakov k nemeckým pamiatkam vzbudila vo mne túžbu zachrániť pred nenávratným zabudnutím a zničením pamiatky po veľkých synoch poľského a nemeckého národa. Rozhodla som sa ukázať miesto, kde sú ukryté zbierky môjho otca.

Mám však niekoľko podmienok. Koncom roku 1944, keď som z Východného Pruská utekala pred Rusmi, schovala som v otcovej skrýši rodinné šperky Dobeneckovcov. Chcem, aby boli vrátené môjmu vnukovi Alfrédovi von Dobeneck. Pamiatky nemeckej kultúry, ako sú listy a verše Goetheho, prosím odovzdať Goetheho domu vo Frankfurte nad Mohanom. Pamiatky na Herdera nech obohatia múzeum v Moragu a zvyšné dokumenty, ktoré majú hodnotu pre poľskú kultúru, rozdeľte podľa vášho uváženia a ich hodnoty.

Netrpezlivo očakávam Vaše rozhodnutie. S úctou

Anna von Dobenecková.

—
Čo si myslíte o tom liste? — spýtal sa ma Marczak,
keď som dočítal.

Uvažoval som:

Stará pani veľmi vzrušujúco píše o výčitkách svedomia, ktoré sa v nej ozvali, ako aj o starostlivosti o poľské a nemecké pamätihodnosti. Uznanlivo sa vyslovuje o našej kultúrnej politike na severozápadnom území Poľska. Ale v podstate jej ide len o získanie klenotov, ktoré chce venovať vnukovi.

Čo poviete, ako by sme mali reagovať na tento list?

Myslím si, že vy a ľudia kompetentnejší než ja už prijali rozhodnutie v tejto veci. Ale ak chcete počuť moju mienku, poviem vám ju stručne: Treba prijať jej podmienky. Z právneho hľadiska všetko, čo sa nachádza na území Poľska, patrí nášmu štátu ako takzvaný ponemecký majetok. Lenže ak neprijmeme podmienky, možno navždy stratíme šancu získať nepublikované originálne verše a listy Goetheho, Herdera, pamiatky po Mickiewiczovi a iné pre kultúru neoceniteľné predmety, ktoré majú sto ráz väčšiu hodnotu ako klenoty Dobeneckovcov.

Správne, pán Tomasz. Tak sa rozhodli aj naši predstavitelia hneď po liste pani Dobeneckovej. Napísal som jej oficiálnu odpoveď, no žiaľ, odvtedy uplynuli už tri mesiace, a doteraz neodpísala. Zaujímavé, však?

Veru, — prisvedčil som.

Čo myslíte, prečo pani Dobenecková nezareagovala na náš list, hoci sme prijali jej podmienky?

Bola to veľmi ťažká otázka.

—
Príčin môže byť niekoľko, — začal som opatrne.
— Pani Dobenecková mohla odcestovať za hranice na
niekoľko mesiacov. Mohol sa aj nájsť ktosi, kto jej vy
svetlil, že klenoty Dobeneckovcov, nech by boli akokoľvek cenné, majú oveľa menšiu hodnotu než zbierka jej otca. Cena starých rukopisov predsa rastie z roka na rok. Za list, ktorý Chopin napísal z Anglicka dcére George Sandovej, zaplatili nedávno na aukcii v Paríži až štrnásťtisíc frankov. Pani Dobenecková spomína Schopenhauerov rukopis. Jeden zo západných starožitníkov, známy pán Eggert zo Stuttgartu, nedávno ponúkol na predaj Schopenhauerov rukopis „Perergaund Paralipomena: kleine philosophische Schriften“. Výkričná cena rukopisu bola štvrť milióna mariek. Na
veľkej aukcii rukopisov v Kolíne dali na predaj Mozartov list, v ktorom slávny skladateľ vo veľkej núdzi žiada
o podporu. List predali za dvadsaťjedentisíc mariek.
V tejto situácii azda pani Dobenecková bude žiadať
nielen klenoty, ale aj niektoré cenné rukopisy. Nie je
ani vylúčené, že bude chcieť získať všetko a pošle sem
niekoho, kto potichu vyberie zbierky z úkrytu a po
vytriedení sa pokúsi prepašovať najcennejšie veci za
hranice. Ale myslím si, že táto posledná eventualita je
dosť pochybná.

Aj ja si to myslím, — povedal Marczak. — To je priveľké riziko. Napokon, ak to neurobila za vyše tridsať rokov, prečo by sa práve teraz mala chytiť tohto spôsobu? Iba v hlúpych filmoch prichádza o polnoci na rázcestie biely mercedes so zahraničnou poznávacou značkou, niekoľko džentlmenov výkope tajomnú skrinku a odváža ju v modrú diaľ, akoby Poľsko bolo púšťou, na ktorej vietor zakryje všetky stopy. Smutná skutočnosť hovorí, že podobného činu by sa skôr mohol dopustiť nejaký skorumpovaný Poliak na príkaz cudzinca. Časť vecí by sa predala na mieste a časť by sa opatrne prepašovala, hádam aj za pomoci našich občanov. V každej krajine sa predsa vždy nájde nejaký darebák.

Nerobím si ilúzie, pán riaditeľ, — ozval som sa. — List pani Dobeneckovej je priveľmi vecný, priveľmi obchodný na to, aby som ju neupodozrieval, že aj ona sa pokúsila o tento riskantný spôsob. Ibaže nepriniesol výsledok. Úkryt je možno na takom mieste, že sa doň nemožno nepozorovane dostať.

Súhlasím s vami. Musíme však oceniť dobrý úmysel autorky listu. Ešte nejaký čas počkáme na odpoveď pani Dobeneckovej, a keď nepríde, bude treba zájsť do Frankfurtu a dohodnúť sa s ňou osobne. Hádam pôjdeme obaja. Chcel by som vás mať pri sebe, lebo táto vec vyzerá dosť záhadne. A okrem toho špecializujete sa na zbierky, ktoré sa stratili počas vojny. Lenže to neznamená, že teraz máme sedieť so založenými rukami a čakať, kým sa pani Dobeneckovej uráči nám odpovedať. Čítali ste jej list? Sú nejaké možnosti nájsť skrýšu doktora Gottlieba bez pomoci pani Dobeneckovej?

Ešte raz som sa dôkladne oboznámil s obsahom listu.

—
Poviem úprimne, — vyhlásil som po úvahe, — že
list pani Dobeneckovej poskytuje primálo údajov, aby
sme sa mohli sami pustiť do hľadania. Je to šanca jedna
ku sto, ba hádam až jedna ku tisíc, že sa nám bez pomoci pani Dobeneckovej podarí nájsť skrýšu jej otca. Veď čo o tom všetkom vieme? Meno majiteľa zbierok: doktor Hans Gottlieb. Územie, kde sú zbierky ukryté: bývalé Východné Prusko. Pani Dobenecková spomína, že pochádza z Moraga, teda je to azda niekde tam na okolí. Lenže nie každý býva celý život na jednom mieste. Vieme, že doktora Gottlieba zavolali k chorému Hindenburgovi. Bol teda známym a uznávaným lekárom, iste sa naňho niekto pamätá, niekto bude vedieť poskytnúť informácie o ňom alebo o tom, kde býval. Možno svoje zbierky ukryl na mieste, kam mal ľahký a častý prístup. Veď ako píše stará pani, skrýšu prichystal veľmi starostlivo. Celú vec však veľmi komplikuje skutočnosť, že pri ukrývaní zbierok pomáhala Gottliebovi dcéra, ktorá bola vydatá za von Dobenecka, pravdepodobne pruského junkera. Nie je vylúčené, že práve dcéra prichystala úkryt pre otcovu zbierku v niektorom zo svojich kaštieľov či palácov a to veľmi rozširuje oblasť hľadania.

Šanca jedna ku sto? — zavtipkoval Marczak. — Podľa mojej mienky nie je tu nijaká šanca, pán Tomasz. Ale predsa sa musíte pustiť do hľadania. Treba získať čo najviac informácií o Gottliebovi a Dobeneckovcoch. Ten materiál sa nám zíde pri rokovaní s autorkou listu. Upozorníme ju, že aj bez akýchkoľvek jej údajov skrýšu skôr či neskôr nájdeme, lebo už vieme veľmi veľa. Možno ju to presvedčí, aby urobila kompromis.

Správne, — prisvedčil som. — Inými slovami, mám sa vybrať na Mazúrske jazerá a získať potrebné informácie.

Áno.

Potrebujem trocha času, aby som napísal listy niekoľkým ľuďom, ktorí sa zaujímajú o minulosť tohto kraja. Možno dostaneme od nich informácie o Gottliebovi i Dobeneckovcoch. S niektorými sa pousilujem spojiť telefonicky. Kým sa vyberiem do Mazúrska, chcel by som už mať aspoň skromnú stopu.

Správne. A teraz mi povedzte, ako sa správa slečna Monika a aké úlohy ste jej na začiatok pridelili. Mám také tušenie, že budeme z nej mať veľké potešenie.

Prikázal som jej sledovať istého Johanna Schreibera, majiteľa aukčného salónu v Západnom Berlíne. Včera večer pricestoval do Varšavy, aby si v Bieszczadách zapoľoval na vlka. Chcem vedieť, či mu naozaj ide len o vlčí kožuch.

Dočerta! — riaditeľ Marczak sa chytil za hlavu. — Čo to vyrábate, pán Tomasz! Zakazujem! Kategoricky zakazujem podobné kroky. Azda ste zabudli, že nie preto pozývame do našej krajiny stovky, ba tisícky zahraničných hostí a turistov, aby sme ich tu upodozrievali z nekalých úmyslov? Nežijeme v policajnom štáte, pán Tomasz, a okrem toho nie sme príslušníci milície. Nemáme právo nikoho sledovať iba preto, že vlastní aukčný salón, v ktorom sa predávajú starožitnosti a umelecké diela. Čo ak si Schreiber všimne, že ho sledujú, a oznámi to milícii alebo Ministerstvu vnútra? Viem si predstaviť tie telefonáty a strašné intervencie. Sme tu na ochranu pamiatok, a nie na vyrábanie kriminálnych afér, pán Tomasz. Zakazujem! Zakazujem podobné kroky, — hrmel riaditeľ Marczak.

V tom okamihu na Marczakovom písacom stole zazvonil telefón. Riaditeľ zdvihol slúchadlo, a vzápätí mu tvár od zlosti striedavo bledla a červenela.

—
Áno, súdruh veliteľ. Je našou pracovníčkou
a skutočne dostala isté špeciálne úlohy, — jachtal do
telefónu. — Ihneď pošlem nášho zamestnanca, aby všetko vysvetlil.

Riaditeľ odložil slúchadlo tak opatrne, akoby bolo zo skla. Dlhšiu chvíľu hľadel na mňa ako bazilišok, až napokon zlostne zasyčal:

—
Moniku zatkli v kaviarni hotela Fórum. Je podozrivá z krádeže peňazí. Hneď sa berte na veliteľstvo
a vysvetlite celú záležitosť!

A riaditeľ Marczak, teraz už červený ako rak, ukázal prstom na dvere svojej pracovne.

S hlavou plnou najhorších predtúch skočil som do svojho vehikla, zaparkovaného pred ministerstvom, a náhlil som sa na veliteľstvo, kde som dosť dlho a vyčerpávajúco vysvetľoval, že slečna Monika nie je kaviarenská zlodejka, ale pracovníčka Oddelenia múzeí a pamiatkovej starostlivosti.

—
Chcela som len vziať roztrhaný papierik z popolníka na stolíku, od ktorého odišli istý cudzinec a Poliak, ktorý sa s ním rozprával. Cudzinec naň čosi napísal, dal to prečítať Poliakovi a potom papierik roztrhal, — vysvetľovala Monika.

Cudzinec, to znamená Schreiber, pred odchodom od stolíka nechal na ňom nielen roztrhaný papierik, ale aj peniaze za raňajky, ktoré zjedol v spoločnosti Poliaka. Čašníčka si myslela, že slečna Monika podišla k neupratanému stolíku, aby vzala tie peniaze. Urobila teda poplach. A tak sa Monika dostala na milíciu.

Ach, detektívi amatéri... — hundral si službukonajúci dôstojník, keď Monike vracal doklady. — Aspoň sa vám podarilo vziať ten záhadný papierik z popolníka?

Jasné, — pyšne sa vypäla Monika. — Mám ho v kabelke.

A ukázala nám roztrhaný papierový obrúsok. Službukonajúci dôstojník prejavil zhovievavý záujem.

—
Ak by ste dovolili, kolegyňa, — oslovil ju takto
vzhľadom na charakter úlohy, ktorú plnila, — pošlem
tie útržky do nášho laboratória a o chvíľu budeme vedieť, čo je na obrúsku napísané.

—
Nech sa páči, — súhlasila Monika.

V laboratóriu útržky zlepili a ja som medzitým vysvetľoval službukonajúcemu dôstojníkovi, čím sa zaoberá referát ministerstva, ktorý vediem.

Keď priniesli zlepený obrúsok, bolo na ňom vidieť nápis Fort Lyck.

Hovorí vám to niečo? — spýtal sa dôstojník.

Nie, — priznal som sa úprimne.

Ani mne, — pokrútila hlavou Monika.

Vyzerá to na titul knižky o divokom západe, — rozosmial sa dôstojník. — Kedysi som čítal poviedku s názvom Fort Cansas. Že by ten cudzinec bol radil Poliakovi, aby si prečítal nejakú knižku? Alebo je to jeho adresa. Lenže prečo obrúsok hneď roztrhal?

Čudné, — nahlas som si uľavil.

Obrúsok poputoval do koša a my sme vyšli z veliteľstva.

Monika bola taká zničená, že ani môj škaredý vehikel nevzbudil jej záujem.

Prečo v knižkách a filmoch hrdina sleduje niekoho tak ľahko, a v skutočnosti to vyzerá celkom ináč? — spýtala sa ma cestou k ministerstvu.

Neviem, — odvetil som.— Hádam preto, že ani jeden autor či filmový režisér nikdy čosi podobné nerobil.

Povedali ste mi, že Schreiber príde večer. Sadla som si do haly hotela Fórum a čakala som naňho. Trvalo to dlho. Neprichádzal, a ja som tam sedela a sedela, až to vzbudilo záujem hotelovej služby. Napokon sa predsa objavil. Starší šedivý pán. Bol unavený z cesty a hneď šiel do svojej izby. Večeru si objednal do izby. V jednom filme som videla, že v takom prípade sa detektívka prezlieka za chyžnú alebo za čašníčku. Navrhla som preto chyžnej z ôsmeho poschodia, že ju zastúpim. Žiaľ, rozhodne odmietla. Preto som sa pobrala domov a rozhodia som sa konať od včasného rána. Prišla som do kaviarne hotela Fórum v nádeji, že pán Schreiber príde na raňajky. A tak sa aj stalo. Prišiel okolo poludnia, mal na sebe hnedý oblek a krikľavo zelenú kravatu, ktorá priťahovala oči. Pomyslela som si, že to môže byť poznávacie znamenie. A naozaj, po chvíli k nemu pristúpil nejaký muž, svetlý blondín. Obaja zasadli k stolíku a naraňajkovali sa. O čom sa rozprávali, neviem, lebo som sedela dosť ďaleko. Spozorovala som iba to, že v jednej chvíli Schreiber čosi napísal na obrúsok, dal to prečítať blondínovi a hneď obrúsok roztrhal. Dojedli raňajky, blondín sa rozlúčil a odišiel, Schreiber zasa vzal do rúk účet, ktorý mu už predtým priniesla čašníčka, položil peniaze na stolík a tiež odišiel. Vtedy som sa ako tigrica vrhla k stolíku a vybrala som z popolníka obrúsok, lenže čašníčka si myslela, že chcem ukradnúť peniaze, ktoré tam nechal Schreiber. Pokračovanie tejto histórie už poznáte, — vzdychla si. — Božemôj, a na obrúsku sú len dve čudné slová: Fort Lyck. Naozaj vám nič nehovoria?

Nie, — zavrtel som hlavou. — Hoci sa mi vidia akési známe. Akoby som ich od niekoho bol počul. Žiaľ, neviem si teraz spomenúť za akých okolností.

Škoda, lebo takto bola moja námaha zbytočná. Čo si myslíte, kto bol ten blondín?

Mohol to byť niekto z cestovnej kancelárie? Alebo ktosi, kto bude sprevádzať Schreibera pri jeho poľovačke na vlka? Napokon, už to vôbec nie je dôležité. Končíme celú akciu. Dostanete novú úlohu.

Akú? — trocha ožila.

Onedlho odchádzam do terénu. Počas mojej neprítomnosti budete brať telefóny a zapisovať, kto a prečo ma volal.

Ach, teda tak je to? — vykríkla Monika. — Mám byť jednoducho obyčajnou sekretárkou?

Rozplakala sa. A keďže, ako som už spomenul, mala herecký talent, bol to plač gigantický, zúfalý, srdcervúci, s potokmi sĺz a hlasnými vzlykmi.

Práve sme došli k budove ministerstva. Bol koniec pracovného času a húf úradníkov opúšťal pracovisko. Keby bolo pršalo alebo zúrila fujavica, nik by si nás nevšimol, lebo každý by sa náhlil k autobusu. Ale ako na zlosť bolo krásne, slnečné aprílové popoludnie. Úradníci sa zastavovali na ulici a s pôžitkom hľadeli na svet. Každý si teda všimol plačúcu dievčinu, ktorá vystúpila z môjho vehikla. A keďže viacerí ma poznali, hľadeli na Moniku súcitne a na mňa rozhorčene.

Nechcem byt sekretárkou, — fňukala Monika. — Chcem sa stať detektívkou.

Jasné, slečna Monika, — horlivo som ju ubezpečoval a hľadal som vreckovku, aby si utrela uplakané oči. — Ubezpečujem vás, že po mojom návrate do Varšavy dostanete veľmi nebezpečnú úlohu.

Nie, neverím vám, — s plačom odporovala Monika.

Čoraz viac kolegov z ministerstva sa zastavovalo na ulici a hľadelo na nás. Čo som mal urobiť v tejto situácii?

Odveziem vás domov, — rozhodol som. — Povedzte mi, prosím, kde bývate?

Nepoviem vám. Nič vám nepoviem, — revala Monika a ďalej mi robila scénu pred budovou úradu.

Už nechýbalo nič iné, len aby nás tak uvidel riaditeľ Marczak a pomyslel si, že týram svoju podriadenú.

V poriadku. Ak mi dáte svoju adresu, dostanete vážnu úlohu.

Naozaj ? — v okamihu prestala vzlykať. — Bývam na Mokotove. Čo keby ste prišli k nám na obed? Mamička s oteckom sa veľmi potešia, že spoznajú takého vynikajúceho človeka.

Radšej by som našu známosť udržiaval iba v služobnej rovine, — povedal som a tak prudko som vyrazil vehiklom, až pneumatiky zapišťali. — A pokiaľ ide o novú úlohu, musíte jej venovať svoje voľné popoludnia a večery. Ale v pracovnom čase, žiaľ, budete musieť preberať telefonáty.

Čo je to za úloha?

Iste máte známych medzi priekupníkmi so starožitnosťami a rôznymi vtáčikmi, čo nikde nepracujú, a predsa si nežijú zle. Prosím, aby ste zistili, či Schreiberov príchod nevzbudil ich záujem a či sa nebudú usilovať niečo mu predať. Vaša úloha má odborný názov: prieskum zločineckého prostredia.

Výborne, — potešila sa Monika. — Poznám niekoľkých mladých výtvarníkov, ktorí sa usilujú kadekomu predať falzifikáty starých majstrov. Poznám niekoľkých starožitníkov. Aj tí prevažne obchodujú s falzifikátmi.

Spokojná s novou úlohou vybrala z kabelky pudrenku, aby si na líci zatrela stopy rozmazanej farby na mihalnice.

—
Ktosi nás sleduje, pán šéf, — vyhlásila zrazu, pozerajúc do zrkadielka pudrenky. — Akýsi mladík už od ministerstva sústavne ide za nami na skútri jawa 50.

Hodil som okom do spätného zrkadla. Naozaj za nami išiel mladý dlhovlasý blondín.

—
Hneď ho stratíme, — oznámil som vystatovačne.
Hádam naozaj bolo treba mojej spolupracovníčke nie
čím zaimponovať.

Stratiť sa jawe sa mi nevidelo ťažké. Dosiahla rýchlosť šesťdesiat kilometrov za hodinu, a moje auto vytiahne aj dvesto kilometrov. Azda som nevidel dosť filmov, v ktorých sa ukazovalo, ako to treba robiť?

Pridal som plyn, zabočil na Aleje Jerozolimskie, neskôr na Kruczu ulicu. Mládenec na skútri sa mi stratil z očí, ale na križovatke Kruczej a Hožej, pri Grand hoteli ma zastavil dopravný strážnik.

—
Bude vás to stáť sto zlotých, — povedal. — Vaše auto vyzerá, akoby ťahalo z posledných síl, ale napriek tomu ide prirýchlo.

Zaplatil som pokutu a melancholicky som si pomyslel, že v nijakom filme, ktorý som videl, ani jeden hrdina neplatil pokutu, hoci jazdil ako diabol.

Odviezol som Moniku a šiel som domov do Starého mesta. Prirodzene, išiel som pomaly, lebo som skromne zarábajúcim úradníkom.

Práve som zaparkoval vehikel pred svojím domom, keď pri mne zastala jawa so zamračeným dlhovlasým mládencom.

Chcel som vás varovať, — zavrčal na mňa mládenec. — Monika je najkrajšie dievča na svete a vy jej dajte pokoj! Vozíte ju po meste ohavnou kraksňou a ešte ju aj týrate! Videl som, ako plakala. Ste sadista!

Prepáčte, ale čo vás do toho?

Som jej snúbenec, — pyšne sa vypol mládenec.

Osobne? — zaujímalo ma.

To nie. Jej snúbencom je Jacek. Ale on je teraz za hranicami, tak ho zastupujem a starám sa o Moniku.

Smutne som prikývol, nechal som mládenca na chodníku a vošiel som do svojho bytu. Zmocnilo sa ma zlé tušenie pokiaľ ide o spoluprácu s Monikou, ktorá sa tak veľmi chcela stať detektívkou. Mala veľa talentu i pôvabu, ale hádam až priveľa snúbencov.

Pripravil som si večeru. Potom som dlho do noci čítal a ľahol som si veľmi neskoro. Po polnoci ma zobudil telefón.

—
Ako sa máš, Tomasz, — spoznal som hlas Waldemara Baturu, najväčšieho a najprešibanejšieho obchodníka so starožitnosťami, ktorý mojím pričinením strávil nejaký čas za mrežami, ale zakrátko ho podmienečne prepustili za dobré správanie. — Chcel som ťa zdvorilo upozorniť, že sa už nezaoberám hľadaním pokladov. Podmienečné prepustenie z väzenia k čomusi zaväzuje, hádam to chápeš.

Prirodzene, ale prečo voláš? A navyše tak neskoro v noci?

Každý čas je dobrý, aby sme si povedali niekoľko slov pravdy, — odvetil Batura. — A ja by som ti chcel vysvetliť, že som sa rozhodol kráčať po ceste cti a zákona. Nepoznám nijakého Schreibera a ani ho nechcem poznať.

Chápem, — ťažko som si vzdychol.

A pokiaľ ide o tvoju novú spolupracovníčku, — pokračoval Batura, — je veľmi vzdelaná, inteligentná a krásna. Blahoželám.

A zložil slúchadlo. Do rána som nezaspal. Dusila ma bezmocná zlosť. Slečna Monika sa ani napriek svojmu najväčšiemu úsiliu nehodila na prácu detektíva múzejníka. Zosmiešnila ma v očiach Waldemara Baturu. To pre ňu ma nejaký dlhovlasý mladík stíhal na jawe, vyhrážal sa mi a nazval ma sadistom. Pre ňu som mal aj trampoty s milíciou. A čo som získal?

—
Fort Lyck, Fort Lyck... — opakoval som si done
konečna.

Zrazu mi svitlo. Spomenul som si na drevený dom pri jazere, na kozub s horiacimi polenami a muža v semišovej bunde, sediaceho pred ním. Spomenul som si na dobrodružstvá na Moby Dicku a na svoje meno Sivá Sova. Či nie z úst toho človeka so šľachetnou tvárou a tmavými, hladko učesanými vlasmi som kedysi počul slová Fort Lyck?

Vstal som z postele a rýchlo som zostavil dlhý telegram.

TRETIA  KAPITOLA
Výprava do Mazúrska — Ako znechutiť Moniku ? — Čudný telegram — Niedžwiedzi Róg — Na rozbúrenom jazere — Čertovský ostrov — Hrôzyplná noc — Monika píše vyhlásenie — Myši, žaby a potkany — Čo sa stalo na ostrove?— Winnetou

Blížil sa chladný aprílový večer, vytrvalý dážď predčasne zahalil krajinu do šera. Po oblohe sa hnali obrovské čierne mračná, silný vietor kolísal ešte bezlisté konáre stromov. Na prednom skle vehikla sa monotónne pohybovali stierače, para z dýchania sa usádzala na vnútornej strane skla a sťažovala viditeľnosť. Pred štvrťhodinkou sme zišli z asfaltky a teraz sme pokračovali po piesčitej ceste, na ktorej nás nepríjemne nadhadzovalo a perá auta nahlas vŕzgali. Z času na čas sme museli prejsť cez veľké kaluže vody a pri pohľade na rozstrekujúce sa čierne blato nám bolo ešte nepríjemnejšie.

—
Je to ďaleko? — spýtala sa Monika, nenápadne
zívajúc.

— Len niekoľko kilometrov cez les a už bude Niedžwiedzi Róg. —
Zábavný názov — Medvedí Roh, — znova  zazívala.

Zrejme bola už trocha unavená niekoľkohodinovou jazdou z Varšavy.

Iste tu kedysi žili medvede. Napokon, v Mazúrsku je plno všelijakých „rohov“. Poznám miesta, ktoré sa volajú Žabí Roh, Zlatý Roh, ba aj Soví Roh, kde sa odohráva dej známej poviedky Ernesta Wiecherta Deti Jerominovcov. Čítali ste tú knižku?

Nie. A nikdy som nebola v Mazúrsku.

Miloval som tú rozľahlú a prekrásnu krajinu pokrytú lesmi a jazerami. Prežil som tu veľa šťastných chvíľ. Vždy ma očarúvala svojou krásou, tajomnosťou, dejinami plnými čudných a neočakávaných udalostí: Dávnych — z čias vojny s križiakmi, novších — z obdobia boja o poľskosť tejto krajiny, ba aj najnovších, keď na kopernikovskom zámku v Olsztyne znova zaviala bielo-červená vlajka. Očarúvali ma bájky a legendy mazúrskeho ľudu, melanchólia zátiší, hmiel valiacich sa po jazerách. Kto raz počul hlasitý výkrik čajok, kto vdýchol vôňu vody prinesenú vetrom a zapamätal si jačanie víchra na oceľových lanách, ktoré držia stožiare jácht, tomu sa čnie po tejto krajine a vždy sa bude chcieť do nej vrátiť.

Mohol som tej slečinke porozprávať mnoho dramatických či humorných príbehov, ktoré som prežil v Mazúrsku medzi čudesnými a zároveň vynikajúcimi ľuďmi. No akosi sa mi nechcelo. Monika ma dráždila a bol som nazlostený, že som ju musel vziať so sebou. Predstavovala si, že keď bude pracovať v samostatnom referáte, stane sa Bondom v sukni a každý týždeň rozlúšti ďalšiu záhadu. Ale napriek mojim výslovným radám nevedela sa ani len správne obliecť na cestu. Alebo naozaj bola presvedčená, že ju čaká priateľské prijatie, a nie námaha a nebezpečenstvo, chladné a daždivé jarné mazúrske počasie? Cítil som, že s ňou budem mať riadnu oštaru. Bude mrznúť vo svojich džínsach a vlnenom roláku. Ironicky som poškuľoval na jej starostlivý mejkap, ktorý tu bol celkom zbytočný. Predstavoval som si, ako sa zatvária niektorí moji tunajší priatelia, keď ich zoznámim s touto bábikou a poviem, že je to moja spolupracovníčka.

Lenže riaditeľ Marczak sa zaťal, že Monika musí prejsť „bojovým krstom“. Možno sa jednoducho obával, že sa na vlastnú päsť pustí do detektívnej činnosti a narobí nám nepríjemnosti, keby ostala vo Varšave. Nehodila sa totiž ani za sekretárku. Včera som na jej stole našiel odkaz: Čakám na Čertovskom ostrove. Winnetou.
Čo tu robí ten lístok? — spýtal som sa prísne.

Telefonistka mi nadiktovala telegram pre vás, pán šéf. Ale považovala som to za hlúpy vtip a nechcela som vás rušiť, lebo práve ste sa venovali písaniu akýchsi dôležitých listov.

Chytil som sa za hlavu.

—
Preboha! Veď ja čakám práve na tento telegram...
Monikine belasé oči div nevypadli z jamôk od prekvapenia.

Čertovský ostrov? Winnetou? Hádam len nechcete povedať, že je to z nejakej knižky? Alebo je to taká tajná šifra?

Nie, slečna. To nie je nijaká šifra. Môj priateľ Winnetou mi prikazuje zastaviť sa na Čertovskom ostrove. A už zajtra tam budem. Pre budúcnosť prosím, aby ste mi odovzdali každý, aj ten najčudnejší telegram.

Azda mi nechcete nahovoriť, pán šéf, že poznáte Winnetoua, — bránila sa Monika.

Poznám ho osobne. Poznám ho už dávno a býval som v jeho vigvame.

Prečo sa tak hneváte? — mykla plecami a zatvárila sa ako neviniatko. — Chápem, že si zo mňa robíte žarty, ale nie som predsa naivka, pán šéf.

Mávol som rukou, lebo som nemal chuť márniť čas vysvetľovaním, kto je Winnetou a kde leží Čertovský ostrov.

—
Nie je zdvorilé pohŕdavo mávať rukou, keď sa
rozprávate s dámou, — upozornila ma Monika. — Viem,
čo si teraz myslíte, pán šéf. Uvažujete, prečo každá
pekná žena musí byť hlúpa. Ale mýlite sa, pán šéf.
Možno som urobila chybu, keď som vám neukázala ten
telegram, ale hlúpa nie som.

Urazená sadla si oproti mne, za svoj písací stôl. Chytil som slúchadlo a zavolal som riaditeľovi Marczakovi, aby som ho informoval, že zajtra odchádzam do Mazúrska.

Vtedy mi riaditeľ povedal:

Tak sa mi vidí, že napriek výborným predpokladom sa slečna Monika nehodí na prácu v samostatnom referáte.

Mhm, — prisvedčil som.

Riaditeľ chvíľku mlčal a potom sa neočakávane spýtal:

V Mazúrsku je teraz iste veľmi chladno, však?

Hlásia ochladenie a dážď...

Budete chodiť po lesoch a spať pod holým nebom?

Aj to sa môže pritrafiť, pán riaditeľ.

Možno sa budete dokonca plaviť po rozbúrenom jazere...

Pravdepodobne.

A možno ani celý deň nebudete jest, keď sa pohrúžite do práce.

Veru, pán riaditeľ.

Výborne. V takom prípade zoberte slečnu Moniku so sebou.

Čo prosím? — zarazil som sa.

Dobre ste počuli. Je to môj príkaz, — a Marczak zložil slúchadlo.

Nemám potuchy, či si Monika domyslela, o čom som sa rozprával s Marczakom, ale keď som na ňu pozrel, tvárila sa, akoby v najbližšej chvíli mala zomrieť od zúfalstva. V kútikoch belasých očí sa jej zaleskli slzy, pery skrivila do podkovičky.

—
Prečo ste sa nedali na herectvo? — spýtal som sa.
Slzy okamžite zmizli. Malé namaľované ústa znova nadobudli svoj sladký tvar srdiečka.

—
Lebo si myslím, že nemám talent, pán šéf.

—
Naopak. Máte ohromný talent. Škoda ho márniť
v múzejníckej práci, dokonca detektívneho rázu.

A sucho som jej oznámil:

—
Zajtra odchádzame do Mazúrska. Prosím, pripravte sa na premenlivé počasie a ťažké podmienky, v akých sa možno ocitneme. Treba si vziať teplý odev a tak podobne.

 — Čo to znamená „tak podobne“? — zaujímala sa.

Neviem, čo dievča ako vy potrebuje na cestu. Nazval som to „tak podobne“.

Ste zábavný šéf, — poznamenala.

Z Varšavy sme vyrazili okolo poludnia. Pršalo, bolo chladno. Napriek môjmu upozorneniu Monika sa obliekla ako na prechádzku po meste.

Nikdy ste neuvažovali o výdaji? — spýtal som sa jej.

Neviem variť, — vzdychla si.

Ale to predsa nie je nijaká katastrofa, — ubezpečoval som ju. — Keby sa vydávali len tie, čo vedia variť, sobášne siene by zívali prázdnotou.

Nebuďte jedovatý. Ja naozaj neviem variť. A vôbec, prečo vás to zaujíma?

Lebo už mám po krk vašich snúbencov. Ten na jawe 50 znova ide za nami. Nie je to síce váš pravý snúbenec, lebo pravým je Jacek, ale v každom prípade je to jeden zo snúbencov.

Obzrela sa.

Ach, to je Roman, — konštatovala. — Včera mi telefonoval a sľúbila som mu, že okolo dvanástej odbehnem na kávu. Chudák, čakal na mňa.

V pracovnom čase ste chceli odbehnúť na kávu? — rozhorčil som sa.

Áno. Vy to nikdy nerobíte?

Nikdy! — vyhlásil som dôrazne.

Truľo, — precedila cez zuby.

Čo?! — až mi vyrazilo dych.

To nebolo vám, ale Romanovi. Načo sa vlečie za nami? Nemôžete pridať plyn a stratiť sa mu?

Nie, kolegyňa. Nemám peniaze na pokuty a raz som už sto zlotých zaplatil. Nech si ide za nami hoci až do Mlawy. Mne to neprekáža.

A predtým ste tvrdili, že vám to prekáža.

Lebo mi prekážal, ale v inom zmysle.

Nebude to náhodou tak, že žiarlite, pán šéf?

Prepáčte, kolegyňa, ale považujem sa za seriózneho človeka. Som zaujatý prácou, mám veľa povinností. Vyrušuje ma, keď moju spolupracovníčku ustavične ktosi sleduje. Ako chcete vykonávať svoje povinnosti? So snúbencom na krku?

Veď môžete trocha pridať plyn...

Nech si len ide za nami. Dokonca je mi veselšie v jeho spoločnosti.

Pršalo, na mládenca na jawe striekalo blato z kolies okolo sa ženúcich áut. Ale trpezlivo nás sledoval až na okraj mesta.

Nie ste ozajstný muž, — usúdila Monika presvedčivo.

Prečo?

Idete s dievčinou a ktosi vás sleduje, lebo na ňu žiarli. Ozajstný muž by alebo zastavil a vybavil si to s ním, alebo by pridal plyn a nechal ho ďaleko vzadu. A vy nič.

Lebo ja nejdem s dievčinou.

Čo tým chcete povedať?

Že ste moja spolupracovníčka, — odvetil som.

Chápem...

Nejaký čas mlčala a tvárila sa, že idú na ňu driemoty. Keď sme vyšli z mesta, predsa som pridal plyn a o chvíľu sa mi mladík stratil zo spätného zrkadla. Po štvrťhodine sa Monika znova ozvala:

Poznáte Waldemara Baturu?

Pravdaže.

Veľmi milý muž. Výborne tancuje, ovláda niekoľko jazykov. Vyštudoval dejiny umenia. Je súkromným znalcom v obchode so starožitnosťami. O vás hovorí s veľkou úctou. Má peknú manzardku na pôjde vežiaka, odkúpil ju od nejakého výtvarníka. Z pracovne je nádherný pohľad na Vislu...

Boli ste uňho?

Pozval ma ta môj snúbenec. Rafal, výtvarník. Bol tam koktail pre pár osôb, večer pri kozube s čajom a kávou. Šla som ta, lebo som sa dozvedela, že tam budú starožitníci. Veď ste mi prikázali, aby som dávala pozor na toto prostredie.

Áno.

Veď preto. Bola som tam a spoznala som sa s Waldemarom Baturom. Diskrétne som sa ho spýtala, či vie o príchode známeho západoberlínskeho starožitníka Johanna Schreibera. Odpovedal mi, že to meno mu nič nehovorí a nemal potuchy, že Schreiber prišiel do Poľska.

Klame. Aspoň v prvej časti svojej odpovede. Každý, kto sa zaoberá obchodom so starožitnosťami, pozná meno Schreiber.

Tým skôr, že Batura má zrejme obrovské vedomosti z tejto oblasti. Okrem toho je veľmi sčítaný, vynikajúco pozná dejiny...

To všetko je pravda, — zamrmlal som.

Preto som sa ho spýtala, či mu niečo hovoria slová Fort Lyck.

Ježišmária! — zjačal som. — Prečo ste mu to povedali? Veď je to prezradenie služobného tajomstva. A ešte komu? Nášmu najväčšiemu nepriateľovi!

Nevedela som, že je naším najväčším nepriateľom, — zatvárila sa ako maličké dievčatko, ktoré bez dovolenia zjedlo zmrzlinu, — ale keď ani vy, ani nikto iný nevedel vysvetliť, čo znamenajú slová Fort Lyck, tak som vám chcela pomôcť a spýtala som sa Baturu.

Monikin ďalší kúsok mnou natoľko otriasol, že som na chvíľu prestal dávať pozor a takmer som vletel do pomaly idúceho furmanského voza.

Dočerta! — zahundral som, prudko brzdiac na šmykľavej ceste, až nás trocha hodilo nabok. — A vysvetlil vám, čo je to Fort Lyck?

Ani on to nevedel. Potom ma vyzval do tanca, lebo sa tam pri magnetofóne trochu tancovalo, a povedal: „Počul som, že Samostatný referát pre špeciálne záležitosti získal nového, veľmi vzácneho pracovníka. Nie ste to práve vy, slečna?“ Pomyslela som si, že nemá zmysel sa vykrúcať, keď je taký bystrý. Zároveň sa mi zveril, že aj on je trochu detektívom amatérom a prežil veľa dobrodružstiev. Potom povedal o vás: „Tomasz je veľmi vzdelaný a inteligentný človek. Ale strašne nudný. Ministerský úradník, ba skôr byrokrat. Nemá ani zamak fantázie. Drží sa len paragrafov.“
Povedal „byrokrat“? — zamrmlal som. — Bez fantázie?

Áno, — ochotne prisvedčila Monika.

[image: image4.png]



Ale predsa nevedel, čo znamená Fort Lyck.

Myslím si, že o tom predsa len čosi vie, lebo neskôr dodal: „Ak chceš, maličká, raz sa spolu vyberieme na Fort Lyck. Je tam veľmi pekne“. Keby ste mi dali súhlas a trocha času, omotala by som si ho okolo prsta a dostala by som z neho tajomstvo Fort Lycku.

Ironicky som sa uškrnul. Batura bol jedným z najbystrejších a najinteligentnejších priekupníkov so starožitnosťami. Okrem toho patril k mužom, ktorých by si ani najväčšia krásavica nemohla omotať okolo prsta. Stačilo, aby sa chvíľku rozprával s Monikou, a stihol z nej vytiahnuť takmer všetko, čo vedela.

S Waldemarom Baturom som študoval dejiny umenia. Musím čestne priznať, že bol jedným z najlepších študentov a v tých časoch som sa s ním priatelil, lebo podobne ako ja mal detektívnu žilku. V poslednom ročníku sme spolu rozlúštili záhadu falzifikátu dosť známeho obrazu, ktorý bol v súkromnej zbierke. Po promócii sme začali pracovať v provincionálnych múzeách. Ja som pomaly vystupoval po šteblíkoch úradníckej kariéry, až som sa dostal na ministerstvo. On sa ulakomil na lepšie zárobky; opustil prácu v múzeu a stal sa sprostredkovateľom starožitností. Často cestoval za hranice, pravdepodobne pašoval nejaké cenné predmety. Zakrátko sa stal zámožným človekom, mal pekné auto, pekný byt, elegantne sa obliekal. Oficiálne bol znalcom umeleckých diel, v skutočnosti priekupníci! so starožitnosťami. Občas si ukájal detektívne chúťky lúštením historických záhad, hľadaním pokladov a umeleckých diel, ktoré sa stratili počas vojny. Tie si potom privlastňoval. Niekoľko ráz sa naše cesty skrížili. Raz to bolo v Strašidelnom kaštieli, druhý raz vo Fromborku, Vtedy sa dostal do väzenia, lebo si chcel privlastniť klenoty plukovníka Koniga. Prepustili ho podmienečne. Odvtedy pracoval opatrnejšie, dával si pozor, aby sa nedostával do konfliktu so zákonom. Videl som v ňom nezvyčajne nebezpečného protivníka, pretože mal vynikajúce detektívne schopnosti, obľuboval dobrodružstvo a nebezpečenstvo, mal výborné vedomosti z oblastí, ktoré boli aj predmetom môjho záujmu. Okrem toho mal vlastnosť, ktorou ma prekonával: Nezvyčajne milý zjav a talent získavať si priateľov, zvlášť medzi nežným pohlavím.

— Ó, konečne ideme trocha rýchlejšie, — radostne konštatovala Monika, — lebo už som mala dojem, že sme sa vybrali na pohreb, a nie za dobrodružstvom. Mám veľmi rada rýchlu jazdu.

Váš snúbenec na jawe 50 hádam nedosahuje závratnú rýchlosť, — zlostne som poznamenal.

To nie je môj snúbenec, skôr môj prenasledovateľ. Jednostaj ma prenasleduje manželskými ponukami. No kedysi som mala chlapca, ktorý si od otca vypožičal auto značky taunus. Jazdili sme veľmi rýchlo.

A čo sa stalo s tým chlapcom?

S ním nič, ale rozbil auto a otec mu ho prestal požičiavať. A vy kde ste vzali svoj vehikel?

Z múzea starých automobilov, — zažartoval som.

To cítiť, keď sa na ňom ide. Mám dojem, že každú chvíľu sa rozsype. Viete, čo Roman povedal o vašom voze? Že by ho nevymenil za svoju jawu, ani keby ste mu doplatili. Vaše auto vyzerá...

Viem, viem, ako vyzerá, — rýchlo som ju prerušil, lebo ma už nudili všelijaké opisy a porovnávania môjho vehikla, — vyzerá ako kríženec člna so stanom, pripomína larvu nejakého hmyzu s pokrčeným bruchom a vyvalenými očami.

Stratil som chuť do ďalšieho rozhovoru. Toto auto som dostal pred niekoľkými rokmi od svojho strýka, známeho vynálezcu. Bolo škaredé, lebo strýko si sám urobil karosériu, tu a tam ju zalátal obyčajným nepremokavým plátnom. Napriek môjmu veľkému úsiliu dať autu elegantnejší vzhľad, stále bolo ohavné, na dverách a blatníkoch nechcel držať lak. Vo veľkých mestách sa ľudia vôbec ničomu nečudujú, ale v menších moje auto vždy vzbudilo senzáciu a ironické poznámky. Malo však veľa predností a nezamenil by som ho za iné, s nalešteným lakom. Pravdu povediac, ani som nemal na pekný, moderný automobil. Musel som sa uspokojiť s tým, ktorý som kedysi dostal ako dar. Predstavte si dlhý plechový čln, na ktorom ktosi postavil stan. Vpredu bolo sklo a dva veľké reflektory z nejakého predpotopného vraku, pripomínajúce lampy starého rušňa. Na ľavej strane bol klaksón v tvare trúbky, na bokoch celuloidové okienka, kolesá mali spice ako na motocykloch. Trojkolka velorex vyzerala pri ňom ako veľká dáma pri slúžke. Ale maska skrývala výborný motor ferrari 410, ktorý môj strýko odkúpil z havarovaného auta a namontoval do vehikla spolu s niekoľkými svojimi vynálezmi. Tajomstvo vehikla poznal málokto a vďaka tomu sa mi z nejedného dobrodružstva podarilo vyjsť so zdravou kožou. Preto som ani nepovažoval za vhodné prezrádzať tieto veci slečne Monike, hoci bola mojou spolupracovníčkou. Napokon — bude ňou dlho? Z jej dotazníka a životopisu sa dalo usudzovať, že sa hodí na prácu v samostatnom referáte, ale nevzali sme do úvahy, že za papierom stojí živý človek —- pekná dievčina, ktorá sa chce zabávať, má rada spoločnosť a jej krása priťahuje mladých mužov takisto ako svietiaca lampa veľké nočné motýle.

V Pisze sme sa zastavili na obed.

Prečo ste stále podráždený? — spýtala sa ma Monika.

Nemohli by ste byť trocha škaredšia? — odpovedal som otázkou, ukazujúc pohľadom na hostí, ktorí sedeli s nami v reštaurácii a jednostaj na ňu civeli. — Vzbudzujeme všeobecnú pozornosť. To pre detektíva nie je dobré. Ak nás niekto sleduje, hneď mu povedia, že sme tu boli. Detektív nesmie byť nápadný.

No čože, — mykla plecami. — Tvár si nezmením. Ale pousilujem sa urobiť niečo, aby ste boli spokojný. Hoci fakticky aj vy ste nápadný svojím príšerným autom.

Keď sme nasadli do vehikla a pohli sa, vybrala z príručnej tašky kučeravú čiernu parochňu a natiahla si ju na svetlé lokne. Vyzerala ako strašidlo, hoci tvárička, prirodzene, zostala aj naďalej pekná.

—
Zmiatli sme stopy, — vyhlásila. — Doteraz ste išli s blondínkou, a odteraz s brunetkou. Mám osem parochní. Požičala som si ich z divadla, kde pracuje otec, — pochválila sa a ukázala mi obsah tašky.

Boli tam samé parochne: ryšavé, čierne, platinové, hnedé; s dlhými vlasmi, s krátkymi aj s vrkočmi.

Konečne sme vyšli z lesov a uvideli prvý dom v Niedžwiedžom Rogu. Spomedzi stromov presvitala obrovská vodná plocha jazera Šniadrwy, sčerená jarným vetrom.

Nevyzerá to na dedinku, — usúdila Monika, keď sme prechádzali okolo prvých budov.

Veď to ani dedinka nie je. V lete by ste tu mohli stretnúť otcových známych z Varšavy.

Niedžwiedžom Rogu bolo iba niekoľko roľníckych usadlostí. Zvyšok tvorili chaty: murované či drevené, vystavané s väčším či menším vkusom. Ich majitelia pracovali a bývali vo Varšave, sem zvyčajne prichádzali iba na leto alebo na dlhšie víkendy. Boli medzi nimi obchodníci, veľkí umelci, ľudia slobodných povolaní. Možno si stavali chaty, aby mali pokoj a samotu, ale v súčasnom svete sa to už hádam ani nedá dosiahnuť. Chaty boli natlačené jedna na druhej na nevysokom brehu nad jazerom, od vody ich delila vyjazdená cesta a úzke pásmo stromov na pobreží. Hádam každý vedel, čo sused chystá na obed, a všade sa rozliehal škrek tranzistorových rádií. No výhľad na jazero bol odtiaľ veľmi pekný, a hádam to kompenzovalo nedostatok priestoru a súkromia, hučanie motorov a prach, ktorý sa dvíhal za každým prechádzajúcim autom. Pravdepodobne sa tu všetci poznali ako v malom meste, strácala sa tu teda anonymita, ktorú poskytuje veľkomesto. A na dovŕšenie zla na okraji Niedžwiedzieho Rogu, hneď za chatou známeho výtvarníka, rozprestieral sa kempingový tábor.

tomto ročnom období, keď sa jar ešte len prebúdzala, chaty stáli tmavé a nemé, bez svojich majiteľov. Iba v oknách jedného neveľkého domčeka sa svietilo a na brehu ležala na bielo natretá loďka s veslami, práve vytiahnutá z vody. Za plotom z drevených latiek parkoval moderný BMW turbo pekného aerodynamického tvaru, ktorý vyvinie rýchlosť vyše dvesto kilometrov za hodinu.

— Všimnite si poznávaciu značku toho auta, — upozornil som Moniku.

Ale ona iba čosi nezrozumiteľne zahundrala a schúlila sa na sedadlo. Jednoducho zadriemala práve na konci cesty.

Mal som v úmysle zastaviť pri domčeku s rozsvietenými oknami a požiadať, aby mi požičali loďku. Cieľom mojej výpravy bol totiž Čertovský ostrov, neveľký ostrovček na severovýchod od Niedžwiedzieho Rogu. Už sa začalo stmievať a z brehu ho takmer ani nebolo vidieť, spolu s Pavúčím ostrovom sa črtal v diaľke na obzore len ako čierna škvrna. Chcel som sa preplaviť loďkou, aby som neprezradil vlastnosti svojho vehikla, ale keď Monika zaspala, myšlienka dostať sa ta autom sa mi videla dokonca zábavná.

Šiel som až na koniec Niedžwiedzieho Rogu a hneď za drevenou chatou známeho výtvarníka som po piesčitom brehu zišiel do vody. Vlny rozkolísali vehikel, ich pena na chvíľu zakryla okná. Vietor fúkal od chrbta a vehikel, kolíšuc sa na hladine, nabral smer k ostrovu. Cez celuloidové okienka nazerali do voza hrebene vĺn. Auto sa jemne nakláňalo raz doľava, raz doprava, raz sa ponáralo, raz dvíhalo dohora nadnášané vlnami, ktoré prichádzali zozadu. Hojdanie a tichý šum motora Moniku ešte väčšmi uspávali. Nezobudil ju dokonca ani silný čľapot vody rozrážanej predkom auta, ani špliechanie na oknách a dvierkach.

Monika spala a čierna škvrna stromov na Čertovskom ostrove sa zatiaľ stávala čoraz zreteľnejšou. Vyvolala vo mne spomienky. Veď vlani v lete som tu na člne Moby Dick stíhal strašnú Miss Captain. Tu som sa dozvedel tajomstvo môjho najlepšieho priateľa, ktorý ma sem dnes znova zavolal...

Nejaká vysoká vlna nadvihla vehikel, vzadu umiestnená hnacia vrtuľa sa ocitla vo vzduchu a motor začal silno zavýjať. Potom sme sa zosunuli po hrebeni vlny dolu. Predná časť vehikla sa zaryla do vody, ktorá zaliala predné sklo a šplechla aj na plátennú strechu. Vehikel sa trocha obrátil a v tej chvíli do nás udrela bočná vlna. Veľmi nás rozhojdala a Monika sa zobudila, otvorila oči a uvidela za okienkami rozbúrené vlny jazera.

Preboha! Kde to sme?! — vykríkla naozaj vyľakane. — Snívalo sa mi, že sa plavím po mori a loď sa začína potápať...

Nepotopíme sa, — ubezpečil som ju. Skrútol som volantom a znova som nasmeroval vehikel zadnou častou k vlnám. Lenže bočné nárazy ho silne hojdali a hrozilo nám dokonca prevrhnutie.

Jazero Šniadrwy je predsa „mazúrske more“, najväčšie jazero v Poľsku. Je sedemnásť kilometrov dlhé a trinásť kilometrov široké, ale pomerne plytké, preto vietor veľmi rýchlo vytvára na ňom ostré krátke vlny, nebezpečné pre kajaky aj člny,

Čo sa stalo, že sme na vode? — začudovala sa Monika. — Azda ideme po dne?

Áno, — odvetil som. — Spali ste, pršalo, rieky sa vyliali. A teraz sa brodíme cez rozvodnené toky.

Robíte si zo mňa dobrý deň.

Veru tak. Ale nebojíte sa?

Neviem, či sa mám báť. Táto škatuľa sa nepotopí?

Dúfam, že nie. Doteraz sa to nestalo.

Vzadu má hnaciu vrtuľu ako motorový čln?

Áno.

Našťastie viem trocha plávať, — utešovala sa Monika. — Ale myslím si, že namiesto bezpečnostných pásov, aké bývajú v normálnych autách, vy by ste tu mali voziť záchranné pásy. Hlúpo ste si so mnou zažartovali. Zadriemala som na ceste cez dedinu, a zobudila som sa uprostred jazera. Ako sa volá? Šniadrwy.

To nie je možné! — vyľakala sa. — A kam plávame? Na druhý breh?

Na Čertovský ostrov, — vysvetlil som. — Tamto ho už vidieť.

Vo večernom súmraku sa pred nami jasne črtala skupinka stromov na ostrovčeku.

Prečo sa volá Čertovský? — spýtala sa.

To nik nevie. Podľa ľudových povestí to bolo kultové miesto dávnych Prusov. Zostal po nich starý cintorín. Potom tu Prusi vybudovali pevnosť, ktorá bola neskôr zničená. Ľudia tvrdia, že za takých veterných a daždivých nocí, ako je dnešná, zlietajú sa tu čerti. S čertmi sa tu zjavujú duchovia...

Nie som malé dievčatko, aby ste ma mohli takto strašiť, — vyhlásila Monika. A zrazu sa zachvela.

Čo sa vám stalo?

Je mi zima. Som rozospatá a cez škáry v streche vášho auta fúka studený vietor.

To je veľmi dobré, — zahundral som.

Chcete, aby som prechladla?

Prirodzene, že nie, — rýchlo som odvetil. — Na zadnom sedadle mám hrubý sveter.

Aj mne začalo byť zima, ale sveter som dal Monike. Podľa úmyslu riaditeľa Marczaka som mal Moniku vyzimiť, aby sa vzdala detektívnych úmyslov, ale nemal som to svedomie. A tak som sa radšej ja triasol od zimy.

—
Nepovedal som vám, že sa máte teplejšie obliecť?
— prudko som sa na ňu osopil.

Breh ostrova už bol blízko. Tma hustla. Strašné vlny narážali do vehikla, pena okolo nás syčala, ťažké dažďové kvapky bubnovali na plátennú strechu a stromy na ostrove nahlas šumeli. Všetko toto spôsobovalo nepokoj a vyvolávalo hrôzu. Monika si natiahla môj hrubý sveter a sedela tam schúlená, so strachom a obavou hľadiac cez okno a hustú trstinu rastúcu okolo jazera a zmietajúcu sa pod nápormi vetra a vĺn.

Obišiel som severnú časť ostrova a blížil som sa od záveternej strany, lebo som si pamätal, že práve tam je vhodné miesto, kde môžem vyjsť na breh. Po chvíli kolesá vehikla nabehli na tvrdý podklad. Vtedy som vypol hnaciu vrtuľu a prehodil som rýchlosť na pohon kolies. Auto pomaly vyliezlo na piesčitý breh, ktorý som osvetlil reflektormi. Uvideli sme nepreniknuteľnú húštinu stromov a na pravej strane husté krovie. Zastavil som vehikel a prikázal som Monike vystúpiť. Urobila to neochotne, akoby sa obávala čo i len na chvíľku zostať sama na ostrove so zlým chýrom. Poslúchla až môj zopakovaný príkaz, vydaný o niečo ostrejším tónom. Monika opustila vehikel a čakala na piesčitej pláži šibanej vetrom i dažďom.

Vošiel som autom do húštiny, aby ho nebolo vidieť ani z ostrova, ani z vody. Tak mi to prikazoval môj inštinkt hľadača dobrodružstiev — nemal som totiž ani tušenia, prečo ma sem môj priateľ zavolal. Možno ma tu čakalo nové dobrodružstvo.

Vybral som z vehikla baterku a stanový dielec, ktorý mohol slúžiť aj ako pelerína. Moniku som našiel pod stromom hneď pri vode. Krčila sa tam a v očiach sa jej zračil strach. Čierne vlasy jej parochne sa zlepili do mokrých chuchvalcov.

— Človek by sa vás zľakol, — povedal som jej. — Vyzeráte ako čarodejnica, ktorá sem priletela zatancovať si s čertmi.

Neuťahujte si zo mňa. Je tu nejaký dom?

S diskotékou? — spýtal som sa ironicky. — Nie, milá slečna. Je to opustený ostrov.

Hádam tu nebudeme nocovať? Načo ste ma sem doviezli? Azda mi nechcete nahovoriť, pán šéf, že práve tu máte splniť nejakú zvláštnu úlohu! Alebo si jednoducho chcete vyskúšať moju odvahu? Hneď sa vzdávam. Už som dosť vydesená. Chcem sa vrátiť domov.

Teraz nemôžete. Poďme.

Kam mám ísť? Tu predsa nik nie je.

Neviem. Možno tu niekto bude, — odvetil som. — Treba sa o tom presvedčiť. Čítali ste predsa telegram.

Niekto si z vás vystrelil. Nejestvuje nijaký Winnetou.

O Čertovskom ostrove ste si mysleli to isté. A teraz už poďme! Škoda času.

Neochotne vykročila za mnou do vnútrozemia ostrovčeka. Ustavične pršalo, dul studený vietor, jazero šumelo. Z malej pláže viedol na ostrov sotva viditeľný chodník. V lete ho vyšliapali turisti, ktorí stanovali niekde v týchto miestach. Chodník sa krútil pomedzi húštinu a stromy a stúpal na nevysoký kopček. Popri ňom boli všelijaké výmole, nohy zakopávali o staré tehly, zvyšky zbúranej pevnosti.

Ostrov bol maličký. Z vrcholku pahorku bolo vidieť jazero, ba aj svetielko chaty v Niedžwiedzom Rogu, pred ktorou stál BMW turbo.

Čupol som si k pňu borovice a prikryl som sa stanovým dielcom. Monika chvíľu stála blízko mňa, ale neprestávajúci dážď ju napokon prinútil schovať sa pod stanovú plachtu.

Ktosi chodí po ostrove, — šepla. — Počula som praskanie halúzok.

To sa vám len zdá, slečna. Je to naozaj opustený ostrov, — hovoril som upokojujúco, ale vedomie, že ostrov je neobývaný, pôsobilo Monike ešte väčší strach.

Na čo čakáme? — spýtala sa po chvíli.

Neviem, — zamrmlal som.

Predstavte si daždivú noc, rozbúrené jazero a maličký opustený ostrovček. Po jazere sa preháňa vietor a jačí v korunách stromov. Dážď šuští, dvaja ľudia sedia pod kusom nepremokavej plachty a čakajú nevedno na čo. Z konárov padajú kvapky vody a cupkajú na zem, stále sa zdá, že kdesi neďaleko ktosi opatrne našľapuje alebo sa ukrýva v nočnej temnote.

Ak ste túžili presvedčiť ma, že sa nehodím za detektíva, — zašepkala Monika, — tak ste dosiahli svoje. Vzdávam sa.

Môžete mi to dať písomne?

Pravdaže.

Vybral som z vrecka zápisník a pero a zažal som baterku.

—
Prosím, píšte! — rozkázal som. Monika trochu trasúcou sa rukou napísala:
Vyhlasujem, že sa vzdávam práce v Samostatnom referáte pre špeciálne záležitosti.

Nie je vám ľúto, že sa ma zbavujete? — zaváhala ešte pred podpisom.

Nie, — odvetil som tvrdo.

Ste netvor, — odvrkla. — Preto vyhlásenie nepodpíšem.

A odstrčila zápisník.

Ľutujem, že chcete opustiť prácu, — vysvetľoval som náhlivo, — ale dievčina ako vy ťažko môže byť detektívom.

Čo vy o mne viete? — rozčuľovala sa. — A just nepodpíšem, aj keby som tu mala zomrieť od strachu. Vy sa iba pretvarujete, že je vám ľúto, pán šéf. Schovajte si zápisník a zhaste baterku!

Prisunula sa ku mne a pohodlnejšie sa usadila. Vyzeralo to, že zaspí. Lenže v tme okolo nás jednostaj čosi šušťalo, ako keby niekto krúžil okolo, čoraz bližšie a bližšie.

—
Panebože! Počujete? — Podchvíľou ma kŕčovite
chytala za plece.

Zrazu sa prekvapene ozvala:

Vy sa trasiete? Prečo?

Lebo je mi zima. Dal som vám svoj sveter.

Tak si ho vezmite späť, — odvrkla a začala si ho vyzliekať.

Zrazu strašne vykríkla.

—
Kristepane, čosi po mne lozí! Rozsvieťte baterku...

Splnil som jej prosbu a v tráve sme uvideli niekoľko malých ryšavých lesných myší, ktoré sa nám bezstarostne prechádzali po nohách.

Monika zvrieskla a vyskočila zo svojho miesta, s pišťaním sa pokúšala vyliezť na strom. Ale ja som dupol nohou a myši ušli.

Dajte mi to vyhlásenie, hneď ho podpíšem, — povedala, chvejúc sa od hnusu. — Som schopná čeliť najväčšiemu nebezpečenstvu, no pre myši sa vzdávam práce. Po druhý raz si sem choďte sám a nech vás myši aj zožerú!

Okrem myší je tu strašne veľa žiab a potkanov, — oznámil som jej, hľadajúc v taške zápisník. — Turisti, ktorí tu kedysi nocovali, rozprávali, že im myši požrali všetky zásoby, žaby bez prestania skákali v stane a potkany sa naháňali v pobrežnom kroví. Turisti sa domnievali, že to zavinili vedci z experimentálneho ústavu akadémie, ktorý tu neďaleko má známu rezerváciu tarpanov. Zrejme sem niektorý z nich priviezol pár lesných myší, lebo ho zaujímalo, ako sa budú cítiť na ostrove. A myši sa rozmnožili.

—
Rezignujem na túto prácu. Nemusíte mi už nie
hovoriť, — ešte stále sa triasla od hnusu.

Odkiaľsi z ostrova sa ozval prenikavý plač kuvika.

Čo to bolo? — zjajkla.

Neviem. Zostaňte tu a ja pôjdem na výzvedy.

Nie, nie! Nepustím vás. Nezostanem tu sama, — zaklieštila sa mi do pleca. Mala poriadne dlhé nechty.

To bol dohovorený signál, — vysvetľoval som.

—
Musím ísť na výzvedy. Nechám vám baterku.
Volanie kuvika sa ozvalo zo západnej strany. Opatrne som liezol po štyroch, hmatajúc pre sebou rukami, aby som nespadol do nejakej priehlbiny plnej tehál.

Vtom som za chrbtom začul prenikavý krik. Bola to Monika. Bleskovo som sa vrátil a uvidel som dievčinu, ako stojí pod stromom a osvetľuje nejakú mužskú postavu.

Nech sa biela squaw neľaká, — ozval sa príjemný mužský hlas. — Winnetou nikomu neublíži. Prišiel sem, aby sa stretol so Sivou Sovou.

Nie, nie, ihneď choďte preč! Tuším ste šialenec, —
volala Monika a zaháňala sa baterkou.

Hľadám Sivú Sovu, — zopakoval Winnetou.

Nepoznám nijakú Sivú Sovu. Ihneď choďte preč, lebo zasa budem kričať.

Pod nohou mi zaprašťala suchá halúzka a Winnetou sa prudko obzrel.

Sivá Sova! — zvolal.

Winnetou! — zakričal som.

Padli sme si do náručia. A keď sme sa zvítali, Winnetou mi oznámil:

—
Sivá Sova sa ma telegraficky spytovala na Fort
Lyck. Toto je Fort Lyck.

A urobil rukou oblúk, akoby tým posunkom chcel objať celý ostrovček na jazere Šniadrwy.

ŠTVRTÁ  KAPITOLA
Tajomstvo Fort Lycku — Pani Poplawska — Čo ukrýva Čertovský ostrov? — Winnetouov príbeh — Čakanie na blondína — Noc na opustenom ostrove — Modrý motorový čln — Kde je poklad? — Čo robil blondín? —
Monika si vymieňa skalp — A znova Waldemar Batura

Winnetou nás zaviedol k húštine na brehu ostrova, kde bol vytiahnutý biely čln a v ňom vrece so stanom a karabína s výmennými hlavňami.

—
Ten čln som tuším videl v Niedžwiedžom Rogu,

—
povedal som, keď som pomáhal Winnetouovi postaviť v húštine stan pre dve osoby.

Požičal som si ho od pani Poplawskej, — vysvetlil môj priateľ. — Trochu pridlho som sa zasedel u pána Eugeniusza vo Wejsunach. Pozná môj brat Sivá Sova tú múdru bledú tvár?

Nie.

Je to bývalý riadite! školy vo Wejsunach, teraz už na dôchodku. Vo svojej dedine založil Mazúrsku izbu, plnú exponátov z okolia Puszczy Piskej. Prišiel sem až po vojne, ale oženil sa s Mazúrčankou a zaľúbil sa do tohto kraja. Zaujíma ho všetko, čo s ním súvisí, napísal vela článkov a pozbieral kopu zaujímavých materiálov. V Mazúrskej izbe vedie zaujímavé besedy pre skupiny žiakov. Uňho na stene visí veľmi stará mapa tohto kraja, vytlačil ju v Berlíne syn známeho Gizewiusza. Na tej mape Čertovský ostrov má názov Fort Lyck.

Vie vysvetliť, čo znamená ten názov?

Lyck je po nemecky Elk. Pruský kráľ Fridrich Veľký vybudoval na ostrovčeku na Sniadrwach malú pevnosť s dvoma delami, ktoré mohli dokonale blokovať vodný ťah z Pisza do Mikolajok a tvorili ohnivko v ochrannej reťazi pevností a opevnení, ktorými sa Prusi obkľučovali. Na ostrove bola posádka niekoľko desiatok vojakov, pravdepodobne z garnizónu v Elku, preto názov Fort Elk čiže Lyck. Tak to aspoň vysvetľuje pán Eugeniusz. Názov Čertovský ostrov je oveľa skorší a nedávno sa znova začal používať. Ale v každom prípade Nemci asi používali názov Fort Lyck. Môj brat Sivá Sova musí vidieť tú mapu a spoznať bledú tvár z Wejsun, ktorá tak miluje tento kraj.

Prirodzene to urobím, — prisľúbil som s nádejou, že možno sa od pána Eugeniusza dozviem aj o Dobeneckovcoch.

Rozprával som sa s ním o Čertovskom ostrove, — pokračoval Winnetou, — a ani som sa nenazdal, zošerilo sa. Hodil som si torbu cez plece a náhlil som sa cez lesy do Niedžwiedzieho Rogu, kde som si chcel vypožičať nejaké kanoe, aby som sa dostal na ostrov. Mal som šťastie. Práve prišla na víkend pani Poplawska, a dokonca už vytiahla svoj čln z hangáru. Tú bielu squaw poznám ešte z Varšavy. Ja som ju vtedy upozornil, že v Niedžwiedžom Rogu sú na predaj stavebné pozemky, a je mi za to vďačná. V jej chate vždy môžem rátať s milým prijatím.

Jej patrí BMW turbo? Nie. To nie je jej plechový mustang. Prišla sem s bledou tvárou, ktorú oslovuje Duduš. Biela squaw je rozvedená a má rada spoločnosť mužov. To on ju nahovoril na víkend a Winnetou je mu za to nesmierne vďačný, lebo takto stihol stretnutie so Sivou Sovou.

Neboli prekvapení, že Winnetou chce v noci plávať na Čertovský ostrov?

Winnetou si nerád zbytočne derie jazyk. Nepovedal, že ide na Čertovský ostrov. Poprosil, aby mu požičali čln, a hoci ho pozývali, aby s nimi strávil večer pri hrejúcom kozube, vybral sa na stretnutie so Sivou Sovou.

Stan už bol postavený a po chvíli sa naša trojica schovala v jeho tesnom vnútri, chránenom proti vetru a dažďu. Monika sa strčila do Winnetouovho spacieho vreca, zažal som baterku, a hneď tam bolo takmer útulne, akosi domácky. 

Zrazu si Monika stiahla z hlavy mokrú parochňu a Winnetou prekvapený zafunel:

Uff, biela squaw mala dvojitý skalp? V čiernom skalpe vyzerala ako čarodejnica, ale vo svetlom je pekná ako slnko, keď vychádza.

Mám osem takých skalpov, — pyšne vyhlásila Monika.

Uff, až osem? — opakoval zarazený Winnetou. — A biela squaw ich bude teraz jeden po druhom skladať z hlavy?

Ale kdeže, — rozosmiala sa. — Toto je môj naozajstný skalp. Sedem zvyšných mám v taške.

Winnetou sa mi pozorne prizrel.

Sivá Sova sa veľmi zmenil. Predtým prichádzal po dobrodružstvá sám. A teraz má so sebou bielu squaw, ktorá si vymieňa skalpy ako pani Poplawska mokasíny.

To je moja nová spolupracovníčka, — vysvetlil som opatrne, — a táto výprava je pre ňu generálnou skúškou. Volá sa Monika a chce byť detektívom.

Winnetouovi zablikali v očiach veselé ohníky a Monika to postrehla. Hneď sa cítila dotknutá.

Pán Winnetou, domnievate sa, že sa nehodím za detektíva? Lenže práve ja som prišla na stopu Fort Lycku, a nie váš priateľ a môj šéf, ktorého neviem prečo voláte Sivá Sova.

Ešte sa nevie, či je to správna stopa, — podotkol som.

Presvedčíte sa, že sme naďabili na stopu nezvyčajne zaujímavej histórie. Tu sú iste ukryté poklady.

A Schreiber poveril blondína, aby ich našiel. Teraz im to vďaka mne budeme môcť prekaziť. Winnetou potvrdil jej presvedčenie.

—
O Čertovskom ostrove koluje veľa povestí a medzi nimi je jedna o zakopaných pokladoch.

Nadišiel čas, aby som Winnetouovi vysvetlil, čo predchádzalo nášmu príchodu sem. Česť mi prikazovala spomenúť, že napriek vážnym starostiam, ktoré mne i Marczakovi priniesla detektívna činnosť slečny Moniky, prirodzene iba vďaka nej sme sa dozvedeli, že veľký starožitník zo Západného Berlína sa zaujíma o Čertovský ostrov. Veď bol by azda napísal na lístok Fort Lyck a potom ten lístok zničil, keby ten malý ostrov na Šniadrwach neležal v okruhu jeho profesionálneho záujmu? Pre Schreibera - turistu Mazúrsko aj Čertovský ostrov boli lákavé iba v lete. Napokon, on sa poberal do Bieszczad, aby si zapoľoval na vlka, a lístok s názvom Fort Lyck ukázal blondínovi, akoby ho poveroval nejakým poslaním.

Počkáme tu teda na bledú tvár nazývanú blondín, — rozhodne oznámil Winnetou.

Ale čo? — protestovala Monika. — A ak sem vôbec nepríde? Alebo ak sa objaví o týždeň alebo dva? Máme tu trčať na ostrove v zime a daždi? Azda nevidíte, pán Winnetou, že môj šéf sa až trasie od zimy?

Winnetou začudovane zavrtel hlavou.

Sivá Sova prejavil nepredvídavosť, keď si nezobral teplý sveter. Preto zajtra ráno Sivá Sova aj s bielou squaw pôjdu k pani Poplawskej a utúlia sa k teplému kozubu. Winnetou tu počká sám na blondína.

Nie ja som prejavil nepredvídavosť. Požičal som svoj sveter bielej squaw, — bránil som sa.

Monika sa rozosmiala.

—
Pán šéf, aj vy ste začali hovoriť tým čudným jazykom? Sivá Sova, Winnetou, biela squaw, ktorá vymieňa skalpy? Kde to vlastne som?

Zišiel by sa pohárik koňaku. Je na okraji nervového zrútenia, — šepol som Winnetouovi.

Skôr by ste mali vypiť šálku horúceho čaju a zhltnúť aspirín, — pokrútil hlavou Winnetou. — Ale ako rozložiť oheň? Stále prší a konáre sú mokré. Či Sivá Sova nemá vo svojom plechovom mustangu fľaše s plynom a čajník? Winnetou prinesie tie veci do vigvamu.

Dal som mu kľúče od vehikla a vysvetlil som mu, kde som ho ukryl. Winnetou opustil stan a Monika sa prestala smiať.

Prepáčte mi, ale už som to dlhšie nemohla vydržať. Taký pekný muž, — vzdychla si, — a taký nešťastný. Naozaj verí, že je Winnetouom?

Ale on je naozaj Winnetou. Lenže nový Winnetou. Súčasný, — odvetil som.

A stručne som jej vysvetlil príbeh svojho priateľa.

Je vynikajúcim grafikom, autorom nádherných kresieb a ilustrácií do mnohých kníh. Nadovšetko rád kreslí Indiánov a ilustruje knihy Maya, Coopera a iných spisovateľov, ktorí opisujú príbehy z divokého západu. Pozvali ho do Spojených štátov a preslávil sa tam svojimi indiánskymi ilustráciami. Keď sa vrátil domov, priniesol si početné exotické suveníry, ktoré získal pri návšteve indiánskych rezervácií. V Poľsku mu udelili za cyklus ilustrácií štátnu cenu I. stupňa a za dosť veľkú sumu peňazí, ktorú dostal pri tej príležitosti, si kúpil parcelu pri jazere Zmierzchun v Mazúrsku a potom si na nej postavil zrub a začal žiť osamotene. Zakrátko sa stal jedným z mnohých ochrancov prírody a prírodného prostredia človeka. A pretože vo svojom zrube mal veľa indiánskych exponátov, pretože rád kreslil Indiánov a viedol život podobný indiánskemu, deti z okolitých dedín ho nazvali Winnetouom. Prijal tú prezývku a tak s ňou zrástol, že začal rozprávať indiánskym jazykom z kníh Karola Maya. Tí, čo sa s ním spriatelili — a mal hŕbu priateľov, ktorí si cenili nielen jeho talent, ale aj lásku k prírode — preberali jeho jazyk ako pozvanie na peknú a neškodnú hru, pripomínajúcu bezstarostné detské roky. Tuláci a hľadači dobrodružstiev — a tých možno veľa stretnúť na mazúrskych cestách — si cenili Winnetoua a v jeho dome vždy našli teplý kútik a niečo pod zub. Jeho vigvam pekne zapadol do mazúrskej krajiny a sám Winnetou sa stal súčasťou legendy, ktorú vytvorila táto pekná zem.

Bol to vysoký, štíhly, pekný muž s tmavými hladko učesanými vlasmi. Mal už tridsaťpäť rokov, ale opálená tvár neprezrádzala jeho vek, postavou i pohybmi pripomínal chlapca. Nosil vyblednutú velúrovú bundu a farebné košele, úzke menčestrové nohavice mal vpustené do mäkkých topánok. V zime ho pred mrazom chránil krátky kožuštek a v lete pred dažďom vojenská pelerína. Odkedy opustil Varšavu a usadil sa vo svojom vigvame, zarábal veľmi málo. Ale žil skromne, nepotreboval veľa peňazí. V letnej sezóne bol sprievodcom zájazdov, v zime viedol poľovačky za devízy. Pracoval ako aktivista Ligy pre ochranu prírody. Jeho meno poznali poľovníci, osvetoví pracovníci a skauti okolo všetkých jazier. Jeho čudáctvo prestalo biť do očí, keď si ľudia uvedomili, koľko dobrého vykonal pre ochranu mazúrskej prírody, pre ozajstnú turistiku. Nie náhodou som v zime tohto roku čítal v novinách, že mu udelili zlatý odznak Za zásluhy o Warmiu a Mazúrsko.

—
Chcela by som vidieť jeho vigvam, — zatúžila
Monika. — Je to senzačné bývať v takom zrube ďaleko
od ľudí, pri jazere...

Zhovievavo som sa usmial.

—
To sa vám len vidí. Nemá ani len základné vymoženosti. Ani televízor, ani rádio, ani elektrinu. Ušli by
ste odtiaľ už po niekoľkých dňoch.

A spomenul som si na Krvavú Mary, ktorá — ako by povedal Winnetou — chcela sa stať jeho squaw, a predsa napokon odišla na štúdiá do Krakova a hádam aj celkom zabudla na výtvarníka, ktorý jej kedysi tak imponoval.

Winnetou priniesol z vehikla plynovú bombu, čajník s vodou a espresso čaj, ktorý som si vždy brával na cestu.

Spomínali ste pohárik koňaku, čiže ohnivej vody, — ozvala sa Monika.

Winnetou nepije ohnivú vodu, — odvetil môj priateľ.

Dážď klopal na stanové plátno, vietor jačal v korunách stromov na ostrove a my sme sedeli v úzkom priestore a pálili sme si pery na okrajoch plechových pohárov naplnených vriacim čajom.

Už je dvanásť hodín, polnoc, — oznámil som, keď som pozrel na hodinky. — Slečna Monika, vy sa vyspíte vo vehikli a my v stane. Ráno dôkladne preskúmame ostrov.

Ani sa stadeto nepohnem, — protestovala Monika. — Nezostanem nikde sama ani na chvíľku. Bojím sa.

Biela squaw nemá vyhľadávať dobrodružstvá, ak má zajačie srdiečko, — vyhlásil Winnetou. — Uši bielej squaw iste ľúbia hlasitú hudbu z vrieskajúcich škatúľ alebo z čiernych krúžkov na uši, ale pre Winnetoua a Sivú Sovu niet krajšej hudby ako šumenie vetra a čľapot vĺn na jazere.

Našťastie sa Monika vzdala práce detektíva, — ozval som sa, tváriac sa smutne.

Vôbec nie, — povedala Monika. — Ak tak veľmi trpíte, že ste mi požičali sveter, môžem vám ho vrátiť...

Ale nevrátila. Bola veľmi ospanlivá, zakutala sa do vreca a hneď zaspala. Zhasil som baterku. Skrčení, v nepohodlných polohách a v šatách sme aj my zaspali. Ktovie, aké dobrodružstvá nám mal priniesť deň, ktorý sa začínal?

V apríli slnko vychádza dosť zavčasu, niekoľko minút po piatej. Úsvit nastal pokojný, bez vetra, ukazovalo sa na slnečný deň. Ale Monika beztak mala zamračenú tvár; tvrdila, že spala veľmi nepohodlne, všetky kosti ju bolia a myšlienka, že sa má umyť v jazere, ju napĺňa strachom. Jasné, že sme si nerobili ťažkú hlavu z jej náreku. Takmer ľadová voda jazera nás osviežila. Pripravili sme skromné raňajky a vo výbornej nálade sme začali likvidovať bivak. Winnetou podľa indiánskeho spôsobu starostlivo zahladil stopy po stanovaní. Prikázal mi ukryť vehikel hlboko do húštiny na pobreží, vrece so stanom hodil do člna a čln zatiahol medzi tŕstie. Až teraz sme začali dôkladne skúmať vnútro ostrovčeka.

Čertovský ostrov sa nám za jarného rána videl mimoriadne pekný, obrovská hladina jazera Šniadrwy bola pustá až po ďaleký obzor, jeseň a zima trocha odstránili stopy po turistoch. Všetko tu dýchalo pokojom, tichom, samotou. V tomto ročnom období má voda jazera jemný belasý odtieň. Na západ od Čertovského ostrova vidieť vysoký breh Niedžwiedzieho Rogu, na severe vyrastá z jazera skupina stromov na Pavúčom ostrove, ďalej sa ťahá breh rezervácie tarpanov v Popielne. Ak sa pozriete na severovýchod, uvidíte obrys veľkého ostrova s názvom Široký ostrov, a potom už sa až po obzor rozprestiera iba vodná hladina bez brehov. Šniadrwy sú tu ozajstným morom, rozhojdaným vlnami. Modrá farba oblohy aj vodnej hladiny akoby zatvárali ostrovček do puzdra vyloženého belasým atlasom. Iba červenohnedé brehy Niedžwiedzieho Rogu a masív Širokého ostrova pripomínajú blízkosť pevniny a ľudí.

Takmer celý ostrovček je zarastený stromami a krovím. Na troch neveľkých poliankach sme našli stopy minuloročných ohnísk a kameňmi ohradené miesta, kde stáli stany turistov, ktorých sem v lete privábila nádej, že tu nájdu ticho a samotu. Lenže ostrovček je v lete

rušný, tranzistory na ňom vreštia rovnako hlasno ako inde. Ba v tichu uprostred veľkého jazera sa hluk rozlieha ešte silnejšie.

— Winnetou sem nerád chodí v lete, — povedal môj priateľ. — Prečo bledé tváre, len čo sa ocitnú v tichu a pokoji prírody, musia kričať, čo im dych stačí? Prečo pri kúpaní vrieskajú a vykrikujú na seba? Azda kúpeľ v tichu je menej príjemný než vo vreskote?

Mlčal som. Kto bol aspoň raz v lete v prekrásnych mazúrskych zákutiach pri jazerách, ten vie, ako môže pokoj a krásu odpočinku ničiť rádio, hlučná skupinka na plachetniciach či kajakoch, rodina s rozvrešťanými deťmi. Vedel som, že Winnetou pozná v Mazúrsku miesta, kam noha ukričanej bledej tváre ešte nikdy nevkročila. Nikomu nevyzradil tie miesta, tak ako ozajstní Apači nikdy nechceli ukázať zlatonosné žily. Ticho a pokoj majú v súčasnom svete cenu zlata.

Čertovský ostrov však nepatril k zákutiam aj vzhľadom na blízkosť plavebnej trasy z Mikolajok do Pisza a susedstvo Niedžwiedzieho Rogu s jeho chatami a turistickým kempingom. Iba v neskorej jeseni a v skorej jari bolo možné obdivovať skutočnú krásu malého ostrova. Lenže nadlho? Každý rok tu pribúdalo plechoviek z konzerv, papierov, pivových a vínových fliaš. Pod nohami praskali nielen suché konáriky, ale aj rozbité sklo, vrchnáky z fliaš, kúsky starej fólie. Vietor rozvešal po stromoch roztrhané noviny, nebolo treba priveľký postreh, aby ste zistili, aké značky cigariet obľubovali tí, čo tu stanovali v minulej sezóne.

Ostrovček bol naozaj maličký. Bol na ňom dosť vysoký pahorok porastený stromami a plný výmoľov, ktoré tu i tam obnažovali staré tehly dávnej pevnosti. Zostali z nej iba zvyšky základov, diery po pivniciach, staré priekopy. Všade rástli stáročné stromy, preliačiny i prepadliská pokrývalo húštie. Iba tri polianky hneď pri brehu sa hodili, na táborenie pre turistov.

Nemám potuchy, prečo Fort Lyck tak zaujímal Schreibera, — vyhlásil som konečne, lebo ma už nudila prehliadka ostrovčeka. — Prezreli sme takmer každý štvorcový meter terénu. Ak sa tu ukrýva poklad, ako si myslí Monika, ťažko by sa dal nájsť bez presného plánu, kde je zakopaný.

Možno treba priniesť detektor kovov, — ozvala sa Monika.

Obávam sa, že je tu zakopaných toľko plechoviek od konzerv, že taký detektor by tu nemohol byť užitočný. Na každom kroku by čosi signalizoval. A vykopali by sme hrdzavú plechovku alebo kus starého železa. Veď na ostrovčeku kedysi bola pevnosť.

Bledá tvár zvaná Blondín nám ukáže cestu k pokladu, — povedal môj priateľ. — Winnetou bude naňho čakať hoci aj mesiac. Sivá Sova a mladá squaw sa vrátia do Varšavy a budú čakať, kým im Winnetou nepošle správu o blondínovi.

A čo ak tu blondín už bol? — spýtal som sa.

Nie. Nezistili sme predsa nijaké stopy po kopaní v zemi, a poklad hádam neležal na povrchu.

A čo ak príde len v lete?

Nie, — zavrtel hlavou Winnetou. — V lete je na Čertovskom ostrove veľa turistov. Nemožno hľadať poklad tak, aby si to nik nevšimol. Blondín príde buď teraz, alebo nepríde vôbec.

Aj to je možné, — prisvedčil som. — Predsa nevieme, v akej súvislosti Schreiber oznámil blondínovi informáciu o Fort Lycku.

V tom okamihu sme začuli vrčanie motorového člna, plávajúceho po jazere. Hneď sme prerušili rozhovor a načúvali sme. V tomto ročnom období plávajú po Šniadrwach iba rybárske člny, ale hučanie ich dieselových motorov je veľmi charakteristické. Teraz sa k nám blížil malý motorový člnok. Ešte sme ho nevideli, lebo ho zakrývali stromy na Pavúčom ostrove, ale po jazere sa doširoka rozliehalo prenikavé vrčanie väčšieho dvojtaktného motora.

Pozrel som na Winnetoua a on hodil okom na mňa.

Či si môj brat Sivá Sova nemyslí, že pre každý prípad sa musíme ukryť?

Winnetou číta moje myšlienky, — odpovedal som.

Obrátil som sa k Monike:

Vyzujte si topánky aj ponožky, vyhrňte si nohavice. Ideme k člnu, ktorý je ukrytý v tŕstí.

Teraz? V apríli? Aby som dostala zápal pľúc?

Winnetou sa už stihol vyzuť. Chytil Moniku do náručia a preniesol ju do člna. A ja som vybehol na vrchol pahorka a priložil som k očiam ďalekohľad.

Spoza Pavúčieho ostrova sa vynoril modrý motorový čln. Sklo na prednej časti chránilo pred špliechajúcimi vlnami dvoch mužov. Boli priďaleko, aby som mohol rozpoznať ich tváre, videl som iba siluety a čln, mieriaci priamo k nám.

—
Či Sivá Sova vidí čísla namaľované na hučiacom
kanoe? — spýtal sa Winnetou, ktorý sa zrazu objavil pri
mne.

Podal som mu ďalekohľad.

—
To je kanoe z Mikolajok, — zistil môj priateľ.
— Poznám ho. Patrí bledej tvári menom Rudzki. Je
správcom požičovne športového náradia. Vidím ho za
volantom. Vedľa sedí nejaká druhá bledá tvár. Smerujú
na Čertovský ostrov.

Zbehli sme z pahorka, vyzuli si topánky, vyhrnuli si nohavice. Po chvíli nás ukryla trstina pri brehu. Nasadli sme do činka, v ktorom už bola Monika. Neďaleko, ale ešte hlbšie v tŕstí, bol schovaný môj vehikel.

Postavil som sa v člnku, opatrne som vystrčil hlavu nad tŕstie a pozoroval som okolie.

Modrý motorový čln obišiel ostrov a priplával k brehu presne na tom mieste, kde som aj ja včera vyšiel s vehiklom na breh. Aké šťastie, že vlny zmyli stopy po kolesách môjho auta, lebo ináč by si ich dvaja muži boli celkom iste všimli.

Motorový čln s vypnutým motorom dorazil k brehu.

Slečna Monika, vystrčte opatrne hlavu nad trstinu a pozrite sa na tých mužov, — prikázal som dievčine.

Je to on. Poznávam ho. Blondín z kaviarne hotela Fórum, — šepla Monika. — Na hlave má čierny klobúk, takže vlasy nevidieť. Ale je to stopro on.

Naše predpoklady sa splnili skôr, než sme očakávali. No čo tu neznámy blondín hľadá?

—
Winnetou ich bude sledovať, — oznámil môj priateľ a naznačil nám, aby sme sa ukryli do činka.

Dôveroval som svojmu priateľovi. Poľovníctvo, ktorým sa roky zaoberal, aj život v samote ho naučili potichu sa pohybovať medzi krovím a lesnou húštinou. Ten, kto sa vie nečujne priblížiť k zveri, vie sa priblížiť aj k ľuďom, ktorí sú menej ostražití než zvieratá. Preto som nenamietal, keď sa Winnetou takmer bez jediného zvuku predral cez tŕstie až na breh, aby sledoval každý blondínov pohyb. Krovie i stromy na ostrove boli bez lístia a nevytvárali úkryt, ale pre Winnetoua bola dokonalým krytom každá kôpka chrastia.

Takmer pol hodiny sme ležali na dne člnka, ľahko kolísaného na vlnách. Z ostrova k nám neprenikol nijaký zvuk; iba tŕstie šelestilo, obtierajúc sa o boky činka. Potom zrazu zavyl motor a podľa vrčania som zistil, že motorový čln sa vzďaľuje smerom k Mikolajkám.

O niekoľko minút neskôr sa rozhrnulo tŕstie a do člna naskočil Winnetou.

—
Bledá tvár meno Rudzki, — rozprával nám, —
ostala v hučiacom kanoe a blondín skúmal ostrovček.

Chodil sem i tam, nazeral do každej diery. Ale tuším nenašiel to, čo hľadal, lebo som videl, ako mykol plecami a vrátil sa do kanoe.

Nemožno mat istotu, či naozaj bol rozčarovaný, — povedal som.

Winnetou má tú istotu, — tvrdil priateľ. — Ináč sa správa človek, ktorý našiel, čo hľadal, a ináč ten, kto to nenašiel. Napokon, Sivá Sova vie rovnako dobre ako ja, že tu na ostrove nie je nič zaujímavé. Ani vchod do nejakej pivnice, ani otvor studne. Iba diery a chrastie.

Uvažoval som.

Winnetou hovoril, že motorový čln patrí správcovi požičovne turistického náradia v Mikolajkách. Musím vedieť, kto je ten záhadný blondín. Možno Rudzki ani nevie, čo ten druhý hľadal na ostrove, ale hádam bude vedieť, s kým sem priplával. Slečna Monika, — obrátil som sa k dievčine, — hneď sa poberiem do Mikolajok.

Neviem, či vám Rudzki poskytne nejaké informácie, — Winnetoua môj zámer nenadchol.

Ale v tom okamihu sa ozvala Monika:

—
A čo ja? Na mňa ste zabudli? Ja už toho pána
vyspovedám. Poviem mu, že blondín mi sľúbil výlet po
jazere, ale kamsi sa mi stratil. Urobím zo seba dievča,
ktoré blondín spoznal v kaviarni v Mikolajkách, a pre
tože mi nepovedal meno a priezvisko, chcem ho nájsť.

Nebola to myšlienka na zahodenie. Na výletných miestach sa získavajú známosti bez konvencií. Niekedy mladí ľudia dokonca strávia spolu niekoľko dní, a potom sa hľadajú pomocou rôznych známych alebo cez inzeráty v novinách.

—
Sivá Sova sa vyberie do Mikolajok a Winnetou
vráti kanoe do Niedžwiedzieho Rogu, — rozhodol sa
môj priateľ. — Tam sa aj stretneme.

O dve hodiny neskôr sme už boli s Monikou na uliciach Mikolajok. Spýtali sme sa, kde je požičovná športového náradia, a Monika sa vybrala na udanú adresu. Čakal som na ňu vo vehikli zaparkovanom v susednej ulici. Monika si natiahla na hlavu ryšavý skalp, v ktorom vyzerala veľmi pôvabne. Ale vrátila sa rozčarovaná.

Rozprávala som sa s Rudzkým, je veľmi sympatický a zhovorčivý, — vykladala. — Dokonca sa ponúkal, že zastúpi blondína a ukáže mi Šniadrwy. Robím v tej ryšavej parochni dojem, však?

K veci, kolegyňa, — zahundral som.

Áno, pán šéf. Rudzki, žiaľ, nepozná blondínovo meno. Vraj prišiel do Mikolajok dnes zavčas rána, pravdepodobne z Varšavy, lebo má fiat s varšavskou poznávacou značkou. Prišiel do požičovne športového náradia a spýtal sa, či by ho niekto nepovozil po Šniadrwach, prirodzene, za peniaze. Tvrdil, že v lete ho navštívi skupina priateľov zo zahraničia, vodáci, a chcel by už teraz zistiť, kde si budú môcť postaviť tábor, a vôbec, bol zvedavý, ako vyzerajú Šniadrwy. Pán Rudzki mal motorový čln na vode, a tak súhlasil, že ho prenájme blondínovi. Plávali spoločne. Po chvíli sa blondín spýtal, či sú na jazere nejaké ostrovčeky. Rudzki mu povedal o Pavúčom, Čertovskom i o Širokom ostrove. Blondín požiadal, aby šli k Čertovskému ostrovu, čo sa aj stalo. Obzrel si ostrovček, vyhlásil, že sa vynikajúco hodí na táborenie a ak sa jeho priatelia rozhodnú prísť do Poľska, čo ešte vôbec nie je také isté, nevrhne im toto miesto na niekoľkodňový pobyt. Potom sa vrátili do Mikolajok. Blondín zaplatil za výlet po jazere a odišiel.

No čo, — hundral som si popod fúzy, — nemožno pochybovať, že cieľom blondínovho výletu bol Fort Lyck a že sem prišiel na Schreiberov príkaz. Mám taký dojem, že Winnetou mal pravdu. Prieskum ostrovčeka blondína rozčaroval. Iste tam nenašiel to, čo hľadal, preto pred rozlúčkou s Rudzkým naznačil, že nie je isté, či jeho zahraniční priatelia sem v lete vôbec prídu. Súčasne si nechal pootvorené vrátka pre prípad, že by mu Schreiber rozkázal prísť znova, a to s nejakými cudzincami. Potom sa Rudzki nebude čudovať, ak ho ešte raz požiadajú, aby ich povozil po jazere. Lenže to bude asi až v lete, a tak máme trocha času, aby sme si celú vec premysleli.

Okružnou cestou cez Ruciane sme sa vrátili do Niedžwiedzieho Rogu, kde na nás mal čakať Winnetou. Zastavil som auto pred chatou, kde včera večer svietilo svetlo. Na dvore už nestál pekný BMW turbo, okná zakrývali okenice. Winnetou prišiel k nám od brehu jazera.

—
Pani Poplawska odišla do Varšavy, — vysvetlil.
— Spolu s Dudušom sme vtiahli čln do kôlne. Zamkla
dom a rozlúčili sa so mnou. Myslel som si, že pre budúcnosť by bolo užitočné, keby si pani Poplawskú poznal,
lebo z jej pohostinného domu by si mohol pozorovať
Fort Lyck. Nahováral som ju, aby ešte zostala v Niedžwiedžom Rogu, sľuboval som jej, že ju zoznámim s veľkým hľadačom dobrodružstiev nazývaným Sivá Sova, ale Duduš sa veľmi ponáhľal. Mal akési dôležité záležitosti vo Varšave. Škoda, lebo sú to sympatické bledé tváre.

Čosi vo mne hrklo. Spomenul som si na včerajší večer v Niedžwiedžom Rogu, BMW turbo na dvore, biely čln vytiahnutý na breh. Ak niekto príde na jar na taký krátky čas, azda hneď vytiahne čln z kôlne, navyše v daždivý, chladný deň, keď sa na jazere preháňajú prudké vlny?

Môj brat Winnetou hádam pozná meno toho Duduša?

Prirodzene. Volá sa Waldemar Batura. Stalo sa niečo Sivej Sove? Prečo tak zbledla? — znepokojil sa Winnetou.

Precedil som cez zaťaté zuby:

—
Môj najväčší nepriateľ, hľadač pokladov a priekupník so starožitnosťami Waldemar Batura bol na Čertovskom ostrove pred nami a potom požičal ten istý čln môjmu bratovi Winnetouovi. Rýchlo odišiel, keď sa do zvedel, že o chvíľu sa aj ja objavím v Niedžwiedžom Rogu.

Winnetou sa chytil za hlavu.

Táral som ako stará squaw!

Ako mladá squaw, — prísne som zazrel na Moniku, — lebo práve mladá squaw povedala Baturovi, že ma zaujíma Fort Lyck.

Monikou to vôbec nepohlo.

—
Čo sa hneváte, pán šéf? Veď na tom ostrovčeku
nie je nič zaujímavé. Presvedčili ste sa o tom. Tam
naozaj nič nie je.

Mlčal som. Nebol som si tým veru taký istý ako ona.

PIATA  KAPITOLA
Dejiny Fort Lycku — Je to Göringov poklad? — Pamätník peknej Jenny — V tieni titanov— Treba navštíviť Wejsuny? — V Moragu — Znova stopa záhadného blondína — Na návšteve u Hidenburga — Gesto prezidenta Ríše — Nová stopa

Pán Eugeniusz, mazúrsky kronikár a bývalý učiteľ, býval v dosť veľkom murovanom dome vo Wejsunách, ktoré sa nachádzajú sedem kilometrov od Niedžwiedzieho Rogu. Vedľa jeho domu bola malá vidiecka chalupa, kde vytvoril Mazúrsku izbu, najmä v lete hojne navštevovanú mládežou z celého Poľska, ktorá prichádzala do tohto prekrásneho kraja. Príbeh vzniku izby vyzeral veľmi jednoducho: Jedného dňa pán Eugeniusz chcel deťom názorne ukázať, ako vyzeral niekdajší život na dedine a ako kedysi pracovali tunajší roľníci, preto požiadal deti, aby vyhľadali na pôjdoch všetky staré veci, ktoré sú tam odložené. Zakrátko sa nazbieralo toľko všelijakého starého roľníckeho a domáceho náradia, že sa dalo otvoriť malé múzeum, kde našli miesto staré radlá, brány, nádoby na obilie, žarnovy, staré doklady o tomto kraji, ako aj veľmi stará mapa Wejsun a jazera Šniadrwy.

Neskoro večer sme sedeli na brezových pníkoch v Mazúrskej izbe a rozprávali sme sa o minulosti ostrovčeka: Monika, Winnetou, ja a pán Eugeniusz — muž silnejšej postavy, s tvárou plnou pohody a veselým pohľadom bystrých očí.

— Nejaký Rosenwall, pôvodom Rus, — rozprával nám pán Eugeniusz, — precestoval roku 1814 severné Nemecko a Holandsko a opísal to vo svojom cestovnom

denníku, ktorý vydal tlačou. Tento Rosenwall sa plavil aj po Šniadrwach a navštívil vtedajší Čertovský ostrov. O svojej návšteve píše: Fridrich Veľký založil na ostrove pevnosť zvanú Fort Lyck. Jeho nástupca ju však považoval za zbytočnú, dal zbúrať opevnenia vybudované s veľkými nákladmi a predal stavebný materiál aj s pozemkom a ešte stojacim skladom obilia za smiešne nízku cenu jednému tunajšiemu zemepánovi. Terén ostrova sa pozvoľna dvíha k prostriedku a v hĺbke štyroch stôp pod jeho povrchom sa nachádza veľa úrn s prachom, čo svedčí, že toto miesto kedysi bolo pohrebiskom pohanských Prusov. Jediný obyvateľ ostrova, ktorý stráži sklad s obilím, na naše požiadanie začal kopať, a to tak šťastne, že v krátkom čase odkryl dve urny. Boli prikryté ploským kameňom a naplnené popolom. Toľko spomínaný Rosenwall. Čo sa stalo s tým skladom obilia, ťažko povedať, lebo o tom niet nijakých záznamov ani zmienok. Možno ho tiež rozobrali alebo prestavali na letný dom. Patril nejakému statkárovi z okolia, a ako niektorí ľudia vravia, používal ho aj vojnový zločinec ríšsky maršal Hermann Göring, ktorý mal svoj podzemný úkryt v okolí Pisza a na Šniadrwach plávala jeho luxusná jachta. Jazdieval na koni do Niedžwiedzieho Rogu, kde naňho jachta čakala. Unavený plavbou po jazere vystúpil niekedy na ostrovček a tam večeral v spomínanom letnom dome. Nemecké oddiely pred ústupom spálili dom a v roku 1947 traja podnikavci previezli zvyšky tehál a kameňov na breh a rozpredali ľuďom ako stavebný materiál, ktorého v tom čase bol v našom kraji nedostatok.

Slečna Monika sa začervenala.

— Už je mi to jasné! — až splašia rukami, taká bola nadšená svojím objavom. — Na ostrove je ukrytý Göringov poklad, ktorý hľadá Schreiber za pomoci záhadného blondína. Vie sa, že Göring bol najväčším lupičom, ktorý v celej Nemcami okupovanej Európe kradol umelecké diela. Možno práve tu ukryl nejaké nesmierne cenné ulúpené predmety. Treba dôkladne prekopať celý ostrov.

—
To by veru nebolo ľahké, — usmial sa pán Eugeniusz.

A Winnetou, ktorý ma starostlivo pozoroval, usúdil:

Myšlienky bielej squaw sú ako oblaky na nebi, keď veje silný vietor. Letia rýchlo a vysoko. Ale vidí sa mi, že myšlienky Sivej Sovy sa uberajú celkom iným smerom.

Veru, — priznal som. — Hermann Göring mal veľa iných, lepších miest, kde mohol ukryť narabované umelecké diela. Mal k dispozícii hlboké bunkre, kazematy, pevnosti a paláce. Napokon, veľa z tých ulúpených vecí sa našlo, a tie, ktoré sa nepodarilo nájsť, sú pravdepodobne ukryté v sejfoch švajčiarskych bánk. Veľkí zločinci hitlerovského Nemecka neboli takí naivní, aby nakradnuté cennosti schovávali kadekde. Načo zakopávať do zeme alebo do bunkra, čo možno uložiť do bezpečia bánk? To iba menšie ryby medzi hitlerovcami ukrývali svoju korisť narýchlo a hocikde. „Göringov poklad“, to znie veľmi pekne, slečna Monika. Lenže my nepíšeme senzačné knižky, iba lúštime konkrétnu a dosť komplikovanú záhadu.

Monika pohŕdavo vyšpúlila pery:

Batura mal tuším pravdu. Môjmu šéfovi chýba fantázia.

Fantáziou tajomstvo nevysvetlíme, — povedal pán Eugeniusz, ktorého sme zasvätili do celej záležitosti.

Biela squaw zabúda, že môjho brata nazývajú Sivá Sova, — pripomenul jej Winnetou. — A oči sovy vidia v tme, ktorá teraz obklopuje záhadu Čertovského ostrova.

Winnetou mal o mne hádam priveľmi lichotivú mienku. V tme, ktorá zahaľovala tajomstvo ostrovčeka na Šniadrwach, som nevidel nič.

Povedali ste nám, pán Eugeniusz, — obrátil som sa na nového priateľa, — že Göring pravdepodobne iba používal letný dom na ostrove. Inými slovami, ten dom patril inému. Poznáte meno toho statkára?

Žiaľ, nie, — rozhodil rukami pán Eugeniusz. — Ale pousilujem sa získať nejaké informácie.

Nepoznáte náhodou priezvisko Dobeneck?

Nie, — po dlhšom uvažovaní odvetil pán Eugeniusz.

A Gottlieb? Doktor Gottlieb? — spýtal som sa.

Ani o takom človeku som nepočul, — tvrdil pán Eugeniusz.

To nič, nie vždy možno mat šťastie, — vzdychol som si. — Vyberiem sa do niekdajšieho Neudecku, kde pred rokmi zomrel Hindenburg. Ktovie, či tam nežije niekto, kto sa pamätá na dávne časy a spomenie si na lekára, ktorý prichádzal k lôžku zomierajúceho maršala.

Niekdajší Neudeck je dnešný Ogrodzieniec, — dodal pán Eugeniusz. — Tá obec leží niekde až za Hawou. Hádam sa nechcete teraz v noci vydať na takú ďalekú cestu? Prenocujete v mojom dome a vyrazíte až zajtra ráno.

Prijal som pozvanie pohostinného domáceho pána tým skôr, že Monika vyzerala unavená a diskrétne zívala. Spala iba pár hodín, aj to v nepohodlnej polohe. A od svitania sme najprv skúmali ostrovček a potom sme sa vybrali do Mikolajok.

Manželka pána Eugeniusza nám pripravila večeru, potom si Monika ľahla v pracovni milého hostiteľa. Pán Eugeniusz, Winnetou a ja sme sa ešte dlho do noci rozprávali na zasklenej verande domu.

Rozprával som im o liste Anny von Dobeneckovej, o zbierke doktora Gottlieba, ako aj o potrebe zozbierať informácie pred cestou do Frankfurtu, ktorá ma čaká.

—
V zbierkach doktora Gottlieba bol pamätník Jenny von Papenheimovej, či vlastne von Gustedtovej,

—
zaujímal sa pán Eugeniusz. — Viete, pán Tomasz, že
mám knižku V tieni titanov, ktorú napísala vnučka tej
Jenny, pani Lilly Braunová, známa spoločenská činiteľka z počiatku nášho storočia? Titanmi sú Napoleon a Goethe, s ktorými sa priatelila Jenny von Gustedtová počas svojho pobytu na dvore vo Weimare. Potom sa Jenny vydala a usadila sa v Gardzieni pri Ilawe. Možno práve tade pôjdete do Ogrodzieňca.

Poprosil som pána Eugeniusza, aby mi tú knižku požičal, a rozlúčil som sa. Hneď nato sa aj Winnetou a hostite! pobrali na lôžka.

—
Môj brat je ozajstná Sova. Jeho živlom je noc, — zrazu sa ozval Winnetou, iste prekvapený, že tejto noci nemám v úmysle zhasnúť lampu pri svojom gauči.

Knižka, ktorú mi požičal pán Eugeniusz, ma veľmi zaujala. Ale prečo nemôže zaspať môj brat Winnetou a stále sa nepokojne prehadzuje na lôžku? Má nejaké starosti?

Áno, — priznal sa po chvíľke váhania. — V poslednom čase vydavateľstvá vo Varšave na mňa akosi zabúdajú a neposielajú mi rukopisy na ilustrovanie. Pripravujem výstavu svojich kresieb, na ktorých zobrazujem krásu Warmie a Mazúrska, lenže výstava mi neprinesie nijaké príjmy. Rozhodol som sa, že na leto prenajmem svoj vigvam a sám budem nocovať v lese pod stanom.

Až mi stislo hrdlo. Teda Winnetou má finančné starosti, a napriek tomu mi venuje svoj čas a je ochotný pomôcť mi v každej situácii? Nemohol som mu ponúknuť pôžičku, lebo sám som nemal nijaké úspory, ale mohol som nájsť záujemcu o prenajatie jeho prekrásneho vigvamu pri jazere Zmierzchun.

— Dobre, — odvetil som. — Nájdem ti niekoho, kto docení krásu tvojho vigvamu a dobre ti zaplatí za ticho a samotu.

Tieto slová asi upokojili Winnetoua, lebo o chvíľu ma už jeho pokojné odfukovanie presvedčilo, že zaspal. Vtedy som sa pohrúžil do čítania. Knižku som odložil až na svitaní, lenže už sa mi ani na chvíľku nepodarilo zaspať. Bol som plný dojmov a myšlienok, ktoré vo mne vyvolala.

V tú noc som totiž prežil nádherné dobrodružstvo. Akoby som bol nasadol do stroja času, ktorý ma preniesol do minulosti, na stretnutie s veľkými osobnosťami a ohromujúcimi udalosťami. Ako veľmi sa mýlia všetci, ktorým je na hodinách literatúry lavica pritvrdá a myslia si, že by bolo krajšie vziať pušku, ísť do džungle a hľadať dobrodružstvá. Alebo nasadnúť na loď, ktorá vás povezie okolo sveta. Pokiaľ ide o mňa, tej noci som sa musel v pamäti vrátiť do školských lavíc a dôkladne si spomenúť na hodinu, na ktorej profesorka začala výklad slovami: „A teraz, moji milí, oboznámime sa s ďalším literárnym prúdom zvaným romantizmus.“ Panebože, prečo mi z tej hodiny zostalo v pamäti tak málo? Nikdy som sa nenazdal, že na prežitie nového dobrodružstva budem potrebovať vedomosti z dejín literatúry...

Veľký a oživujúci umelecký prúd romantizmu sa ako naozajstná búrka prehnal cez všetky kultúrne krajiny a všade rodil vynikajúcich predstaviteľov. Bola to ozajstná epocha titanov myslenia, talentu aj ducha. V Nemecku boli takými titanmi Goethe a Schiller, Herder a Wieland, v Poľsku Mickiewicz, Slowacki, Krasiňski, Norwid.

Z malého nemeckého mestečka Weimaru, ktoré bolo sídlom saských kniežat a rozkvitlo v čase panovania kňažnej Anny Amálie a jej syna Karola Augusta, rozšírili sa do celého sveta myšlienky veľkého filozofa Herdera, básne Goetheho a Schillera. Práve do Weimaru prišiel roku 1829 na stretnutie s Goethem veľký poľský básnik Adam Mickiewicz. Goethe bol vtedy už starcom a uznávaným básnickým velikánom, Mickiewicz ešte len získaval uznanie a slávu. V literatúre sa však nič nerodí samo od seba, ale vyrastá na žírnej pôde. Keby nebolo diela Goetheho, Herderových myšlienok a takzvanej kultúrnej revolúcie, ktorá sa zrodila v Nemecku v časoch ešte pred Mickiewiczovým narodením, možno by talent poľského básnika nebol dosiahol až také výšiny. Práve vtedy vznikol myšlienkový prúd, ktorý dostal názov podľa Kilingerovej drámy Sturm und Drang, čo znamená Búrka a vzdor. Vtedy sa obrátila pozornosť na obrovské hodnoty ľudovej poézie, na piesne, balady a romance, zistilo sa, že život prostého ľudu je hoden záujmu spisovateľov, literatúru presycovalo vlastenectvo a láska k otčine.

V tieni týchto titanov ducha sa vo Weimare narodilo dievčatko menom Jenny, dcérka Diany von Papenheimovej, kniežacej dvoranky. Prostredníctvom matky, ktorá sa priatelila s Goethem, sa dievča dostalo do spoločnosti veľkých literátov a jej dievčenský pamätník sa zakrátko naplnil veršami vynikajúcich básnikov. Práve mladučká a pekná Jenny si zapísala do pamätníka spomienku na obed, na ktorý ju pozval veľký Goethe. Bolo to prijatie na počesť dvoch vynikajúcich Poliakov Mickiewicza a Odyňca. Najmä prvý sa videl Jenny skutočným nadšencom, ale veľmi smutným, keď rozprával o porobenej vlasti.

Keď mala Jenny dvadsaťsedem rokov, vydala sa, stala sa paňou von Gustedtovou, odišla z Weimaru a spolu s mužom sa usadila na neveľkom statku v Gardzieni.

Z Weimaru si odviezla nielen spomienky na mnohých významných ľudí, ale aj početné pamiatky na nich — svoj pamätník, originálne verše, ktoré jej venovali básnici. Medzi nimi bola aj jedna z posledných básní Goetheho, napísaná na anglickom papieri a v belasej obálke, na ktorej rukou veľkého poeta bola napísaná adresa a meno: Fräulein Jenny von Papenheim. Medzi pamiatkami bol aj zlatý prsteň s kameňom zaostreným ako kopija, podobným šípu a kúskom uhlia v horskom krištáli. „Toto je šíp, ktorý zasiahol moje srdce,“ povedal Goethe, keď dával prsteň peknej Jenny...

Göringov poklad? pomyslel som si. Čo sú hodný hory zlata popri takej nádhernej pamiatke po veľkom básnikovi? Pamätník peknej Jenny, kde je možno podpis Byrona, Mickiewicza a Odyňca, má dnes cenu zlata. Akú hodnotu by mala doteraz nikdy nepublikovaná posledná báseň Goetheho? Na každej aukcii umeleckých diel a starožitností by za ňu ponúkli množstvo peňazí, múzeá by ju chceli získať za každú cenu.

Začul som pohyb na vedľajšom lôžku. Môj priateľ Winnetou sa zobudil.

— Sivá Sova celú noc nespal, — ozval sa, — a už je čas rozlúčiť sa a vydať sa na cestu.

Zobudil som Moniku. Pán Eugeniusz nás pohostil raňajkami a nastala chvíľa rozlúčky. Winnetou si prehodil cez plece svoj cestovný vak a bez ohľadu na dážď vykročil cez les do svojho vzdialeného vigvamu.

V prúdoch dažďa sme s Monikou opúšťali Wejsuny, smerujúc na Ruciane, a potom cez Mragow, Biskupiec a Olsztyn až do Moraga. Puszcza Piska a Mragowo je ešte v Mazúrsku, Biskupiec a Olsztyn už ležia vo Warmii. Je to zaujímavý kraj nielen čo sa týka krajiny, ale aj z historického hľadiska. Tu Mikuláš Kopernik spravoval majetok warmijskej kapituly a olsztynský zámok. Tu vo Fromborku napísal slávne dielo, ktoré otriaslo základmi vtedajšieho sveta. Tu žili a pracovali mnohí vynikajúci ľudia poľských dejín.

Severozápadne od Olsztyna sme sa dostali do kraja so zemepisným názvom Povislie podľa veľrieky, ktorá tade preteká.

—
Čo tu hľadáte, pán šéf? —- spýtala sa ma Monika.

Teraz už nemala na hlave ani jednu zo svojich ôsmich parochní a bola normálna blondínka. Ale po pobyte na Čertovskom ostrove a prúdoch dažďa máločo zostalo z jej parádnych lokní.

Hľadám tajomného blondína v čiernom klobúku, — odvetil som žartovne názvom veselohry, ktorú iste aj ona videla.

Tajomný blondín dozaista odišiel do Varšavy, aby podal správu Schreiberovi, — povedala.

Ktovie, kam odišiel? — usmial som sa záhadne.

Zdá sa mi, že ma podceňujete, pán šéf, — s ľútosťou tvrdila Monika. — Keby ste mi dovolili vrátiť sa do Varšavy, počkala by som v kaviarni hotela Fórum na nové stretnutie Schreibera s tajomným blondínom. Musí mu predsa podať správu o svojej návšteve na Fort Lycku.

To môže urobiť telefonicky, — upozornil som.

A ja verím, že by som tajomného blondína stretla. Myslím, že by sa mi podarilo niečo z neho vytiahnuť.

Preceňujete moc svojej krásy, — povedal som nedôverčivo. — Napokon, robí to veľa žien a potom zle dopadnú. Okrem toho v kaviarni hotela Fórum vás považujú za zlodejku...

Natiahla by som si na hlavu niektorú parochňu. Nik by ma nespoznal.

To je fakt, že v každom skalpe vyzeráte ináč, — priznal som. — Lenže vec, ktorú v tejto chvíli sledujeme, sa mi vidí zaujímavejšia než história Göringovho pokladu.
Prečo ma do nej nezasvätíte?

Lebo, ako vraví môj brat Winnetou, mladé squaw majú dlhé jazyky.

Monika pohŕdavo mykla plecami.

Ten váš Winnetou je riadny blázon. A vy tiež, pán šéf. Keď človek strávi nejaký čas vo vašej spoločnosti, začne sa mu cnieť za normálnymi ľuďmi, takými ako je Roman.

Nezdá sa mi, aby sa normálny človek pokúšal naháňať auto na Jawe 50...

V takomto rozhovore sme došli do Moraga, veľmi starého mesta, ktoré počas minulej vojny takmer zrovnali so zemou, lebo dvakrát prešlo z rúk do rúk, kým na ruinách radnice zaviala poľská bielo-červená vlajka. Ale odvtedy minulo vyše tridsať rokov, vystavali sa domy a ulice, zreštaurovala radnica z pätnásteho storočia, v ktorej je umiestnené Herderovo múzeum. Jedinými ruinami v Moragu sú zvyšky dávneho križiackeho zámku. Ale o minulosti hovoria aj zvyšky obranných valov. Tu vo východnej časti múrov sa nachádza známa veža čarodejníc, kde mučili obete povier a tmárstva.

Staré štvorcové námestie zreštaurovanej radnice strážia dva obrovské kanóny. Zaparkoval som vehikel na námestí a navrhol som Monike, aby sme sa šli pozrieť do Herderovho múzea. Veľký filozof, Kantov žiak a Goetheho priateľ, prišiel na svet v chudobnej rodine, jeho otec bol spočiatku obyčajným tkáčom, potom učiteľom a súčasne zvonárom v evanjelickom kostole a nejaký čas kantorom poľskej obce. Bieda neraz bola hosťom v dome Herderovcov a nezostalo to bez vplyvu na záujem veľkého mysliteľa o blaho spoločnosti.

Aspoň viete, kto to bol Johann Gottfried Herder? — zaironizoval som pred vchodom do múzea.

Pamätám si to z hodiny literatúry. Sturm und Drang, počiatky romantizmu.

Uľavené som si vydýchol.

Výborne, slečna Monika, — povedal som, — a radím vám podučiť sa literatúre. Mám taký pocit, že v dobrodružstvách, ktoré nás teraz čakajú, nebudú dôležité rýchlopalné pištole z filmov o Bondovi, ale vyhrá ten, kto bude lepšie poznať dejiny literatúry. Ani krása, ani dvadsať parochní nepomôže pri vysvetľovaní záhady, prečo stará pani v neďalekej krajine napísala ministrovi kultúry list, keď sa dozvedela, že tu jestvuje Herderovo múzeum...

Čo bolo v tom liste ? — zaujímala sa Monika.

Pst, — priložil som si prst na ústa. — Nech to zatiaľ ostane tajomstvom.

Vošli sme do múzea, kde som sa predstavil kustódke ako pracovník Oddelenia múzeí a pamiatkovej starostlivosti. V jej sprievode sme si pozreli všetky exponáty. Dlhšiu chvíľu som stál pred medailou a portrétom Herdera, ktorá visela na stene, a obdivoval som šľachetný profil mysliteľa.

—
Z otázok, ktoré ste mi položili, — ozvala sa kustódka,   usudzujem, že vás zaujímajú predovšetkým
pamiatky po Herderovi. Azda sa blíži herderovské jubileum, o ktorom neviem? Aj včera sem prišiel akýsi pán z Varšavy a veľmi sa zajímal o naše exponáty. V tomto ročnom období mávame také návštevy len zriedka. Nie čo iné je v sezóne...

Zmeravel som.

Ako vyzeral ten človek?

Dosť mladý, pekný blondín. V ruke držal čierny klobúk a došiel na aute značky fiat.

Tajomný blondín v čiernom klobúku, — šepla Monika.

Môžete mi povedať, čomu ten človek venoval najväčšiu pozornosť? — spýtal som sa.

To ťažko povedať. Jednoducho si obzeral exponáty a na každý sa dosť podrobne vypytoval. Nakoniec tak čudne zažartoval. Poznamenal, že máme tak málo pamiatok po Herderovi, že by hádam ani nebolo čo ukradnúť. Naozaj, po tejto stránke je naše múzeum dosť chudobné. Ale aj tak to bol nemiestny žart, nie?

Azda to ani nebol žart, — povedal som po krátkej úvahe. — Možno sem prišiel, aby sa presvedčil, či by sa nedalo niečo ukradnúť. Lebo do Varšavy prišiel cudzinec, ktorý by možno rád kúpil nejaký starý rukopis z dejín nemeckej kultúry a nespytoval by sa, odkiaľ ten rukopis pochádza. Na medzinárodných aukciách majú staré rukopisy a listy veľkých ľudí čoraz vyššiu cenu.

Teda to bol zlodej?! — vyľakala sa kustódka. — A vyzeral tak sympaticky...

Rozlúčil som sa s kustódkou a znova sme s Monikou nasadli do vehikla, ktorým sme zamierili na cestu do Maldyt.

To teda nechápem, — nahlas uvažovala Monika. — Hlavu by som bola dala na to, že tajomný blondín sa z Mikolajok vrátil do Varšavy, aby Schreiberovi podal správu. Čo má spoločné Fort Lyck s Herderom?

Možno je to jedna a tá istá záležitosť, — poznamenal som, lebo tak mi našepkávala intuícia. Alebo som jednoducho neveril na náhody? Najskôr Anna von Dobenecková neodpovedala na list, potom príchod známeho západoberlínskeho starožitníka, príkaz, ktorý dal blondínovi v čiernom klobúku, jeho návšteva Fort Lycku a vzápätí neočakávaná výprava do Herderovho múzea.

Už mám tých vašich tajomstiev po krk, — ľútostivo vybuchla Monika. — Poviete mi aspoň to, kam teraz ideme?

Veľmi rád, — odpovedal som. — Ideme na návštevu k Hindenburgovi. Alebo skôr k zvyškom jeho domu. V dejinách sa uvádza, že strašná druhá svetová vojna sa

začala v septembri roku 1939. Ale ja si myslím, že jej počiatok bol oveľa skôr, a to v malej osade Ogrodzieňci. V starom parku uvidíte len trávou zarastenú vyvýšeninu, kde kedysi stál barokový palác, v ktorom prežil posledné roky života prezident Ríše maršal von Hindenburg. Adolf Hitler ho dva razy navštívil. V roku 1933, počas poslednej návštevy, mu starý Hindenburg v tom paláci odovzdal vládu nad Nemcami. Adolf Hitler by ju celkom iste bol získal aj bez toho gesta, ale starý maršal to gesto urobil a stalo sa to práve v Ogrodzieňci, ktorý sa vtedy nazýval Neudeck. Vtedy ešte starý maršal nemohol predvídať, že o dvanásť rokov neskôr budú hitlerovci narýchlo odvážať truhlu s jeho pozostatkami z mauzólea pred Olsztynkom a palác, v ktorom urobil gesto odovzdania vlády, bude zrovnaný so zemou. Dejiny bývajú ukrutné voči tým, ktorí robili falošné gestá.

O dve hodiny neskôr sme z Ilawy zabočili na Kisielice a uvideli sme nápis Ogrodzieniec.

— Málo ľudí vie, — vykladal som Monike, — že mužovi menom Paul von Beneckendorff und von Hindenburg, majiteľovi takého dlhého priezviska, vôbec nekolovala v žilách čistá šľachtická krv, lebo jeho otec, hoci mal elegantné meno, vzal si za ženu obyčajnú Poznančianku, akúsi Luizu Schwikartovú. A hoci Paul ešte ako dieťa navštevoval rodinný palác svojho starého otca v Neudecku, nemohol ani len snívať o tom, že sa raz stane jeho majiteľom. Medzi vnukmi boli lepší než on. Ale práve on, najmenej predurčený vnuk, stal sa po rokoch veľmi slávnym, keď v prvej svetovej vojne porazil neschopného ruského generála Samsonova neďaleko Stebarka a Grunwaldu. Mala to byť odveta za porážku pri Grunwalde roku 1410 a nemecká propaganda pripisovala tejto bitke zvláštny význam. Hindenburg sa stal národným hrdinom, a potom ho zvolili za prezidenta Ríše. Jeden z historikov ma upozornil, že síce nechce upierať Hindenburgovi vojenský talent, lenže neskorší maršal bránil proti ruským vojskám vlastne iba majetok svojho starého otca a viac-menej šťastne ich porazil pri Wielbarku a Olsztynku, hoci nemeckí historici by boli radi presunuli miesto bojov až do Tannenbergu. „Vďačný nemecký národ“ v roku 1926 odkúpil Ogrodzienec od prezidentovej rodiny a daroval mu ten majetok ako „rytiersky statok“. Víťaz od Tannenbergu však musel potom už v truhle odtiaľ zutekať... Šťastie je vrtkavé...

Ale hádam sme neprišli sem iba preto, aby sme potvrdili pravdu toho príslovia? — poznamenala Monika.

Prirodzene nie, moja milá spolupracovníčka, — povedal som. — Vec je v tom, že ako tvrdia niektorí svedkovia, Paul von Hindenburg nie veľmi ochotne odovzdával moc Hitlerovi. Bránil sa tomu vôbec nie preto, že mu Hitlerove plány na ovládnutie sveta naháňali strach, lebo takým plánom sa vojenské srdce starého maršala smialo. No ako človeku, ktorý žil na svojom „rytierskom statku“ a volal sa von Beneckendorff und von Hindenburg, čiže bol dvakrát „von“, a mal za susedov ľudí s rovnakými titulmi, rôzne kniežatá, grófov a rovnakých dvojnásobných „von“, nebolo mu po chuti odovzdať moc nad Nemcami niekomu, kto sa volal jednoducho Adolf Hitler — obyčajný kaprál, dokonca ani nie dôstojník. Aj to spôsobilo, že gesto odovzdania moci nevyšlo starému prezidentovi tak pekne, ako si to želal Adolf Hitler. Náhoda chcela, že v tom okamihu pri lôžku zomierajúceho prezidenta stál aj lekár doktor Hans Gottlieb. Nebol členom hitlerovej strany a stále sa bolo možno obávať, že o tom niekomu čosi vyzradí, alebo nedajboh opíše túto udalosť vo svojich spomienkach. Náhoda taktiež chcela, že tento lekár rovnako horlivo liečil Nemcov i Poliakov a okrem toho mal bohatú zbierku, ktorá — hrôza pomyslieť — svedčila o poľskom pôvode krajov obývaných pruskými junkermi. Náhoda navyše chcela, že dcéra tohto lekára Anna sa vydala za pruského junkera a veľkého Hitlerovho obdivovateľa. Vplyvný a zámožný zať nejaký čas chránil svojho tesťa, ale ten aj tak musel ísť na front, kde zahynul. Lenže už predtým s dcérinou pomocou starostlivo ukryl svoju zbierku. A tak ma zaujíma, kde býval lekár Hans Gottlieb, ktorý bol pri smrteľnej posteli umierajúceho prezidenta...

Zaparkoval som vehikel na obrovskom dvore obstavanom skladmi a stajňami štátneho majetku v Ogrodzieňci. Veľa hospodárskych budov bolo celkom nových, iné boli od základu opravené. Stálo tu množstvo strojov, po zablatenej ceste prechádzali traktory s rôznymi prívesmi a vlečkami.

Slečinka v kancelárii ani len nepočula o nejakých Hindenburgovcoch. Samozrejme, nevedela ani to, kde kedysi stál ich palác.

— Možno skladník bude vedieť, — poradila nám. — Pracuje tu už veľmi dlho.

Naozaj, skladník nám ukázal nevysoké návršie obklopené zvyškami starého parku. Na mieste krásneho paláca už rástli mladé stromčeky a vysoké kríky, ktoré zakrývali hlboké výmole. Tu i tam ako obrovské nahé rebrá trčali zo zeme železné nosníky. V hlbokej diere som objavil zvyšky výťahu, ktorý vozil jedlo z podzemnej kuchyne. Z paláca zostal iba trezor, zreteľný štvorec hrubých múrov bez strechy, kam viedla železná brána hrubá ako dlaň. Tie múry pretrvali, ale neukrývali nijaké tajomstvo. Pancierové dvere boli otvorené, zrútený strop prikrýval dno.

Vedľa na cintoríne, v tráve vysokej až po pás, sa tu i tam váľali zvyšky náhrobkov, polámané tabule. Iba jedna tabuľa svedčila o vynikajúcom pôvode tých, čo tu boli pochovaní v sláve a chvále. Kríž v tvare hviezdy označoval, že pod ním leží rytier rehole johanitov, generál major Conrad von Beneckendorff und von Hindenburg, narodený roku 1839, ktorý zomrel v roku 1913...

—
Azda starý Neuman vám čosi povie o Hindenburgovcoch, — uvažoval skladník, — má už osemdesiat rokov a pracoval tu ešte za Nemcov. Tuším s Hindenburgovým synom slúžil v jednej rote. Teraz býva v Kisieliciach.

Do Kisielic boli len tri kilometre. Našli sme Neumana, ale pamäť osemdesiatročného človeka už nebola celkom v poriadku.

Pýtate sa na lekárov, ktorí prichádzali k chorému Hindenburgovi? Áno, veľa ich sem chodilo. Z celého Nemecka. Kto by si pamätal ich mená?

A tunajší lekár k nemu nechodil? — pomáhal som mu. — Volal sa Gottlieb. Doktor Hans Gottlieb.

Akože, — rozžiaril sa starček. — Pamätám sa naňho. Vozil som ho na bričke z Rosenbergu, čiže zo Susza. Doktor Gottlieb, pamätám sa. Býval v Suszi, tam kde teraz stojí nová kaviareň.

A to bolo všetko.

Monika vyzerala ešte utrápenejšie než ja.

—
Ak sa vrátime do Varšavy s prázdnymi rukami,
— vzdychla, — a riaditeľ Marczak sa dozvie, že ja som
naviedla Baturu na stopu Fort Lycku, tak ma ihneď
preloží do iného oddelenia. Riaditeľ Marczak sa tuším
na mňa veľmi zlostí za to, čo sa zomlelo v kaviarni
hotela Fórum. Vy ma už tiež máte po krk, však?

Smutne som prikývol.

—
Aj ja mám na tom dosť veľkú časť viny, — priznal
som sa skrúšene. — Nemal som zveriť neskúsenej pracovníčke takú delikátnu úlohu, ako je sledovanie Schreibera. Okrem toho som bol zvyknutý pracovať sám, bez asistencie. Nevystríhal som vás, že všetko, čo sa týka ľudí ako Batura, môže mať veľký význam, treba držať jazyk za zubami a nekonať na vlastnú päsť? Waldemar Batura by síce tak či tak bol prišiel na stopu tejto záležitosti, ale o niečo neskôr.

Je až taký bystrý? — čudovala sa.

Bezpochyby. Príchod veľkého starožitníka musel rozrušiť malý svet priekupníkov. Ak k nemu patrí aj tajomný blondín v čiernom klobúku, tak ho Batura pozná a on pozná Baturu. Poviem to ešte jasnejšie: Ak záležitosť Fort Lycku má v sebe čosi nejasné, tak skôr či neskôr sa musia obrátiť o pomoc na Waldemara Baturu, lebo je to jediný človek v ich svete, ktorý vie rozlúštiť takéto veci. Pre vaše táranie nás Batura predbehol. Ale beztak by nám skôr či neskôr bol prišiel do cesty. Radím vám, aby ste boli veľmi ostražitá.

Áno, pán šéf, — prikývla Monika. — Ale to azda znamená, že chcete, aby som zostala vašou spolupracovníčkou...

Veď vy ste prišli na stopu Fort Lycku, — poznamenal som.

Na pošte som si objednal bleskový rozhovor s Varšavou.

Mám nejaké odkazy od riaditeľa Marczaka? — spýtal som sa jeho sekretárky.

Nie. Ale máte tu list z Olsztyna.

Prosím, otvorte ho a prečítajte mi ho, — poprosil som. Sekretárka mi prečítala obsah listu.

Dostali ste nejakú dobrú správu? — spýtala sa Monika, keď videla môj radostný výraz.

Áno. Od svojho priateľa historika z Olsztyna som sa dozvedel, že Johann von Dobeneck vlastnil Gardzieň so štyrmi statkami, spolu asi 1150 hektárov pôdy v niekdajšom suskom okrese. Ten istý Gardzieň, v ktorom kedysi bývala Jenny von Gustedtová.

ŠIESTA  KAPITOLA
„ Červená aristokratka „ — V ruinách kaštieľa — Čo sme objavili v Gardzieni? — Tvárou v tvár tajomnému blondínovi — V pasci — Hra na schovávačku — Cesta do Frankfurtu — Pozeráme si mesto — Siegfridová ulica 7 — Čudný rozhovor s pani Dobeneckovou — Časovaný granát

Naobedovali sme sa v Suszi, v reštaurácii Warmianka, hoci Susz patrí k Povisliu, a nie k Warmii či Mazúrsku. Ten, kto rozhodoval o názvoch reštaurácií, pravdepodobne sa nevyznal v zemepise. Ale obed bol chutný a už o štvrtej popoludní sme vyrazili do Gardzieňa.

Na východ od Susza až po Jerzwald a takisto na juh až po Ilawu a na severovýchod po Starý Dziergoň tiahnu sa obrovské lesy plné menších aj väčších jazier, z ktorých jedno (čo do veľkosti piate v Poľsku) sa volá Jeziorak. Pozdĺž brehov toho jazera vedie z Ilawy do Jerzwaldu nová vyasfaltovaná cesta. Má desiatky zákrut a takmer po celý čas ide cez les, ukazujúc buď po pravej alebo po ľavej strane zrkadlové hladiny menších jazier.

Na jednej z ostrých zákrut leží dedina Gardzieň, kde nedávno postavili lesnú osadu. Nové biele domy susedia s červenými štvorcami starých budov statku. A na malom návrší, hneď pri ceste medzi mohutnými stromami, stoja ruiny kaštieľa postaveného v tvare podkovy. Zo strmej dvoj spádovej strechy opadla krytina. Dažde a búrky dokonávajú dielo skazy. Tu i tam spadol strop, ale dubové schody ešte vždy vedú na horné poschodia a prázdnym otvorom dverí možno vojsť do polkruhovitej plesovej siene alebo do obrovského salónu zavaleného omietkou, tehlami a starými kachľami z pecí a kozubov.

Keď sme tam popoludní došli, pršalo a zdalo sa, že Gardzieň je vyľudnený. Na drevené dlážky izieb sa cez diery v streche s hlasným zurčaním Hala voda, po plesovej sieni pobiehal kŕdeľ oviec, ktoré sa tu ukryli pred dažďom. Ovce ticho bľačali, v korunách starých stromov okolo kaštieľa smutne šumel vietor.

Vehikel som zaparkoval na lesnej ceste, aby nikomu nebil do očí. Nechcel som, aby moja návšteva v rozrumenom kaštieli vzbudila záujem obyvateľov Gardzieňa. Ak kaštieľ ukrýval nejaké tajomstvo, chcel som sa s ním stretnúť sám, bez svedkov.

Na ceste do Gardzieňa som vyrozprával Monike príbeh peknej dievčiny, ktorej pred stopäťdesiatimi rokmi veľký básnik Goethe vo Weimare čítal posledné scény geniálneho Fausta. Tá dievčina menom Jenny sa spoznala s anglickým básnikom Byronom a zaľúbila sa doňho. Lenže Byron zakrátko zahynul v ďalekom Grécku. Chcela zostať verná tejto láske, ale na nátlak svojej matky Diany von Papenheimovej sa vydala za Wernera von Gustedta, ktorý kúpil majetok v nedostupných lesoch ďalekého Pruská. A tak pekná mladá žena, ktorá niekoľko rokov kraľovala vo weimarských salónoch medzi najvynikajúcejšími a najtalentovanejšími ľuďmi svojej doby, opustila rodné mesto a utiahla sa do samoty. Azda už mala dosť života na dvore? Alebo ju povaha nútila obetovať sa pre svojich blížnych? Azda sa jej zdalo, že ako majiteľka pôdy môže urobiť pre jednoduchý ľud viac než ako dvoranka vo Weimare? V jednom zo svojich listov napísala: Nič, ani kráľovstvo, nedá sa — podľa mňa — porovnať s tým, čo môže vykonať veľký, bohatý majiteľ statkov. Môže urobiť poriadok, urobiť šťastnejším, krajším a lepším kraj i ľudí. Preto sa mi zdá toto postavenie také dobré a také veľké ako nijaké iné. Bolo to naivné a veľmi dievčenské chápanie statkárstva a jeho úlohy. Presvedčila sa o tom na vlastnej koži. Je to však pekné svedectvo o jej charaktere a vysvetľuje, prečo sa vydala za Wernera von Gustedta, človeka, ktorého iste nemilovala, lebo jej jedinou láskou bol Byron.

—
Bola mladá a pekná, — vysvetľoval som Monike, — zvykla si na ruch kniežacieho dvora, a tu sa ocitla
ďaleko v ústraní. Stretla sa s ľudskou biedou, a to medzi
ľuďmi, ktorí pracovali na jej majetku. Bol to ľud, ako
opisuje, napoly poľský, napoly nemecký, žijúci v biede,
špine a opilstve. Najbližšie útulky pre chorých a chudobných ležali na dlhé míle od Gradzieňa, škola bola
zlá, nik sa nestaral o duchovný život detí. Začala bojovať proti opilstvu medzi nádenníkmi na svojom majetku, poskytovala im zdravú a posilňujúcu stravu, starala sa o starých a chorých. V jednom liste svojej dávnej priateľke z Weimaru napísala, že nevzdelaní a poverčiví tunajší ľudia, keď chcú utíšiť plačúce dieťa, strčia mu do úst handričku namočenú vo vodke. Veľké panie zo susedných kaštieľov sa vysmievali jej dobročinnosti,
ale to ju neodradilo. Pomaly si začala uvedomovať, že za
biedu a nevzdelanosť prostého ľudu nesú zodpovednosť
predovšetkým veľkí majitelia pôdy, ktorí predstavujú
moc i právo.

Po schodoch rozrumenej terasy sme s Monikou vošli do veľkej polkruhovej siene. Rozprával som:

—
Tu v Gardzieni, možno práve v tejto sieni sa Jenny dozvedela, že rodné meno von Papenheim nie je jej
pravým priezviskom. Človek, ktorého dovtedy považovala za svojho otca, fakticky jej nebol otcom. Tým bol
westfálsky kráľ Hieronym Bonaparte, ktorý v tom čase
už žil v Paríži. A tak sa Jenny vybrala do Paríža, aby
navštívila svojho skutočného otca, bývalého kráľa.
V Paríži to v tom čase vrelo, Jenny sa tam stretla s pokrokovými myšlienkami a revolučnými heslami. Do Gardzieňa sa vrátila už ako celkom iná žena. Ale jej manžel sa medzitým stal zemským radcom a rozhodol sa obmedziť činnosť svojej ženy. Jenny bolestne prežívala skutočnosť, že muž jej zamedzil prístup k všetkým verejným veciam. Iba v listoch francúzskemu revolucionárovi Blanquiovi sa zachovali stopy jej na tie časy smelých myšlienok. Písala mu: Nie celkom súhlasím s Vaším ostrým odsúdením všetkých komunistických ideí. Prečo by nemala byť možná situácia, ktorej základom by bolo spoločné vlastníctvo, umožňujúce predovšetkým dobrú jednotnú výchovu?

Ozajstná „červená aristokratka“? — uštipačne poznamenala Monika.

Veru tak. Len si uvedomte, že takéto názory hlásala dvoranka a majiteľka statkov. Ale prečo sa o Jenny vyslovujete tak ironicky?

Lebo o nej hovoríte tak nadšene, akoby ste boli do nej zaľúbený.

Rozosmial som sa.

—
Vtedy už mala päť detí a po dvanásťročnom pobyte v Gardzieni sa presťahovala do Susza. Potom odcestovala s manželom do Berlína, a keď manžel zomrel, odsťahovala sa k synovi do ďalekého Kurlandska a tam je aj pochovaná. Až jej vnučka Lilly Braunová čiastočne oživila myšlienky svojej starej matky a stala sa dejateľkou ženského hnutia. Gardzieň medzitým kúpili Dobeneckovci. O mnoho rokov neskôr Anna, dcéra lekára zo Susza, sa vydala za Johanna von Dobenecka a presťahovala sa do Gardzieňa. Iste sem chodil jej otec, prečítal
knižku Lilly Braunovej, dozvedel sa o Jenny von Gustedtovej a začal zbierať pamiatky po tej vynikajúcej žene, lebo bol nadšeným zberateľom. Potom, ako už viete, musel svoje zbierky ukryť. Pomáhala mu pri tom jeho dcéra. Možno sú ukryté práve tu!

Kvap, kvap, kvap — kvapkala voda do polkruhovej siene. Za obločnými otvormi šumel dážď a stromy bez lístia. Ovce s hlasným bľačaním ušli na dvor a my s Monikou sme pomaly prechádzali z izby do izby, dávajúc si pozor, aby nám na hlavu nepadla nejaká tehla alebo škridla.

—
Tu sú schody. Nevyjdeme hore? — navrhla Monika.

Zrazu nad našimi hlavami niečo buchlo. A potom sme začuli akoby stony.

—
Čo je to? — vyľakala sa dievčina.

—
Vietor. Alebo nejaký vták... — hádal som.
Opatrne sme vystupovali po polozhnitých drevených schodoch.

Našli sme sa vo veľkej na žlto vymaľovanej miestnosti, nad ktorou nebola strecha ani strop a pršalo priamo na dlážku.

—
Preboha! — vykríkla Monika.

Na dlážke v kaluži vody ležal zviazaný tajomný blondín. Ústa mal zapchaté vreckovkou a vedia neho sa váľal čierny klobúk.

Monika skočila k nemu a usilovala sa rozviazať mu povrazy na rukách a nohách. Ale zadržal som ju.

—
Okamih, — povedal som, hľadiac na blondína,
ktorý na nás prosebné vyvaľoval oči. — Najprv sa s ním
porozprávame.

Po týchto slovách som mu vybral vreckovku z úst. Tajomný blondín niekoľko ráz zhlboka vydýchol, oblizol si vysušené pery a potom sa začal mykať.

Čo zízate ako blázni! — skríkol na nás. — Rozviažte mi tie povrazy! Napadli ma tu nejakí banditi. No rýchlo! Rozviažte ma!

Len pokojne, — napomenul som ho. — Nezdá sa vám, že v dobrej spoločnosti sa treba najprv predstaviť?

Choďte dočerta! — vrieskal blondín. — Čo sú to za hlúpe vtipy? Nevidíte, že ma ktosi napadol? Ihneď ma rozviažte!

—
Moment, — urobil som upokojujúci pohyb rukou.
— Neznervózňujte sa, lebo to môže uškodiť vášmu zdraviu. Vy neviete, kto sme, ale my vás už z videnia poznáme. Môžete nám povedať svoje meno? A čo hľadáte v Gardzieni?

Tajomný blondín sa prestal mykať.

—
Ste z tej istej bandy, — vyhlásil. — No dobre,
poviem vám všetko, ale rozviažte ma, lebo som od dažďa celý mokrý. Cítim, že dostanem zápal pľúc.

V tej chvíli sme cez rozbité okná začuli kvílenie bŕzd a hučanie motorov najmenej dvoch áut, ktoré zastali pred ruinami kaštieľa.

Poobzeral som sa na všetky strany a potom som na Monikino začudovanie vzal vreckovku a strčil ju blondínovi naspäť do úst. Moniku som chytil za ruku a opatrne som s ňou prešiel do vedľajšej miestnosti. Tam sme sa schovali za ohyb múru.

—
Ticho! Ani nedýchať, — šeptom som rozkázal Monike.

Zakrátko sme dolu začuli hluk, potom vŕzganie starých schodov. Asi traja muži vystupovali nahor a potichu rozprávali.

Muži vošli do miestnosti, kde ležal zviazaný tajomný blondín.

—
Tak čo, pán kolega? — spoznal som hlas Waldemara Baturu. — Nie si z cukru, tak si sa neroztopil. Ale
dážď, vreckovka v ústach a putá ťa hádam priviedli
k rozumu a naučili hovoriť. Mokol si tu, triasol sa od
zimy, a my sme si zatiaľ dopriali chutný obedík v Ilawe.
Keby si sa bol s nami ináč rozprával, mohli sme obedovať spolu. Ale ty, Pekný Lolo, nechápeš súčasnosť. Už sa
skončili časy, keď každý obchodník so starožitnosťami
mohol pracovať na vlastný účet. Kým som sedel v base,
mal som čas o kadečom porozmýšľať. Prišiel som k názoru, že ak budeme pôsobiť jednotlivo, vždy nakoniec padneme do rúk polícii alebo Tragáčikovi. Preto som sa rozhodol vytvoriť syndikát obchodníkov so starožitnosťami a sám som sa vymenoval za kráľa našej brandže. Ty, Pekný Lolo, si zostal hluchý k mojim návrhom a konal si na vlastnú päsť. Preto sme si na teba zvlášť posvietili. Hneď sme si všimli, že si sa skontaktoval so Schreiberom a dostal si od neho nejaké príkazy. Ryšavý Janek ťa sledoval z Varšavy až do Mikolajok, potom bol svedkom, ako si si prenajal motorový čln a preplával si Šniadrwy. Sledovali sme ťa až do Moraga a sem do Gardzieňa. Teraz vieš, že nemožno pracovať samostatne, lebo sa ti ujde po prstoch. Ale tvojím prostredníctvom sa musí Schreiber dozvedieť, že ak chce v Poľsku v našom fachu niečo dosiahnuť, najprv sa musí obrátiť na kráľa priekupníkov starožitností Waldemara Baturu. No tak čo, zaspievaš, načo ťa sem Schreiber poslal?

—
Zaspieva, lebo kývol hlavou, — začul som druhý
hlas.

Vybrali mu z úst vreckovku. Zvučne zaznel blondínov chrapľavý hlas.

—
Všetko poviem, pán Batura. Ale v susednej izbe sa
skrýva akýsi ksicht s dievčinou.
Už nemalo zmysel schovávať sa za múrom. Vošli sme s Monikou do miestnosti, kde na dlážke ležal tajomný blondín a vedľa neho stáli Waldemar Batura, Ryšavý Janek a nejaký ďalší mládenec.

Vitajte, — oslovil som ich naoko bezstarostne. Monika sa uklonila ako gymnazistka.

Ahoj, Tomasz, — pozdravil ma Batura. Svojím kumpánom aj tajomnému blondínovi vysvetlil: —To je pán Tragáčik, ktorý pracuje na Oddelení múzeí a pamiatkovej starostlivosti a sleduje všetkých obchodníkov so starožitnosťami.

Ryšavý Janek, ktorý bol naozaj ryšavý ako veverička a urastený ako obor, aj s druhým mladíkom sa chcel na mňa vrhnúť, ale Batura ich zadržal.
—
Len nijaké výtržnosti, priatelia, — vyhlásil
s úsmevom. — Nemám rád brutalitu a násilie. Kultúrni
a inteligentní ľudia sa vždy môžu dohodnúť.

Vytiahol nôž a prerezal povraz, ktorým bol spútaný blondín. A potom, keď sa Pekný Lolo dvíhal z dlážky a masíroval si stŕpnuté svaly na rukách a nohách, obrátil sa ku mne:

Tomasz, bol si svedkom kamarátskeho nedorozumenia, ktoré sa napokon, ako vidíš, dobre skončilo. Nikto nemá nič proti nikomu. Nič sa nestalo, však, Lolo?

Pravdaže, nič sa nestalo, — rýchlo potvrdil Pekný Lolo. — Bol to iba priateľský žart. Zviazali ma zo zábavy.

Áno, — prisvedčil Batura. — Hrali sme sa na schovávačku. A teraz, chlapci, poďte dolu a nasadnite do áut. Tvoje auto, Lolo, stojí v lese, však?

Takže na ňom pôjde do Varšavy Ryšavý Janek, Zenek pôjde svojím vozom a ty, Lolo, mi budeš robiť spoločnosť. Chcem sa s tebou o kadečom porozprávať, lebo nerád cestujem sám.

Navidomoči si z nás uťahovali. Ale čo som mohol urobiť? Čo som mal podniknúť? Videl som zviazaného človeka so zapchanými ústami, ale ten človek tvrdil, že to bola iba hra.

—
Slečna Monika, ste ako vždy pekná a príťažlivá,
— zalichotil Batura mojej spolupracovníčke. — Tomasz
má šťastie, to musím priznať. Ale ešte raz vám pripomínam, že pri mne by ste zažili viac dobrodružstiev. Do videnia, priatelia!

Waldemar Batura sa nám zdvorilo uklonil a v spoločnosti svojej bandy a Pekného Lola zišiel dolu schodmi. A ja som neurobil nič, aby som ich zadržal. Veď načo by to aj bolo? Nielen že boli štyria a ja sám, navyše s Monikou. Pekný Lolo sa vôbec nesťažoval a návšteva polozrúcaných kaštieľov nie je nijaký priestupok. Tým sa Waldemar Batura stal pánom situácie.

Počuli sme buchot dverí na autách a vrčanie naštartovaných motorov.

O chvíľu po autách Baturovej bandy zostala iba nejasná stopa na zablatenej ceste.

Kvap, kvap, kvap — pršalo z deravej strechy do polkruhovej siene v dávnom dome Jenny von Gustedtovej.

Keby Waldemar Batura nebol došiel so svojimi kumpánmi, — vzdychla si Monika, — dozvedeli by sme sa od Pekného Lola, akú úlohu mu dal Schreiber. Bol by hovoril, lebo nás považoval za členov Baturovej bandy.

Netrápte sa, — utešoval som ju. — Beztak už vieme veľa. Myslím, že sa do Varšavy predsa len nevrátime s prázdnymi rukami. Riaditeľ Marczak si iste s veľkým záujmom vypočuje naše rozprávanie.

A nechá ma u vás? — spýtala sa celá šťastná.

Domnievam sa, že napriek všetkému si to zaslúžite.

Našli sme vehikel odstavený na lesnej ceste a pred polnocou sme už boli vo Varšave.

Riaditeľ Marczak s prísne zmrašteným obočím vypočul moje hlásenie z cesty do Fort Lycku a Gardzieňa. Veľmi ho znepokojil fakt, že pravdepodobne jestvovala spojitosť medzi príchodom západoberlínskeho starožitníka, Fort Lyckom a zbierkami doktora Gottlieba. Rozhodnutie prijal rýchlo, lebo to bol nezvyčajne podnikavý človek.

—
Zajtra cestujeme do Frankfurtu nad Mohanom,
aby sme sa osobne dohodli s Annou Dobeneckovou,
— oznámil.

Z trezoru vo svojej pracovni vybral naše pasy, v ktorých už boli víza Nemeckej spolkovej republiky. Potom prikázal sekretárke, aby objednala lístky na vlak.

—
Slečna Monika bude dozerať na bežné záležitosti vášho referátu, — rozkázal, čo znamenalo, že docenil jej vklad v tejto veci a prestal uvažovať o preložení na iné oddelenie.

Oznámil som to Monike a veľmi sa potešila.

—
Len vás prosím, — upozorňoval som ju pri rozlúčke, — nič nerobte na vlastnú päsť! Majte si ctiteľov,
koľko chcete, ale nech nepostavajú pred budovou ministerstva a nech vás nesledujú. Okrem toho treba držať jazyk za zubami! Nikto nesmie vedieť, že sme s Marczakom odcestovali do Frankfurtu.

Už nasledujúci večer sme s riaditeľom Marczakom vystúpili na železničnej stanici vo Frankfurte nad Mohanom a taxikárovi sme prikázali, aby nás zaviezol do nejakého skromného hotela, lebo Ministerstvo kultúry a umenia nás vybavilo neveľkými finančnými prostriedkami.

Frankfurt je veľké a moderné mesto v srdci Európy, na križovatke hlavných dopravných tepien. Vzhľadom na. veľké množstvo obchodných podnikov a bánk a na pravidelné každoročné medzinárodné veľtrhy, prichádza sem veľa ľudí a po uliciach tiahnu neprerušené prúdy áut.

Prešli sme popri hoteloch prvej triedy, ako sú Savoy, National či Frankfurter International, a ubytovali sme sa v skromnom, ale pohodlnom hoteli Arabella. Boli sme unavení z cesty a hneď sme si ľahli spať. Ráno riaditeľ Marczak vyhľadal v telefónnom zozname číslo Anny von Dobeneckovej (správne sme predpokladali, že osoba s takým aristokratickým menom má telefón) a zavolal.

Ozval sa vnuk pani Anny, Alfréd von Dobeneck. Aspoň tak sa predstavil Marczakovi, ktorý hneď na začiatku rozhovoru vysvetlil, kto je, odkiaľ prišiel a o čom by sa chcel rozprávať s pani Dobeneckovou.

—
Stará mama ešte spí, — oznámil Marczakovi Alfréd von Dobeneck a sľúbil, že nám zatelefonuje, len čo sa zobudí. (Prirodzene, zapísal si názov hotela aj telefónne číslo našej izby.)

O hodinu neskôr dodržal sľub.

— Moja stará matka, pani Anna von Dobenecková, vás čaká o osemnástej hodine vo svojej vile na Siegfriedovej ulici 7, — oznámil Marczakovi.

Od návštevy nás delil takmer celý deň. Nuž sme sa naraňajkovali a vybrali sa pozrieť si mesto a jeho pamätihodnosti. Začali sme od centra, teda od časti Romer. Názov pochádza od „Rimanovho domu“, lebo jeden z majiteľov domu pred rokmi vykonal púť do Ríma. Práve ten „Rimanov dom“, starý mestský kamenný dom, urobili roku 1405 mestskou radnicou a ako sa mesto rozrastalo a získavalo na význame, tak mestská rada zväčšovala radnicu o susedné domy, čo je výnimočný jav, lebo zvyčajne v každom meste postavili osobitnú budovu. V blízkosti týchto spojených kamenných domov, vytvárajúcich radnicu, si časom veľa bohatých mešťanov vybudovalo svoje rezidencie a obchody.

Od radnice sme sa pobrali starou korunovačnou cestou cisárov do katedrály sv. Bartolomeja. V roku 1944 bolo takmer celé staré mesto aj slávna katedrála zbombardované. Na ruinách vybudovali moderné obytné domy. Ale katedrálu obnovili v starej podobe. Je z červeného pieskovca a napriek štíhlym prvkom sa nám videla veľká a ťažká.

V katedrále, vpravo od oltára panny Márie, sme cez malé dvierka prešli do neveľkého sanktuária, voličskej kaplnky, kde si nemeckí voliči od XII. storočia vyberali cisárov a skladali im hold. Krása a jednoduchosť kaplnky ma nadchýnala, ale zároveň som sa nemohol zbaviť myšlienky, že cisári, ktorých tu zvolili, tak často viedli proti Poľsku expanzívnu politiku.

Teraz sme sa pobrali cez Starý most na druhú stranu rieky Mohan do Sachsenhausenu, niekdajšej štvrte rybárov a záhradníkov. Ani tu vojna neušetrila veľa domov. Iba niekoľko ich zostalo neporušených na ulici Troch kráľov. Nad vchodovými dverami sme videli zelené halúzky — viechy, znak, že sú tu malé reštaurácie a jedálničky, kde podávajú tradičné jedlá a nápoje. Prirodzene, že sme s Marczakom využili možnosť zájsť do jednej z nich. Pri jednoduchých stoloch bolo možné vypiť nápoj cidre, ochutnať známe frankfurtské párky alebo takzvaný Gelbwurst, teda bravčovú klobásu so šafranom.

Popri fontáne Troch kráľov sme sa dostali k múzeu úžitkového umenia. Prehliadka jeho bohatej kolekcie nám zabrala veľa času a len neskoro popoludní sme sa vrátili do Starého mesta cez takzvaný Eisener Steg, čiže Železnú lávku, most vystavaný neďaleko franského brodu, od ktorého dostalo meno celé mesto. V čase výbojov Frankov práve tu pri brode cez rieku Mohan vznikla obranná osada neskôr nazvaná Frankfurt.

Prechádzka nás poriadne unavila, ale bola veľmi príjemná, pretože bol pekný deň. Slnko svietilo, vo vzduchu bolo cítiť jar, na námestiach sa začínali zelenať gaštany a rieka Mohan krásne odrážala belasú farbu oblohy.

Museli sme však stále mať na pamäti, že sme sem neprišli ako turisti, ale vybaviť konkrétnu vec. Rýchlo sme sa naobedovali v hotelovej reštaurácii, a keď sa slnko začalo schovávať za strechy domov, hotelový vrátnik nám objednal taxík (nechceli sme blúdiť po neznámom meste) a dali sme sa zaviezť na Siegfridovu ulicu 7, na malú uličku neďaleko zoologickej záhrady, kde po oboch stranách vyasfaltovanej cesty za vysokými železnými plotmi stáli v záhradách luxusné vily.

Aj dom označený číslom sedem bol v malej záhrade ohradenej vysokými železnými tyčami s ostrým hrotom.

Bránička sa otvárala automaticky, keď vo vile uvoľnili elektrickú zámku.

Betónovými platňami vyložený chodník nás doviedol pred vyleštené nalakované dubové dvere. V rozľahlej hale nás čakala mladá slúžka, podľa prízvuku asi Španielka.

—
Pani Dobenecková vás očakáva vo svojej spálni.
Je chorá, — oznámila nám a viedla nás ďalej.

Na schodišti bolo šero, akoby šetrili elektrickým prúdom. Prítmie ešte zväčšovalo tmavé drevo, ktorým boli obložené steny schodišťa.

Spálňa bola obrovská, s veľkým kozubom a širokým divánom, ktorý stál medzi dvoma oknami zakrytými ťažkými závesmi. Na diváne ležala stará pani prikrytá dekou. Na hlave mala biely čepček, spod ktorého vyliezali pramienky sivých vlasov. Tvár som dobre nevidel, lebo slúžka nám ukázala na stoličky pri dverách a lampa na stolíku hneď vedľa dverí nevrhala svetlo až na diván. Spálňa bola starostlivo uprataná, nikde som nevidel pohodený župan ani nijaké lieky na nočnom stolíku.

Už týždeň ma trápi chrípka, — ozvala sa pani Dobenecková dosť mladým a milým hlasom. — Tento rok je veľmi silná a nákazlivá. Preto vám radím, aby ste boli opatrní a radšej sa ku mne nepribližovali.

Prirodzene, — prikývol riaditeľ Marczak, lebo aj u nás bola veľká epidémia chrípky s ťažkými komplikáciami.

Sadli sme si na stoličky dosť ďaleko od divána. Marczak rýchlo zopakoval cieľ našej návštevy. Spomenul list pani Dobeneckovej aj odpoveď, akú jej dali poľské orgány.

—
Súhlasili sme s vašimi podmienkami, — povedal,
— a oznámili sme vám to. Žiaľ, uplynuli tri mesiace a vy
ste nám neukázali miesto, kde sú ukryté debny so zbierkou. Rozhodli sme sa preto prísť do Frankfurtu, aby sme osobne vysvetlili celú záležitosť a doviedli ju do konca.

Odpoveď dosť dlho neprichádzala. Pani Dobenecková mlčala, možno hľadala slová, ktoré by nás neurazili.

Odradili ma od toho, — povedala napokon veľmi potichu, akoby sa trochu hanbila.

Kto vás odradil? Prečo? — čudoval sa Marczak.

Nemám nijakú záruku, že mi vrátite rodinné šperky. Všetky, — zdôraznila.

Riaditeľ Marczak na chvíľu stratil reč, tak ním otriasli jej slová.

Hádam ste zabudli, že Ministerstvo kultúry a umenia oficiálne prijalo vaše podmienky. Vrátime vám všetky rodinné šperky, — takisto zdôraznil to slovo. — Úkryt otvoríme komisionálne a urobíme inventarizáciu nájdených predmetov. Napokon, nikto vám nebráni, aby ste sa toho zúčastnili.

Som už stará a nemôžem cestovať, — odvetila.

Tak môže váš vnuk. Alebo niekto iný, koho tým poveríte, — pokračoval Marczak.

Alfréd nebude súhlasiť s cestou do vašej krajiny. Máme na ňu ťažké srdce, hádam nemusím vysvetľovať prečo.

Nie, nemusíte, — zlostne odsekol Marczak. — Ale odvtedy prešlo vyše tridsať rokov. Vlády našich štátov sa dohodli, teda aj súkromné osoby sa môžu dohodnúť. Vy získate rodinné šperky a my nejaké pamätihodnosti súvisiace nielen s našou, ale aj s nemeckou kultúrou. Podľa prijatých podmienok predmety, ktoré budú mať cenu pre nemeckú kultúru, odovzdáme Goetheho múzeu vo Frankfurte. Prijali sme vaše podmienky, hoci všetky veci podľa práva ako majetok po Nemcoch patria poľskému ľudu.

Nemali ste inú možnosť. Ak vám neukážem úkryt, nenájdete ho, — potichu sa zasmiala pani Dobenecková. — Ale ja som zmenila názor. Úkryt je výborne zabezpečený, predmety sa nezničia ani keď si tam poležia ešte niekoľko alebo aj niekoľko desiatok rokov. Riaditeľ mykol plecami.

—
S čím rátate? Veď to je nezmysel. Bez našej pomoci rodinné šperky nikdy nezískate.

Pani Dobenecková znova mlčala, akoby hľadala slová, ktoré nás neurazia.

—
Som stará a možno sa tej chvíle nedočkám, —
povedala po dlhšej odmlke. — Ale tajomstvo úkrytu
som prezradila Alfrédovi. Je mladý a môže čakať. Ľutujem, že som vám spôsobila nepríjemnosti a výdavky za cestu do Frankfurtu, hoci v tomto sa necítim vinná, pretože som vás k tej ceste nenútila. Mali ste správne pochopiť moje mlčanie.

Riaditeľ Marczak prudko vstal zo stoličky a ja som urobil to isté. Aj mne sa od hnevu otváral nožík vo vrecku.

Skôr ako sa s vami rozlúčim, — ozval som sa, — chcel by som vás upozorniť, že ľudí, ktorí začali hľadať úkryt, onedlho zaistíme a dostanú zaslúžený trest.

Nikoho som nepoverila hľadaním, — rozhorčila sa pani Dobenecková.

Mykol som plecami:

—
Možno vravíte pravdu. Ale v úvode nášho rozhovoru ste spomenuli, že ste sa vo veci ukrytej zbierky s niekým radili. Tak pravdepodobne ten niekto alebo sám začal hľadať, alebo tiež mal pridlhý jazyk. Musím vám oznámiť, že vo vašom bývalom kaštieli v Gardzieni som predvčerom stretol dve bojujúce skupiny hľadačov pokladov a priekupníkov so starožitnosťami.

Pani Dobenecková si až sadla na veľkom lôžku.

—
Prisahám, že s tým nemám nič spoločné. To ma
znepokojuje, páni...

Po chvíli si však znova ľahla a zahundrala:

—
Nech si hľadajú. Úkryt je celkom inde a bez mojej
pomoci ho nik nenájde.

—
Ani vo Fort Lycku nič nie je, — poznamenal som.
Pani Dobenecková na nás pozrela veľmi začudovane.

—
Veru tak, milá pani, — prikývol som. — Preto vám
radím, aby ste si celú vec ešte raz premysleli.

Videl som, že pani Dobenecková natiahla ruku ku stolíku a stisla pre nás neviditeľné tlačidlo zvončeka. Po chvíli sa vo dverách objavila chyžná.

—
Prosím, vyprevaďte týchto pánov, — prikázala jej
pani Dobenecková.

Chladne sme sa uklonili a mlčky sme opustili spálňu. Mal som dojem, že moje posledné slová o Fort Lycku boli pre starú paniu ako časovaný granát. Prejde chvíľa, granát vybuchne a roznesie dobrú náladu pani Dobeneckovej.

SIEDMA  KAPITOLA
Kto verí na duchov? — Čo si myslím o pani Dobeneckovej? — Hľadanie na stránkach novín — Kto si môže dovoliť súdny proces? — Tajomstvo vily na Siegfridovej ulici 7 — Gréta Herbstová, súkromná detektívka — Dvíhame rukavicu — Zlodeji umeleckých diel — Prvé zmienky o Neviditeľných — Béžový mercedes

— Klamárka! Zlostná, bláznivá ženská! — soptil riadite! Marczak na ulici, keď sa obzeral po taxíku, ktorý by nás doviezol naspäť do hotela. — Vystrelila si z nás. Spôsobila nášmu štátu zbytočné výdavky, pripravila nás o toľký čas. A ešte sa z nás aj vysmievala. Prečo ste sa neozvali a nepovedali tej babizni, čo si o nej myslíte? V živote to tak býva, že každý šéf si vylieva zlosť na podriadených. A keďže som bol poruke, musel som znášať Marczakovu zlú náladu.

Tak čo? Prečo ste tej babe nepovedali, čo si o nej myslíte? — hrmel na mňa Marczak.

Lebo neviem, pán riaditeľ, čo si o nej mám myslieť, — mykol som plecami.

Ako to, že neviete? Veď sníva o návrate do Poľska, o novej vojne, — vykrikoval Marczak. — A vy fakt neviete, čo si o nej máte myslieť?

Neviem, — úprimne som sa priznal. — To znamená, že v hlave sa mi roja všelijaké myšlienky, ale nie sú také presné, aby som mohol vysloviť mienku o tej panej.

Neviem, čo by som bol teraz počul od svojho nadriadeného, ale dozaista nič milé. Našťastie v uličke sa objavil voľný taxík.

Do hotela Arabella, — rozkázal Marczak.

Nie, — opravil som ho, — do redakcie Frankfurter Allgemeine Zeitung.

Taxík sa prudko rozbehol, riaditeľ Marczak ma takmer prigniavil váhou svojej korpulentnej postavy.

Hádam nechcete o tom informovať noviny? — fučal mi do ucha. — Azda si uvedomujete, že sme tu ako tajná misia. Chcete zverejniť, že rokujeme s takými ohavnými ľuďmi, ako je tá Dobenecková? Nemôžeme sa kompromitovať.

Ale kdeže, pán riaditeľ, — konečne som sa uvoľnil od váhy jeho tela. — Práve naopak, ja chcem získať informácie.

Aké, ak smiem vedieť?

To vlastne ešte sám neviem aké. Jednoducho si chcem pozrieť všetky čísla za posledný polrok.

Ale prečo?

Ukázal som prstom na taxikárov chrbát, čím som Marczakovi dal na vedomie, že v taxíku by sme nemali diskutovať o takej diskrétnej téme.

Marczak si ťažko vzdychol:

—
Som vynikajúci šéf, lebo viem byť trpezlivý.
Ale keď sme vystúpili z taxíka pred redakciou, hneď ma mocne chytil za gombík plášťa a žiadal:

A teraz mi povedzte, čo ste si mysleli o pani Dobeneckovej! Azda mám právo to vedieť, keď som vaším šéfom. Rozumie sa, že mi ide o tie myšlienky, ktoré vám prichodia na um v čase, keď vás platí ministerstvo. Vzal som vás so sebou, pán Tomasz, aby ste mysleli. Intenzívne mysleli, pán Tomasz. A delili sa so mnou o svoje myšlienky.

Áno, pán riaditeľ, — súhlasil som. — Teda u pani Dobeneckovej som uvažoval, koľko má rokov.

Okamih, — zamyslel sa Marczak. — Vo svojom liste spomína, že keď pomáhala otcovi ukryť zbierky, bola už vydatá. Jej synovia zahynuli na fronte. Teraz má dospelého vnuka, lebo v telefóne som počul dospelý mužský hlas. Takže má iste najmenej sedemdesiat, ak nie viac...
Jej hlas znel obdivuhodne mlado...

Hm, — zahmkal Marczak a tváril sa múdro.

V sedemdesiatke je chrípka veľmi nebezpečná choroba. Viete si predstaviť, ako vyzerá stolík pri lôžku chorej? Ležia na ňom desiatky liekov, šálky s čajom, polievkou atakďalej. A zatiaľ stolík pri diváne bol prázdny. A vôbec spálňa vzbudzovala dojem, akoby v nej nik nebýval a nespával. Dokonca aj papuče pri lôžku chýbali.

Možno má výbornú chyžnú...

Ale či musí volať chyžnú, keď sa chce napiť šťavy alebo čaju? Pohár s niečím podobným musí byť pri lôžku chorej, ktorú trápi chrípka a horúčka.

Kam mierite, pán Tomasz? — spýtal sa Marczak.

Do redakcie, — odvetil som.

Chytil som riaditeľa pod pazuchu a spolu s ním som vošiel do miestnosti redakcie Frankfurter Allgemeine Zeitung. Napriek dosť neskorej hodine sme bez ťažkostí a zbytočného vysvetľovania dostali na prezretie všetky čísla uplynulého polroka.

Sadli sme si v neveľkej čakárni, rozložili sme na stolíku zošitý zväzok novín a sklonili sme sa nad potlačené plachty. Pozornosť som venoval najmä stranám s oznamami.

Môžete mi povedať, čo konkrétne hľadáte? — netrpezlivo sa ma spýtal Marczak, keď som už prelistoval všetky novembrové, decembrové a januárové čísla.

No prosím, pozrite sa, — radostne som zvolal, ukazujúc na veľký nekrológ v čísle z piateho februára.

Riaditeľ Marczak prečítal:
Po dlhej a ťažkej chorobe zomrela naša milovaná stará mama Anna von Dobenecková rodená Gottliebová.

Ďalej nekrológ uvádzal informácie o veku zomrelej (mala sedemdesiattri rokov), ako aj dátum a miesto pohrebu. Pod smútočným oznámením bol podpis jej vnuka Alfréda von Dobenecka.

Inými slovami, pred hodinou sme sa rozprávali s duchom nebohej, — konštatoval Marczak.

Správne, — prisvedčil som. — Teda pokiaľ veríte na duchov, pán riaditeľ.

Neverím.

Ani ja. Z toho vyplýva, že napísala list do Poľska krátko pred svojou smrťou. Možno už vtedy bola vážne chorá. Odpoveď poľských orgánov došla, keď stará pani zomierala. Možno jej odpoveď ani nedali prečítať. To je príčina jej mlčania.

Ale načo potom tá dnešná maškaráda? — rozhorčil sa Marzcak. — Prečo nám jej vnuk Alfréd do telefónu nepovedal, že jeho stará matka zomrela, ale pripravil nám divadlo s nejakou nastrčenou osobou ? Prečo nám chcel nahovoriť, že pani Dobenecková zmenila svoje rozhodnutie?

Uvažoval som.

—
Tuším by sme sa mali porozprávať s nejakým
právnikom. Možno pani Dobenecková nenechala závet,
a tým celý jej majetok, ak nejaký mala, zdedil vnuk
Alfréd. Celý majetok okrem debien ukrytých v Poľsku.
Možno list, ktorý poslala pani Dobenecková do Poľska,
by mohli západonemeckí právnici uznať za poslednú
vôľu nebohej ohľadom tejto veci. V takom prípade by
Alfréd Dobeneck nemal nijaké právo na zbierky svojho
prastarého otca, iba na rodinné šperky. Alfréd von Dobeneck dobre vie, že tie zbierky majú sto ráz väčšiu cenu než rodinné šperky. Preto nás chcel odbiť a presvedčiť nás, že pani Dobenecková zmenila svoje rozhodnutie. Inými slovami, šlo mu o to, aby sme sa neinformovali u nijakého právnika.

Myslím, že Alfréd von Dobeneck sa usiluje získať celú zbierku, — prisvedčil Marczak.

Iste sa v tejto veci už dohodol s majiteľom veľkého aukčného salónu Schreiberom a ten vycestoval do Poľska, aby zistil, či jestvuje možnosť nájsť zbierky a previezť ich do Nemecka. Na druhej strane Alfréd von Dobeneck chce mať možnosť obnoviť rokovania, hoci už iste za podmienok výhodnejších pre seba. Napríklad bude žiadať za poľské kultúrne pamiatky nielen rodinné šperky, ale aj nemecké kultúrne pamiatky, ktoré potom predá na dražbe u Schreibera. Chce, aby sme ešte dlho nevedeli, že stará pani nežije, a neporadili sa s nijakým tunajším právnikom. Som presvedčený, že dedičské pokračovanie ešte trvá a Alfréd sa obáva, aby sa doň ktosi nezamiešal.

Máte pravdu, pán Tomasz, — súhlasil Marczak. — Ale problém je v tom, že my sa neobrátime na nijakého právnika a neuplatníme svoje nároky, lebo nemáme na to splnomocnenie od našich orgánov a chýbajú nám aj peniaze. Viete si predstaviť, aký honorár si zažiada tunajší právnik? Dostali sme devízy na niekoľkodňový pobyt vo Frankfurte, na zaplatenie hotela a niekoľkých taxíkov. To je všetko, pán Tomasz. Ani keby sme tu nič nejedli a nepili a nocovali na stanici, ani tak by sme nemali na zaplatenie advokáta.

Môžete zatelefonovať ministrovi a vysvetliť mu celú záležitosť.

Správne. Ale máme právo spôsobiť našim orgánom výdavky a drahý proces s Alfrédom von Dobeneckom? Čo z toho, že proces vyhráme a súd uzná list pani von Dobeneckovej za jej poslednú vôľu v tejto veci. Vyhráme, ale ostaneme s prázdnymi rukami. Veď nevieme, kde sú debny so zbierkou, a súd nám to miesto neukáže, lebo tajomstvo pani Dobeneckovej pozná iba jej vnuk. Podľa našich zákonov tie debny aj tak patria nám.

Bezradne som rozhodil rukami.

—
Nezostáva teda nič iné, len čakať na list od jej
vnuka.

Marczak mykol plecami.

—
Nebudeme čakať na Dobeneckov list. On si určí
iné podmienky ako jeho stará matka, a naše orgány
nebudú súhlasiť. Veď niečo iné je odovzdať zbierky do
múzea vo Frankfurte a Dobeneckovi dať šperky, a niečo
iné je dať mu aj šperky, aj časť zbierky, na ktorej bude
chcieť zarobiť majetok.

V ponurej nálade sme opustili redakciu a peši sme sa vybrali do hotela. Bolo jasné, že naša cesta do Frankfurtu sa skončila fiaskom. Nebol by som to prežíval až tak bolestne, keby som nevedel, že Alfréd Dobeneck si z nás vystrelil, keď nám nejakú mladú osobu predstavil ako svoju starú mať. Považoval nás za hlupákov, ktorým ľahko prejde cez rozum. Bol som ochotný niekoľko dní nepiť a nejesť, len aby som sa pričinil o spochybnenie dedičstva po pani Dobeneckovej. Ale uvedomoval som si, že advokátsky honorár poriadne prevyšoval niekoľkodňové diéty úradníka môjho postavenia.

Riaditeľ Marczak zrejme rozmýšľal rovnako, lebo neďaleko hotela zrazu zastal a tvár mu rozžiaril úsmev.

—
Dočerta, — uľavil si, — veď nielen my sme dedičmi pani Dobeneckovej! Časť zbierok má získať Goetheho múzeum vo Frankfurte. Zajtra musíme ísť do múzea a informovať ich o tom. Možno múzeum preberie na seba trovy procesu o časť dedičstva po pani Dobeneckovej.

Mal som veľkú chuť vybozkávať riaditeľove ružové líca. Bol to vynikajúci nápad. Marczak mal riaditeľskú hlavu. Ťažko bolo čakať od neho, aby odhalil falošnú pani Dobeneckovú, na to som ho sprevádzal ja. Ale keď vstupovali do hry právne otázky, Marczak si počínal výborne á nachádzal riešenie aj v najkomplikovanejších situáciách.

Ste geniálny, pán riaditeľ, — pochválil som ho úprimne.

Myslíte, pán Tomasz? — potešil sa Marczak. — Keď ste odhalili podvod s falošnou pani Dobeneckovou, už som si myslel, že patrím do starého železa a mal by som ísť do dôchodku. Ani mi na um nezišlo, že sa rozprávame s „duchom“.

Lebo ste vzali na seba celú ťarchu rozhovoru s pani Dobeneckovou, — vysvetlil som pokrytecky. — Rozhovor vás priveľmi zaujal, preto ste si nemohli všímať detaily.

—
Veru tak, iste, — s úľavou si vydýchol Marczak.
Až do neskorej noci sme s riaditeľom v hotelovej izbe

preberali všetky podrobnosti tejto záležitosti a naše ďalšie úmysly. Chceli sme získať zbierky doktora Hansa Gottlieba a súčasne sme nesmeli zaťahovať do celej aféry oficiálnych poľských činiteľov. Keby tlač uverejnila informácie o tejto veci a dozvedela by sa to verejnosť v Poľsku aj v Nemeckej spolkovej republike, možno by kadekto mylne pochopil skutočnosť, že rokujeme s ľuďmi, ktorí chcú ukázať úkryt, ale žiadajú vrátenie cenností, a pritom to možno ani nie sú čestní ľudia. Ktovie, akú úlohu hrali v Poľsku Dobeneckovci, keď jedného z nich zabilo na ulici Varšavy poľské hnutie odporu. Bolo by čosi celkom iné, keby celú záležitosť vzalo do svojich rúk múzeum vo Frankfurte, ktoré podľa poslednej vôle pani Anny von Dobeneckovej malo tiež dostať časť zbierok jej otca. Múzeum bolo oficiálnou nemeckou kultúrnou inštitúciou, malo právnu moc na území spolkovej republiky. Z politického hľadiska bolo oveľa lepšie zostať v tieni tejto inštitúcie, tváriť sa, že chceme nemeckému múzeu dopomôcť k získaniu zaujímavých exponátov, a pri tej príležitosti sa dostať k exponátom spojeným s poľskou minulosťou.

Na druhý deň sme zatelefonovali do Goetheho múzea a po krátkom rozhovore sme sa dohodli s kustódom doktorom Gunterom, že sa stretneme o jedenástej v jeho pracovni.

A tak sme sa ocitli na dnes už nejestvujúcej Schnurgasse, kde kedysi boli súkennícke dielne a kde stáli honosné murované domy. Ale čas letí a tam, kde v minulosti Rada cisárskeho mesta poľovala na srny a jelene, stoja dnes moderné domy a obklopujú gotický obytný domček. Postavil ho zámožný občan, cisársky radca Johann Kaspar Goethe. Tu sa v roku 1749 narodil jeho syn, neskôr najslávnejší nemecký básnik. Trojpodlažný dom, starostlivo renovovaný, je dnes cieľom mnohých výletov. Vnútrajšok a zariadenie zostali v štýle Goetheho doby. Hneď vedľa j e umiestnené múzeum plné bohatých zbierok venovaných básnikovi a prostrediu, v ktorom žil.

Tak múzeum, ako aj Goetheho dom patria do Freies Deutches Hochstift, čiže Spoločnosti básnikových ctiteľov. V salónoch Goetheho domu sa každé tri roky udeľuje cena Goetheho, ktorú získavajú filozofi alebo umelci. Raz ju dostal aj popredný súčasný sochár Kolbe, ktorého socha dievčaťa zdobí nádvorie múzea.

Kustód doktor Friedrich Gunter pripomínal obrovského vtáka. Jeho čierne sako s dlhými pólami vyzeralo ako zložené krídla. Aj chôdzu mal vtáčiu, poskakoval a smiešne sa nakláňal na všetky strany, tu naľavo, tu napravo, vykrúcajúc svoju malú hlávku. Ale hlas mal príjemný, teplý, oči prezrádzali veľkú inteligenciu.

— Listy Goetheho Diane von Papenheimovej, Herderove listy Goethemu, rukopis Schopenhauerovho diela? — radostne si hundral, keď čítal list Anny von Dobeneckovej poľskému ministrovi kultúry a umenia. — Ktovie, aké obrovské poklady ukrývajú debny doktora Gottlieba? A časť tej zbierky by ste boli ochotní odovzdať nášmu múzeu?

—
Áno, — prikývol Marczak. — Mám na to patričné
splnomocnenie. Chceme si nechať iba niektoré pamiatky na Herdera, aby obohatili múzeum v Moragu, ako aj všetky pamiatky, týkajúce sa poľskej kultúry. Šperky sme ochotní vrátiť Alfrédovi von Dobeneckovi.

Doktor Gunter buchol päsťou na svoj čierny písací stôl.

Ale ja si myslím, že by nemal dostať nič. Je to darebák! Ak je pravda, že pani Anna von Dobenecková zomrela a on podstrčil na jej miesto inú osobu, potom by za taký podvod mal ísť do väzenia!

Nedeľme sa o kožu medveďa, ktorý ešte behá po lese, — zamiešal som sa do rozhovoru. — Nevieme, kde sú ukryté debny doktora Gottlieba. To miesto poznala iba pani Dobenecková. Domnievame sa, že informácie odovzdala svojmu vnukovi. Bez jeho pomoci zbierku nenájdeme. Aj keď nás podviedol, zdá sa mi, že musíme s ním rokovať.

Správne, — súhlasil Marczak. — Ide totiž o veľkú vec. Lenže problém je v tom, že my už nemôžeme v rokovaní pokračovať. Môže to však urobiť Goetheho múzeum vo Frankfurte, ktoré podľa vôle nebohej má dostať časť nájdenej zbierky. Máte na tom taký istý záujem ako my. Múzeum vo Frankfurte by podľa mojej mienky malo podať námietku na súd, aby v súlade so závetom nebohej sa jej vnuk Alfréd necítil majiteľom zbierky doktora Gottlieba. Je možné, že Alfréd von Dobeneck po takej námietke bude ochotný ustúpiť a ukáže nám úkryt.

Veru tak, — šomral si doktor Gunter popod fúzy a hádam po desiaty raz pozorne prečítal list pani Dobeneckovej. — Celkove súhlasím s vaším stanoviskom, páni. Ale háčik je v tom, že stále vychádzame len z podozrení, a to je primálo, aby sme na vec mohli ísť právnickou cestou. Čítali ste v novinách správu o smrti Anny von Dobeneckovej. Lenže Frankfurt je veľký. Možno tu žila iná osoba s rovnakým menom. Okrem toho musíme vedieť, či sa za touto aférou skutočne skrýva vnuk pani Dobeneckovej. Možno stará pani mala aj iných dedičov. A treba vedieť, ako si máme vysvetliť čudný postup mladého Dobenecka, či on je iniciátorom maškarády, ktorá sa odohrala vo vile na Siegfridovej ulici 7. Preto považujem za nevyhnutné získať presné informácie prostredníctvom známej detektívnej kancelárie. Nie je to záležitosť pre políciu, lebo celý príbeh zatiaľ nemá výrazné znaky kriminálneho činu. Vzhľadom na eventuálne budúce rokovania s Dobeneckom musíme o to väčšmi zachovať celú vec v tajnosti. Poznám dôveryhodnú osobu, pani Grétu Herbstovú, ktorá má detektívnu kanceláriu a úspešne i s taktom vyriešila pre nás niekoľko záležitostí. Vlastne robil to jej manžel, ktorý zahynul rukou banditov počas vyjednávania o výkupné za obrazy ukradnuté z istého múzea. My múzejníci máme teda isté záväzky voči jeho žene, a preto jej z času na čas zverujeme rôzne úlohy.

Ďalšia žena - detektívka, — zašomral som si popod fúzy.

No vidíte? — triumfoval Marczak, — tu sú aj ženy detektívkami. A tak ste sa bránili, keď som prijal na oddelenie slečnu Moniku.

Gunter vytočil nejaké číslo, chvíľku s niekým telefonoval a potom nám oznámil, že pani Herbstová hneď príde, aby prevzala tento prípad. Nemali sme nič proti tomu, iste to bolo najlepšie riešenie. Ani ja, ani doktor Marczak nemohli sme sa v cudzej krajine hrať na detektívov a pátrať po motívoch konania Alfréda von Dobenecka. Pán Gunter tiež na to nemal čas ani detektívne schopnosti. A keďže naznačil, že uhradí honorár pani Herbstovej, nadšene sme prijali jeho návrh.

Gréta Herbstová mala asi tridsať rokov. Bola to vysoká, dlhonohá brunetka s pekne krojenými ústami, veľkými očami a vytrhaným obočím. Mala diskrétny mejkap a vyzerala skôr na veľkú dámu ako na súkromnú detektívku. Priznám sa, že jej krása hneď vo mne vzbudila zmiešané pocity. U ľudí môjho razenia; teda zarytých starých mládencov, pekná žena vždy vyvoláva nedôveru, paniku a súčasne obrovský záujem. Kdesi v hĺbke duše sa skrýva obava, že práve taká zrelá, pekná a samostatná žena ma raz zavedie do sobášnej siene a dostane pod papuču.

Gréta Herbstová vošla do miestnosti drobným ženským krokom. Jej pohyby boli harmonické a plné pôvabu. Mala oblečený modrastý lesklý nepremokavý plášť s kapucňou — v ten deň znova bolo zamračené a chvíľami mrholilo. Na nohách mala vysoké modré čižmy a na pleci niesla veľkú čiernu tašku model „sprievodkyňa“. Podala ruku pánu Gunterovi, ktorý bol jej dávnym známym, mne a Marczakovi sa iba uklonila hlavou.

Gunter jej celú vec vysvetlil, ukázal list od pani Dobeneckovej, porozprával o nevydarených výsledkoch nášho pobytu vo Frankfurte. Oboznámil ju aj s našou interpretáciou udalostí.

Pani Herbstová nemala nijaké doplňujúce otázky, len si vybrala zápisník a značila si fakty, ktoré ju zaujímali.

Potrebujeme materiál, na základe ktorého by sme mohli uplatniť nárok na uznanie listu pani Dobeneckovej za jej poslednú vôľu, pokiaľ ide o zbierku jej otca, — povedal nakoniec pán Gunter. — Ale nevylučujeme možnosť vyjednávania s Alfrédom von Dobeneckom, ak on stojí za celou vecou a ak bude súhlasiť s podmienkami, aké predtým určila jeho stará matka.

Na kedy mám pripraviť materiál? — vecne sa spýtala pani Herbstová.

Gunter spýtavo pozrel na nás a riaditeľ Marczak sa poponáhľal s odpoveďou:

Čo najrýchlejšie. Hoci na zajtra alebo na pozajtra. Sme tu služobne, každý deň pobytu stojí naše ministerstvo veľa peňazí v devízach. Prirodzene, pousilujeme sa využiť čas na niečo užitočné. Navštívim niekoľko obchodov so starožitnosťami a galérií s umeleckými dielami, azda pôjdem aj na nejakú aukciu. A pokiaľ ide o pána Tomasza, — trocha zaváhal, — zdá sa mi, že by vám mohol pomôcť. Pracuje na ministerstve vo funkcii detektíva a možno mu bude na osoh, ak sa oboznámi s metódami detektívnej práce na Západe.

A pritom na mňa dozrie, však? — s úprimným, hoci azda trochu ironickým úsmevom dodala pani Herbstová.

Riaditeľ Marczak nervózne zakašľal, lebo sa dostal do rozpakov. Alebo sa cítil hlúpo, že hneď na začiatku sme prejavili pani Herbstovej nedôveru. No šlo predsa o veľa — debny s nepredstaviteľne cennou zbierkou.

—
Súhlasím, — sucho prijala pani Herbstová. —
Pousilujem sa vybaviť vec čo najskôr. A teraz prosím
o zálohu. Viete, koľko stojí deň mojej práce, pán riaditeľ? — obrátila sa na Guntera.

Riaditeľ Goetheho múzea vypísal šek. Neviem, na akú sumu, lebo som sa neodvážil spýtať.

Nemám teraz nič súrne, tak sa do toho pustím hneď, — dodala pani Herbstová a vložila šek do tašky. — Idete so mnou hneď, pane, alebo sa ku mne pripojíte neskôr? — obrátila sa na mňa.

Hneď, — vyskočil som zo stoličky, cítiac na sebe veliteľský pohľad riaditeľa Marczaka.

V takom prípade sa oblečte, prosím, a poďte so mnou, — vyzvala ma.

Prehodil som si plášť, na hlavu som si dal klobúk.

Na ulici pred Goetheho domom stál čierny mercedes na naftu.

—
Najprv pôjdeme do mojej kancelárie, — vysvetľovala pani Herbstová. — Prezlečiem sa a zoberiem si potrebné doklady a prospekty. Mám fingované splnomocnenie istej firmy na predaj chladničiek. Umožňuje mi pod zámienkou predaja chladničiek chodiť po bytoch a rozprávať sa s rôznymi ľuďmi. Myslím, že bude najlepšie, ak ako obchodná cestujúca navštívim niekoľko víl v susedstve domu pani Dobeneckovej. Susedia hádam vedia, kedy a načo zomrela stará pani, kto po nej dedí dom, čo je zač mladý Dobeneck. To nám uľahčí
ďalšiu činnosť.

Nevymyslela to hlúpo. Uznanlivo som na ňu pozrel, ale bola zaujatá vedením auta a azda si to ani nevšimla.

Prešli sme cez most ponad Mohan a našli sme sa na sídlisku uprostred vežiakov. Zaparkovala pod jedným z nich. Tri rýchlovýťahy vozili nájomníkov na horné poschodia.

Viem si predstaviť, koľko tu stojí nájomné, — povedal som. — Azda je povolanie súkromného detektíva také výnosné?

Ale kdeže! Kým žil môj manžel, vynikajúci detektív, vodilo sa nám veľmi dobre. Prenajali sme si tento byt a mali sme aj vlastnú kanceláriu na inom mieste. Zamestnávali sme troch pracovníkov. Ale po manželovej smrti som na to nestačila. Spolupracovníci, odišli, kanceláriu som zlikvidovala. Onedlho sa budem musieť presťahovať do oveľa skromnejšieho bytu. Môj zárobok stačí iba na živobytie.

Sotva počuteľný výťah nás vyviezol na šieste poschodie. Vošli sme do luxusne zariadeného bytu, ktorý sa skladal z veľkého salónu, teraz detektívnej kancelárie pani Herbstovej, zo spálne a peknej kuchyne.

—
Napijeme sa niečoho? — spýtala sa.

—
Ďakujem, nie, — odmietol som, aby som ju nezdržoval. — Akými prípadmi sa zaoberá vaša kancelária?

Na chvíľku si sadla do veľkého, pohodlného kresla vedľa nízkeho konferenčného stolíka. Vyzerala unavená.

Prevažne rozvodmi. Malé, hlúpe, niekedy až odporné historky. Hnusí sa mi to. Kým žil môj manžel, zaoberali sme sa veľkými prípadmi.

Čo to bolo?

Môj muž sa špecializoval na boj so zlodejmi umeleckých diel. Veľmi som mu pomáhala, lebo som vyštudovala dejiny umenia.

Tak ako ja, — dodal som.

Usmiala sa na mňa. Ale bol to trocha smutný úsmev.

—
Pre toho, kto vyštudoval dejiny umenia, nie je u nás ľahké nájsť prácu. Zostanem teda súkromnou detektívkou.

Uvedomoval som si, že moja otázka bude možno netaktná, ale zaujímalo ma všetko, čo súviselo s krádežami umeleckých diel.

—
Pán Gunter spomínal, že váš manžel zahynul pri
práci, teda v boji so zlodejmi umeleckých diel. Ako to
bolo?

Potriasla svojimi nakrátko ostrihanými vlasmi.

—
Nerada na to spomínam. Ale možno sa vám ten
príbeh zíde. Dovolíte, predsa len urobím silnú kávu.
Celú noc som pracovala a som trocha ospalá.

Vyšla do kuchyne a o chvíľu priniesla dve šálky čiernej kávy. S veľkým záujmom som počúval jej rozprávanie.

—
Hádam viete rovnako dobre ako ja, — začala, —
že počet krádeží umeleckých diel zo štátnych a súkromných zbierok z roka na rok vzrastá. Obeťou zlodejov a vlamačov sú slabo zabezpečené kostolíky v Bavorsku, v Taliansku a vo Francúzsku, ale aj vynikajúco zabezpečené galérie na celom svete. Kradnú dokonca i najznámejšie umelecké diela, aby sa potom potichu predali neznámym záujemcom, lebo v niektorých krajinách majú zákony v tejto oblasti veľmi ďaleko k dokonalosti. Krádeže sú veľmi rýchlo premlčané. Stačí ukradnutý obraz či sochu držať v úkryte päť alebo osem rokov, aby ste sa stali zákonným vlastníkom. Ukradnuté obrazy nájdete v mnohých súkromných galériách milionárov. Všetci vedia, že pochádzajú z krádeží, ale justícia je bezmocná. Ulúpené umelecké diela napokon nekupujú iba milionári. Ich ceny z roka na rok rastú, takže nečudo, že ak niekto disponuje akýmsi kapitálom, usiluje sa vložiť ho do umeleckých diel. A počet týchto diel je príčinou, že hodnota ukradnutých diel sa každoročne odhaduje na niekoľko miliónov dolárov. V minulých rokoch bol boj so zlodejmi umeleckých diel a starožitností pomerne jednoduchý, — pokračovala pani Herbstová. — Pracovali samostatne alebo v malých skupinách. Po krádeži museli ukryť svoj tovar, nájsť si kupca, prepašovať umelecké dielo za hranice. V každej etape bola šanca vypátrať ich, chytiť a vziať im korisť. V poslednom čase však krádeže dostali celkom iný charakter. Zlodeji kradnú, aby si vynútili výkupné od majiteľa alebo poisťovne, u ktorej je ten obraz poistený. Tak napríklad zlodej ukradne veľmi známy obraz s hodnotou milión dolárov. Ťažko by naň našiel kupca, a preto sa jednoducho obráti na majiteľa alebo na poisťovňu s návrhom, že obraz vráti výmenou za desaťpercentné výkupné, čo v prípade milióna dolárov je tiež obrovská suma. Nasledujú tajné vyjednávania medzi zlodejom a poisťovňou, ktorá radšej vyplatí stotisíc dolárov než celý milión. Vyjednáva sa, prirodzene, tajne, bez vedomia polície. Zakrátko sa obraz vracia majiteľovi alebo galérii a zlodeji získavajú veľké sumy, pričom sa nevystavujú riziku pašovania či predaja koristi. Môj manžel sa zaoberal práve takými tajnými vyjednávaniami

medzi známou poisťovňou a zlodejmi umeleckých diel. Musíte si uvedomiť, že sa skončili časy, keď zlodeji mohli konať samostatne alebo v malých skupinách na vlastnú päsť. Krádeže umeleckých diel sa stali takými výnosnými, že pravdepodobne vzbudili záujem sicílskej mafie, ktorá prinútila zlodejov, aby sa podriadili jednotnému vedeniu. To im zadáva úlohy a inkasuje väčšiu časť ziskov. Mafia pravdepodobne má vo všetkých západných krajinách svoju organizáciu, ktorá sa nazýva Neviditeľní. Disponuje mnohými prostriedkami a bezpochyby obrovskými sumami peňazí. Vie si poradiť s každým, kto sa jej nepodriadi. Boj s obrovskou organizáciou je oveľa ťažší než s jednotlivou skupinkou zlodejov, lebo takáto organizácia môže ukrývať umelecké dielo tak dlho, kým majiteľ alebo poisťovňa nepristane na podmienky. Zlodeji dostávajú od organizácie peniaze na vykonanie zločinu a nemusia sa trápiť, čo robiť s korisťou. V Londýne, ktorý sa stal medzinárodným trhom priekupníkov umeleckých diel, vznikla v Scotland Yarde špeciálna skupina na boj so zločinmi tohto druhu. Nazýva sa C-13 a na jej čele stojí Raymond Connor. Vlani som sa s ním zoznámila, po stopách zločincov prišiel do Frankfurtu a chcel využiť vedomosti môjho manžela o zločineckom podsvetí. Žiaľ, môj muž vtedy už nežil. Pán Connor sa so mnou dosť dlho rozprával a vyslovil presvedčenie, že centrála Neviditeľných v Nemeckej spolkovej republike je práve vo Frankfurte a vedie ju akýsi Heinrich Buchner, bývalý priekupník obrazov. Prirodzene, on tiež komusi podlieha, ale ani meno, ani popis hlavného šéfa Neviditeľných nie sú polícii známe. Vie sa len toľko, že jeho pravou rukou je nejaký Marlon Mendoza, Talian, Španiel alebo Francúz, presne to nevie nik, lebo používa veľa pasov. Je mimoriadne nebezpečný, lebo ho láka riziko a sám sa zúčastňuje na najťažších akciách, sám zúčtováva s nepohodlnými alebo s neposlušnými členmi gangu. Pravdepodobne on vykonal pomstu na mojom manželovi za to, že o rokovaniach medzi zlodejmi a poisťovňou informoval políciu, ktorá potom chytila niekoľko členov bandy. Práve kvôli Mendozovi prišiel Raymond Connor z Londýna a hľadal ho vo Frankfurte, ale bezvýsledne. Heinrich Buchner mu zabezpečil ochranu a dobrý úkryt. A Buchnerovi nemožno nič dokázať, vždy je čistý ako slza, nezúčastňuje sa nijakej nebezpečnej akcie. Jednoducho riadi...

Obtrelo sa vám o uši meno Schreiber?

Nie, ale pozriem sa do manželovej kartotéky, — povedala pani Herbstová.

Otvorila trezor ukrytý v stene, chvíľu prehadzovala nejaké fascikle. Napokon vytiahla akúsi neveľkú poznámku.

Schreiber je starožitník v Západnom Berlíne. V roku 1970 bol obžalovaný z priekupníctva kradnutých vecí. Kúpil niekoľko ukradnutých obrazov. Nedokázali mu, že to urobil úmyselne, a nebol potrestaný.

Je náruživým, poľovníkom? Práve teraz je v Poľsku, poľuje na vlka.

Mykla plecami.

Žiaľ, neviem nič o jeho súkromných záujmoch. Upodozrievate ho z niečoho?

Pred týždňom Schreiber pricestoval do Varšavy, aby poľoval na vlky pri našej južnej hranici. Vieme, že sa stretol s istým priekupníkom starožitností vo Varšave a čímsi ho poveril, tuším v súvislosti so záležitosťou Dobeneckovcov. Tento priekupník navštívil ruiny kaštieľa, ktorý kedysi patril Dobeneckovcom.

Pani Herbstová vyskočila z kresla.

—
To je veľmi zlé znamenie. Veľa starožitníkov Je
v spojení s Neviditeľnými. Možno im slúži aj Schreiber.

Ak je tak, potom je naše úsilie asi márne. Možno Alfréd von Dobeneck odovzdal celú záležitosť Neviditeľným a poveril ich, aby našli úkryt a prepašovali zbierku do NSR. Z predaja zbierky dostane potom nejakú časť, zvyšok pripadne organizácii Neviditeľných. Je to obrovská, dobre zorganizovaná spoločnosť. Ani vy, ani ja proti nim nezmôžeme celkom nič.

Vzdávate sa? — spýtal som sa.

A vy? — odpovedala otázkou. Mykol som plecami.

Zbierka je ukrytá na území Poľska. Možno ju Neviditeľní vďaka Dobeneckovým informáciám nájdu. Ale nemyslím si, že sa im podarí zbierku vyviezť. Vysvetlím vám to krátko: Neodvážia sa konať sami a zveria záležitosť niektorému z našich priekupníkov. A my ich dobre poznáme a vieme ich pozorovať.

V poriadku, — prikývla. — V takom prípade sa pokúsime zmerať si sily s Neviditeľnými. Ako viete, mám s nimi nevyrovnaný účet.

Po týchto slovách podišla k oknu a z výšky šiesteho poschodia chvíľu pozorne sledovala ulicu.

—
Vidí sa mi, že už sa nemusím prezliekať, — ozvala
sa po chvíli. — Môžem si vziať iné šaty a iný plášť. Žiaľ,
nemám iné auto. A pri mojom voze na ulici stále parku
je béžový mercedes z novej série S. Išiel za nami od
Goetheho múzea a iste teraz čaká, aby nás opäť sledoval. Neujdem mu, lebo má dvestodvadsaťpäť koni a rýchlosť dvestodesať kilometrov za hodinu.

Od zvedavosti som i ja pristúpil k oknu a pozrel som sa na ulicu. Naozaj, vedľa auta pani Herbstovej stál béžový mercedes. Ale parkovalo tam aj veľa iných áut. Zhora im bolo vidieť len strechy, šoféri ostávali ukrytí vnútri.

—
Domnievate sa, pani Herbstová, že prítomnosť
toho auta má niečo spoločné s našou vecou?

— Neviem, — srdečne sa usmiala, akoby vedomie, že ju sledujú, nevzbudzovalo v nej nepokoj. — Ale hneď sa o tom presvedčíme.

Obliekla si belasý plášť a výťahom sme sa zviezli dolu.

ÔSMA  KAPITOLA
Utekáme pred Neviditeľnými — Výhovorka pani Herbstovej — Detektívkino čudné správanie — V jame levovej — Nové podozrenie — Neočakávaný zvrat udalostí — Alfréd von Dobeneck — Dohoda — Kde je úkryt? — Pozvanie — Kto trpí na pekné ženy? — Prekvapenie vo Weimare

V béžovom mercedese vpredu sedel vodič a vzadu dvaja muži, ktorým nebolo vidieť do tváre. Všimol som si však šoféra — na hlave mal čiernu baskickú baretku a medzi očami nosisko ako hák.

Nastúpili sme do auta pani Herbstovej.

—
Prosím vás, aby ste ich diskrétne pozorovali, —
povedala mi. — Budem rada, ak je moje podozrenie
neopodstatnené.

Žiaľ, len čo naštartovala a vzdialila sa od obrubníka, béžový mercedes urobil to isté a potom neustále šiel za nami v neveľkej „vzdialenosti.

—
Dobre poznám Frankfurt, pousilujem sa zbaviť sa
ich, — zaumienila si pani Herbstová.

Ale bolo to nesplniteľné predsavzatie. Jazdili sme po uliciach s veľkou premávkou, kde sa ťažko manévruje a pridáva rýchlosť, mrholilo a asfalt bol šmykľavý.

—
Čo si myslíte, pani Herbstová, kto sú tí muži, čo
nás sledujú? — spýtal som sa.

Odpovedala bez dlhého rozmýšľania:

—
Ak Alfréd von Dobeneck zveril záležitosť Neviditeľným, tak ich, prirodzene, informoval aj o vašom príchode do Frankfurtu. Bez ťažkostí našli hotel, v ktorom ste ubytovaní, a sledujú vás na každom kroku. Sú zvedaví, čo urobíte, keď vám pani Anna von Dobenecková alebo údajná pani Dobenecková oznámila, že odmieta ukázať úkryt.

Môžu predpokladať, že sme sa dohodli s Gunterom a ten vás najal ako detektívku?

To je jasné. Myslím, že ma poznajú rovnako dobre, ako poznali môjho manžela. Teda vedia, že ste sa nevzdali. Obávam sa, že v tejto situácii môžu byť nebezpeční a budú mi chcieť sťažiť pátranie.

Bojíte sa?

Nie, — odsekla tvrdo.

Pridala plyn a začala kľučkovať po uliciach Frankfurtu. Dva razy sme prechádzali cez mosty ponad Mohan, potom sme sa vracali na to isté miesto a znova sme zahýnali do nejakých bočných uličiek. Ale béžový mercedes sa nás jednostaj držal s veľkým odstupom.

Ani sa neusilujú utajiť, že nás sledujú, — skonštatoval som.

Možno nás chcú zastrašiť. A vedia byť hrozní. Ale vy hádam nepatríte medzi zbabelcov? Akú máte špecializáciu? — spýtala sa. — Zaoberáte sa vlámaniami do múzeí, kostolov, klenotníc?

Nie. To u nás patrí milícií, — vysvetlil som. — Na pátraniach tohto druhu sa zúčastňujem ako expert, znalec z rezortu Ministerstva kultúry a umenia. Predovšetkým sa zaoberám hľadaním muzeálnych zbierok, ktoré sa stratili počas vojny.

Ach tak, — zašomrala pani Herbstová.

Videlo sa mi, že na okamih sa na jej ústach mihol pohŕdavý výraz. Iste usúdila, že ako detektív som úplný zelenáč a neviem, čo je to ozajstný boj s lupičmi umeleckých diel, ktorí sú organizovaní v gangoch.

—
Je len jeden spôsob, ako ich pomýliť, — navrhla
zrazu. — Zastavím pred veľkým obchodným domom,
ktorý má východ na druhú ulicu. Vy zostanete v mojom
aute, potom ho zamknete a vrátite sa do hotela. Ja vyjdem na druhú ulicu, vezmem si taxík a pôjdem na Siegfridovu 7. Potom prídem do hotela a vyhľadám vás. To je jediný spôsob, ako im prejsť cez rozum.

Po chvíli zahla pred obrovský obchodný dom a zaparkovala v dlhom rade áut. Ja som zostal v aute a pani Herbstová zmizla vo dverách obchodného domu. No skôr ako vošla, zahrala pri vchode pred očami gangstrov, sediacich v béžovom mercedese, malú scénku. Trocha si nadvihla plášť aj šaty, ukázala mi dieru na pančuche a naznačila tým, že si musí kúpiť nové.

Lenže gangstri neboli hlupáci. Béžový mercedes okamžite vyrazil a zabočil do uličky vpravo, zrejme do tej, na ktorú pani Herbstová mienila vyjsť. Rozhodol som sa vystríhať ju a vyskočil som z auta. Zamkol som ho, vbehol do obchodného domu a hľadal som východ na druhú ulicu.

V obrovskej sále na prízemí bola predajňa potravín. Množstvo žien s kovovými košíkmi mi prekážalo v ceste. Nevedel som, na ktorú stranu sa pustiť. Všade som videl police s tovarom a stojany plné potravín. Konečne som obišiel pokladnice s tovarom a uvidel som sklené dvere. Našiel som sa na malej, takmer prázdnej ulici. Na chvíľočku som zbadal zadnú časť béžového mercedesu, odbočujúceho do uličky vľavo. Práve na roh tejto ulice prichádzala pani Herbstová. Béžový mercedes nezastal, minul ju a zmizol za rohom.

Pani Herbstová musela vidieť, ako ju béžový mercedes predbehol. Hádam aj pochopila, že únik sa jej nepodaril. A predsa nezastala, nevrátila sa, ale dokonca akoby pridala do kroku a po chvíli tiež zmizla za rohom. Prekvapený týmto správaním som sa takmer rozbehol za ňou. Dostal som sa na roh ulice a opatrne som vyzrel spoza poštovej schránky.

Pani Herbstová bola odo mňa tridsať metrov. Rýchlym krokom prešla na druhú stranu úzkej uličky a vošla

do sklených dverí pokútneho obchodu s nápisom Heinrich Buchner. Nákup a predaj obrazov.

Buchner? Azda nespomenula pani Herbstová práve toto meno, keď mi rozprávala o činnosti gangov kradnúcich umelecké diela? Nejaký Heinrich Buchner bol v podozrení, že vedie činnosť Neviditeľných vo Frankfurte. V takom prípade vošla do „jamy levovej“. Ale načo?

Spočiatku som mal v úmysle podísť k obchodíku a cez výklad nazrieť dnu. Našťastie vrodená ostražitosť ma odradila od tohto kroku. Pani Herbstová si ma mohla zvnútra všimnúť.

Po niekoľkých sekundách som blahorečil svojej ostražitosti. Do uličky vošiel béžový mercedes a zaparkoval priamo pred obchodíkom. Vystúpili z neho dvaja muži (vodič s hákovým nosom zostal na svojom mieste) a tiež vošli do obchodu.

Čakal som ukrytý za poštovou schránkou. Prešla polhodina a znova som mal chuť pohnúť sa z miesta a nazrieť dnu cez výklad. Ale detektívna práca ma naučila trpezlivosti, ktorá sa dočkala odmeny.

Zrazu sa otvorili dvere a vyšla z nich pani Herbstová v spoločnosti nejakého elegantne oblečeného sivovlasého pána. Otvoril jej zadné dvere mercedesu, keď nastúpila, zatvoril ich a sám si sadol vedľa šoféra. Béžový mercedes prudko vyrazil a zahol na rušnú dopravnú tepnu, do ktorej ulička ústila.

Chvíľočku som uvažoval, či pani Herbstovú jednoducho neuniesli. Ale prišla sem predsa dobrovoľne a nič nenaznačovalo, že by ju ten šedivý pán bol nútil sadnúť si do béžového mercedesu.

Až teraz som sa pomalým krokom pohol smerom k obchodíku, prešiel som popred výklad a sklené dvere.

V zaprášenom výklade som si všimol nepeknú krajinku v pozlátenom ráme — veľké jazero s tromi bielymi labuťami. Ten obraz mal iste len odstrašiť záujemcov. Buchner sa pravdepodobne vyznal v umení, ale obchodík bol jednoducho gangsterským brlohom a strediskom.

Cez zasklené dvere nebolo vidieť dovnútra, lebo sklo pokrývala hrubá vrstva špiny.

Znova som chvíľu uvažoval, či nestlačiť kľučku, nevojsť dnu s naivnou tvárou a nechcieť si kúpiť obraz, hoci aj tú strašnú krajinku z výkladu. Ale bál som sa, že ma spoznajú. Dvaja gangstri, ktorí vystúpili z mercedesu, boli ešte tu a pamätali si moju tvár. O mojej návšteve v brlohu bandy by sa asi dozvedela aj pani Herbstová, ak je v spojení s gangstermi. A všetko ukazovalo, že to tak je.

Nebude lepšie naďalej hrať pred ňou rolu detektíva zelenáča z Poľska a podľa dohovoru sa vrátiť do hotela? — pomyslel som si.

Napokon, čo zaujímavé som mohol zistiť v obchodíku? Vpredu iste bola malá miestnosť, kde viselo niekoľko podradných obrazov, a predavačka v službách gangu, so znudeným a odpudzujúcim výrazom tváre mala za úlohu odstrašovať nič netušiacich zákazníkov. Zamaskované dvere viedli dozadu, kde v moderne zariadenej miestnosti úradoval frankfurtský šéf gangu.

Pobral som sa preto do hotela Arabella, kde na mňa čakal riaditeľ Marczak. Porozprával som mu, ako čudne si počínala pani Herbstová. Moja správa ho veľmi znepokojila.

A doktor Gunter jej tak veľmi dôveruje, — zarmútil sa. — Tak čo teraz, pán Tomasz?

Treba jednoducho čakať, kým sa znova objaví pani Herbstová a povie nám vymyslenú alebo pravdivú historku, — odvetil som. — Zatiaľ nemáme nijakú príčinu upodozrievať ju zo zlého úmyslu. Nepoznáme metódy  tunajších  súkromných  detektívov.  Pokúšala  sa zmiasť tých, čo ju sledovali, a keď sa jej to nepodarilo, možno sa rozhodla ísť do „jamy levovej“, do sídla gangu, aby si urobila vo veci jasno a nejako sa s nimi dohodla. Má neblahé skúsenosti a vie, že proti gangu nič nezmôže, teda sa s nimi radšej dohodne. Buďme trpezliví, pán riaditeľ.

—
Správne, pán Tomasz, — súhlasil Marczak. — Ale
buďme zároveň veľmi opatrní. Prirodzene, nikomu ani
slovko o tom, že upodozrievame pani Herbstovú z dvojakej hry.

Ešte vyše pol druha hodiny sme sa rozprávali o celej záležitosti, premieľajúc ju zo všetkých strán, keď sa ozval telefón. Zdvihol som slúchadlo.

—
Tu je Gréta Herbstová, — spoznal som jej hlas.

—
Volám z vily pána Alfréda von Dobenecka. Presvedčila som ho, aby sa s vami dohodol, lebo ak to neurobí,
bude mať nepríjemnosti s dedičským pokračovaním po
nebohej. Prosím vás, príďte na Siegfridovu ulicu.

— A pán Gunter? Bez neho nemôžeme nič podnikať,  namietol som.

—
Už som volala aj jemu. Sľúbil, že sem príde. Zdá sa
mi, že bude najlepšie, ak celú záležitosť vybavíte na
mieste.

Oznámil som Marczakovi obsah telefonického rozhovoru a hneď sme opustili hotel.

—
Prečo sa tvárite tak kyslo? — spýtal sa ma Marczak. — Veď sa potvrdili vaše dohady. Pani Herbstová sa dohodla s Neviditeľnými a tí ju iste informovali, že nemajú záujem hľadať úkryt na území Poľska, lebo je to pre nich priveľmi nebezpečné. Potom pani Herbstová nadviazala kontakt s mladým Dobeneckom a presvedčila ho, že bude lepšie, ak pristane na podmienky, aké nám navrhla jeho stará matka. Možno nezostali bez odozvy ani slová, ktoré ste povedali údajnej Dobeneckovej. Alfréd von Dobeneck pochopil, že o úkryt sa zaujíma zbytočne veľa osôb a on môže pri tom dopadnúť najhoršie.

Zavrtel som hlavou.

A predsa si myslím, pán riaditeľ, že ako sa vraví, čosi tu nesedí. Najprv sa Dobeneck pokúša oklamať nás a vykrútiť sa zo spolupráce s nami, potom nás sleduje béžový mercedes s gangstrami, a zrazu sa ukáže, že to gangstrov vôbec, ale vôbec nezaujíma, a Dobeneck súhlasí so spoluprácou. Že by pani Herbstová bola čarodejnica?

Nuž, čo, — vzdychol si Marczak, — myslím, že o chvíľu sa všetko nejako vysvetlí.

O štvrť hodiny nás tá istá španielska chyžná uviedla do luxusne zariadenej pracovne na prízemí. Spoza obrovského mahagónového stola vyšiel k nám mladý, asi dvadsaťštyriročný muž s dlhými vlasmi a konskou tvárou. Z kresla vstala nevysoká plnoštíhla brunetka s okrúhlou tvárou a červenými lícami. Včera musela použiť dosť veľa púdru a nasadiť si sivú parochňu, aby mohla zahrať starú pani Dobeneckovú. Ale ihneď som v nej spoznal „chorú“, s ktorou sme sa rozprávali v spálni.

Na pohovke pod veľkým oknom sedela pani Herbstová a vedľa nej ako vták na konári čupel doktor Gunter, ktorý sem došiel chvíľku pred nami.

Mladý Dobeneck nás privítal zdvorilo, ale chladne, nízku brunetku predstavil ako svoju snúbenicu. Neráčil sa ani len ospravedlniť za včerajšiu maškarádu a hneď pristúpil k veci.

—
Pani Herbstová, — začal, keď si znova sadol za
veľký stôl, — ma presvedčila, že robím chybu, ak neberiem do úvahy poslednú vôľu svojej starej matky. Som jej jediným dedičom a zakrátko sa dedičské pokračovanie skončí, takže si neželám nijaký rozruch okolo rodinných záležitostí. Okrem toho chcem splniť vôľu nebohej, ktorej vďačím za veľa. Dovolil som si preto pripraviť dohodu, ktorú uzavriem s pánmi z Poľska. Ja im ukážem miesto, kde je zbierka ukrytá, páni ju nájdu, vrátia mi rodinné šperky, nechajú si veci zviazané s poľskou kultúrou a frankfurtskému múzeu odovzdajú pamiatky nemeckej kultúry.

Niektoré veci, ako napríklad pamiatky po Herderovi, — prerušil ho Marczak, — môžu sa rátať tak do poľskej, ako aj do nemeckej kultúry. Čo urobíme v takom prípade?

Moja stará matka sa rozhodla, že pamiatky po Herderovi obohatia múzeum v Moragu, — pripomenul mladý Dobeneck. — Lenže zostáva ešte jedna podmienka. Do zmluvy s vami som dal klauzulu, že mám právo určiť pozorovateľa, ktorý sa zúčastní otvorenia úkrytu aj jeho inventarizácie.

Riaditeľ Marczak strašne zakašlal, lebo Dobeneckova nedôvera mu zaťala do živého. Predsa však pokojne povedal:

— V poriadku. Súhlasím. Kto bude tým pozorovateľom?

—
Pravdepodobne ja sám a moja snúbenica slečna
Berta von Strachwitzová. Zajtra požiadame o víza. Dúfam, že nebudú prekážky a do Varšavy prídeme už o niekoľko dní. Ale ešte jedno. V dohode je zachytené, že aj pán Gunter má právo vyslať svojho zástupcu.

Marczak na Guntera zagánil, ale kustód Goetheho múzea iba mykol plecami.

Nevyužijem svoje právo. Ale nech to zostane v dohode...

Súhlasím, — sucho prisvedčil Marczak. — Nevidím nijaké prekážky, aby sme sa nezaoberali úkrytom.

Dobeneck mu podal strojom napísaný text dohody. Marczak si ho pozorne prečítal a potvrdil svojím energickým riaditeľským podpisom všetky tri exempláre dohody. To isté urobil mladý Dobeneck aj doktor Gunter. Potom si Dobeneck jeden exemplár nechal, druhý podal Marczakovi a tretí Gunterovi.

—
Teraz by sme chceli vedieť, kde je poklad ukrytý,
— slávnostne vyhlásil Marczak.

Mladý Dobeneck vstal spoza stola, vybral z vrecka kľúč a podišiel do rohu pracovne, kde stál veľký ohňovzdorný trezor. Strčil kľúč do zámky a trezor otvoril. Vybral z neho malý poskladaný hárok papiera a podal ho Marczakovi. Ten ho hneď podal mne.

Nejaké nie veľmi šikovné ruky naň hrubou fixkou nakreslili tvar mne známeho ostrovčeka na Sniadrwach. Aby nebolo pochýb, napísali aj Fort Lyck. Na pláne ostrovčeka som na západnej strane zbadal štvorec s krížikom uprostred.

Zatváril som sa prekvapene a potom som sa nahlas rozosmial. Položil som Dobeneckovi na stôl lístok s plánom.

—
To je Čertovský ostrov na jazere Šniadrwy, pán
Dobeneck, — oznámil som. — Bol som tam pred niekoľkými dňami. Nič tam nie je. Nijaký úkryt.

Dobeneck mykol plecami.

Mýlite sa. Ten plán vlastnoručne nakreslila moja stará matka, ktorá sa zúčastnila ukrytia pokladov a našich šperkov. Na ostrove bolo až do roku 1944 letovisko môjho prastarého otca doktora Gottlieba. Používal ho aj Göring počas výletov na jazere. Letný dom vybudovali, na zvyšku základov dávnej pevnosti, okrem iného využili aj starú pivnicu. Dom vyhorel, ale pivnica zostala nepoškodená.

Doktor Gottlieb, — ozval som sa, — býval v Suszi. Je čudné, že si vybudoval letné sídlo až na Šniadrwach.

Domnievate sa, že som vám ukázal nepravé miesto? — rozhorčil sa Dobeneck. — Jasné, že býval v Suszi. Ale po Hindenburgovej smrti sa presťahoval do Pisza. Prenajal si ostrov a vybudoval dreveno-murovaný dom na leto. Mal konflikty s hitlerovcami, preto poklad ukryl, ale dovolil Göringovi používať svoje letovisko, zdalo sa mu, že takto bude jeho zbierka bezpečnejšia.

Chápem, — prikývol som. — Lenže teraz už ani po dome, ani po pivniciach niet ani stopy. Ruiny a zvyšky múrov boli rozobraté a odvezené ako stavebný materiál v prvých rokoch po vojne.

Verím vám, — zahundral Dobeneck, — ale radšej by som sa o tom osobne presvedčil. Preto prosím, aby ste počkali na môj príchod, pomohli mi navštíviť ostrov a umožnili prehliadku miesta, ktoré označila moja stará matka. Ak sa naozaj ukáže, že zbierky zmizli, budem sa musieť zmieriť so stratou rodinných šperkov.

V tom okamihu sa do rozhovoru zamiešal doktor Gunter, ktorý dosial mlčal.

—
Žiaľ, obávam sa, že to bude naozaj tak, ako teraz
vravíte, pán Dobeneck. Úkryt ktosi našiel a zbierky
zobral. Keď som čítal list pani Dobeneckovej, udrel mi
do očí úryvok o pamätníku Jenny von Gustedtovej.
V zbierkach vášho prastarého otca mal byť jeden z posledných veršov Goetheho venovaný práve Jenny Gustedtovej, jeho poďakovanie za vyšívané papuče, ktoré mu darovala. A tak mi stále vŕtala v hlave myšlienka, že kdesi som už o tom čítal. Hneď som si prelistoval rôzne časopisy a konečne som to našiel. V roku 1960 Goetheho múzeum vo Weimare uverejnilo túto báseň s poznám kou, že ide o novozískaný dokument. Z toho vyplýva, že zbierky doktora Gottlieba ktosi našiel ešte pred rokom 1960 a niektoré veci sú už predané, ako napríklad tá báseň.

Mladý Dobeneck vyzeral zronený.

To nie je možné, — šepol a chytil si hlavu do dlaní.

Žiaľ, aj ja si myslím, že je to pravda, — zahundral som. — Dohoda, ktorú sme s vami uzavreli, nemá prakticky nijakú hodnotu.

Nie, nie, — vykríkol mladý Dobeneck. — Musím sa o tom presvedčiť. Až vtedy uverím, že sa stalo to najhoršie.

Nemám nič proti tomu, — oznámil Marczak. — Budeme vo Varšave čakať na váš príchod. Pôjdete na Čertovský ostrov.

Pani Herbstová vstala z pohovky.

Zdá sa mi, že moja úloha sa skončila. Dohodli ste sa, páni, a tak mi dovoľte, aby som sa rozlúčila a vrátila sa domov. Som veľmi unavená.

Ja tiež odchádzam, — povedal pán Gunter. — Ďakujem vám za námahu, pani Herbstová. Dovoľte, aby som vás odviezol taxíkom.

Riaditeľ Marczak si uvedomil, že sa už nemáme s Dobeneckom o čom rozprávať. Uklonili sme sa jeho snúbenici aj jemu.

—
Pán Dobeneck, — povedal som mu pri odchode,
— naša dohoda zostáva v platnosti. Ale nechcem, aby
ste nás považovali za hlupákov. Kým ste mali nádej, že
úkryt na ostrove je neporušený, vôbec ste sa s nami
nechceli rozprávať. Ale človek, ktorého ste poslali na
Fort Lyck, vám možno dnes ráno telefonoval, že úkryt
nemožno nájsť, lebo už nejestvuje. Ktosi ho stihol vyprázdniť. A preto ste náhle zmenili svoj postoj k nám. Prirodzene, po návrate domov sa pousilujeme vypátrať, aký osud stihol zbierky vášho starého otca.

A hrdo som opustil pracovňu mladého Dobenecka. Všetci sme spoločne vyšli z vily. Na ulici som podal pani Herbstovej kľúčik od jej auta, ktoré nechala pred obchodným domom.

—
Vidí sa mi, že ste vystihli podstatu veci, — usmiala sa na mňa. — Keď som sa objavila u Dobenecka, prijal
ma takmer s radosťou. Môžem dodať, že mladý Dobeneck, hoci zdedil po starej matke dosť veľký majetok, je zadlžený, lebo prehrával v kartách toľko, že po predaji majetku starej matky mu to sotva vystačí na vyplatenie veriteľov. Preto mu záleží na rodinných šperkoch. Chytila ma za ruku a odtiahla trocha nabok.

—
Myslím si, že by som vám mala niečo vysvetliť,
— povedala a koketné sa usmiala. — Kedy sa vraciate
do Varšavy?

Otázku začul riaditeľ Marczak.

Vlak nám ide až zajtra večer, — odvetil.

Teda prosím, navštívte ma zajtra okolo jednej na poludnie. Adresu poznáte, však? — šepla a silno mi stisla ruku.

A ja som zistil, že jej dlaň stisla nie moju ruku, ale moje srdce. Bola to veľmi pekná žena, a také na mňa vždy robia veľký dojem.

—
Dobre, prídem, — dostal som zo seba. A vidí sa mi,
že som sa začervenal ako chlapec.

Našťastie už bolo tma a na ulici sa objavil taxík. Doktor ho zastavil, s pani Herbstovou nasadli doň a odišli. My s Marczakom sme ešte chvíľu čakali, kým prišiel ďalší taxík.

V recepcii hotela Arabella som požiadal o medzinárodný železničný cestovný poriadok. Prezrel som ho a oznámil som nadriadenému:

—
Pôjdeme zajtra nie večerným, ale nočným vlakom. Musíme ísť do Weimaru, pán riaditeľ.

Marczak okamžite pochopil, o čo mi ide, a poklepal ma po pleci.

—
To je jasné, pán Tomasz. Musíme sa dozvedieť, od
koho múzeum kúpilo rukopis básne, ktorá bola v zbierkach doktora Gottlieba.

Tej noci som veľmi zle spal. Jednostaj sa mi v pamäti vybavovala pekná tvár pani Gréty Herbstovej. Videl som jej trocha smutné belasé oči a v ušiach mi znel teplý ženský hlas. Moja nedôvera k nej sa roztápala, túžil som bližšie ju spoznať. Predstavoval som si, aká je nešťastná po strate manžela, koľko odvahy a sebazaprenia vyžaduje od nej detektívna práca a pohyb v zločineckej džungli, akou je na Západe svet lupičov umeleckých diel. Prísne a bezohľadné zákony tejto džungle ju naučili postupom, ktoré mohli vzbudiť moju nedôveru, lebo som bol zvyknutý na celkom iné metódy práce.

Takmer som videl, ako opúšťa detektívne povolanie a prichádza do Poľska. Videl som ju motať sa v mojej malej garsónke v Starom meste, sedieť so mnou vo vehikli na ceste za novými dobrodružstvami...

Ráno ma bolela hlava a bol som ospalý, ale riaditeľ Marczak, vôbec netušiac moju náladu, rozhodol sa využiť posledný deň nášho pobytu vo Frankfurte na prehliadku mesta. Od včasného rána ma ťahal najprv na miesto bývalého kráľovského paláca Hohenstaufenovcov a potom do obchodnej časti mesta. Tu medzi obrovskými obchodmi a bankami, medzi rozľahlým parkom a dvojúrovňovou traťou električiek stojí pomník troch mužov: Gutenberga a jeho dvoch pomocníkov — Fusta a Schoffera. Rozvoj Frankfurtu, jeho vedy a techniky, nastal vďaka týmto trom mužom. Frankfurt je už oddávna známy nielen obchodnými, ale aj knižnými veľtrhmi, ktoré majú veľký medzinárodný význam.

Okolo jednej na poludnie som oznámil Marczakovi, že z peňazí, ktoré som ušetril na obedoch, chcel by som niekomu kúpiť malú pamiatku, a ukázal som v centre mesta na obrovské výklady početných obchodov.

— No dobre, — zahundral Marczak. — Ja si zatiaľ pozriem tunajšie kníhkupectvá. Stretneme sa v hoteli.

Rýchlym krokom som sa pobral do luxusného vežiaka, v ktorom bývala pani Herbstová. Myslím, že na mňa čakala, lebo len čo som stisol gombík zvončeka, hneď mi otvorila dvere.

Bola v peknom bielom župane. Na dlážke ležali dva otvorené kufre, do ktorých si ukladala veci.

Odchádzate? — zaujímal som sa.

Áno. Dostala som novú úlohu, — odvetila. Nespytoval som sa, ani kam odchádza, ani aká je tá nová úloha, lebo spovedať detektíva sa nepatrí, jeho práca je vždy viazaná tajomstvom a diskrétnosťou.

Usadila ma do hlbokého kresla, pohostila pohárikom dobrého koňaku. V zásade nedám do úst nijaký alkohol, ale predsa som už nebol „v službe“. Moja návšteva u pani Herbstovej mala súkromný charakter.

Azda sa nehneváte, že som vás nechala pred obchodným domom, — usmiala sa.

Kdeže. Každý má svoju pracovnú metódu, — povedal som, lebo v tej chvíli som naozaj nebol urazený.

Musela som zistiť, kto a prečo ma sleduje, — vysvetľovala a opatrne si odpila z koňaku. — Šla som k Buchnerovi, o ktorom viem, že tu šéfuje Neviditeľným, a priamo som sa ho spýtala, či moje auto sledujú jeho ľudia.

A čo? — spýtal som sa so záujmom.

Vyhlásil, že s tým nemá nič spoločné. Uvažovala som a došla som k názoru, že béžový mercedes patrí hádam niekomu inému. Ako viete, zaoberám sa predovšetkým rozvodmi. Iste ma sledoval nejaký manžel, lebo sa dozvedel, že ma jeho žena angažovala do svojho rozvodového procesu.

Chápem, — pokojne som sa usmial a odstavil som pohárik s koňakom, ktorý mi zrazu prestal chutiť.

Videl som predsa na vlastné oči, že béžový mercedes zastal pred Buchnerovým obchodom a potom ním elegantný sivý pán odviezol pani Herbstovú. Jej vysvetlenie bolo jednoducho klamstvo. A hoci vyzerala očarujúco a jej oči hľadeli na mňa veľmi žičlivo, predsa som hneď zostražitel a spozornel.

—
Vrátila som sa potom k obchodnému domu, —
pokračovala, — ale vy ste tam už neboli. Moje auto bolo zamknuté. Vzala som si taxík a šla som k Dobeneckovi. Nechutí vám koňak? — zaujímala sa.

—
Nemám rád alkohol. Radšej by som kávu, — vysvetlil som.

Vstala z pohovky a pobrala sa do kuchyne. Poobzeral som sa po jej pekne zariadenom byte a smutne som si pomyslel, že sa nikdy nestretneme vo Varšave, nikdy ju neuvidím vo svojej garsónke, ani ju nepoveziem vo svojom vehikli.

Zapálil som si cigaretu a začal som sa nervózne prechádzať po izbe. Na menšom stolíku som si všimol fotografiu nejakého pekného muža, iste manžela pani Herbstovej. Potom mi udrel do očí hárok papiera na písacom stole, na ktorom som jasne videl svoje meno a priezvisko. Možno poviete, že som nepostupoval pekne, ale vzal som ten papier do ruky a prečítal som si strojom napísanú poznámku.

Informácie od Schreibera. Tomasz zvaný pán Tragáčik je šikovný detektív zamestnaný na Ministerstve kultúry a umenia. Vynikajúci odborník vo svojom fachu, okrem iného odhalil vo Francúzsku známeho Fantomasa, našiel Haubitzove zápisky a prešiel cez rozum agentovi 007. Veľmi nebezpečný, keď sa tvári bezradne a naivne. Veľmi citlivý na ženskú krásu, čo eventuálne možno využiť.

Začul som klopkanie papučiek pani Herbstovej a rýchlo som zaujal svoje miesto v kresle. Ale nad písacím stolom zostal obláčik dymu z cigarety, ktorý si možno všimla. Spozoroval som, že prižmúrila oči ako mačka a potom na mňa vrhla krátky, veľmi nepokojný pohľad.

Prosím, tu je káva, — znova sa koketné usmiala.

Ďakujem, — povedal som tiež so žiarivým úsmevom.

Sadla si na pohovku, odhaľujúc pekné nohy.

Škoda, že už odchádzate, — vzdychla si. — Ste veľmi milý a zdá sa mi, že by sme sa spriatelili. Keď som vás spoznala, mala som dojem, že ste múzejníkom. Ale istý môj priateľ, ktorý často navštevuje Poľsko, ma vyviedol z omylu. Nie vy odo mňa, ale ja od vás by som sa mohla veľa priučiť z detektívnej práce.

Ach, váš známy iste preháňa, — tvrdil som a zatváril som sa skromne, — aj ja ľutujem, že musím odísť. Iste sa už nikdy v živote neuvidíme.

To vôbec nie je také isté, — rozosmiala sa. — Ale naozaj ľutujete, že sa musíme rozísť?

Prirodzene, — odpovedal som vážne. — Ste veľmi pekná. A krásne ženy na mňa robia veľký dojem, jednoducho pri nich strácam hlavu. Preto dovoľte, aby som sa rozlúčil.

Po týchto slovách som dopil kávu a vstal som z kresla.

—
Škoda, že už odchádzate, — šepla pani Herbstová,
ale neusilovala sa ma zdržiavať.

Na rozlúčku som jej pobozkal ruku a povedal som:

Budem žiť v nádeji, že raz sa predsa ešte stretneme...

Možno, — silno mi stisla ruku.

V noci sme s Marczakom nastúpili do medzinárodného rýchlika a po jednom prestupovaní sme predpoludním vystúpili na železničnej stanici vo Weimare.

Bol prekrásny jarný slnečný deň. Na oblohe ani mráčika, slnko prudko hrialo, stromy už boli takmer celkom zelené.

Pozrite, pán riaditeľ, — ukázal som na parkovisko pred hotelom. — Nie je to čierny mercedes pani Herbstovej ?

Nikdy som nevidel jej auto...

Ale ja som ho videl, dokonca som sa v ňom viezol.

Je to on, pán riaditeľ. Zapamätal som si poznávaciu značku. Bolo mi za ňou smutno a rád ju uvidím, ale zrejme skoro celú noc sedela za volantom a teraz si iste ľahla spať.

Čo to má znamenať, pán Tomasz? — znepokojil sa Marczak.

Neviem, pán riaditeľ. Alebo sa do mňa zaľúbila, alebo prišla zistiť v Goetheho múzeu, kto im predal báseň venovanú Jenny von Gustedtovej. Inými slovami, za tým istým cieľom ako my.  

Zaľúbila sa, — posmešne vyprskol Marczak. — Tuším sa zriedka pozeráte do zrkadla. Čo si myslíte, kto ju poveril, aby sem prišla?

Mykol som plecami.

—
Spýtame sa jej na to pri najbližšej príležitosti.
A určite nám povie pravdu, — ironicky som sa rozosmial.

DEVIATA  KAPITOLA
Krása Weimaru — História básnikových veršov — Hľadanie Piontka — V Erfurte — List od kustóda — Goetheho dom vo Weimare — Sen, či skutočnosť? — Znova Pekný Lolo — Starožitníkova rozlúčka — Ba turov čudný návrh — Nové podozrenie — Sprostredkovateľ prenájmu nehnuteľnosti

Weimar je malé mesto, ale má svoje čaro. Turista sa takmer na každom kroku stretáva s kultúrnou minulosťou dávneho Nemecka. Celé hodiny sa možno túlať po pekných starých uličkách, na ktorých sú pamiatkovým úradom chránené domy, kde kedysi bývali veľkí umelci. Tieto budovy, ako napríklad domy Goetheho, Schillera či Liszta — sú premenené na múzeá a zariadené tak, akoby ich veľkí ľudia práve opustili alebo tam ešte vždy boli.

Na ulici Fraunplan udiera do očí pôvodná fasáda domu, v ktorom veľa rokov žil a kde zomrel Johann Wolfgang Goethe. Štýlový dom sa skladá akoby z dvoch častí. V jednej sú nádherne zariadené salóny a izby, v ktorých Goethe prijímal hostí ako minister weimarského kniežatstva, v druhej žil a pracoval ako veľký, ba možno najväčší nemecký básnik. Obidve časti sa navzájom veľmi odlišujú. V prvej panuje prepych, je tam plno antických sôch a iných umeleckých diel. Visia tam Cranachove i Rubensove obrazy, ukážky talianskej majoliky zo XVI. storočia, kresby, portréty priateľov, nádherný nábytok. A v druhej prekvapuje nezvyčajná skromnosť a jednoduchosť. Obrovská knižnica je plná vzácnych a cenných kníh z najrôznejších oblastí, čo svedčí o Goetheho širokých záujmoch. Nezvyčajne jednoduchá a skromná je aj Goetheho spálňa: obyčajná posteľ, kreslo a stolík — nič viac.

Dom múzeum každodenne navštevuje veľa turistov z celého sveta, pretože básnikovo meno je slávne všade. Kustód úraduje v malej pracovni hneď pri vchode.

Napoludnie sme sa uňho ohlásili. Prijal nás veľmi srdečne. Doktor Wilhelm Kraft sa totiž poznal s Marczakom osobne, niekoľko ráz sa stretli na rôznych zjazdoch a sympóziách a okrem toho už roky jestvovala úzka spolupráca medzi rôznymi weimarskými múzeami a rovnakými inštitúciami v Poľsku.

Zaujíma vás báseň Goetheho Jenny von Gustedtovej? — čudoval sa doktor Kraft. — Práve ju mám pred sebou. Pred hodinou bola u mňa pani Gréta Herbstová z Frankfurtu nad Mohanom takisto v tejto veci. Poslal ju ku mne môj dobrý známy doktor Gunter, kustód Goetheho domu vo Frankfurte.

Železná dáma, — uznanlivo som zašomral, oceňujúc pani Herbstovú.

Doktora Guntera zaujímajú okolnosti, za akých sa jedna z posledných Goetheho básní dostala k nám, — pokračoval kustód. — Jenny von Papenheimová k posledným Goetheho narodeninám darovala básnikovi vlastnoručne vyšívané papuče a on jej poďakoval za dar. Táto vec by nebola až taká dôležitá, keby nie skutočnosť, že je to zároveň jedna z posledných jeho básní. Úplnou náhodou sa prihlásil v roku 1960 nejaký človek s otázkou, či nás zaujíma lístok s básňou, pod ktorou je Goetheho podpis. Hneď sme zistili, že je to práve táto báseň. Zaplatili sme za originál dosť veľkú sumu a báseň sme hneď publikovali.

Dozvedeli ste sa, odkiaľ mal ten človek báseň a či nevlastnil ešte iné staré rukopisy? — spýtal sa Marczak.

Prirodzene. Povypytovali sme sa celkom podrobne. Pred vojnou a ešte nejaký čas po nej, do roku 1951, býval v Mazúrsku, v niekdajšom Východnom Pruskú. Za ženu mal Polku a na jej naliehanie sa rozhodol zostať v Poľsku. Ale keď mu žena zomrela, požiadal o dovolenie presťahovať sa do Nemeckej demokratickej republiky, kde žili jeho príbuzní, bratia a sestry. Dostal povolenie a býval v Erfurte. Rozprával, že kým ešte žil v Poľsku, objavil u jedného priateľa na pôjde 

debny s množstvom starých papierov. Nič mu nehovorili, okrem tej básne s podpisom Goetheho, pretože o Goethem, veľkom nemeckom básnikovi, už čosi počul. Vzal teda obálku s básňou a nepripisoval jej veľkú dôležitosť, ale mal ju v dome. Potom ju s ostatnými svojimi vecami priviezol do Erfurtu. O nejaký čas sa dozvedel, že v neďalekom Weimare jestvuje Goetheho múzeum.

—
A ako sa volá ten človek? Akú adresu má v Erfurte? Kde býval, kým sa presťahoval do NDR? — zavalil som kustóda otázkami.

Usmial sa.

—
To isté sa spytovala aj pani Herbstová. Vyhľadal som teda staré účty z roku 1960 a môžem vám dať jeho meno, ako som ho prezradil aj pani Herbstovej. Ten človek sa volá Kurt Piontek a býva v Erfurte na ulici Wilhelma Piecka 10. Ale, preboha, vysvetlite mi, čo spôsobilo záujem o neho?

Riaditeľ Marczak stručne porozprával kustódovi o liste pani Anny von Dobeneckovej, o zbierkach doktora Gottlieba, o ostrove Fort Lyck, našej ceste do Frankfurtu a o dohode, ktorú sme uzavreli s Dobeneckom.

—
Na Čertovskom ostrove už úkryt nie je, — doplnil
som Marczakovo rozprávanie. — Hneď po vojne naň
ktosi naďabil a zobral debny so zbierkou. Z listu pani
Dobeneckovej vysvitá, že v zbierke doktora Gottlieba
bola tá Goetheho báseň Jenny von Papenheimovej.
Teda známy onoho Piontka musel byť ten, kto našiel úkryt. Možno v jeho dome, v skrini či na povale sa nachádza zvyšok zbierky doktora Gottlieba. Veď Piontek vzal iba jednu obálku s básňou, lebo ho zaujalo meno Goetheho. Ale možno ostatné nesmierne cenné rukopisy zostali ešte tam.

Doktor Kraft vyskočil zo stoličky.

—
Ihneď ideme do Erfurtu. Beriem svoje služobné
auto. Škoda každej minúty!

Už o štvrťhodinu sme sa wartburgom doktora Krafta hnali po ceste do neďalekého Erfurtu, veľmi starobylého mesta s mnohými pamätihodnosťami, ktoré je podnes známe pestovaním kvetov, a semien. Na vrchu Petersberg už v VII. storočí bol založený kláštor a na východ od neho vzniklo v časoch Karola Veľkého živé a rušné mesto, ktoré bolo opevnené múrmi. Podnes zostali po nich zelené pásy, takzvané ringy s polomerom vyše jedného kilometra.

Erfurt má veľa pamiatok románskeho a gotického umenia, niekoľko desiatok kostolov, medzi nimi aj známu katedrálu a kamennými schodmi s ňou spojený kostol sv. Severa v štýle ranej gotiky. Vnútro každého z týchto kostolov je ozajstné múzeum.

Túžil som využiť pobyt v Erfurte na návštevu múzea Johanna Sebastiana Bacha, ako aj preslávené „mesto bábik“, takzvaný Mon Plaisir. Je to zbierka bábik obývajúcich miniatúrne izby a sály - makety. Bábiky oblečené v dvorských a meštianskych krojoch rokokového štýlu zobrazujú život onej epochy.

Lenže neprišli sme sem ako turisti.

Na ulici Wilhelma Piecka pred domom číslo 10 stál čierny mercedes pani Herbstovej, ktorá práve vychádzala z domu.

—
Nič z toho nebude, páni, — privítala nás. — Kurt
Piontek už päť rokov odpočíva na tunajšom cintoríne.
Jeho synovec nevie vysvetliť, odkiaľ mal strýko originál Goetheho básne.

Po týchto slovách vybrala z kabelky akýsi list a podala ho Marczakovi. Riaditeľ ho pozorne prečítal a potom mi dovolil, aby som sa zoznámil s jeho obsahom.

Veľavážený pán riaditeľ, písal doktor Gunter, po rozlúčke s Vami som sa rozhodol, že sa nemôžeme vzdať hľadania zbierok doktora Gottlieba, a poveril som pani Herbstovú ďalšou prácou v tejto záležitosti. Prirodzene, naše múzeum bude jej prácu honorovať. Podľa našej písomnej dohody mám právo vyslať svojho zástupcu na hľadanie úkrytu, a teraz tým poverujem pani Grétu Herbstovú. Nerobím to preto, že by som Vám nedôveroval, chráň bože, chcem Vám jednoducho pomôcť. Pani Herbstová je vynikajúca detektívka a dôveryhodná osoba, má veľké skúsenosti v lúštení rôznych tajomných záležitostí. Som presvedčený, že Vám bude nápomocná. Srdečne Vás pozdravujem a želám veľa úspechov. Friedrich Gunter.
—
Tak teda, — zahundral riadite! Marczak, úkosom
hľadiac na pani Herbstovú. — Teším sa na našu spolu
prácu. No predsa si dovoľujem vyjadriť počudovanie, že
ste sa nevybrali do Varšavy, ale do Weimaru a Erfurtu.

Pani Herbstová úprimne vysvetľovala:

Mala som dojem, že ste brali na ľahkú váhu informácie doktora Guntera o uverejnení Goetheho básne, preto som sa rozhodla objasniť túto vec. Do Varšavy som chcela prísť už s nejakou stopou. Nerada beriem peniaze zadarmo.

Chápem, — prikývol Marczak. — Beriem na vedomie vaše vysvetlenie a pusťme sa do roboty. Čo ste zistili?

Už som povedala: Kurt Piontek už päť rokov nežije. Jeho synovec o básni nič nevie. Zistila som však, že Kurt Piontek prišiel do NDR z poľskej obce Eulenwinkel, ktorá leží pravdepodobne v niekdajšom Východnom Prusku. Niekde blízko, alebo možno presne v tej obci býval či ešte býva Piontkov známy, ktorý mal na povale debny so starými rukopismi. To je všetko, páni. Dúfam, že tú obec bez problémov nájdeme na nejakej starej mape.

—
Nemusíme ju hľadať, — oznámil som. — Eulenwinkel je Sowiróg, dedinka opísaná v Deťoch Jerominovcov od Ernesta Wiecherta. Raz som tam bol. Tá dedina už nejestvuje. Počas vojny ju do tla vypálili. Rastie tam iba húština a plánky, možno tam už vysadili les.

Nastalo ťaživé mlčanie. Napokon pani Gréta Herbstová povedala.

Možno Piontek nebýval priamo v Spwirogu, ale nablízku, v nejakej osade alebo jednoducho kdesi v okolí.

To je možné, — prikývol som.

Marczak a doktor Kraft sa pobrali porozprávať sa s Piontkovým synovcom, čím naznačili, že pani Herbstovej nedôverujú. Ale ja som zostal na ulici. Pani Herbstová bola veľmi skúsená, tak iste vytiahla z Piontkovho synovca všetky podrobnosti o jeho mŕtvom strýkovi. Zároveň som sa nedomnieval, že v situácii, keď si každú jej informáciu môžem v každej chvíli overiť, bude sa pokúšať oklamať nás alebo uviesť na chybnú stopu. Napokon, čo by tým získala? Každému bolo jasné, že neopustíme nájdenú stopu, a tá viedla do Poľska, kde sme my boli doma. Okrem toho pracovala pre kustóda Guntera, ktorý mal záujem s nami spolupracovať. Ale pracovala iba pre Guntera?

Gréta Herbstová akoby mi čítala myšlienky, alebo jednoducho si domyslela, že mi padol do očí lístok na jej písacom stole. Ozvala sa:

—
Ponuka ďalej pracovať na veci Dobeneckovcov ma veľmi potešila. Rozhodla som sa robiť to dokonca odpoly zadarmo. Mám podozrenie, že do tejto veci sú zapletení ľudia, ktorí sú mojimi smrteľnými nepriateľmi. Môžete si byť istý, že nesklamem vašu dôveru. Ak niečo na mojej práci vzbudilo vo vás podozrenie, prisahám, že je to len zdanie, pretože v tejto záležitosti chcem rozohrať aj vlastnú vec.

Chápem, — prikývol som.

Včera, keď ste boli u mňa, chcela som vám povedať, že sa onedlho stretneme. Ale získala som informáciu, že ste vynikajúci detektív, ozvala sa vo mne profesionálna žiarlivosť. Neverila som, že sa tiež vyberiete do Weimaru, a chcela som vám po príchode do Varšavy zaimponovať objavením novej stopy. Veď som vám naznačila, že sa čoskoro znova uvidíme...

Bezpochyby. Tak som to chápal, hoci mi ani na um nezišlo, že to bude až tak rýchlo, — priznával som. — Chápem dokonca viac, než sa vám zdá. Preto si myslím, že sa nám bude spolu dobre pracovať.

Ďakujem vám, — usmiala sa a podala mi ruku. Mocne som ju stisol a ona mi stisk opätovala, až sa mi srdce prudšie rozbúchalo. Pripomenul som si, že podlá mienky, ktorú o mne vyslovili moji nežičlivci, sú mojou slabosťou pekné ženy, a preto som si hneď všetko uvedomil.

O dve hodiny neskôr sme sa všetci vrátili do Weimaru. Pani Herbstová sa hneď pobrala do svojej izby, aby si odpočinula — celú noc viedla auto a do tejto chvíle nespala ani minútku. A my sme využili príležitosť a navštívili sme Goetheho dom, kde veľký básnik žil vyše dvadsať rokov.

Najdlhšie som sa zdržal v takzvanej Žltej sále, ktorá kedysi slúžila ako jedáleň. Tu v roku 1829 Goethe prijal na obede poľských básnikov Mickiewicza a Odyňca, o čom sa zachovala poznámka v pamätníku peknej Jenny.

Na prahu izby je nápis salve, čo znamená vitaj. Nad hlavou som uvidel pekný barokový strop, uprostred jedálne stôl, dookola stoličky, na ktorých možno sedel Mickiewicz.

Na obede v roku 1829 bol v tejto sále akiste aj Dávid d'Angers, ktorého Goethe požiadal, aby vyrezal medailón hlavy poľského básnika. Ten medailón poznáme, ale kým vznikol, umelec musel najprv urobiť skicu, hádam aj počas toho obeda. A tá skica bola v zbierke doktora Gottlieba...

Neskoro popoludní, keď sa riaditeľ Marczak pobral na krátku chvíľu do hotela, šiel som sám do parku, kde bol Goetheho letný domček. Pozrel som si básnikovu pracovňu — malú, nezvyčajne skromnú izbu. Jednoduchý nábytok ako v pracovni, na ktorom Goethe postojačky alebo napoly sediac na vysokej stoličke písal nádherné verše svojich básní. Plechová piecka na troch vysokých nohách mu vyhrievala izbu za chladnejších dní.

Potom som si sadol na lavičku v parku a pomyslel som si, že možno pod tými istými stromami sa kedysi prechádzala krásna Jenny von Papenheimová a tadeto šla, keď niesla starému básnikovi vlastnoručne vyšívané papuče. Predstavoval som si jej ušľachtilé dievčenské črty a peknú krivku ramien, ktorú som videl na jej portréte, bohato naberané šaty, na hrudi zopäté ozdobnou brošňou. Oči plné čudného smútku a snenia, v malej rúčke akýsi list, možno iba lístok s Byronovou básňou. Malé ústa jemne, subtílne vykrojené.

Ťažko som si vzdychol. Bola to veru pravda, že každá pekná žena, dokonca aj tá z portrétu spred stopäťdesiatich rokov, vzbudzovala vo mne záujem.

Ale aj Goethe sa o ňu zaujímal, žartovne sa nazýval jej „najstarším obdivovateľom“. Keď mu poslala svoj autoportrét, odpísal jej:

Radšej by som Ťa videl osobne, ale tuším by som tým mohol iba stratiť. Kto by smel vzhliadnuť, aby jeho pohľad zostal v Tvojich očiach.

Spomenul som si na kaštieľ v Gardzieni, rozpadávajúci sa od staroby, na dažďové kvapky padajúce do polkruhovej plesovej sály, na bľačanie oviec, ktoré sa utiahli do kedysi nádherných miestností.

A zrazu akoby som zazrel ducha. V uličke vedúcej popri parku zastal poľský fiat s varšavskou poznávacou značkou a vystúpil z neho Pekný Lolo. Na hlave mal svoj čierny klobúk a oblečený bol v bielom plášti.

Lolo sa obzeral, akoby na niekoho čakal. Zrazu nasadol do auta, vyhodil smerovku a rýchlo odišiel. A po sekunde ma minul čierny mercedes, v ktorom som uvidel pani Herbstovú. Jej auto išlo tým istým smerom ako Lolov fiat.

Pretrel som si oči. Nesníva sa mi to? Nepodľahol som svojej predstavivosti?

Pekný Lolo a pani Herbstová? Tu? Vo Weimare...?

A potom som si uvedomil, že žijem v druhej polovici dvadsiateho storočia, že fungujú medzinárodné telefóny a z Poľska do NDR sa chodí bez pasu. Keby napríklad pani Herbstová bola včera zatelefonovala do Varšavy pánu Schreiberovi do hotela Fórum a on by sa bol spojil s Pekným Lolom, ten by sa dnes mohol objaviť vo Weimare, zatelefonovať do izby pani Herbstovej v hoteli Elephant a dohodnúť si s ňou stretnutie za mestom.

Rýchlym krokom som sa vrátil k hotelu a pozrel som sa na parkovisko. Čierny mercedes tam nebol.

Spýtal som sa v recepcii na číslo izby pani Herbstovej.

Tá pani už uvoľnila svoju izbu, — oznámil mi recepčný.

Odišla? Kam? — spýtal som sa začudovaný.

Neviem kam. Ale nechala list. Pre nejakého pána Tomasza, — dodal.

To som ja, — povedal som.

Podal mi obálku a netrpezlivo som ju roztrhol.

Milý pán Tomasz, písala Gréta Herbstová, nepredvídané okolnosti ma prinútili hneď odcestovať do Poľska. Prepáčte mi, že som odišla bez rozlúčky. Klopala som na Vašu izbu, ale nebolo Vás. Stretneme sa teda už vo Varšave. Do skorého videnia. Gréta Herbstová.

Porozprával som riaditeľovi Marczakovi, čo som videl, keď som sedel na lavičke v parku.

Pani Herbstová a Pekný Lolo? — čudoval sa Marczak. — Panebože, celkom sa mi z toho krúti hlava. Čoraz menej celej veci rozumiem. Hádam sa predsa len mýlite a na Čertovskom ostrove bude ten úkryt so zbierkou?

Nie, pán riaditeľ. Celkom iste tam niet nijakého pokladu. Napokon, sami ste sa presvedčili, že Goetheho báseň, ktorá bola v zbierke, Kurt Piontek predal múzeu vo Weimare.

Krúti sa mi hlava. Mám v nej hotový galimatiáš... — jačal Marczak.

Nočným vlakom sme opustili Weimar a na druhé ráno sme už boli vo Varšave. Na hlavnej stanici bol obrovský ruch, horko-ťažko sme sa prepchali cez húf ľudí, ktorí sa tlačili k medzinárodným vlakom. Z ampliónu sa jednostaj ozývali informácie pre cestujúcich: „Rýchlik do Paríža cez Západný Berlín a Frankfurt nad Mohanom odchádza z nástupišťa...“
Nevdojak som sa pozrel na to nástupište a na vlak, ktorý o niekoľko hodín bude prechádzať mestom, kde som celkom nedávno prežil dobrodružstvo, a zastal som

tak náhle, že Marczak, idúci za mnou, jednoducho do mňa vrazil.

Čo sa stalo? — rozhorčil sa riaditeľ.

Pozrite sa na vedľajšie nástupište, — požiadal som ho. — Vidíte v otvorenom okne spacieho vozňa staršieho pána, ktorý sa rozpráva s vysokým mužom?

Ten vysoký muž je Batura, — ľahostajne povedal Marczak, ktorý si pamätal, aké problémy nám narobil tento hľadač pokladov a starožitností.

A dievčina v modrej parochni je predsa naša Monika, — dodal som ponuro.

Riaditeľ sa pozrel na hodinky.

Nemá už byť v kancelárii na ministerstve?

Do začiatku pracovného času chýba ešte polhodina, — upokojil som ho. — Len škoda, že vás nezaujal pán, s ktorým sa náš pár lúčil.

A kto je to?

Domnievam sa, že pán Schreiber. Iste už stihol uloviť vlka a teraz sa vracia do Západného Berlína.

Krúti sa mi hlava... — šepol Marczak. — Monika a Batura? A navyše ešte Schreiber.

Chytil som Marczaka pod pazuchu a vyviedol som ho zo stanice. Musel som ho držať, lebo môj riaditeľ budil dojem, akoby bol vypil niečo silné. Jednostaj opakoval: „Krúti sa mi hlava. Mám v nej úplný zmätok.“
O štvrťhodinku neskôr som na písacom stole v referáte pre špeciálne záležitosti našiel list od pána Eugeniusza z Wejsun.

Milý pán Tomasz, písal. Podľa Vašej prosby vypytoval som sa na rodinu Dobeneckovcov. Viem, že biskup Hiob von Dobeneck, ktorý bol pomezanským biskupom a sídlil v Prabutach, podľa vzoru vtedajších pápežov Alexandra IV a Júliusa II. viedol od roku 1505 veľmi nákladný život a jeho kaštieľ v Prabutach vtedy prežíval veľký rozkvet. Potom, keď v roku 1510 poľské vojská pochodujúce na Královec spálili predmestia Prabút a začali obliehať zámok, biskup kapituloval. Zakrátko nato pomezanské biskupstvo vzhľadom na reformáciu prestalo jestvoval Ale Dobeneckovci si stihli udržať dosť veľké majetky v okolí Prabút aj v niekdajšom sušskom okrese. To je všetko, čo sa týka tejto veci. A pokiaľ ide o Čertovský ostrov, ukazuje sa, že do roku 1949 tam boli zvyšky vyhoreného letoviska, ktoré patrilo lekárovi z Pisza doktorovi Hansovi Gottliebovi. Zvyšky domu ľudia rozobrali a tehly na člnoch previezli na breh.

Keď som dočítal list, bolo o päť minút osem. Otvorili sa dvere a vošla Monika.

Vítam vás, pán šéf! — zvolala radostne. — Konečne ste sa vrátili z veľkého sveta. Môžem vás na privítanie pobozkať?

Nie, — ponuro som odmietol. — Netrpím na slabšie pohlavie obdarené krásou.

A ja som si myslela čosi iné.

Viem, že ste si mysleli iné. Aj to viem, že ste sa o svoje myšlienky podelili so Schreiberom. A on o mne poslal informáciu do Frankfurtu, že som naozaj schopný a nepodplatiteľný, ale trpím ha pekné ženy.

Mýlite sa, pán šéf, — rozčúlila sa Monika. — So Schreiberom som sa o vás vôbec nerozprávala. Možno mu to nahovoril Batura?

A čo vy máte so Schreiberom? — spýtal som sa ostro.

Nič, — mykla plecami. — Jedného dňa mi zatelefonoval Batura a pozval ma na koktail do svojho ateliéru. Povedal mi, že tam bude aj Schreiber.

Teda tí dvaja sa už dali dokopy... — zamrmlal som.

Vzhľadom na služobné povinnosti rozhodla som sa prijať to pozvanie. Chcela som bližšie spoznať človeka, ktorý je možno naším nepriateľom.

No a čo?

Trocha som s ním zakoketovala a takmer sa do mňa zamiloval. Som namyslená, však?

Iste. A čo ste sa dozvedeli?

Bol veľmi spokojný so svojím pobytom v Poľsku. Ulovil vlka a vzal si jeho kožu, poriadne za to zaplatil v devízach. Trocha mi rozprával o svojej práci, o ťažkostiach, ktoré má s Neviditeľnými. Počuli ste o Neviditeľných?

Až priveľa.

A ja som si myslela, že sa o nich dozviete až odo mňa, — sklamane povedala Monika. — A to bol ten objav, ktorý som mala pre vás. Batura mi povedal, že tá história s Fort Lyckom nemala zmysel, pretože úkryt, ktorý tam kedysi bol, už dávno ktosi našiel a vybral. Jedným slovom, veľa kriku pre nič. Mám dojem, že udržiavanie priateľských stykov s ľuďmi, ktorí sa zaoberajú priekupníctvom starožitností, môže byť pre nás veľmi užitočné. V priateľskom rozhovore môžu mimochodom niečo povedať a my sa dozvieme, čo chystajú.

Pri tej príležitosti aj vám mimochodom ujde čosi o našej činnosti a bude to obojstranne užitočné.

No toto! Vy ma považujete za uvravenú, — urazila sa.

Potom sa oficiálnym tónom spýtala:

Akú úlohu máte teraz pre mňa?

Veľmi príjemnú. Ešte dnes alebo zajtra sem príde mladý a fešný muž so svojou peknou snúbenicou. Volá sa Alfréd von Dobeneck. Budete sa o nich starať, zaveziete ich k Mazúrskym jazerám, objednáte si motorový čln v Mikolajkách a pôjdete na Čertovský ostrov, aby sa pán Dobeneck mohol presvedčiť na vlastné oči, že úkryt tam už nie je. Môžete sa s nimi spriateliť, chodiť tancovať, dokonca aj zaľúbiť sa do toho Dobenecka a vydať sa zaňho na žiaľ jeho snúbenice slečny Strachwitzovej. Na svadbu dostanete dva dni neplatenej dovolenky, a keby ste chceli s manželom natrvalo odísť do Frankfurtu nad Mohanom, nebudeme vám robiť prekážky.

—
Fíí, konečne nejaká konkrétna práca, pán šéf!

A sadla si k telefónu, aby zistila, či v niektorom varšavskom hoteli nie je telegraficky rezervovaná izba pre pána Alfréda von Dobenecka a jeho snúbenicu.

Napoludnie mi zatelefonoval Waldemar Batura.

—
Musím sa s tebou stretnúť, — vyhlásil. — Nájdi si
na chvíľku čas a poď na kávu do Bristolu. Je to dôležité.

Batura už na mňa čakal, nervózne poťahoval z cigarety.

Tomasz, — spustil hneď vážne, — zabudnime na dávne spory a uzavrime dočasné prímerie. Situácia je strašná. Počul si o Neviditeľných?

Prirodzene.

Vystrašil som Pekného Lola a ten sa mi priznal, že slúži Neviditeľným. Dozaista chcú rozšíriť pole svojej pôsobnosti aj na našu krajinu. Nestačí im vykrádanie kostolov a múzeí v západných štátoch. Vieš, že sa považujem za kráľa priekupníkov starožitností. A oni mi dali najavo, že odteraz sa moje kraľovanie skončí, lebo Neviditeľní prevezmú celú záležitosť do svojich rúk. Slovom, majú v úmysle zvrhnúť ma z trónu. Takže ti ponúkam dočasné prímerie. Nepotrebujeme tu cudzincov, aby naše umelecké diela pašovali za hranice. My, ako vieš, tiež nerobíme všetko podľa zákona, ale s pašovaním sme skončili. Nijaké cenné umelecké dielo nemá právo prešmyknúť sa za hranice. Sústreďujeme sa na vyhľadávanie starožitností a priekupníctvo, čo sa vám síce nemusí páčiť, a iste právom, ale krajina sa tým neochudobňuje, lebo všetko zostáva u nás. Lenže Neviditeľní to budú robiť ináč. Teda znova ti navrhujem dočasné prímerie, to znamená výmenu informácií o Neviditeľných. Ak sa naskytne možnosť, klepnem ich po prstoch, aby raz navždy pochopili, že v Poľsku nemajú čo hľadať. Súhlasíš?

Usmial som sa. Jeho návrh ma zaskočil. Nikdy som nepredpokladal, že nadíde chvíľa, keď mi Batura navrhne čosi také. A práve ja, ktorý som toľké roky bojoval proti priekupníkom starožitností, by som mal s nimi teraz uzavrieť prímerie? Lenže Neviditeľní sú strašný gang.

No čože, — zahundral som po chvíľke uvažovania, — prímerie s tebou neuzavriem, lebo by to bolo proti mojim zásadám. Ale veľmi rád si s tebou budem vymieňať informácie o Neviditeľných, ak sa naozaj pokúsia pracovať v Poľsku. Je to isté?

Čo si myslíš, prečo sem prišiel Schreiber? Je to jeden z Neviditeľných. Vybral sa do Poľska, aby zistil, či tu možno roztiahnuť krídla. A iste už je vytipovaná osoba, ktorá bude naťahovať sieť Neviditeľných v Poľsku.

Azda vieš, kto je to?

Žiaľ, nie. Viem iba toľko, že to bude pravdepodobne žena. Čosi také utrúsil Pekný Lolo.

Žena? — zmraštil som obočie.

Veru. Celkom iste žena. Len neviem, či je Poľka a býva tu, alebo ešte len príde, aby vytvorila gang Neviditeľných. Prečo si tak zbledol, Tomasz?

Keď som si zapaľoval cigaretu, zistil som, že sa mi od nervozity trasú ruky.

—
Ďakujem ti za informáciu, — šepol som a zberal
som sa odísť.

Batura sa na mňa pozorne zahľadel.

—
Tomasz, ty čosi predo mnou tajíš. Povedz mi pravdu! Sľúbil si, že si budeš so mnou vymieňať informácie. Ja som ti dal dôležitú správu a očakávam to aj od teba. Bolo to proti mojim zásadám, ale povedal som:

—
Včera prišla do Varšavy žena. Volá sa Gréta Herbstová. Nemka z Frankfurtu nad Mohanom. Je súkromnou detektívkou. Veľmi bystrá a nepochybne má kontakty s Neviditeľnými.

Ďakujem ti za túto správu, — povedal Batura. Na okamih som mu na tvári spozoroval, že váha.

No povedz to... — vyzval som ho. Pozrel sa mi do očí a potichu sa ma spýtal:

Čo vlastne vieš o Monike, Tomasz? Až ma vyhodilo zo stoličky.

Monika? Čo to táraš, Waldek?

—
Nezdá sa ti čudné, že sa prihlásila do práce v tvojom referáte v tom istom čase, keď sa Neviditeľní rozhodli rozšíriť svoju činnosť aj na Poľsko? Tá dievčina vyzerá na bystrejšiu, než by sa zdalo. Okrem toho je pekná a ľahko nadväzuje známosti. Po svojom otcovi má herecký talent a vie sa výborne pretvarovať. Predstav si, aké nádherné možnosti by Neviditeľným poskytovala práca v tvojom referáte.

—
Nie, nie, to nie je možné... — šepkal som.
Rozlúčil som sa s Baturom a zohnutý, akoby som

niesol veľké bremeno, šuchtal som sa do svojej pracovne.

A vonku bolo tak pekne. Svietilo slnko a stromy na ulici Krakovské Predmestie začínala obsypávať zeleň.

Z pracovne som zavolal na Ministerstvo vnútra človeku, ktorý sa zaoberal diskrétnou starostlivosťou o poľské pamiatky a múzeá. Od neho som dostal informáciu o Schreiberovom príchode do Poľska. Teraz som bol povinný podať mu správu o svojich zážitkoch vo Frankfurte a vo Weimare.

Stretli sme sa v mojej garsónke v Starom meste a do

neskorej noci sme sa rozprávali o záležitostiach okolo zbierky doktora Gottlieba a zneškodnení Neviditeľných. Nesmieme dopustiť, aby na území Poľska vytvorili svoju strašnú organizáciu.

Ešte v noci som potom telefonicky podal telegram Winnetouovi a na druhý deň večer Winnetou už klopal na moje dvere. Tu naňho čakal starší, silnejší, plešatý, noblesné vyzerajúci muž.

Môj brat Winnetou, — vítal som priateľa, — prosil si ma, aby som našiel niekoho, kto by si chcel prenajať tvoj vigvam. Tu je človek, — ukázal som na staršieho pána, — ktorý sa zaoberá sprostredkúvaním podobných vecí. Necháš mu kľúče od domu a splnomocnenie, a on už nájde záujemcu, ktorý najlepšie zaplatí.

Hľadám dom v úplnej samote, — vyhlásil sprostredkovateľ.

Tak môj vám bude vyhovovať, — odvetil Winnetou.

Dajú sa dobre zamknúť dvere a okná?

Dvere sa zamkýnajú patentnou zámkou a okná majú hrubé okenice.

Je ten dom prázdny?

Zostali v ňom iba najpotrebnejšie veci. Mám dosť bohatú zbierku indiánskeho folklóru, ale rátal som s tým, že dom na leto prenajmem, a tak som všetko preniesol k susedovi lesníkovi.

A príjazd?

Kedysi sa ku mne dalo iba priplávať na člne alebo peši prejsť cez bažiny. Ale teraz opravili mostík na lesnej ceste, takže je prístup aj autom.

Výborne, — potešil sa sprostredkovateľ. — Práve čosi také potrebujem. Prosím, napíšte splnomocnenie a nechajte mi kľúče a adresu, na ktorú vám mám podať oznámenie, že som dom prenajal. Takisto vás prosím, aby ste oznámili susedovi lesníkovi, ako aj iným známym v okolí, že ste sa rozhodli prenajať dom na leto, možno aj cudzincom, ktorí vám zaplatia cestu do zahraničia.

Nemám v úmysle cestovať do zahraničia...

To nič, — usmial sa sprostredkovateľ. — Ale takto je mi najľahšie vybaviť transakciu. Je jasné, že sa nebudete ukazovať ani vo svojom dome, ani v okolí.

Chápem, — prikývol Winnetou.

Napísal splnomocnenie, položil kľúče od svojho vigvamu na stôl, dal adresu pána Eugeniusza, kam sprostredkovateľ mal poslať oznámenie o prenájme domu. Starší pán to všetko schoval do tašky, zdvorilo sa uklonil a odišiel.

Panebože, — zrazu zvolal Winnetou. — Veď ja nepoznám ani meno, ani adresu toho človeka.

To nič, — upokojil som ho. — Stačí, že ja ho dobre poznám a viem, kde ho hľadať.

Teraz, keď vec prenájmu Winnetouovho domu bola v dobrých rukách, porozprával som svojmu priateľovi o príhodách v NSR aj vo Weimare. Potom sme si dohodli plán ďalšieho postupu a miesto, kde sa najbližšie stretneme.

Ráno Winnetou opustil Varšavu a vrátil sa k Mazúrskym jazerám a ja som v novinách, ktoré Marczakova sekretárka každý deň kladie na môj písací stôl, našiel inzerát:

Vzhľadom na zahraničnú cestu prenajmem za výhodných podmienok dom pri Mazúrskych jazerách v Zlatom Rogu, oáza ticha a samoty. Zn. 333333, Varšava.

Sprostredkovateľ mal zrejme dobré známosti v redakciách, lebo tento inzerát sa bleskové objavil vo všetkých popredných novinách na území celého Poľska.

A napriek tomu, že inzeráty tohto druhu sú drahé a tento bol ešte v rámiku, aby udrel do očí, opakoval sa celých desať dní.

DESIATA  KAPITOLA
Kto mal rád prales Puszcza Piska? — Spory historikov Sowiróg a Deti Jerominovcov — Tanky v Sowirogu Von Balk, Dobeneck a ďalší — Hádka pri jazere — Je načase vydať sa po novej stope — Monika upodozrieva — Tábor pri Nidzskom  jazere — Kde sú „dve grácie“?— Správa o veľkom  Bobrovi

O pralese Puszcza Piska sa už veľa popísalo. Nádherný opis lesa, jazier a ľudí, ktorí tu kedysi žili, zanechal Melchior Waňkowicz vo svojom slávnom diele Po stopách Smetka. Literárny portrét tohto kraja vytvoril Jerzy Putrament v poviedke Prales a Igor Newerly v Súostroví znovuzískaných ľudí, kde v opise plavby na kajaku po Nidzskom jazere možno nájsť vysvetlenie drám, ktoré sa tu odohrali. V neveľkej horárni Pranie na brehu Nidzského jazera sa niekoľko ráz zdržiaval slávny básnik Konštanty Ildefons Galczyňski a vo svojej poézii navždy zachytil nezvyčajnú krásu tohto kraja.

Dlhý je zoznam spisovateľov, ktorých pero zachytilo krásu lesov a jazier Puszczy Piskej. Z ich poviedok a veršov vystupuje lesná krajinka, melanchólia jazier, tragika dávnych obyvateľov. Tieto knihy sú kronikou kraja, rozprávaním o kráse, šlabikárom, z ktorého sa možno naučiť milovať Mazúrsko.

Krása tohto pralesa, ukrutne dramatické osudy tunajších ľudí priťahovali nielen poľských, ale aj nemeckých spisovateľov. Najväčším z nich a zároveň jedným z najväčších nemeckých spisovateľov našich čias bol Ernst Weichert, autor knižky Deti Jerominovcov, ktorú dnes nie bez príčiny nazvali epopejou Puszczy Piskej.

Tento kraj kedysi patril pruským rodom, čo navždy zanechalo stopy v tajomne znejúcich názvoch jazier a dediniek i v priezviskách mnohých obyvateľov. Prusi neboli ani Germáni, ani Slovania, ale Baltovia, tvoriaci osobitnú etnickú a jazykovú skupinu. Boli bojovní a podnikali lúpežné výpravy na územia, ktoré obývali Poliaci. Vtedy jeden z mazovských kniežat vyzval rád Najsvätejšej Panny Márie, aby sa usadil na hraniciach Poľska a porátal sa s bojovnými Prusmi. Križiakov spočiatku nebolo veľa a len vďaka pomoci poľských, českých a iných kniežat sa im podarilo ovládnuť niektoré pruské rody a vytvoriť základ rehoľného štátu. Lenže čas plynul a rehoľný štát silnel a rozrastal sa na územiach vybojovaných od Prusov, až napokon križiaci takmer celkom vyhubili pradávnych obyvateľov tohto kraja. Dokonca nadišiel deň, keď križiacki mnísi vedomí si svojej moci obrátili sa proti Poľsku, zabrali územie okolo Gdanská a vyhrážali sa aj obsadením ďalších krajov. Ich plány prekazil Jagiello a Kazimír Jagielovský. Ale o mnoho rokov neskôr, keď sa Poľsko pre mnohé príčiny stalo slabou krajinou a križiacky štát sa stal štátom svetským, križiaci ešte raz natiahli ruku k Poľsku a ako tretia nepriateľská sila, kniežatstvo pruské, prispeli k rozdeleniu poľskej krajiny.

Lenže vráťme sa na chvíľu do minulosti. Keď križiaci vyhubili pôvodné obyvateľstvo, museli nájsť niekoho, kto by im obrábal polia a zaoberal sa remeslami. Začali tu preto usádzať nemeckých kolonistov, ale prichádzali sem aj poľskí roľníci, prevažne z Mazovského kraja. A tak vznikla svojrázna národnostná zmes, lebo popri Nemcoch a Poliakoch tu boli aj Tatári a Holanďania, ktorých doviedli na vysušenie močarísk, i ruskí odporcovia reforiem v pravoslávnej cirkvi. Po rokoch to vyzeralo tak, že na veľkých majetkoch sedeli potomci niekdajších križiackych rytierov, hrdí páni s nemeckými menami, a koldokola bývalo poľské a iné obyvateľstvo. Možno uviesť stovky príkladov, že títo rôznorodí ľudia vedeli po dlhé desaťročia nažívať v pokoji a zhode, sobášili sa medzi sebou, zachovávali svoje zvyky. Ale veľkí páni, v ktorých sa stále ozývala dobyvačná križiacka krv a snívali o výbojoch, vždy krivo hľadeli na všetko, čo malo akékoľvek spojenie s Poľskom a poľskosťou. To oni začali prenasledovať tých, ktorí sa cítili Poliakmi a chceli nimi zostať.

Práve stade, z niekdajšieho Východného Pruská, vyrazili v roku 1939 hitlerovské hordy. A po porážke fašizmu rozhodli sa štyri veľmoci, ktoré bojovali proti hitlerovskej sile, že Východné Prusko, hniezdo jedu nenávisti, musí prestať jestvovať a nemecké obyvateľstvo treba presídliť na nemecké územie. Tak sa aj stalo. Tí, ktorí nevedeli žiť v zhode a ctiť si vzájomné tradície, museli navždy odísť.

Ale minulosť predsa nemožno vygumovať z historických máp. Vždy si budeme pamätať, že v tých krajoch sa narodilo veľa vynikajúcich synov nemeckého národa, takých ako Herder, ako vynálezca očkovacej látky proti týfu Emil Behring, či veľký spisovateľ Ernst Wiechert, ktorého knižka bola preložená do poľštiny a pomáha pochopiť a ešte väčšmi milovať tento kraj.

Tak ako Reymont umiestnil dej svojich Sedliakov do ozajstnej dediny Lipka, hoci hrdinovia a ich osudy sú výplodom jeho literárnej fantázie, tak Wiechert situoval svojich hrdinov do ozajstnej obce Sowiróg. Ako vyzerá ten jeho Sowiróg? Je tam bohatý pán von Balk, v podstate dobrý a žičlivý k ľudom, ale aj ostražitý a nepriateľský, keď sa v čase plebiscitu, ktorý mal rozhodnúť, či bude patriť Nemecku, alebo Poľsku, objavia v dedine poľskí agitátori. A sú tu dedinčania — obyčajní ľudia, Jerominovci, Piontkovci, Gonsiorovci, Daidovci, Gogunovci, Glumeidovci — priezviská poľské i staropruské, ale aj nemecké — Grundheidovci, tatárske — Czwallinovci, ruské — Bojarovci. Nuž túto národnú zmiešaninu, celkove nevzdelanú a zaostalú, chceli hitlerovci nasilu ponemčiť.

Wiechert sa narodil v horárni v Pierslawku. Ten dom stojí podnes. Spisovateľ si obľúbil ľud tejto zeme, nenávisť a šovinizmus mu boli cudzie, preto nám je jeho rozprávanie také blízke. Takisto blízki sú nám aj hrdinovia jeho Sowirogu, ktorý už zostal iba názvom na mape, lebo sa cezeň prevalila búrka dejín. Ako autor píše v doslove: Tretí diel tejto knihy ťažkými a strašnými písmenami napísala história a nijaká literárna tvorba nemá právo prikrášľovať tieto ukrutnosti.

Ernst Wiechert dobre vedel, kto spáchal tie ukrutnosti, ktoré sa jeho pero zdráhalo opísať. Bol väzňom hitlerovského tábora smrti v Buchenwalde a svoje zážitky spracoval v inej otrasnej knižke s názvom Les mŕtvych. Vôbec nepochyboval o vzťahu obyvateľov Mazúrska k tým, ktorí v roku 1939 vošli do Sowirogu na tankoch s hákovými krížmi, aby napadli Poľsko. Tú scénu opisuje na posledných stranách Detí Jerominovcov:

Keď sa vrátil do dediny, pomaly začínal padať súmrak. Ľudia ešte stáli po skupinkách, tak ako išli, a nevraživo hľadeli na prvé tanky, ktoré prišli do Sowirogu, na tú rohatú beštiu, čo sa vynorila z mora. Pre nich to nebolo nič iné, a hlavne diel, výhražné zdvihnuté dohora, stali sa znakom, ktorý boh dal beštii. Mladí ľudia, stojaci vo vežičkách tankov, sa smiali, pyšní a istí silou, ktorá sa pod nimi nezadržateľne hýbe na oceľových pásoch. Ale tváre ľudí zo Sowirogu boli ako z kameňa. Nebolo im do smiechu. A tak pomaly mĺklo žartovanie a mladí víťazi si urazene a ľahostajne pomysleli, že prišli do dediny divochov, žijúcich ďaleko od života, ktorý sa ženie vpred. A podaktorí si takmer mysleli, že je to už poľská dedina a že by pokojne mohli namieriť kanóny na tie šedivé nepriateľské domy.

Tie slová som jednostaj mal na pamäti, keď som jedného májového dňa prišiel na svojom vehikli do dnes už nejestvujúcej dedinky Sowiróg. Nebol som sám. Sprevádzal ma čierny mercedes pani Gréty Herbstovej a elegantné volvo, v ktorom sedeli Albert von Dobeneck a jeho snúbenica Berta von Strachwitzová. Aká to irónia, že iba ja, Poliak, usiloval som sa pozrieť na ten kúsok zeme očami veľkého nemeckého spisovateľa.

Hľadal som na jazere ostrov, kde zomrel starý Jeromin, aj cestu, po ktorej mladý Jone odišiel do mesta, aby sa stal lekárom chudobných. Moji spoločníci, ktorí mali pred menom von, mysleli iba na klenoty, čo sa stratili z úkrytu na Čertovskom ostrove.

Vybral som z vrecka kus papiera, na ktorý pán Eugeniusz z Wejsun urobil situačný náčrt dedinky a kolieskom označil miesto, kde kedysi pravdepodobne býval Kurt Piontek.

Zišiel som k brehu jazera, ktoré v tomto ročnom období malo číru belasú farbu, o niečo tmavšiu než čistá obloha. Až keď začne kvitnúť tráva, budú mazúrske jazerá trochu zelenkavé.

Tŕstie pri brehu vytváralo okolo jazera ryšavý pás, ale vyššie už prerážala mladá zeleň krovia a stromov. Vo vzduchu bolo cítiť chaluhy a čosi neurčité, ale výrazné — nádhernú vôňu vody a lesa.

Predral som sa cez mladú vrbinu a našiel som kamenný obdĺžnik, pozostatky základov drevenej chalupy.

— Tu býval Kurt Piontek, — oznámil som pani Herbstovej i Dobeneckovi. — Bola to drevená chalupa s trstinovou strechou.

Prirodzene, dnes ťažko povedať, s kým sa Piontek priatelil, ku komu chodil a u koho našiel Goetheho báseň.

Alfréd von Dobeneck očividne nebol nadšený a moju informáciu prijal s nevôľou. Bolo mu čoraz jasnejšie, že jeho poklad sa stratil a čas zahladil všetky stopy, ktoré viedli k úkrytu. Slečne Strachwitzovej to bolo ľahostajné — veď čože, podľa všetkého bola bohatá a nemusela žialiť nad stratou snúbencovho pokladu. Iba pani Herbstová ma pozorne počúvala a mraštila obočie, akoby nad čímsi tuho rozmýšľala.

Kedysi to bola ľudnatá dedina, a teraz tu vidím iba pustatinu, — nepriateľsky poznamenal Dobeneck.

To je pravda, — prisvedčil som. — Lenže to zavinila vojna, ktorú rozpútali aj Dobeneckovci.

Nemáte právo tak hovoriť, — rozčúlil sa.

Váš otec bol hitlerovským vyšším dôstojníkom. Aj váš starý otec bol vysoký nemecký oficier.

Vojnu vyvolal Hitler, — mykol plecami Dobeneck. — Ale vy ste nemali právo odsunúť odtiaľto Nemcov, zabrať im majetky a pôdu.

Pokojne som odpovedal:

Pán Dobeneck, vysídliť stadeto nemecké obyvateľstvo prikázali štyri veľmoci v Postupimi. Napokon, už ho tu nebolo veľa. Gauleiter Východného Pruska Koch rozkázal všetkým Nemcom evakuovať a stotisícky ľudí zamrzlo a zahynulo v panickom úteku pred Červenou armádou. Vysídlení boli však von Balkovci a Dobeneckovci, všetci tí, ktorí nevedeli nažívať v zhode s poľským obyvateľstvom.

Kto to bol von Balk? — zaujímal sa Dobeneck.

Majiteľ Sowirogu, okolitých lesov a jazier z poviedky nemeckého spisovateľa Ernsta Wiecherta. Von Balk sa cítil Nemcom tak ako vy, pán Dobeneck. Mal na to právo. Ale mal právo nútiť poľských obyvateľov, Piontkovcov, Gonsiorovcov a ďalších, aby sa tiež cítili Nemcami? Zatvárať poľské školy, brániť cirkevným obradom v poľštine, rušiť poľské noviny a vydavateľstvá, zatýkať ľudí, ktorí boli poľskými vlastencami? Bolo tu dosť miesta pre vás i pre nás. Ale začali ste siať nenávisť, chceli ste nielen Mazúrsko, ale celé Poľsko, ba celý svet. To sa už nesmie zopakovať, pán Dobeneck. Veru, Sowiróg už nejestvuje, ale videli ste nové dediny, nové mestá, ktoré vyrástli na hospodársky zaostalom a chudobnom území. Za nemeckého panovania bolo Východné Prusko divokým, temným a zaostalým krajom. Teraz prekvitá.

Nás nemožno z histórie vygumovať, — hrdo namietol Dobeneck.

O to sa neusiluje nik. Ale história hovorí o vás v zlom, — tvrdil som. — Chcem, aby ste vedeli, že tu zostal Herder, Behring, Wiechert a veľa ďalších. Vy Dobeneckovci ste chceli, aby v Mazúrsku — ako píše jeden poľský spisovateľ — každý kameň hovoril po nemecky, a my otvárame Herderovo múzeum, sme hrdí, že sa v Lawiciach narodil Emil Behring, vydávame knižky Ernsta Wiecherta. Pre vás bol každý Poliak zlý. My vieme rozlišovať Nemca, ktorý vniesol vklad do svetovej kultúry a ľudského myslenia, od tých, ktorí učili nenávisti a podnecovali násilie. Dobre viete, prečo som tu teraz s vami. Vy hľadáte svoje klenoty, a ja pamiatky nemeckej a poľskej kultúry. Chceme vyniesť na svetlo a obnažiť všetko z minulosti, čo tu bolo nádherné a pozoruhodné, bez ohľadu na to, či to urobil Poliak, alebo Nemec. Zaujímajú nás osudy Jenny von Gustedtovej tak ako osudy pani Walewskej, ktorá strávila niekoľko mesiacov v Kamieňci, v niekdajšom sušskom kraji. Nechceme vymazať minulosť, lebo z nej čerpáme svoju silu, učíme sa lepšie milovať a pochopiť tento kraj. O Herderovi som sa učil v poľskej škole a mám rád verše Goetheho, a vy ste pálili Mickiewiczove básne. Nemec Wiechert pomáha pochopiť a milovať Mazúrsko, hoci v dobrom píše o von Balkovi. Azda ste sa vy unúvali vydaním Waňkowiczovej knižky Po stopách Smetka? Nikdy by ste mi nepomohli hľadať rukopisy Cizewiusza alebo Ketrzyňského, a ja chcem nájsť Herderove listy a Goetheho básne. Poviem vám, prečo je to tak. Lebo ste sa tu vždy cítili cudzí, každé poľské slovo ohrozovalo vašu existenciu. My sa tu cítime doma a v našom priestornom dome nájdeme miesto pre Jenny von Gustedtovú, pre Herdera aj pre Behringa.

Skončil som svoje trocha pridlhé vysvetľovanie. Nemyslím, že by si Dobeneck bol vzal moje slová k srdcu. Ale nechcel so mnou polemizovať. Slečna Strachwitzová sa zmierlivo ozvala:

Neškriepme sa o minulosti. Dôležitá je súčasnosť. Je vôbec šanca nájsť klenoty a staré rukopisy?

Neviem, — bezradne som rozložil ruky. — Zdá sa mi, že o tom ešte treba pouvažovať.

Veru, — zamiešala sa do rozhovoru pani Herbstová. — Vybrali sme sa tuším zlým smerom. Pátranie treba začať znova. Predovšetkým bude treba zistiť mená ľudí, ktorí rozoberali dom na ostrove.

Správne, — uznanlivo som pozrel na pani Herbstovú.

Predsa to bola veľmi bystrá žena. Imponoval mi spôsob jej myslenia.

Aj mňa trápila myšlienka, že ideme nesprávnym smerom. Požiadal som listom pána Eugeniusza z Wejsun, aby sa povyzvedal v Niedžwiedžom Rogu a na okolí, či si niekto nepamätá mená ľudí, ktorí pred rokmi rozoberali stavbu na Čertovskom ostrove. Teraz som čakal na odpoveď.

—
Pochybujem, že sa zistí aspoň jediné meno, —
ozvala sa Monika, ktorá doteraz mlčala.

Aj na ňu som sa pozorne zahľadel. Musel som uznať, že odkedy sprevádzala Dobeneckovcov na Čertovský ostrov, veľmi sa zmenila. Mal som dojem, že zvažuje každé slovo, je veľmi pozorná a ostražitá.

Azda je oprávnené podozrenie, ktoré mi v kaviarni hotela Bristol nadhodil Waldemar Batura? Alebo tak na ňu zapôsobil príchod pani Herbstovej? Monika, ktorá sa chcela stať detektívkou, sa stretla so ženou, ktorá ňou už naozaj bola a podchvíľou prekvapovala svojím dôvtipom a bystrosťou. A pritom bola nevšedne pekná.

V mojom aute cestou z Varšavy do Sowirogu mi Monika dokonca začala čosi vyčítať v služobných veciach. Išiel som prvý, za mnou auto pani Herbstovej, na konci Dobeneckovo. A Monika sa často obzerala dozadu a opakovala:

Prečo sa pani Herbstová drží tak blízko za vaším autom? Uvidíte, že ak sa niečo pritrafí, nestihne zabrzdiť a narazí vám do vehikla.

Je dobrou vodičkou, — vysvetľoval som. — Viem to, lebo som s ňou jazdil po Frankfurte.

Uštipačne poznamenala:

Predpokladám, že ste v jej spoločnosti strávili veľa príjemných chvíľ...

Neboli to príjemné chvíle, — namietol som.

Škoda, — zahundrala, — lebo sa vám veľmi páči, mám pravdu?

Áno.

A čo je na nej také príťažlivé?

Spája krásu s dôvtipom a inteligenciou. Okrem toho je to vážna žena a neobklopuje sa húfom ctiteľov. Myslím, že dáva prednosť pekne zariadenému bytu pred diskotékou.

Ani ja už nechodím na diskotéky, pán šéf, — oznámila. — Ale odkedy Schreiber poslal o vás správu, že veľmi trpíte na pekné ženy, zaobchádzate so mnou ako s honcom, ktorého možno hocikam a s hocikým poslať, hoci aj s takým Dobeneckom. Akosi vôbec neprejavujete ostražitosť voči pani Herbstovej, ktorá, ak sa nemýlim, je tiež pekná žena.

Čo máte na mysli?

Dovolila som si zatelefonovať do Goetheho múzea vo Frankfurte a spýtala som sa kustóda pána Guntera, o ktorom ste mi rozprávali, či nemá nejaké nové príkazy pre svojho detektíva, čiže pre pani Herbstovú. A pán Gunter bol veľmi prekvapený, že pani Herbstová je v Poľsku. Inými slovami, Gunterov list riaditeľovi Marczakovi je sfalšovaný.

No toto? — až mi to vyrazilo dych.

Bol som natoľko zaskočený, že som mimovoľne šliapol na brzdu.

Našťastie pani Herbstová bola naozaj vodičkou s rýchlym reflexom a zastavila svoj voz niekoľko centimetrov za mojím zadným nárazníkom.
Po chvíli som sa znova pohol, ale v spätnom zrkadle som si všimol, ako pani Herbstová mykla plecami nechápuc, prečo som z ničoho nič prudko zastavil.

Prečo mi to hovoríte až teraz? — spýtal som sa.

Lebo aj ja mám svoje detektívne ambície, — odsekla. — Rozhodla som sa nespustiť pani Herbstovú z očí a vo vhodnej chvíli ju odhaliť. Ale prišlo mi vás ľúto, preto som sa rozhodla upozorniť vás. Dajte si na tú ženu pozor, pán Tragáčik.

Nemám rád, keď ma niekto takto oslovuje, — utrúsil som popod nos. A potom som dodal: — Zdá sa mi, že aj na vás si treba dať pozor.

Nič to, prebolí, — mykla plecami.

Bola urazená až do Sowirogu. A teraz počas rozhovoru o ďalšom pátraní vyhlásila:

Mená ľudí, ktorí rozoberali letovisko na Čertovskom ostrove, sa myslím nedajú tak ľahko zistiť. Ale napriek tomu tu musíme zostať. Môžeme si pozrieť najbližšie okolie a spýtať sa tunajších ľudí, či sa niekto z nich nepriatelil s Piontkom, či nemá na pôjde debny so starými papiermi.

Neprizná sa, — zavrtela hlavou pani Herbstová.

— Veď ide aj o klenoty.

— Práve že sa môže priznať, — trvala na svojom Monika. — Táto záležitosť je už dávno premlčaná. Prešlo dvadsaťpäť rokov. Ak niekto našiel úkryt a privlastnil si jeho obsah, už ho nemožno za to trestať.

—
Správne, — prisvedčila slečna Strachwitzová. —
Zostaňme teda do zajtra tu a urobme, čo nám radí slečna
Monika. Máme predsa v autách stany a kempingový
výstroj.

Monika navidomoči chcela zostať v Sowirogu. Azda si naozaj myslela, že sa niekto prizná k nálezu a vyrabovaniu úkrytu? Všimol som si, že podchvíľou vrhá nepokojný pohľad na blízky les, akoby kohosi vyzerala. Veď predsa nemohla vedieť, že aj ja tu na niekoho čakám.

—
Súhlasím, — oznámil som. — Pusťme sa teda do
roboty a postavme tábor.

Ale pravdu povediac, nedalo nám to veľa roboty. Autá mali rozkladacie sedadlá, ktoré vytvárali veľmi pohodlné lôžka. Rozhodol som sa, že Monika bude spať vo vehikli a sebe postavím malý stan, do ktorého sa ponúkol Dobeneck, lebo v jeho volve mala zostať slečna Strachwitzová.

Okolo nás sa vo vánku vlnilo jazero, ticho šumelo krovie pri brehu. Pomaly sa minulo popoludnie a prichádzal večer — v máji slnko zapadá po siedmej, teda deň je už pomerne dlhý.

Na jazere sa ukázali prví turisti, poväčšine na kajakoch. Plávali po známej turistickej trase od Wiartla až do Rucianého, potom cez Guzianku na Beldany a na veľkú vodnú plochu Šniadrw.

Prechádzal som sa sám popri brehu a kochal som sa mladou zeleňou tŕstia a prvými kvetmi záružlia močiarneho. V malých zátokách som medzi plávajúcim lístím spozoroval drobné biele kvietky močiarky vodnej.

Večer bol mimoriadne teplý, preto sa ozvali žaby a narúšali ticho hlasným kŕkaním, ktoré chvíľami tíchlo a chvíľami mocnelo, akoby ho riadil nejaký dirigent.

Je tu pekne, — začul som za chrbtom hlas slečny Berty von Strachwitzovej.

Veru, — prikývol som.

Neľutujem, že som sem prišla, hoci neverím, že by sa Alfrédovi podarilo získať rodinné klenoty. Napokon, mne na nich vôbec nezáleží, ale Alfréd má dlhy a zostal bez peňazí.

Môže začať pracovať...

On? — zasmiala sa, — veď nemá nijaké vzdelanie. Stará pani Dobenecková chcela, aby sa stal právnikom, ale Alfréd vôbec nemal hlavu na štúdium.

A vy? — spýtal som sa zo zvedavosti, keď sa tak neveľmi lichotivo vyjadrovala o svojom snúbencovi.

— Moji rodičia sú bohatí, — povedala, akoby to vysvetľovalo všetko.

Nebola pekná. Mala prihrubé nohy, silnejšiu postavu, dlhý nos a úzke pery, ale oči hľadeli bystro a prezrádzali veľkú inteligenciu. Dobeneck bol veľký fešák — azda sa jej páčil, a preto sa stala jeho snúbenicou, lebo o jeho charaktere a schopnostiach podľa všetkého nemala vysokú mienku.

—
Vysvetlite mi, prosím vás, — ozval som sa, —
prečo ste vtedy vo Frankfurte vystrojili tú maškarádu,
ktorej ste sa aktívne zúčastnili?

Rozosmiala sa:

Nedošli ste na to? Považovala som vás za bystrého detektíva.

Domnievam sa, že váš snúbenec sa usiloval nájsť úkryt na vlastnú päsť, ale dostal z Poľska správu, že úkryt je prázdny. A zostala len jediná nádej: Že my sa dostaneme na stopu stratenej zbierky a vrátime mu klenoty.

Presne tak, — priznala sa s úsmevom.

—
Nebudem sa pýtať, kto bol ten človek, ktorý vám
dal z Poľska informácie, lebo viem, že mi beztak nepoviete pravdu. Ale mohol by som sa od vás aspoň dozvedieť, čo dotyčný hľadal v Gardzieni?

-— Ach, na tom nie je nič podozrivé. Jednoducho Alfréd ho požiadal, aby mu urobil fotografie rodného domu. Alfréd je totiž niekedy veľmi sentimentálny. Myslím, že práve to svedčí o jeho charaktere.

Iste, — prikývol som bez väčšieho presvedčenia. Poznal som zopár veľmi sentimentálnych ľudí, ktorí vedeli byť mimoriadne bezohľadní a ukrutní. Pamätníci a správy o najväčších hitlerovských zločincoch predstavujú nám ich ako sentimentálnych ľudí, ktorí milovali hudbu, mali radi vtáčiky, hladkali svoje deti po hlávkach, a súčasne posielali do plynových komôr tisícky, ba milióny ľudí.

Zarábate veľa? — neočakávane sa ma spýtala slečna Strachwitzová. — Podľa vášho staromódneho auta nemám dojem, že máte vysoký plat.

Zarábam málo, — prisvedčil som, — ale ten, kto vás informoval, že úkryt na Čertovskom ostrove je prázdny, vám asi podal správu aj o mne. Nedám sa podplatiť, ale trpím na pekné ženy.

A ja nie som pekná, — vzdychla si a tvárila sa, že ju to mrzí.

Už padol súmrak, keď sme sa vrátili k nášmu táborisku. Pani Herbstová umývala riad pri vode. Monika sa práve sama vracala z prechádzky po lese. Prečo sa vybrala do lesa, a nie k jazeru? uvažoval som chvíľu, ale nevedel som nájsť nič podozrivé. Nemusí predsa každý dávať prednosť vode pred lesom tak ako ja.

Nadišla noc. Mesiac mal tvár kosáka a vrhal na zem chladné zelenkavé svetlo.

—
Dobrú noc, — zaželala nám pani Herbstová a prvá

sa pobrala spať. Potom to isté urobila Monika aj Berta von Strachwitzová. Dobeneck zhltol akúsi tabletku na spanie a tiež vliezol do spacieho vaku v mojom stane. Keď som si po štvrťhodine ľahol vedľa neho, už tvrdo spal a ticho pochrapkával.

Ležal som a rozmýšľal. Počul som kŕkanie žiab, ale napokon aj žaby zmĺkli. Niekoľko ráz som pozrel na fosforeskujúce ručičky hodín, najprv o desiatej, potom o polnoci. Napriek Dobeneckovmu chrápaniu som už začínal driemať, keď som konečne začul očakávaný hlas kuvika, ktorý prichádzal z okraja lesa. Teda Winnetou predsa prišiel s informáciou od pána Eugeniusza.

Potichu som vyšiel zo stanu a vonku som si natiahol na pyžamu menčestrové nohavice a blúzu. Pri obliekaní som sa mimovoľne pozrel do svojho auta a na počudovanie som zistil, že Moniky v ňom niet. Hlasný koncert žiab asi prehlušil zvuk otvárania dverí na aute.

Opatrne, po prstoch som prechádzal okolo mercedesu. Ani Herbstovej však nebolo. Deka bola odhodená nabok, videl som plachtu aj vankúš.

Iba slečna Berta von Strachwitzová pokojne spala v Dobeneckovom aute.

Dočerta, kam sa podeli tie dve grácie ? uvažoval som.

Znova som počul plač kuvika na kraji lesa. Nezostávalo mi nič iné, len sa pobrať ta, kde na mňa čakal priateľ.

Les sa začínal asi sto metrov od nášho táboriska. Rýchlo som prešiel cez rovinku s kríkmi a trávou a začul som tiché „pssst“. Z tmavého tieňa hustej steny stromov vystúpila štíhla silueta Winnetoua.

Priateľ ma mlčky chytil za ruku á zaviedol ma do hlbokej jamy, čo zostala po nejakom vyvalenom strome. Čupli sme si na dno a vtedy Winnetou zažal baterku a potom mi podal na štvoro zložený lístok.

Čítal som:

Milý pán Tomasz. Bez ťažkostí som získal mená tých, čo v zime roku 1949 rozobrali akúsi stavbu na Čertovskom ostrove. Veľa ľudí v Niedžwiedžom Rogu aj v Glodowe sa na nich pamätá. Boli to traja chytráci, ktorí sem prišli kdesi od Varšavy a chceli rýchlo zbohatnúť. Jeden z nich mal traktor s prívesom, rozoberali staré domy a handlovali s tehlami. Keď v roku 1949 prudká zima vytvorila na Šniadrwach hrubý ľad, vybrali sa po ňom na Čertovský ostrov, rozobrali tam akúsi stavbu a materiál previezli na breh. Odvtedy sa už tu na okolí neukázali. Jeden z nich sa volal Krostek a iste z toho stavebného materiálu si postavil v Lodži peknú vilu. Druhý sa volal Makulski a kúpil či vybudoval si pekné hospodárstvo neďaleko Wojnowa, ale predtým býval v Zamordejách a možno práve on sa priatelil s tým Piontkom, lebo je to iba pár kilometrov od Sowirogu. Tretí, akýsi Wagrowski, sa usadil až kdesi pri Ostróde. Každý z nich, ako sa hovorí, získal slušný majetok, čo poukazuje na to, že možno našli na Čertovskom ostrove nejaký poklad. Ale na druhej strane v tom čase boli veľké problémy so stavebným materiálom, oni mali traktor a mohli zarobiť aj na nedovolenom rozoberaní starých budov a čiernom obchode s tehlami.

Starostlivo som zložil papier a vložil som ho do vrecka na blúze.

Čaká ma veľa roboty, — povedal som.

Viem. Čítal som list nášho priateľa, — odpovedal Winnetou. — Sivá Sova môže rátať s Winnetouovou pomocou.

Ďakujem ti, — tuho som priateľa objal, lebo jeho účasť v pátraní mohla byť nesmierne cenná. Dobre poznal Mazúrsko aj veľa tunajších obyvateľov.

Winnetou sa záhadne usmial a potom povedal:

—
Viem, na koho myslel môj brat Sivá Sova. Ľutuje, že nie je s nami Veľký Bobor, pred ktorým ľudia otvárajú domy aj srdcia. Hodil by sa pri pátraní po troch bledých tvárach.

—
Veru, — prikývol som. — Myslel som na Veľkého
Bobra. Ktovie, či sa už vydal na mazúrske cesty svojím
elektrickým mustangom?

Winnetou sa uspokojené usmial:

Veľký Bobor je na cestách už od začiatku mája. Winnetou ho stretol.

Naozaj ? — potešil som sa.

Veľkého Bobra som stretol včera u pána Eugeniusza. Povedal som mu o ťažkostiach Sivej Sovy a predpokladajúc, že Sivá Sova bude chcieť nájsť Makulského, vyslal som Veľkého Bobra do Wojnova. Nik nevie lepšie nájsť stratené stopy.

Bol som šťastný. Teda onedlho znova stretnem Veľkého Bobra. Zároveň som mal istotu, že jeho pozornosti neujde nijaká stopa po Makulskom.

Už to tak býva, že každý pekný kraj rodí ľudí, ktorí sú zaľúbení do svojho okolia a ochotní zasvätiť mu všetok svoj čas, pozornosť a úsilie. K nim patril pán Eugeniusz, učiteľ z Wejsun, aj výtvarník s prezývkou Winnetou, aj človek, ktorého sme nazvali Veľkým Bobrom. Kdekto nás mohol považovať za čudákov, keď sme namiesto honby za peniazmi boli ochotní venovať sa od svitu do mrku záležitostiam kraja, deliac sa o svoje vedomosti s turistami, spisovateľmi, vedcami. Ale v mojom chápaní to boli prosto príbuzné duše, ktorým uriekla krása otčiny.

Veľký Bobor bol poštárom na penzii. Opravil si poštový vozík s elektrickým motorom a upravil ho — mal na ňom lôžko na spanie, plynovú kuchynku, hrnce, zásoby potravín, prístroj na nabíjanie batérií. A od skorej jari až do neskorej jesene premeriaval krížom-krážom cesty rodného kraja. Z poverenia Úradu pre ochranu prírody zaoberal sa stavom a ochranou prírodného prostredia. Nejeden nádherný tis, dub či starú borovicu nevyrúbali iba vďaka intervenciám a starostlivosti Veľkého Bobra. V koľkých domoch ho radi prijímali, v koľkých mu dovolili, aby si dobil batérie. Za túto pohostinnosť sa odvďačoval rozprávaním o svojich zážitkoch, o pekných zákutiach, o zaujímavých ľuďoch, ktorých stretol.

Práve tento človek sa rozhodol pomôcť mi v ťažkostiach a vybral sa na elektrickom vozíku do Wojnowa, kde bývali nedôverčiví staroverci, veľmi opatrne posudzujúci prišelcov. Bol som presvedčený, že si získa ich dôveru a poskytnú mu potrebné informácie.

JEDENÁSTA  KAPITOLA
Monikin nočný návrat — Čudní turisti — Batura, pán Feluš a ďalší — Banda Neviditeľných — Čo robiť v novej situácii? — Monikina belasá pyžama — Prečo ma všetci chcú opustiť? — Blondín na volkswagene — Čo robí žiarlivý manžel? — Strácam blondína

— Nevidel môj brat Winnetou nejakú bielu squaw, keď na mňa čakal na okraji lesa? — spýtal som sa.

—
Nie, — odvetil rozhodne. — Odkedy prišiel Winnetou, aby stretol Sivú Sovu, nijaká bledá tvár tadiaľto nešla.

Porozprával som Winnetuovi o záhadnom zmiznutí dvoch žien.

Hádam môj brat Sivá Sova neupodozrieva z niečoho zlého bielu squaw, ktorá vymieňa skalpy? — zarmútil sa Winnetou.

Žiaľ, je to mladá squaw. Jej jazyk je možno dvojitý.

Winnetou sa zamyslel a potom povedal:

—
Je síce iba máj, ale pri jazerách už vidím veľa turistov. Keď som šiel popri brehu na stretnutie so Sivou Sovou, videl som až dva tábory pri brehu neďaleko Sowirogu. Možno v jednom z nich nájdeme niektorú squaw.

Vyskočil som na rovné nohy.

—
Winnetou má pravdu. Ideme, priateľ môj! Nech
ma Winnetou zavedie k tým táborom! Prikradneme sa
k nim ako hady.

Po chvíli sme vyšli z lesnej temnoty na osvetlenú lúku zvanú Blesy, ktorá kedysi iste bola močiarom.

Nejaký čas sme kráčali po okraji lúky, až sme došli na piesčitú cestu, ktorá vedie do Sowirogu.

—
Zaľahni! Ktosi prichádza! — takmer nečujne za
šepkal Winnetou.

Ukryl som sa za veľký krík trnky a vedľa mňa si čupol môj priateľ. Mal oveľa bystrejší zrak než ja, preto oveľa skôr postrehol tmavú siluetu ľudskej postavy, idúcu po ceste od lesa pri jazere. Postava kráčala rýchlo, občas si baterkou zasvietila pod nohy, aby nevošla do početných kaluží. Ale nesvietila nepretržite, akoby chcela šetriť batériu alebo sa obávala, že svetlo si niekto môže všimnúť. A tak niekoľko ráz šliapla do mláky a začuli sme, ako syčí od zlosti.

Keď už bola blízko nás, znova stúpila do blata, počul som jej „dočerta“ a spoznal som Monikin hlas. Na chvíľu blysla baterka a vtedy som sa ubezpečil, že je to Monika. Mala na sebe pyžamu a cez ňu prehodenú teplú vetrovku. Všetko nasvedčovalo, že dievčina šla spať, ale potom sa zrazu prebudila, v rýchlosti si vzala len vetrovku a vybehla do lesa.

—
Azda sledovala druhú squaw? — upozornil ma
Winnetou, keď Monika zašla ďalej do tmy.

Bolo to pravdepodobné. Možno Monika spozorovala, že pani Herbstová potajomky odchádza v noci preč z tábora, a pobrala sa za ňou. To by znamenalo, že pani Herbstová sa vybrala do lesa, a nie do táboriska turistov, ktorí stanovali pri jazere.

Teraz sme pridali do kroku, lebo čas rýchlo utekal, ručičky na mojich hodinách ukazovali, že už minula jedna po polnoci.

—
Pst! — vystríhal ma Winnetou.

Boli sme už na brehu jazera asi tak pol druha kilometra od nášho tábora. Rástla tu desaťročná mladina, ktorá tvorila hustú a uzavretú stenu. Ľavý okraj mladiny sa ťahal takmer až priamo k vode, ale trocha vpravo, popri nevysokej priekope, bežala široká cesta.

—
O niečo ďalej je veľká poľana, — šeptom mi vysvetľoval Winnetou. — A tam je prvé táborisko turistov.

Priateľ ma chytil za ruku a krok za krokom, pomaly a opatrne, bez jediného šelestu sme prešli po ceste cez mladinu, ktorá sa skončila po sto metroch. Potom sa otvorila veľká poľana, za ktorou asi bol starý les, lebo som videl čiernu stenu vysokých stromov.

Stáli tam dve autá a vedľa pri turistickom stolíku s plynovou lampou sedeli traja muži. Na stolíku bol rozložený veľký hárok papiera, ktorý veľmi pozorne študovali.

Winnetou mi pustil ruku, ľahol si na zem a potom sa začal plaziť po okraji mladiny cez vysokú trávu, aby sa dostal čo najbližšie k miestu, kde sedeli turisti. Urobil som to isté a plazil som sa za ním.

Ja pôjdem cez Uktu do Wojnowa, vy dvaja, Janek a Felek, sa vyberiete do Lodže a zistíte, kde býva Krostek, — spoznal som Baturov hlas a domyslel som si, že majú pred sebou automapu Poľska.

Nebude lepšie nájsť najprv Wagrowského, ktorý žije kdesi pri Ostróde, — navrhol jeden z mužov.

Nie ty tu rozkazuješ, ale ja, — ostro odvrkol Batura. — A dosť rečí, chlapi! Treba hneď vyraziť na cestu. Každý svojou stranou.

Po týchto slovách Batura zložil mapu a pretiahol sa.

Teraz svetlo lampy lepšie osvietilo ostatných. Spoznal som Ryšavého Janka, s ktorým som už mal to „šťastie“ stretnúť sa v ruinách kaštieľa v Gardzieni. Tretieho z bandy som tiež neraz videl, ale trvalo dlhšiu chvíľu, kým som si uvedomil, za akých okolností. Veru, bol to podľa všetkého pán Feluš, ktorý kedysi mal krám s haraburdím na bazáre Róžyckého. Predával tam staré svietniky, mosadzné kľučky na dvere, kľúče, zámky,

petrolejky a všelijaké rárohy. Teraz sa tuším stal členom bandy Waldemara Baturu, ktorý sa považoval za kráľa priekupníkov starožitností, čo nasvedčovalo, že pán Feluš dostal profesionálne ambície.

Uff, — vydýchol si Winnetou, keď sme už boli v bezpečnej vzdialenosti od Baturovho táboriska, — Duduš a jeho ľudia majú tie isté informácie, aké získal pre nás pán Eugeniusz. Vedia o Krostkovi, Makulskom a Wagrovskom.

Nečudujem sa, — tvrdil som. — Jednoducho sa spýtali obyvateľov Wejsun a Niedžwiedzieho Rogu, a dozvedeli sa o troch podnikavcoch, ktorí rozobrali spálený dom na ostrove. Napokon, Batura sa asi pozná s obyvateľmi Niedžwiedzieho Rogu, lebo ta chodí k pani Poplawskej.

Ako ďaleko je odtiaľto druhý tábor, ktorý spomínal môj brat Winnetou? — spýtal som sa.

Pol kilometra ďalej od brehu.

Ideme aj tam, — ihneď som sa rozhodol. — Vôbec sa nebudem čudovať, ak aj tamtí turisti budú moji dobrí známi.

Ale zo štyroch ničomníkov, ktorí tu práve končili s balením stanov a nakladali všetky veci do dvoch veľkých poľských fiatov s varšavskou poznávacou značkou, poznal som iba jedného: bol to Pekný Lolo, čiže záhadný blondín v čiernom klobúku.

Táborili na mieste, kam sa kedysi zvážali kmene stromov a odtiaľ sa spúšťali do jazera. Viedla sem široká cesta z lesa, ale hádam už dlho nebola používaná, lebo na nej už sem-tam vyrástli kríky, ba aj mladé stromky. Aj breh jazera už bol porastený jelšinou, ktorá nám poskytla dobrú clonu.

Tejto skupine velil tučniak strednej postavy, celkom plešatý, s piskľavým a ako bič ostrým hlasom.

—
Hýbte sa! Živšie, páni! Rýchlejšie! — rozkazoval svojim podriadeným. — Príde deň, keď sa stihneme dobre vyspať, ale teraz sa musíme náhliť. Počuli ste, čo povedala? Ak sa hneď nestratíme, padne nám na hlavu Tragáčik. V celom okolí má svojich špehov. Ktovie, či nás niektorý už aj v tejto chvíli nesleduje?

—
Nepreháňajte, šéfko, — ozval sa Pekný Lolo. — Ja som už stretol toho Tragáčika. Vôbec nie je taký chytrák, ako o ňom tvrdia. Waldemar Batura ho kedykoľvek dobehne. Úprimne vám poviem, že sa väčšmi obávam Baturu než Tragáčika. Včera večer, keď som sa v Niedžwiedžom Rogu vypytoval, kto rozoberal spálenú stavbu na ostrove, dozvedel som sa, že sa na to isté už predtým spytoval Waldemar Batura. Ale o Tragáčikovi tam nik nechyroval.

Tučniak sa piskľavo rozosmial:

Po ničom inom netúžim, Lolo, iba stretnúť sa s Baturom. Veď nám prikázala vybaviť si to s Baturom rýchlo a potichu, aby nám v ničom neprekážal, lebo kým sa Batura považuje za kráľa priekupníkov starožitností, stále nám hrozí nebezpečenstvo. Našťastie v lese je dosť stromov. Baturu aj jeho kumpána priviažeme k stromu, poriadne ich vystrašíme a pošleme domov. Jasné?

Rozumiem, — súhlasil Lolo. — Ale nepredstavujte si, že Batura je sopľavý chlapček, ktorého len tak možno priviazať o strom. Má svoju bandu.

My budeme silnejší, — vyťahoval sa tučniak. — Veď mi prikázala veľmi starostlivo vybrať ľudí. To je stála metóda Neviditeľných. Lepší jeden chytrák ako päť hlupákov.

Ako vlastne vyzerá? Je mladá a pekná? — zaujímal sa Pekný Lolo.

Nebuď veľmi zvedavý, chlapče, — zahriakol ho tučniak. — Veď si ju sám videl.

Vôbec som ju nevidel, šéfko. Vyšla z lesa, zapískala akúsi melódiu, ktorú som si ani nezapamätal, a vy ste

nám rozkázali sedieť pri autách, nedovolili ste, aby sme šli s vami.

—
Tak to musí byť, — vyhlásil tučniak. — To je metóda Neviditeľných. Vy máte právo poznať iba mňa a odo mňa prijímate rozkazy. Aj ona pozná iba jedného z Neviditeľných, jemu odovzdáva informácie a od neho preberá rozkazy. Vďaka tomu ak niekto z Neviditeľných padne do rúk polície, stačí, že sa ukryje ten jeden, a polícia je bezradná. Preto sa volajú Neviditeľní. Ale už dosť ľapotania, chlapi! Ste pripravení? Pokiaľ ide o Baturu, mám už rafinovaný plán, ktorý zakrátko uskutočníme a naučíme ho úcte k Neviditeľným. No tak, ide
sa!

Vrčanie spustených motorov prehlušilo jeho posledné slová. Banda nasadla do áut, rozsvietili sa reflektory, pásy svetla prebehli po brehu a kĺzali sa po hladine jazera.

Autá sa obrátili a namierili na lesnú cestu. Po chvíli sa stratili v lese, breh sa pohrúžil do tmy a ticha.

Pekné darebáctvo, — uľavil som si. — Vidí sa mi, že mená a adresy ľudí, ktorí našli zbierku doktora Gottlieba, poznáme nielen my, ale aj Baturova banda a dokonca aj Neviditeľní. Nezdá sa môjmu bratovi Winnetouovi, že okolo toho začína byť tesno? A ja nemám rád tlačenicu.

Winnetou si myslí, že obidve bandy sa pochytia za pačesy a urobia miesto pre Sivú Sovu, — utešoval ma priateľ.

A začala sa prejavovať akási ona, — zlostne som vybuchol. — Akási žena rozkazuje tučniakovi.

Sivá Sova má až dve biele squaw, — zasmial sa Winnetou. — A obe sa dnes v noci správali veľmi podozrivo.

Winnetou žartoval, ale ja som bol naozaj veľmi znepokojený. Povedal som mu:

Jedinou mojou nádejou je, ze ani jednej bande sa hádam nepodarí tak skoro získať presnú adresu Makulského. Veľký Bobor je vo Wojnowe a iste našiel správnu stopu, ktorú oni ešte len budú musieť hľadať. Aj keď pôjdeme do Wojnowa až okolo obeda, Makulského nájdeme skôr než oni.

Ale Batura rozdelil svoju bandu na dve časti a jednu z nich poslal do Lodže, — upozorňoval ma Winnetou. — Takto sa mu možno podarí skôr než nám nájsť stopu druhého z tých troch, teda Krostka. Ktovie, či tá stopa nebude cennejšia než táto vo Wojnowe?

Uvažoval som o tom, — odpovedal som. — Keby som dôveroval Monike, poslal by som ju do Lodže. Ale v tejto situácii mi zostáva iba riaditeľ Marczak. Dnes ho zavolám a o všetkom ho poinformujem.

Nebolo času na dlhé reči. Stisol som priateľovi ruku a po chvíli Winnetou vykročil k Wojnowu, aby sa tam stretol s Veľkým Bobrom. Ja som sa pustil po brehu jazera, aby som pred úsvitom bol vo svojom stane.

Ticho ako duch som sa kradol pomedzi autá. Mesiac práve zašiel, bolo tma a to mi uľahčilo nepozorovane sa šuchnúť do stanu. Napriek tme sa mi podarilo zistiť, že obidve ženy, ktoré v noci kamsi zmizli, už ležali v autách. Aj pán Dobeneck potichu pochrapkával a tvrdo spal.

Vliezol som do spacieho vreca a hodil som oko na fosforeskujúce ručičky hodiniek. Boli takmer tri hodiny. Najneskôr o polhodinu začne svitať. Pomyslel som si, že hádam sa už nevyplatí zaspať, a začal som uvažovať o situácii. Ale rozum mi akosi nechcel pracovať a po minúte som zaspal. Bol to veľmi hlboký spánok. Taký hlboký, že ma zobudilo až mocné mykanie za ruku.

—
Zobuďte sa, pán šéf, — volala na mňa Monika.
— Už je sedem hodín. Všetci sú na nohách, len vy spíte
ako dojča.

Ale aj ona sa zrejme iba pred chvíľou zobudila, lebo ešte bola v pyžame a svetlé lokne na hlave mala veľmi rozstrapatene. Zato Dobeneck, slečna Strachwitzová a pani Herbstová nebrali do úvahy, že voda v jazere je ľadová, a už sa pri brehu umývali.

Ukazoval sa pekný deň, obloha bola bez obláčika, vanul teplý vietor. Monika v belasej pyžame vyzerala veľmi pekne a asi o tom vedela, preto sa v nej pretŕčala. Lenže vyzerala nevyspatá, zívala a preťahovala sa.

—
V tom Mazúrsku je vynikajúci vzduch. Spala som
ako drevo, — vysvetľovala mi svoju nevyspatosť.

A vo mne až vrelo od zlosti, lebo som si spomenul, že bola jedna v noci, keď sa vracala z nočnej prechádzky. Pozrel som sa na nohavice jej peknej pyžamy a s predstieraným údivom som povedal:

Ale hádam nie ste námesačná?

Nie, — odvetila a trocha sa znepokojila.

Nohavice pyžamy máte ofŕkané žltým blatom, čo prezrádza, že ste v noci boli na dlhšej prechádzke. Blato už stihlo zaschnúť, takže ste sa museli prechádzať v noci. Nespomínate si na to?

Nie, — zavrtela hlavou, ale navidomoči poriadne znervóznela.

Žltkasté blato som videl na ceste do lesa, — meditoval som ďalej so zrakom zapichnutým do nohavíc belasej pyžamy. — Niet pochýb, že ste sa v noci prechádzali po lese.

—
Prešla som sa ešte večer, nie v noci. Pred spaním,
— spomenula si Monika.

—
Ech, uťahujete si zo mňa, — pohrozil som jej prstom. — Večer by ste boli obišli kaluže, teda počas prechádzky už muselo byť tma.

Monika mykla plecami.

—
A toto všetko ste vyčítali z mojej pyžamy? —
spýtala sa vo veľkých rozpakoch.

—
Som presvedčený, že Sherlock Holmes by prišiel
aj na to, s kým ste sa dnes v noci stretli.

Monikin nepokoj veľmi vzrástol, ale usilovala sa zakryť ho a celú vec obrátila na žart.

—
V takom prípade sa rýchlo oblečiem, — povedala
a šibla do môjho auta, aby sa prezliekla.

Bol som spokojný, že som ju znervóznil a teraz sa bude sužovať. Šiel som sa umyť a oholiť. Chvíľu som uvažoval, či sa nemám podobne rozprávať aj s pani Herbstovou, ale dospel som k záveru, že je lepšie, keď nemá ani tušenie, že viem o jej nočnej prechádzke.

Pred raňajkami ku mne pristúpila pani Herbstová a spýtala sa ma, aké mám plány na dnešný deň.

—
Pôjdeme do Wojnowa, — odvetil som. — Podarilo
sa mi zistiť meno človeka, ktorý sa zúčastnil na rozoberaní letného sídla doktora Gottlieba. Zhruba viem, kde ho treba hľadať.

Pani Herbstová sa na mňa pozorne zahľadela.

Už dávno poznáte jeho meno a adresu? Prečo sme sa ta nevybrali už včera, ale zbytočne sme nocovali tu?

Nemyslím si, že sme tu nocovali zbytočne, — vykrúcal som sa. — Rád mám pred očami celkový obraz toho, po čom pátram.

Lenže v tejto záležitosti záleží na každej hodine, — zdôraznila veľmi nervózne.

Naozaj? Nevidím dôvod, aby sme sa ponáhľali.

A Neviditeľní? Zabudli ste na Neviditeľných?

Zostali za hranicami našej krajiny. Napokon, po návšteve u Buchnera ste mi sama tvrdili, že ich táto záležitosť vôbec nezaujíma.

To áno, prirodzene, — zahryzla si do pier nazlostená, že som ju takto pritisol k múru. Ale po chvíľke premýšľania sa upokojila a vyhlásila: — Azda bude najlepšie, keď každý z nás bude rešpektovať metódy práce toho druhého.

Súhlasím, — prisvedčil som.

V takom prípade vy pôjdete svojou cestou a ja tiež svojou. Ak prídem na nejakú stopu, zatelefonujem riaditeľovi Marczakovi do Varšavy a on sa už postará, aby ste sa to dozvedeli. Súhlasíte?

Váhal som. Kam mierila tá duchaplná žena? Prečo ma chcela nechať na stope, ktorá vedie do Wojnowa? Azda natrafila na nejakú inú, zaujímavejšiu, ktorá vedie niekam inam? Nemohol som jej povedať nie, lebo mi to nedovoľovali ambície detektíva, a tak som iba bezradne rozložil ruky a pokrytecky povedal:

Nemôžem si pomôcť, urobte, ako chcete, hoci sa musím priznať, že vo vašej spoločnosti sa cítim oveľa istejšie.

Budete si vedieť rady aj bezo mňa, — usmiala sa a pohladkala ma po líci, akoby som bol malý chlapec, ktorý sa nemá trápiť, že mamička odchádza na nejaký čas z domu.

Počas skromných raňajok, ktoré prichystali Monika so slečnou Strachwitzovou, obrátil sa ku mne Dobeneck s otázkou:

—
Čo myslíte, je nejaká nádej, že získam svoje klenoty?

Zavrtel som hlavou:

—
Zdá sa mi, že veľmi nepatrná...

Hovoril som úprimne. Bol som presvedčený, že klenoty sa už za tých tridsať rokov roztratili.

Tak sa vzdáme ďalšieho hľadania, — Dobeneck smutne zvesil hlavu.

Vraciate sa do Varšavy? — spýtal som sa, — lebo ak áno, prosím vás, zoberte so sebou aj slečnu Moniku, čakajú tam na ňu povinnosti.

Nie, — protestovala moja spolupracovníčka. — Nesúhlasím, nenechám vás tu samého, pán šéf.

Preboha, naozaj chcete zostať so mnou?

A čo je na tom čudné?

Dnes ma totiž všetci chcú opustiť. Pani Herbstová mi pred chvíľou povedala, že pôjde vlastnou cestou. Slečna Strachwitzová a pán Dobeneck ma tiež opúšťajú. Tak som si pomyslel, že aj vy by ste sa radšej vrátili do Varšavy.

Zmýlili ste sa, — odvetila Monika.

Uvažoval som: Všetci ma opúšťajú, iba Monika túži robiť mi spoločnosť. Nevedel som, či ju preto mám ešte väčšmi podozrievať, alebo či mám zabudnúť na všetky podozrenia.

Nemôžeme vziať slečnu Moniku so sebou, — povedal Dobeneck. — Rozhodli sme sa využiť príležitosť a pozrieť si Mazúrsko, môj rodný kraj. Staré city, hádam chápete.

Celkom vám rozumiem, — prikývol som. — Nepozeral som síce do vášho rodného listu, ale pokiaľ viem, nenarodili ste sa tu.

Prirodzene, že nie. Narodil som sa vo Frankfurte nad Mohanom. Ale odtiaľto pochádza moja rodina, — hrdo odvetil Dobeneck. — A na tom sa zakladajú moje city.

Aj bez citového pozadia je Mazúrsko také pekné, že ho treba poznať, — poznamenal som a pustil som sa do raňajok.

V Rucianom pred poštou, kde som zaparkoval môj vehikel, sme sa rozlúčili. Stisol som pravicu pani Herbstovej, ktorá na svojom starom mercedese vyrazila smerom na Varšavu (aspoň to tak vyzeralo). Slečna Berta s Dobeneckom mi takisto povedali do videnia a pobrali sa smerom na Mragow. Nechal som Moniku vo vehikli a sám som vošiel do budovy pošty, kde som si objednal bleskový hovor s Varšavou.

Lenže aj na bleskový hovor som musel chvíľu čakať. Stál som pri okne a pozeral som sa na ulicu. Všimol som si, že hneď za vehiklom zaparkoval červený volkswagen s varšavskou poznávacou značkou, ktorý riadil mladý blondínček s bujnou kučeravou šticou. Iste mu Monika padla do oka, lebo vystúpil z voza a začal sa s ňou rozprávať cez odchýlené okienko vehikla. Spočiatku som sa nečudoval, lebo Monika je typ, ktorý priťahoval pozornosť, ale po chvíli som si všimol, že na mládencove poznámky reaguje zlostne. Aj z veľkej vzdialenosti sa mi videlo, že mu nadáva, ba vyhráža sa mu päsťou. Potom významne pozrela na budovu pošty, v ktorej som sa nachádzal, a vtedy mládenec nastúpil do auta a odišiel. A ja som dostal spojenie s Marczakom.

Rozhovor s Marczakom bol dosť dlhý, zaplatil som zaň kopu peňazí, ale vyžiadal som si potvrdenku, aby som po návrate do Varšavy mohol sumu vyúčtovať. Hneď nato som sa vrátil do vehikla a vyrazili sme smerom do Ukty.

Podľa svojho zvyku som chvíľu viedol auto mlčky, robiac dojem, že ma to celkom zamestnáva. Ale veľmi starostlivo som pozoroval Moniku a rozmýšľal už neviem koľký raz, akú úlohu plní v referáte pre špeciálne záležitosti. Dovtedy som sa dosť zriedka zmýlil pri hodnotení ľudí — lenže každý z nás je omylný, a preto moje počiatočné hodnotenie Moniky sa mohlo ukázať ako nesprávne. Doteraz som si myslel, že je iba priveľmi sebavedomá. No pokiaľ ide o jej čestnosť, netlelo vo mne nijaké podozrenie. Teraz čoraz viac faktov svedčilo proti nej a nejasné zrnko pochybnosti, ktoré zasial Waldemar Batura, začalo klíčiť.

Monika hádam ženskou intuíciou vycítila moju náladu, lebo z ničoho nič sa ozvala:

Od návratu z Frankfurtu ste sa veľmi zmenili, pán šéf.

Naozaj?

Stali ste sa podozrievavým. A to zvlášť proti mne.

Hm, — odkašlal som si v rozpakoch.

Akýsi blázon podal o vás informáciu, že trpíte na pekné ženy, a odvtedy ste voči každej krajšej žene nedôverčivý. Hneď ju podozrievate, že vás chce chytiť do osídiel, vytiahnuť z vás nejaké tajomstvo, oklamať vás, podviesť.

To si veru myslím, — neúprimne som pritakal.

—
Okrem toho tú informáciu o mne nepodal nijaký
blázon, ale človek, ktorý ma dobre pozná. Naozaj trpím
na pekné ženy.

—
To nie je pravda! Prisahám vám, že to nie je pravda, — dôrazne namietala Monika.

Našťastie sme nemuseli ďalej rozvíjať túto tému. Už hodnú chvíľu som v spätnom zrkadle videl červený volkswagen, ktorý šiel za nami jednostaj v tej istej vzdialenosti.

—
Nezdá sa vám, že nás ktosi sleduje?— zmenil som
tému rozhovoru.

Obzrela sa a zavrtela hlavou.

Myslím, že je to ďalší príklad vašej podozrievavosti. Kto by nás sledoval a prečo?

Ten červený volkswagen je stále za nami v rovnakom odstupe...

—
Ste precitlivený, — ľahostajne poznamenala.
Náročky som spomalil, a volkswagen takisto znížil rýchlosť.

No vidíte, — triumfoval som.

Zdá sa mi, že som toto auto videla v Rucianom, keď ste boli na pošte. Sedel v ňom akýsi mladík, a keď ma uvidel, poslal mi bozk. Iste ide za nami, pretože sa chce so mnou zoznámiť.

Ani len nezajachtala pri tom klamstve.

—
A čo keby sme mu to umožnili? — navrhol som.

—
Zastavím, vy vystúpite a vysvetlíte mu, že sme manželia.

To je nápad, pán šéf, — zachichotala sa. — Nikto mi neuverí, že som vaša manželka. Svoje staromládenectvo máte napísané na čele.

Nik nemá svoje staromládenectvo napísané na čele, — tvrdil som a zišiel som na okraj cesty, kde som zastavil.

Vodiča volkswagena to zaskočilo. Spomalil, ale nezišiel na krajnicu.

—
No prosím, zahrajte svoje divadielko, — navrhol
som dvojzmyselne. Lenže Monika pochopila len to, že
má zahrať úlohu ženy žiarlivého manžela, hoci ja som
mal na mysli komédiu, že oni dvaja sa vôbec nepoznajú.

Stiahla okno na vehikli a rukou naznačila vodičovi, aby zastavil. A keď zahol ku kraju a zastal, vystúpila z auta, dala si ruky vbok a pobúrené spustila:

—
Prečo idete stále za nami? Nemáme radi, keď nás
niekto sleduje.

Pekný mladý blondín s kučeravou šticou vystrčil hlavu cez okno svojho auta a usmievajúc sa od ucha k uchu, povedal:

Idem za vami, lebo nemôžem od vás odtrhnúť oči. Nikdy v živote som nevidel zaujímavejšiu dievčinu.

No toto? — Monika sa zatvárila pohoršene. — A viete, že som vydatá? Vedľa mňa sedí môj manžel.

Vy ste žena toho pána v aute ? — nahlas sa zasmial kučeravý blondínček. — Veď ten má staromládenectvo napísané na čele. Neuťahujte si zo mňa, radšej presadnite do môjho auta. Je to hanba, že taká pekná žena ide v takom ošarpanom vraku.

Monika sa tvárila, že pobúrenie jej na chvíľu vyrazilo dych. Naklonila sa ku mne a pošepky sa spýtala:

Počujete, čo vraví? To necháte len tak? Poškrabal som sa na hlave.

A čo mám urobiť? Môžete mi poradiť?

Vrazte mu zopár. Veď ste žiarlivý manžel.

—
Ale nie až natoľko. Prosím, nastúpte do auta. Už
dosť žartov.

Monika päsťou pohrozila blondínovi a poslušne sa usadila vo vehikli. Pohol som sa z miesta, blondín chvíľu čakal a potom znova ťahal za nami.

—
Nebola by som verila, že ste zbabelec, pán šéf,

—
uškrnula sa Monika. — Myslela som, že poznáte
džudistické hmaty a zložíte ho na lopatky. Pred vašimi
očami urážajú poriadnu ženu, a vami to ani nepohne.

Mykol som plecami a nepovedal som ani slovo. Považovala to za priznanie viny a znova sa do mňa pustila:

Napriek všetkému ten mládenec nie je hlúpy. Vravel o vás, že máte staromládenectvo napísané na čele. Ako keby vás poznal.

Alebo ako keby o mne všetko vedel.

Čo tým myslíte? — spýtala sa podozrievavo.

Lenže ja som jej nič nevysvetľoval, lebo pravdu povediac, slová toho blondínčeka ma veľmi rozrušili. Zvlášť sa ma dotklo, že vehikel nazval vrakom. Preto som pritlačil plynový pedál a motor Ferrari 410 Super America začal ukazovať svoju silu.

—
Poriadne si zapnite bezpečnostný pás, —- rozkázal
som Monike.

Ručička tachometra sa pomaly začala presúvať doprava. Osemdesiat, sto, stodvadsať kilometrov za hodinu.

V Ukte som predsa len spomalil, lebo cez mestá a dediny nemožno jazdiť veľkou rýchlosťou. A znova som vzadu uvidel červený volkswagen.

—
Buďte opatrný, aby sa vám tá škatuľa nerozsypala, — vystríhala ma Monika.

Mlčky som prepočul túto poznámku. Za Uktou som nezabočil na Mikolajki, ale pokračoval som priamo na Mragovo. Cesta bola prázdna a nemala ostré zákruty.
A tak som znova pridal plyn. Dvanásť valcov môjho motora začalo hnať vehikel, dva karburátory striekali benzín. Stoštyridsať, stošesťdesiat, stoosemdesiat kilometrov za hodinu. Ručička tachometra sa neustále posúvala doprava...

—
Preboha, pán šéf. Veď tuším čochvíľa vzlietneme
do vzduchu, — jajkala prekvapená Monika.

Stromy v lese popri ceste sa už zlievali do súvislej čiernozelenej steny. Auto akoby hltalo asfaltový pruh, vietor nahlas zavýjal v odchýlených vetrákoch. Volkswagen, prirodzene, zostal vzadu.

Vyšli sme medzi polia, na ktorých rástlo obilie, potom sa znova začal les. Zrazu som spomalil a vošiel do prvého prieseku, na ktorý mi padol zrak. Zastavil som vehikel za húštinou, ktorá nás clonila od cesty.

Z nášho miesta bolo vidieť cestu. Hádam aj nás by z cesty bolo možno spozorovať, keby niekto šiel pomaly. Lenže Volkswagen upaľoval najmenej stodvadsiatkou. Vodič musel hľadieť pred seba, a nie obzerať sa na boky. Po chvíli preletel okolo nás strašnou rýchlosťou a valil sa na Mragowo s nádejou, že nás dobehne v Pieckach.

Keď nás blondín minul, všimol som si, že Monika si uľahčené vydýchla a potom ju obliala taká radosť, že ma prudko chytila okolo krku a pobozkala na líce.

—
Pán šéf, napriek všetkému ste senzačný! — zvolala.

Vyšiel som z prieseku, vrátil som sa smerom na Uktu a odtiaľ som zabočil na Wojnowo.

DVANÁSTA  KAPITOLA
História starovercov — Kláštor vo Wojnowe — Stretnutie s Veľkým Bobrom — Prečo sa manželka Makulského správa tak čudne? — Kto sa ukrýva na gazdovstve? — Vyjednávanie s Neviditeľnými — Zakuklení koníčkári — Nachádzame prvú debničku

Wojnowo obývajú staroverci nazývaní filipóni. Dedina je exotickým ostrovčekom ruského folklóru, ležiacim priamo v srdci poľského Mazúrska. Odkiaľ sa tu vzali títo ľudia, ktorí vyznávajú prísne zásady svojej viery? Aký osud ich zahnal z ďalekej vlasti až sem, kde začali klčovať lesy a zakladať zrubové osady a dedinky?

Aby sme pochopili históriu ich putovania a osídlenia v Mazúrsku, musíme sa vrátiť ďaleko do minulosti, až do rokov 1652—1658, keď v Rusku patriarcha Nikon rozkázal zrevidovať niektoré cirkevné knihy a zreformovať veľa náboženských obradov vtedajšieho pravoslávia. Nie všetci veriaci súhlasili s reformami, a tak sa v pravoslávnej cirkvi zrodil rozkol. Tých, ktorí sa držali dávnych kníh a obradov, nazvali starovercami a začali ich prenasledovať. Mnohí z nich, aby mohli vyznávať zásady svojej viery, presťahovali sa na územie poľského kráľovstva, prevažne do okolia Suwalok a Sejn. Po nejakom čase prísne zásady starovercov vyvolali — lebo museli vyvolať — konflikt s administratívnou mocou. Tak napríklad staroverci nesmeli používať priezviská, iba krstné mená (strašne veľa malo tie isté mená), nesmeli sa registrovať, slúžiť v armáde. A tak sa konflikt s mocou z roka na rok priostroval a staroverci začali uvažovať o ďalšom presídlení do takých krajov, kde im nikto nebude ukladať takéto povinnosti. To už bol začiatok devätnásteho storočia.

V tom čase pruský kráľ Fridrich Viliam Tretí mal veľký záujem na zaľudnení po každej stránke zaostalého Mazúrska, kde počas napoleonskej vojny klesol počet obyvateľstva o štrnásť percent. Nemeckí kolonisti sa nechceli usádzať na neúrodnej, zalesnenej pôde uprostred močarísk a jazier, a na osídľovanie Poliakmi už oddávna hľadeli s nevôľou, pretože Poliaci beztak tvorili väčšinu obyvateľov dedín. Preto pruský kráľ súhlasil s prijatím starovercov a tých, čo získajú pôdu, oslobodil od vojenskej služby. Starovercom sa zdalo, že medzi hustými lesmi, močiarmi a jazerami nájdu vysnívané miesto, kde budú môcť vyznávať a zachovať čistú vieru. A tak okolo roku 1830 začali sem prichádzať staroverci z okolia Suwalok a Augustowa, aby prežili ďalšie rozčarovanie.

Iba niektorí z nich si mohli kúpiť pôdu, čo ich zbavovalo povinnosti slúžiť v armáde. Pôdu získal jeden-dvaja a zvyšok sa jednoducho usídľoval, v mnohých prípadoch prichádzali dokonca bez pasu, cez „zelenú hranicu“. Lenže onedlho opäť došlo ku konfliktom medzi miestnou pruskou mocou a starovercami, ktorých žalovali pre skrývanie všelijakých podozrivých osôb. Staroverci tvorili otvorenú spoločnosť, neriadili sa nijakými národnostnými ohľadmi, mohol k nim pristúpiť každý, kto chcel vyznávať zásady ich viery. Dnes ťažko povedať, či obžaloba zo strany pruskej moci mala nejaké opodstatnenie. Je však faktom, že staroverci, z ktorých mnohí sa narodili v bialystockom kraji, dobre hovorili po poľsky a boli k Poliakom veľmi priateľskí. Preto v staroverských dedinkách nachádzali úkryt poľskí vojaci, účastníci nevydareného Novembrového povstania. Napriek vysokým odmenám, ktoré Prušiaci vypisovali za vydanie povstalcov, nevyskytol sa ani jeden prípad, aby tunajší ľudia vyzradili poľského vlastenca, ktorý sem ušiel z ruského okupačného územia.

Staroverci sa síce menej vyznali v roľníctve, ale zato zakladali nádherné ovocné sady a zaoberali sa remeslami. Ich dediny boli zámožné. Príkladom takej dediny je podnes práve Wojnowo neďaleko Ukty. Možno tu vidieť pekné drevené domy a parné kúpele. Staroverci si dodnes zachovali dávny jazyk novgorodsko-pskovský. V ich domoch sa nachádzajú staré ikony, ktoré podľa prastarého zvyku neslobodno obnovovať, ani pribíjať na stenu klincami. Majú veľmi zaujímavé zvyky a dalo by sa o nich veľa písať — jedno je však isté: Sú to mimoriadne dobrosrdeční, čestní a pracovití ľudia. Pravoslávni mnísi im vštepovali zásadu, že kto raz ochutná vodku, ten stratí česť na tridsať rokov, preto sú u nich pijanstvo či krádeže veľmi zriedkavé.

Turistov vo Wojnowe zaujíma predovšetkým kláštor vybudovaný na malom polostrove pri jazere Duš. Bol postavený v druhej polovici devätnásteho storočia, jeho bielu vežu a biele múry vidieť už zďaleka. Je to ženský kláštor, ale je v ňom už málo mníšok, lebo ani starovercov už nie je veľa.

Bol som tu kedysi pred rokmi. Najväčší dojem na mňa urobil maličký malebný cintorín na pozemku ženského kláštora pri jazere. Niekoľko bezmenných hrobov a pravoslávnych krížov na vyvýšenine nad jazerom, akási zvláštna nálada, ktorá sa vznášala nad tým miestom, ničím nerušený pokoj a nádherné ticho — to všetko sa mi navždy vrylo do pamäti.

Ale v ten deň som už nemal možnosť znova navštíviť kláštor vo Wojnowe. Pred dedinou čakali na nás v priekope pri ceste dvaja muži. Len čo sa môj vehikel ukázal na ceste, obaja vstali a začali mávať rukami, aby som zastavil.

Boli to Winnetou a Veľký Bobor s obrovským klobúkom na hlave.

—
Panebože, znova ten Indián? — vykríkla Monika.
— A druhý vyzerá ako Sam Hawkens. Pán šéf, azda ste sa rozhodli oživiť všetkých hrdinov z kníh Karola Maya?

Zastavil som vehikel a vyobjímal som Veľkého Bobra, s ktorým som sa nevidel celý rok. S radosťou som konštatoval, že sympatický poštár na dôchodku sa vôbec, nezmenil, mal opálenú tvár a vyzeral zdravo, z očí mu žiarila veselosť a pohoda. Iba veľký klobúk bol trochu ošúchanej ši a okraje mu sem-tam ovisli, čo svedčilo, že Veľký Bobor asi veľa cestoval. Aj na jeho elektrickom vozíku iste pribudlo mnoho nálepiek a znakov miest, ktoré navštívil. Lenže vozík som nevidel.

Zaparkoval som svoj vehikel na dvore známeho gazdu Fedosija, — vysvetlil mi hneď Veľký Bobor, keď videl, že sa skúmavo obzerám po ceste. — Musíme sa ponáhľať a môj vozík je veľmi pomalý.

Už viete, kde býva Makulski? — spýtal som sa netrpezlivo.

Vieme. Ako vraví Veľký Bobor, musíme sa ponáhľať, — povedal Winnetou. — Keď sme na vás tu v priekope čakali, všímali sme si okoloidúce autá. Vidí sa mi, že v jednom z nich sedel Waldemar Batura. Makulski má gazdovstvo na okraji lesa neďaleko cesty železného koňa, ktorá vedie zo Szczytna do Rucianého-Nidy. Musíme ísť smerom na Karwicu Mazúrsku.

Správa o Baturovi ma veľmi znepokojila. V rozhovore so mnou prisľúbil lojálnosť a spoluprácu, ale či možno veriť človeku, ktorému som dva razy spôsobil vážne problémy a raz ho dokonca posadil za mreže?

Predstavil som Moniku Veľkému Bobrovi a obaja muži naskočili na zadné sedadlá vehikla. Ihneď som sa pohol smerom na Karwicu Mazúrsku. Po ľavej strane sme minuli pravoslávny kostol vo Wojnowe, potom sme prešli pomedzi dedinské drevenice. Po pravej ruke sme videli kláštor na neveľkom pahorku — a zakrátko sme sa ponorili do lesov.

Bol pekný slnečný deň, teplý, presýtený vôňou mladej zelene polí a lúk. Keď sme prechádzali cez dedinu, ovanula nás vôňa kvitnúcich orgovánov, v lese vytŕčali z trávy biele konvalinky, žltli sa kručinky a chlpániky, kvitli lesné jahody. Lesom sa rozliehal štebot vtákov, lebo všetky sťahovavé vtáky už stihli priletieť z teplých krajov, niektoré už aj zniesli vajíčka, a kým samičky sedeli v hniezdach, samce prekrásne vyspevovali. Uvidel som aj pomerne zvláštne druhy vtákov — vlhu a krakulu.

Po niekoľkých kilometroch jazdy cez les sme došli na rázcestie. Tu som vehikel zastavil.

Cesta doľava vedie na železničnú zastávku v Karwici, — vysvetľoval Veľký Bobor, — ale lesná cesta vpravo nás dovedie priamo na gazdovstvo Makulského. Je to veľký dom, celý z červených tehál. Ľudia z Wojnowa mi rozprávali, že Makulski sem došiel v roku 1950, kúpil zanedbané hospodárstvo a veľmi pekne ho vybudoval. Odkiaľ mal na to peniaze, nevedia, ale domnievajú sa, že si ich zarobil kupčením s tehlami z rozbúraných stavieb. Teraz tam gazduje jeho syn Michal.

A on?

Pred rokom zomrel. Mal sedemdesiattri rokov, — povedal Veľký Bobor.

Smutne som pokýval hlavou. Zabudol som, že pátram po udalostiach spred tridsiatich rokov. Ľudia, ktorí vtedy boli v najlepších rokoch, už zostarli. Bolo treba rátať so skutočnosťou, že zomrel nielen Kurt Piontek, ale aj Makulski. Ktovie, či ešte žije Krostek a Wagrowski, objavitelia úkrytu doktora Gottlieba na Čertovskom ostrove.

Nazrel som do mapy.

—
Z tohto miesta do Sowirogu cez lesy a jazero nie
je viac ako desať kilometrov, — usúdil som. Piontek sa
pravdepodobne poznal s Makulským a navštevoval ho.

Makulského gazdovstvo vyzeralo veľkolepo, priestranný štvorcový dvor bol obstavaný murovaným domom, dlhou stajňou, chlievom, ovčínom a stodolou. Na dvor sa vchádzalo bránou so strieškou z červenej krytiny. Ale cesta k domu bola zanedbaná, plná výmoľov.

Gazdovstvo stálo na okraji lesa, ďalej sa tiahli polia až po železničný násyp, ktorý bolo vidieť v diaľke.

Vošli sme na dvor až pred malú terasu. Nik nás neprišiel privítať, hoci z okien domu bolo vidieť, že sa blížime po ceste. Psy, zatvorené v ovčiarni, zúrivo štekali.

Vystúpili sme z vehikla a všetci štyria sme kráčali na terasu. Zaklopal som na dvere, ale nik sa neozval. Stlačil som kľučku, dvere sa otvorili. Vošli sme do veľkej predsiene, kde bolo niekoľko dverí. Nejaké hlasy sa ozývali za prvými dverami na pravej strane, tak som na ne zaklopal a po chvíľke som začul tiché „voľno“.

Našli sme sa vo veľkej sedliackej kuchyni“ s pecou, jedálenským stolom a kredencom. Pri stole sedela asi tridsaťročná žena s dvoma deťmi — päťročným dievčatkom a osemročným chlapcom. Všetci traja hľadeli na nás s očividným strachom.

Vy ste... od milície? — spýtala sa žena akoby s istou nádejou v hlase.

Nie, — odvetil som, — azda čakáte na milíciu?

—
Iba som sa tak spýtala, — jachtala žena.
Vyzerala vystrašená. Aj deti hľadeli na nás vydesene.

Chceli by sme hovoriť s vaším mužom, — vysvetlil som s úsmevom, aby som zmiernil jej strach.

Muž nie je doma. Odišiel s vozom do Ukty, — odrecitovala. Nehľadela pritom na nás, ale na deti, a pohľadom im prikazovala mlčať.

Veľký Bobor podišiel k oknu a pozrel na dvor.

Išiel s vozom? — čudoval sa. — Veď voz vidím pri stodole.

Máme dva vozy. Išiel s tým druhým, po umelé hnojivo, — náhlivo vysvetľovala žena.

Všimol som si, že sa jej od nervozity trasú ruky a jednostaj hľadí na deti, aby nebodaj niečo nepovedali.

A kedy sa vráti? — spýtal som sa.

Večer. Neskoro večer. Keď niečo od neho chcete, tak príďte zajtra ráno, — recitovala, akoby sa to bola naučila naspamäť.

Znova som sa usmial.

A vy nie ste zvedavá, čo chceme od manžela?

Nie. Ja nechcem nič vedieť, — takmer vykríkla, akoby sa chcela ubrániť. — Muž sa mi nezveruje so svojimi vecami, ja o ničom neviem. A vôbec nemám čas. Choďte už preč!

Prečo sa tak znervózňujete? — čudoval som sa. — Ak nemáte muža doma, prídeme zajtra ráno.

Vydýchla si s takou úľavou, akoby zhodila z pliec veľké bremeno.

—
Neprišiel dnes za mužom niekto na aute ? — spýtal sa Veľký Bobor.

—
Nikto. Iba vy, — odpovedala žena. Významne som žmurkol na Veľkého Bobra, aby sa už na nič nespytoval, a ostatným som naznačil, aby vyšli z kuchyne.

—
Do videnia, pani, — povedal som. — Prídeme zajtra ráno.

—
Dobre, dobre, nech sa páči, — potešila sa žena.
Nasadli sme do vehikla a vyšiel som z dvora na cestu plnú výmoľov.

—
Uhádne môj brat Sivá Sova, koľko áut dnes prišlo
do dvora bledej tváre nazývanej Makulski? — ozval sa
Winnetou, ktorý doteraz mlčal.

Prinajmenšom tri, — usúdil som.

Sivá Sova je bystrý, — uznanlivo podotkol Winnetou.

Monika sa zasmiala.

Už viem, kto mi chýbal v našej spoločnosti.

Kto? — zaujímalo ma.

Old Shatterhand, — zvolala a smiala sa. — Som zvedavá, ako môžete vedieť, koľko áut dnes navštívilo Makulského!

To nie je ťažké uhádnuť, — vysvetlil som. — Autá prechádzali cez kaluže vody a blata, a potom na suchom mieste nechávali stopy pneumatík.

Hm, — uvažovala Monika, — azda máte pravdu. Tá žena sa správala veľmi podozrivo. Čoho sa bála? A naozaj sa chcete vrátiť až zajtra?

Nie, milá slečna, — ozval sa Veľký Bobor. — Keď sme vychádzali z domu Makulského, jasne som počul erdžanie koní v stajni. Makulski nikam nešiel. Je doma. Ukrýva sa pred nami.

Veľký Bobor sa mýli, — zavrtel som hlavou. — Makulski sa neschováva pred nami, ale je v rukách Neviditeľných alebo Baturových. Sú v dome. Väznia Makulského, a preto jeho žena tak veľmi chcela, aby sme odišli. Pohrozili jej, že ak nám prezradí, že sú tam, vybavia si to s jej mužom. Nevycítili ste, s akou nádejou sa spýtala, či nie sme od milície? Lebo milícii by pravdepodobne prezradila, v akej je situácii, ale nám nedôverovala. Preto som sa rozhodol opustiť dom. Nechcem, aby sa aj s deťmi dostali do nebezpečenstva.

Ale hádam nenecháme Makulskovcov v rukách banditov, — upozornila Monika.

Prirodzene, že nie, — prisvedčil som a náhle som zabočil vehiklom tak, že stál krížom cez lesnú cestu, ktorá viedla na hradskú. Na tomto mieste bol les hustý a neprichádzalo do úvahy, že by niekto prešiel autom pomedzi stromy. Vehikel uzatváral cestu. Od tejto chvíle už nik nemohol ani prísť autom k domu Makulského, ani ho opustiť.

A čo ak jestvuje ešte iná cesta? — starostil sa Veľký Bobor.

Nevidel som inú cestu, a okrem toho musíme riskovať, — povedal som.

Monika na mňa pozrela s úprimným počudovaním.

—
Hádam nemienite bojovať s banditmi, pán šéf? Ak
je tak, ako sa domnievate, a v Makulského dome vyčíňajú banditi, tak sme hádam povinní oznámiť to milícii.

Winnetou zamietavo vrtel hlavou:

—
Biela squaw, ktorá vymieňa skalpy, si hádam ne
myslí, že banditi tu budú čakať, kým prídeme s milíciou.
Najprv by sme sa museli vrátiť do Ukty, a zatiaľ by
banditi ušli z domu. Pravdepodobne aj s korisťou. So
zbierkou doktora Gottlieba.

Po týchto slovách Winnetou vytiahol z koberčeka svoju pušku a postavil sa vedľa vehikla.

—
Slečna Monika, — začal som jej pokojne vysvetľovať situáciu, — milicionári sú veľmi vážni ľudia. Nebudú sa s banditmi baviť, viesť s nimi rozhovory, ale jednoducho obkľúčia Makulského dom a vyzvú banditov, aby ho opustili. Potom ich odvezú do väzenia. Žiaľ, nevieme, kto sú tí banditi. Možno je to Batura, možno Neviditeľní. Ináč sa ľudia správajú, keď im hrozí väzenie, a ináč, keď budú mať do činenia s nami. Ak im odrežeme ústupovú cestu, asi budú ochotní vyjednávať.
Uväznenie Neviditeľných nám nič neprinesie. Sú to
obyčajní pešiaci, ktorí ani nevedia, kto im rozkazuje.
Mne záleží na tom, aby som sa dostal k ich šéfovi,
alebo... šéfke, — povedal som, pozorujúc Moniku.

Tá od prekvapenia až spľasla rukami. Alebo je nevinná, alebo je to vynikajúci herecký talent, pomyslel som si.

Domnievate sa, pán šéf, že Neviditeľných riadi žena?

Veru, domnievam sa, — prikývol som.

V tom okamihu po lesnej ceste od hradskej dorazil čierny mercedes pani Herbstovej a zastal, pretože krížom postavený vehikel mu bránil pokračovať v ceste.

—
Dobrý deň! Aké milé stretnutie! — privítal som
pani Herbstovú radostným úsmevom. — Dohodli sme
sa, že budeme rešpektovať pracovné metódy toho druhého a každý z nás pôjde po inej stope. A zišli sme sa na tom istom mieste. Azda sa ponáhľate na stretnutie s priateľmi, ktorí sú na gazdovstve Makulského?

Pani Herbstová zaťala pery, očividne podráždená mojím žartovným tónom.

Neviem, o čom hovoríte, pán Tomasz, — odvetila. — Získala som informácie, že Kurt Piontek sa priatelil s človekom menom Makulski, ktorý tu má svoje hospodárstvo. Chcela som sa s tým človekom porozprávať.

Akým jazykom? — spýtal som sa. — Veď neviete po poľsky.

Myslím, že on vie po nemecky, keď sa priatelil s Piontkom.

To vôbec nie je až také isté, — mykol som plecami. — Piontek pravdepodobne vedel po poľsky, veď mal ženu Poľku a veľa rokov býval na tomto území. Napokon, on už nežije.

Kto?

Makulski. Starý Makulski. Iba jeho syn.

V takom prípade na čo čakáme? — čudovala sa pani Herbstová. — Poďme sa s ním porozprávať.

Zatváril som sa smutne.

S ním sa už rozpráva niekto iný. A som si takmer istý, že nás nechce vziať do spolku.

Zbytočne márnime čas, — vyhlásila. — Ak u Makulského niekto už je, tak treba konať.

—
To je jasné, — prisvedčil som a začal som vydávať
rozkazy.

Monike a pani Herbstovej som prikázal zostať pri vehikli, ktorý zahradil lesnú cestu. Vybral som kľúčiky zo spínacej skrinky a na dôvtipne ukrytom mieste vo voze som odpojil batériu od štartéra. Teraz by bolo treba žeriav, aby sa môj vehikel pohol z miesta.

Winnetoua a Veľkého Bobra som vyzval, aby šli so mnou, a stručne som im vysvetlil, čo budeme robiť. Potom Winnetou zašiel do lesa na ľavej strane a Veľký Bobor na pravej. Ja som kráčal po ceste k domu Makulského.

Veselo som si pískal a obchádzal som kaluže blata a vody, až som sa dostal na vymretý dvor.

Postavil som sa do prostriedku, priložil som si ruky k ústam a zakričal som:

—
Nemá zmysel hrať sa na schovávačku. Vás je iste
niekoľko a ja som prišiel sám. Hádam nie ste zbabelci
a niekto vyjde sa so mnou porozprávať?

Nik nereagoval na moje volanie. Iba psy zavreté v ovčiarni besne štekali a v kuchynskom okne sa ukázala zarazená tvár ženy Makulského.

Znova som zakričal:

—
Ak niekto nevyjde porozprávať sa so mnou, moji
priatelia upovedomia milíciu. Všetky cesty stadeto sú
zablokované autami. Celé hospodárstvo je obkľúčené
ozbrojenými ľuďmi...

Ešte chvíľu som nepostrehol na dvore nijaký ruch, až napokon zaškrípali vráta na stodole a opatrne z nich vyšiel zavalitý muž v kukle, ktorá mu zakrývala tvár.

—
Čo to vidím? — ironicky som zvolal. — Aj vy sa
už maskujete ako teroristi na Západe?

V zamaskovanom chlapovi som spoznal tučniaka, ktorý riadil skupinu Neviditeľných. Kukla mu prikryla tvár, ale poriadne brušisko ho prezrádzalo.

Nie sme teroristi, — oznámil piskľavým hlasom.

Tým lepšie, tým lepšie, — šúchal som si ruky na znak, že som spokojný. — Ak sa ešte ukáže, že ste inteligentní, iste sa dohodneme.

O čo vám ide? — spýtal sa ponuro.

Rukou urobil akýsi pohyb a zo stodoly vyšli ďalší traja rovnako zamaskovaní ničomníci. Spoznal som medzi nimi Pekného Lola. Teda bola to tá istá skupina, ktorú sme stretli v noci na brehu jazera.

Obstali ma v dosť veľkom okruhu. Boli štyria a ja sám. Ale zrejme si uvedomovali, že som sa vopred poistil a neprišiel len tak. Preto zachovávali odstup a ostražitosť.

—
Chcem vám dať šancu, páni, — povedal som. —
Gazdovstvo je obkľúčené, cesty zablokované. Ak necháte na pokoji Makulského aj to, čo ste uňho pravdepodobne našli, dovolíme vám pokojne odísť.

Pekný Lolo vyprskol pohŕdavým smiechom.

Ja toho ksichta poznám, pán vedúci, — povedal tučniakovi. — To je ten Tragáčik.

Domyslel som si, — zahundral tučniak.

—- Tak je, — prisvedčil som. — Sprevádzajú ma dvaja ozbrojení priatelia. Preto si musíte vybrať: Chcete mať do činenia s nami, alebo s milíciou?

Po týchto slovách som nahlas zahvízdal a hneď sa spoza ovčiarne ozval prenikavý Winnetouov krik:

—
Ihiihiihiihii...

A potom padol výstrel z jeho pušky.

—
Počujete? — spýtal som sa.

Zahvízdal som po druhý raz, tentoraz dvakrát. Spoza stodoly sa rozľahol hrubý hlas Veľkého Bobra:

Tu strážim, šéfko...

V poriadku, — skríkol som. — Ale nestrieľajte, škoda nábojov.

Veľký Bobor by beztak nemal z čoho vystreliť, ale keď počuli výstrel z Winnetouovej pušky, mohli sa domnievať, že aj druhý môj priateľ je ozbrojený.

Ste obkľúčení, — zopakoval som tučniakovi. — Krížom cez lesnú cestu som postavil svoj vehikel. Nedostanete sa stadeto. Iba ak sa pokúsite ujsť peši a pod dažďom guliek.

Máme dvoch zajatcov, — povedal tučniak. — Makulského a nejakého Baturu. Zdá sa mi, že by ste to mali vziať do úvahy.

S Baturom si môžete robiť, čo sa vám zachce, — ľahostajne som mávol rukou, — ale Makulského musíte nechať na pokoji. Napokon, niet o čom rozprávať. Alebo chcete mať na krku milíciu, alebo pristanete na naše podmienky.

Tučniak zrazu zapochyboval. — A prečo ste to neohlásili milícii doteraz?

—
Pretože by vás jednoducho zavreli a tým by sa
vaša úloha skončila. Ale ja mám v úmysle dostať sa po
vašich stopách až k vášmu šéfovi. Viem, že patríte k Ne
viditeľným.

Jeden zo zakuklencov až nahlas zapískal, tak ho moje slová pobúrili.

Počujete to, pán vedúci? On si myslí, že ho poslušne zavedieme až k šéfke...

Ticho! — skríkol na neho tučniak.

Ach, teda máte šéfku? — zatváril som sa počudovane.

Nepočúvajte ho, on žartuje, — zahundral tučniak. — Ako vidím, máte o nás nesprávnu mienku. Spomínali ste Neviditeľných. Čítal som v novinách, že Neviditeľní vyčíňajú na Západe a kradnú umelecké diela. My s tým nemáme nič spoločné. Jednoducho sme skupina koníčkárov a tak nás aj volajte. Naším koníčkom je zbieranie všelijakých starých vecí. Zbierame staré klenoty, staré mince, listy rôznych veľkých ľudí, vydavateľské zvláštnosti, bibliografie a podobne. Počuli sme, že Makulski má na povale akési listiny, ktoré sa môžu zničiť, a tak sme prišli k nemu v obave o kultúrne dedičstvo. Sme koníčkári, nič viac.

Škoda času na zbytočné reči, — uškrnul som sa. — Súhlasíte s mojimi podmienkami, alebo sa radšej chcete stretnúť s milíciou?

A čo, azda nemožno mať koníčka?

Mať koníčka, to nie je nič zlé. Ale terorizovať ľudí, väzniť ich? Keď sa tu objaví milícia, Makulski vás celkom iste obviní z násilného prepadnutia.

Aké napadnutie ? Čo za napadnutie ? — pobúril sa tučniak. — Azda neviete, akí náruživí sú niektorí zberatelia? Možno sme sa zachovali trocha neslušne, ale viete prečo? Pobúril nás fakt, že Makulski držal všelijaké staré dokumenty v obyčajnej debničke na pôjde. Mohli zhniť, spráchnivieť, mohli ich požrať myši. Keď sme to uvideli, pochytila nás taká zlosť, že sme ho zviazali a chceli sme mu dať poriadnu príučku, ale nakoniec sme od toho upustili, lebo papiere nevyzerajú veľmi cenné. My hľadáme staré klenoty, mince, listy slávnych ľudí a vydavateľské zvláštnosti, a toto sú iba ročníky starých poľských novín.

Ukážte mi ich, — navrhol som.

Bez všetkého, hneď si ich môžete pozrieť, — súhlasil tučniak. — Sám sa presvedčíte, že niet o čo bojovať a strašiť nás milíciou. Mali sme dobré informácie, starý Makulski naozaj našiel nejaké klenoty. Ale mal dvoch spoločníkov. Podelili sa o šperky aj o nájdené dokumenty. Starý Makulski predal svoj diel, vybudoval si hospodárstvo a papiere nechal v debničke na povale. Samé staré noviny, nič viac. A dve knižky. Možno aj sú cenné, ale nie natoľko, aby sme museli tasiť meče. Objavili sme aj rukopis s textami starých poľských pesničiek. Nás to nezaujíma.
—
Ukážte, — zopakoval som.

Tučniak dlhšiu chvíľu uvažoval. Situácia mu bola jasná. Musel si vybrať — vyjednávať so mnou, alebo sa vystaviť stretnutiu s milíciou. Dvor bol obkľúčený dvoma ozbrojenými mužmi a nemal dôvod neveriť, že som vehiklom neprehradil lesnú cestu.

Ste múdri chlapi, všakže? — obrátil sa na svojich kumpánov.

Jasné, pán vedúci, — skríkli takmer zborovo, natešení, že má o nich takú dobrú mienku.

Pán Tragáčik je tiež inteligentný, — dodal tučniak. — A inteligentní ľudia, ako už predtým správne poznamenal pán Tragáčik, sa vždy dohodnú. Papiere, čo sme našli u Makulského, podľa všetkého nemajú až takú cenu, aby sme sa o ne pobili. Vy ste traja a my štyria. Aj my máme také aj onaké zbrane. Výsledok našej hádky môže byť žalostný pre obe strany.

Ukážte tie papiere, — nazlostil som sa.

V poriadku. Prineste ich sem, — zavrčal tučniak na svojich kumpánov.

Poslušne vyniesli zo stodoly neveľkú debničku. Nadvihli veko a uvidel som zožltnuté papiere a niekoľko starých tlačí. Všimol som si Seklucianov Katechizmus z roku 1549, Postyllu od Hieronyma Maleckého z roku 1574, kompletný ročník Priateľa Leckého ľudu z roku 1842, kompletný ročník Pravého poľského evanjelika z roku 1859.

Rozosmial som sa.

Prečo sa smejete? — spýtal sa tučniak znepokojený mojím smiechom.

Keby sa vám podarilo prepašovať tieto staré dokumenty napríklad do NSR, vaši chlebodarcovia nielenže by vám nedali odmenu, ale by vás jednoducho vyhnali.

A to prečo?

—
Lebo tieto staré knižky a časopisy dokazujú, že na
území Warmie a Mazúrska sa od vekov rozvíjala poľská
kultúra, Pozrite! Tu je kompletný ročník Mazúra vydávaného v Ostrodzí v roku 1880. A tu zasa jeho ročník 1910 vydávaný v Szcytne.

Tučniak sa nadul a pyšne sa pozrel na svojich kumpánov.

—
Vedel som, že nás to nezaujíma. Mysleli sme, že
Makulski bude mat nejaké staré nemecké knižky a listy
veľkých ľudí. Vám sa tie papiere zídu, ale nám sú nanič.
Ak teda nemáte nič proti tomu, vzdávame sa ich. Vezmite si tú debničku, Makulského aj Baturu. A my sa poberieme domov.

Z tých niekoľkých tučniakových viet som zistil, že šéfka Neviditeľných nemala veľa času na zverbovanie schopných a vhodných osôb. Iste by boli vítanejší ľudia, ktorí by sa aspoň trocha vyznali v dejinách umenia a vôbec v histórii. K takým patril Batura. Možno trocha mal o tom poňatia aj Pekný Lolo, ale skôr sa vyznal v starých lampách než v knižkách či dokumentoch. A tak naverbovala prvých lepších kriminálnikov a inštruovala ich, že majú získať staré nemecké knižky, listy a dokumenty, ako aj klenoty a mince. Banditi našli knižky a dokumenty v poľštine — a v tom bolo celé tajomstvo, že hneď tak ochotne začali vyjednávať so mnou.

A čo ak ma chcete oklamať, — uvažoval som nahlas. — Ukryli ste iné knižky a dokumenty, a mne chcete vytrieť zrak starými novinami? Doveďte sem Makulského, nech on celú vec vysvetlí.

Ako si želáte, — mykol plecami tučniak.

Dvaja Neviditeľní vyviedli zo stodoly mladého Makulského, ktorý mal ruky za chrbtom spútané a cez ústa zaviazaný šál. Uvoľnili mu ústa, aby mohol hovoriť.

—
Je to pravda, čo povedal ten pán, — rýchlo spustil Makulski, lebo si iste myslel, že aj ja som bandita, lenže ešte horší ako títo štyria. — Otec predal šperky a za peniaze postavil dom a hospodárstvo. Neviem o tom veľa, lebo vtedy som bol ešte veľmi malý. Boli traja, našli na ostrove tri debničky, vzali ich a podelili sa o poklad: šperky, papiere, knižky. Otec vzal poľské knižky, lebo nevedel po nemecky ani žiaden iný jazyk. Boli tam aj nemecké a francúzske knižky a rôzne listiny v cudzích jazykoch. Iba jeden nemecký list sa zaplietol medzi poľské papiere a starý Piontek zo Sowirogu si ho vzal na pamiatku, lebo tvrdil, že pochádza od nejakého veľkého nemeckého básnika. Knihy a papiere chcel otec kedysi predať v Ukte, ale mu povedali, aby ich dal do zberu. A tak ich otec radšej nechal na pôjde.

Makulski mal asi tridsať rokov, bol štíhly a drobný. Vyzeral na neveľmi bystrého, ale možno iba pôsobil takým dojmom. Možno ho banda poriadne vystrašila, kým ukázal debničku s papiermi.

A kde je Waldemar Batura? — zaujímal som sa.

Tiež v stodole. Mám ho pustiť? — poslušne sa spýtal tučniak.

Nie. Urobím to sám, — rozhodol som sa. — Nech si chvíľu počká na slobodu. A teraz, páni, berte sa!

Nebolo im to treba dva razy vravieť. Rýchlo otvorili vráta na stodole a po chvíli vytlačili žltý fiat. Ich druhé auto, tiež fiat, bolo za stodolou zamaskované snopmi slamy. Tam sme našli aj Baturovo auto.

Rozviazal som Makulskému putá a prikázal som mu, aby šiel do domu. Privolal som Winnetoua a uložil som mu, aby sa postaral o debničku s papiermi. A sám som sa pobral na lesnú cestu a obrátil som auto tak, aby Neviditeľní mali voľný priechod ha hradskú.

—
Všetko je v poriadku, — oznámil som Monike
a pani Herbstovej. — Dohodli sme sa s Neviditeľnými.

Odovzdali nám korisť a my sme im dovolili opustiť hospodárstvo.

Tak teda sa tu zjavili Neviditeľní, — opakovala pani Herbstová. — A vy ste neverili upozorneniam. Podľa mojej mienky ste urobili zle, že ste ich pustili. Alebo je korisť až taká cenná?

Záleží na tom, pre koho, —.odvetil som. — Pre nich nebola cenná, preto nám ju dali bez zdráhania. Ale pre nás je cenná. Veľmi cenná. Aha, — akoby som si zrazu spomenul na niečo veľmi dôležité, —jeden z Neviditeľných vyzradil, že ich riadi žena.

Žena? — začudovala sa pani Herbstová, a potom jej preťala čelo vráska, akoby sa nad niečím veľmi hlboko zamýšľala. Po niekoľkých minútach sme uvideli prichádzať autá so zakuklenými mužmi.

Vyzerajú ako z hlúpeho kriminálneho filmu, — Monika pohŕdavo vyšpúlila pery.

Autá zastali celkom pri nás.

—
Nenamáhajte sa zapamätať si naše poznávacie značky, — zakričal na mňa tučniak, vykláňajúc sa z okna auta. — Sami sme si urobili niekoľko tabuliek a počas akcie nahadzujeme falošné.

Pozorne som sledoval tučniaka, či si nevymení veľavýznamný pohľad s pani Herbstovou alebo s Monikou. Ale vôbec ho nezaujímali.

—
Dúfam, že sa už nikdy nestretneme, — zavolal tučniak na rozlúčku. — Nerobte si nádej, že vás privedieme k nášmu šéfovi. Ja som šéf, pán Tragáčik. Nijakí Neviditeľní nejestvujú. My sme samostatná skupina, ktorá zbiera staré veci. Je to náš koníček.

Kývol som hlavou, že beriem na vedomie jeho vyhlásenie. Obe autá prešli okolo nás a stratili sa za stromami. Vtedy sme sa my pohli k dvoru Makulského.

Medzitým sa objavil Veľký Bobor a Winnetou rozviazal Baturu, ktorý v putách a s vreckovkou v ústach trčal v stodole. Keď som prišiel, Waldemar Batura si šúchal stŕpnuté zápästia.

Tak vyzerá tvoja lojálnosť a spolupráca? — vyčítal som mu sklamane.

Krivdíš mi, Tomasz, — odvetil Batura. — Dozvedel som sa, že Neviditeľní našli stopu Makulského a uňho ukrytých zbierok. Nemal som ako dať ti to vedieť. Nevedel som, kde ťa mám hľadať. Prišiel som sem, aby som im prekazil plány. Ale boli rýchlejší než ja. Už boli tu a ja som im padol rovno do rúk. Zviazali ma ako barana a strčili ma do stodoly.

A kde sú tvoji kumpáni?

Poslal som ich do Lodže, aby našli Krostka. Ak natrafia na jeho stopu, prirodzene, budem ťa o tom informovať.

Zagánil na pani Herbstovú, ktorá stála pri svojom mercedese.

Táto Nemka sa mi nepáči, — šepol mi. — Mám v bande Neviditeľných svojho človeka. Informoval ma, že dostávajú rozkazy od akejsi ženy. Nie náhodou od nej?

Zabudol si na Moniku, ktorú si sám zoznámil so Schreiberom, — nezdržal som sa a obrátil som sa na päte.

Pomyslel som si, že možno mladý Makulski pozná adresy dvoch priateľov svojho otca. A tak som nechal Baturu na dvore a pobral som sa do domu, kde v kuchyni vedľa ženy a detí sedel ešte vždy vydesený Makulski. V jeho predstavách som bol iste nejaký mocný bandita, silnejší než tí, ktorí ho tu ráno napadli.

—
Ničoho sa nebojte, pán Makulski, — vysvetľoval
som. — Ja som z Ministerstva kultúry a umenia a za
oberám sa hľadaním dokumentov, ktoré našiel váš otec
a jeho dvaja priatelia Krostek a Wagrowski. Debničku

s papiermi, ktorá bola na vašom pôjde, zrekvirujem, ale dostanete odo mňa úradné potvrdenie.

Čaká ma nejaký trest? — Makulski bol naďalej nepokojný.

Nie. Váš otec, Wagrowski a Krostek sa previnili voči zákonu, keď si privlastnili to, čo našli. Ale odvtedy už prešlo dvadsaťpäť rokov a priestupok je premlčaný. Okrem toho vy nemôžete zodpovedať za chybu svojho otca. No prosím vás, aby ste nám pomohli a poskytli adresy Wagrowského a Krostka. Azda sa nám podarí získať zvyšnú časť dokumentov.

Makulski bezradne rozložil ruky.

—
Verte mi, že neviem, kde bývajú. Bol som vtedy
malý, ani sa na nich nepamätám. Otec mi povedal, že
keď našli poklad, podelili sa a rozhodli sa rozísť a nikdy
viac sa nestretávať.

Uveril som mu, lebo rozprávanie vyzeralo pravdivé.

Nepovedal vám otec, ako poklad vyzeral? — vypytoval som sa.

Boli to vraj tri malé železné debničky, v ktorých boli zlaté šperky, rôzne knižky a veľa starých dokumentov. Šperky rozdelili na tri rovnaké časti a zo zvyšku si každý mohol zobrať, čo chcel. Otec vzal iba tie poľské papiere. Po nejakom čase ich preložil do obyčajnej debničky a tú železnú používal na miešanie šrotu pre prasce. Doteraz ju máme v chlieve.

Obyčajný príbeh. Nijaké dramatické udalosti. Koľko takých debničiek leží tu a tam na pôjdoch rôznych domov a ich majitelia nemajú ani potuchy, že sú to niekedy nesmierne cenné poklady našej národnej kultúry.

Pomyslel som si, že od mladého Makulského sa už nedozviem nič zaujímavé. Nechal som mu potvrdenie o nájdení časti zbierok doktora Gottlieba. Debničku s knižkami a kompletnými ročníkmi starých novín som

naložil do vehikla. Rad vozov — vehikel, turbo a mercedes — sa pohol do Rucianeho. Tu sme sa rozlúčili s Waldemarom Baturom, ktorý tvrdil, že musí ešte dnes byť vo Varšave. Pani Herbstová, ja i Monika sme sa rozhodli prenocovať v hoteli v Rucianom. Všetci sme sa cítili dosť unavení. Veď minulej noci nespala veľa ani pani Herbstová, ani Monika, ani ja.

Cestou do Rucianeho som sa na chvíľu zastavil vo Wojnowe, kde Veľký Bobor prestúpil do svojho elektrického vozíka. Môj vehikel opustil aj Winnetou.

— Mustang Veľkého Bobra sa neženie tak rýchlo ako plechový kôň Sivej Sovy, — vysvetľoval Winnetou. — Ale nevypúšťa otravný plyn a nerobí hrmot. Preto Winnetou pôjde s Veľkým Bobrom po stopách dobrodružstiev.

Stisli sme si pravice s vedomím, že možno už onedlho sa znova stretneme, pretože Veľký Bobor aj Winnetou dostali odo mňa nové úlohy. Zhodli sme sa totiž, že veľké dobrodružstvo sa práve začalo.

Večer som zatelefonoval z hotela na ministerstvo a ráno mi poštár doručil telegram. Informácia, ktorú obsahoval, ma ihneď postavila na nohy.

Lenže medzitým sa udialo aj čosi prekvapujúce a pozoruhodné. Preto dovoľte, aby som všetko vyrozprával po poriadku.

TRINÁSTA  KAPITOLA
Znova kučeravý mladík — Katechizmus, Postylla a hárky s pesničkami — Prečo bol Gizewiusz veľký človek? — Dôsledok výmeny izieb — Nočný hosť — Manželské plány — Hodí sa detektívka za manželku P — Telegram — Ešte jedna stopa

Novinový stánok bol sto metrov od hotela. Keď som si večer šiel kúpiť cigarety, prešiel som okolo zaparkovaného červeného volkswagena, ktorý sa mi na poludnie podarilo „stratiť“ na ceste do Wojnowa. Z toho vyplývalo, že kučeravý mladík, majiteľ auta, zistil, že som ho dobehol, a po nejakom čase sa vrátil do Rucianeho. Iste si všimol môj vehikel zaparkovaný pred hotelom a domyslel si, že sme znova v Rucianom a že sme sa ubytovali v hoteli. Nebolo už pochýb, že Kučerík, ako som si ho nazval, poznal Moniku a pozoroval nás, ba dokonca sledoval. Nevedel som si vysvetliť, prečo to robí, ale už sám fakt takého záujmu ma nútil k ostražitosti.

Volkswagen stál pod svietiacou lampou, preto som, prechádzajúc popri ňom, zistil, že Kučerík nie je v aute. Azda sa ubytoval v tom istom hoteli kde aj my? Azda niekde ukrytý pozoruje, či Monika nevyjde z hotela? Bol som si totiž istý, že s ňou bude chcieť nadviazať kontakt.

Vedela Monika, že Kučerík je znova v Ruciane? Myslím si, že o tom nemala potuchy. Od príchodu do Rucianeho ani na chvíľu neodišla odo mňa ani od pani Herbstovej a strážila debničku s drahocennými dokumentárni. Iba na chvíľu som ich nechal s pani Herbstovou, keď som šiel po cigarety, a aby som to zbytočne nepreťahoval, rýchlo som sa vrátil do hotela a obidve som zastihol v mojej izbe.

Obsadili sme totiž tri jednoposteľové izby vedľa seba na prízemí, ale keďže v mojej izbe bola debnička so získanými papiermi, obe sa zdržiavali u mňa. Navečerali sme sa v hotelovej reštaurácii a požiadal som chyžnú, aby nám ešte priniesla do izby čaj. Sadli sme si okolo debničky, ktorá stála na stole, a v prítomnosti Moniky a pani Herbstovej som si mohol poprezerať získané listiny.

Som zvedavá, akú cenu asi majú tieto dokumenty, — nahlas uvažovala pani Herbstová.

Myslím si, že keby sa vystavili na predaj v niektorom frankfurtskom aukčnom salóne, okrem Seklucianovho Katechizmu a Maleckého Posty Íly by nevzbudili väčší záujem, — tvrdil som. — Iba tie dve knižky ako tlače zo šestnásteho storočia by možno našli záujemcu, ale pochybujem, že za nejakú vysokú cenu. Pre nás Poliakov sú to však neobyčajne cenné veci. Doktor Gottlieb nebol pruským šovinistom. Ako zberateľa zaujímalo ho všetko, čo sa týkalo niekdajšieho Východného Pruská. A tak sa uňho našli staré knižky a noviny, ktoré hovoria o poľskej kultúre, od vekov rozkvitajúcej na tomto území. Tie knižky a časopisy dokazujú, že do Warmie a Mazúrska sme neprišli až v roku 1945, ale boli sme tu od pradávna. Zaujíma vás to?

Ale áno, len pokračujte, prosím, — požiadala ma.

Ako viete z dejepisu, obdobie takzvaného obrodenia je súčasne dobou veľkých náboženských sporov, rokmi činnosti Luthera a Kalvína, zrodu protestantizmu. Kazatelia protestantskej aj katolíckej cirkvi bojovali o získanie prívržencov. Hľadali ich nielen medzi mocnármi, šľachtou či meštianstvom, ale aj medzi prostým ľudom. Katolícka cirkev používala latinčinu, v tom jazyku kedysi tvorili aj poľskí spisovatelia. Ale ani meštianstvo, ani prostý ľud latinčinu neovládali. A tak v boji o prívržencov museli tak protestanti, ako aj katolíci začať písať v poľskom jazyku. Ján Kochanowski preložil do poľštiny Žalmy, protestanti preložili bibliu. V náboženských i spoločenských sporoch sa začal používať poľský jazyk. V tom čase bolo Prusko rozdelené na kráľovské, ktoré zostalo pod poľskou vládou, a kniežacie, ktoré patrilo pruskému kniežaťu, vazalovi Poľska. V kráľovskom Pruskú silnel katolícky vplyv, v kniežacom Pruskú sa udomácnil protestantizmus. Ale všade žil ten istý poľský krakovský šrift. Je to zábavné: Keď Mazúrčania písali po poľsky, používali gotiku a kadekto sa domnieval, že je to nemecký vplyv, ale v skutočnosti táto gotika prišla nie z Nemecka, ale z Krakova... V roku 1545 bol vydaný prvý katechizmus na výuku náboženstva po poľsky: Katechizmus, prostý text pre prostý ľud od Jana Sekluciana. Potom vyšla zbierka kázní v jazyku poľskom, čiže takzvaná Postylla. Pred sebou máte, milá pani, tak Seklucianov Katechizmus, ako aj Maleckého Postyllu z roku 1574. Napokon, podobných kníh bolo veľmi veľa. Veľký Katechizmus od Jana Sekluciana, Katechizmus Eustacha Trepku, Orszakova, Seklucianova i Trepkova Postylla, Nábožné modlitby Wojciecha z Noweho Miasta. Hádam si nemyslíte, že autori týchto kníh pracovali len pre vlastné potešenie, že ich diela nemali odberateľov a čitateľov? Ich knižky dokazujú, že v kniežacom Pruskú býval ľud, ktorému sa bolo treba prihovárať po poľsky.

Siahol som do debničky a vybral som stužkou zviazané veľmi zožltnuté ručne popísané hárky papiera. Bolo na nich vidieť texty aj noty pesničiek.

— Páni koníčkári podcenili tieto hárky, — poznamenal som ironicky. — Rozkázali im hľadať listy veľkých ľudí. Písmo na týchto hárkoch sa mi vidí akési známe, videl som ho na podobných hárkoch v olsztynskom múzeu. Sú to piesne mazúrskeho ľudu, ktoré zapisoval evanjelický pastor Gizewiusz čiže Gizicki. Potom sa dostali do rúk Oskara Kolberga, ktorý v roku 1857 začal vydávať svoje obrovské dielo Piesne poľského ľudu. Priezvisko Gizewiusz možno týmto koníčkárom tiež nič nehovorí, ale môžem vám povedať, že to bol veľký človek. Domnievam sa, že hárky pochádzajú z jeho spevníka Piesne ľudu z hornej Drwecy vo farnostiach Ostródzkej a Kraplewskej v rokoch 1836—1840 zozbierané. Dokazujú, že nielen v časoch Sekuliana Maleckého, ale aj v devätnástom storočí na tomto území žil a pracoval ľud, ktorý spieval po poľsky. Gizewiuszove rukopisy sa z veľkej časti stratili. Je vynikajúce, že sa nám podarilo nájsť tých niekoľko desiatok hárkov. Rozšíria našu skromnú zbierku pamiatok po evanjelickom pastorovi z Ostródy, ktorý bránil germanizácii poľského ľudu v Mazúrsku. Páni koníčkári podcenili aj zožltnuté ročníky novín a časopisov. Takisto dokazujú poľskosť tohto územia a sú pre nás cennejšie ako zlato. Je to kus dejín. Náš právny dokument, ktorý nám dovoľuje so vzpriamenou hlavou kráčať po mazúrskom kraji...

—
Chápem vás, — prikývla Herbstová. — A súhlasím s vami, že o cene vecí nerozhoduje množstvo peňazí, ktoré možno za ne dostať.

Ešte nejaký čas sme sa rozprávali o starých knihách a dokumentoch nájdených u Makulského. Až sme zistili, že je už dosť neskoro, a rozhodli sme sa pobrať spať.

Pani Herbstová prvá opustila moju izbu. Za ňou chcela odísť aj Monika, ale na okamih som ju zdržal.

Došlo k omylu, — povedal som jej. — Izba, ktorú som obsadil ja, podľa záznamu na recepcii patrí vám.

Nie je to jedno? — mykla plecami. — Myslím, že sú to rovnaké izby.

—
Sú, ale ja si potrpím na to, aby bolo všetko podľa predpisov, — odvetil som.

Monika sa na mňa pozrela veľmi znepokojene.

—
Čo je s vami, pán šéf? Azda ste naozaj až taký
formalista?

Na odpoveď som čosi nezrozumiteľne zahundral. Vzal som zo stola debničku s dokumentmi a presťahoval som sa do susednej izby. Monike ani na um nezišlo, že nejde o nijaký omyl a izby som vymenil po predchádzajúcej úvahe.

Keď som vošiel do vedľajšej izby, skôr ako som zažal svetlo, pozorne som zatiahol záclony na oknách a pootvoril som okno, lebo od mája rád spávam pri otvorenom okne. Debničku som schoval pod stôl. Driemalo sa mi, ale nesmel som zaspať. Vedel som, že v túto noc nemôžem ani oka zažmúriť, lebo sa musí stať čosi dôležité.

Bdel som a počúval všetky zvuky. Cez tenkú stenu som počul pískanie odkrúcaného kohútika na vodovode v Monikinej izbe, žblnkanie v rúrach a znova škripot zakrúcaného kohútika. Potom nastalo ticho, iba odkiaľsi zhora doliehala hudba z rádia. Okná našich izieb boli obrátené do neveľkej záhrady, a tak namiesto šušťania automobilových pneumatík a ľudských krokov som počul spev slávikov a cítil som vôňu orgovánu.

Pozrel som sa na hodinky — bolo desať minút po polnoci. V tom okamihu som pod oknom začul tichý šelest. Ktosi postrčil okno, ktoré sa otvorilo o niečo širšie. Po chvíli ten ktosi vyliezol na obločnicu a odchýlil záclony na okne.

—
Monika, spíš? — začul som Kučeríkov šepot.
Ležal som na posteli, ani som sa nepohol. Chcel som, aby Kučerík vošiel do izby a začal sa rozprávať s Monikou, lebo som bol zvedavý, čo jej chce povedať.

—
Monika, spíš? — znova sa zopakoval šepot.

Kučerík sa nedal a pokračoval:

—
Netvár sa, že spíš. A zbytočne sa na mňa fúkaš.
Nemôžem jednostaj jazdiť za tebou. Počuješ ma, Monika?

Mlčal som, ale trocha som sa pohol v posteli, aby si myslel, že Monika nespí.

Vošiel do izby a zostal stáť pri okne.

—
Vypočuj ma ešte raz, Monika, — začal prosebné.

—
Veď som ti už povedal, že som dokončil štúdium a na
budúci mesiac začnem pracovať. Vieš, že ťa milujem.
Chcem, aby si bola mojou ženou a nepracovala na ministerstve a nechodila stále kamsi so všelijakými podozrivými ksichtmi. Vzal som otcovi auto bez jeho vedomia a čaká ma hrozný bengál. Ale musel som ísť za tebou, aby som ti ešte raz vysvetlil, že najlepšie urobíš, ak ma poslúchneš, opustíš prácu a vydáš sa za mňa. Včera v noci som ti vysvetlil, že onedlho budem mať samostatný byt a dobré miesto. Prečo sa nechceš za mňa vydať? Ten ponurý chlap, s ktorým si šla, čosi vycítil.
Azda sa ti páči on? Čím sa vlastne zaoberáš, Monika?
V čom spočíva tvoja práca? Prečo sa musím ukrývať
a nik nesmie vedieť, že som tvojím snúbencom? Azda sa
na mňa hneváš, že som vliezol oknom a neprišiel cez
dvere?

—
Nie, pane, — sadol som si na posteli. — Nejde o to,
že ste vošli oknom, ale že ste si zmýlili izby. Monika
býva v susednej.

Kučerík až zjajkol, tak ho zaskočili moje slová.

Ja... ja... — začal jachtať, — veľmi sa ospravedlňujem...

Niet za čo. Vyjdite týmito dverami a zaklopte na vedľajšie, — poradil som mu. — Nehnevám sa ani za to, že ste ma nazvali ponurým chlapom.

Tak som o vás povedal? — zrozpačitel mladík.

—
Prepáčte, ale nemal som na mysli nič zlé. Ľúbim Moniku, chápete, a veľmi by som chcel, aby sa za mňa vydala. Chcel som jej to povedať.

Zdá sa, že ste jej to povedali už veľa ráz...

Veru, — smutne sa priznal mládenec.

Veď to. Preto vám neradím, aby ste ju uprostred noci zobudili a zopakovali jej to ešte raz. Obávam sa, že vás jednoducho vyhodí za dvere.

Tak čo mám robiť?

Vstal som z postele, zažal som svetlo a ponúkol som mladíkovi cigaretu.

Pravdepodobne sa nechce vydať, — poznamenal som ohľaduplne. — Práca na Ministerstve kultúry a umenia sa jej páči a manželstvo jej nevyhovuje. Aspoň nie teraz. Skúste jej ho navrhnúť o niečo neskôr.

A keď ma nemá rada? — zľakol sa mládenec.

Na to ste sa už mali spýtať.

Spytoval som sa veľa ráz. Vraví, že nevie.

Tak čo, — uvažoval som. — Ak žena hovorí, že nevie, znamená to, že máte isté šance.

Viem, — mládenec vyskočil zo stoličky. — Musím bojovať o jej lásku. Uvedomil som si to, preto som vzal otcovo auto a vybral som sa za ňou. Lenže stále sa na mňa hnevá a zlostí.

Nečudujem sa, — tvrdil som. — Prekážate jej pri práci.

Čo je to za práca, že musí jazdiť s vami a ďalšími...

Ponurými chlapmi, — doplnil som ho milo. — Viete, nemôžem vám to presne vysvetliť. V každom prípade však nebudeme robiť nijaké prekážky, ak sa slečna Monika rozhodne opustiť svoje miesto a vydať sa. Za vás alebo za niekoho iného.

Niekoho iného?! — zarazil sa. — Azda jestvuje niekto iný?

Neviem, — zívol som, — ale sústavne za nami ktosi jazdí. Ak nie autom, tak na motocykli. Je to pekné dievča, nuž sa nečudujte.

—
Pekné? — rozčúlil sa Kučerík. — Je krásavica.
Poraďte mi, čo mám robiť.

Zívol som, lebo naozaj sa mi chcelo spať.

Nemám v tomto smere veľké skúsenosti. Som starý mládenec, ako sa vraví. Niekoľko ráz som bol vo vašej situácii...

A čo? Čo? — zaujímal sa.

A nič. Ako som vám povedal, nie som ženatý.

Tak čo mám robiť?

Ísť spať, — zívol som tretí raz.

Spať?! — rozhorčil sa. — V takomto duševnom stave? Napokon, nemám kde spať. Obsadili ste posledné izby v hoteli. Iba ak pôjdem do auta.

Uvažoval som.

—
Tu v izbe je pohovka. Ľahnite si na ňu a zdriemnite si. Mám tu deku navyše. Zajtra ráno sa dohodnete s Monikou.

—
Nebudem vám prekážať? Poškrabkal som sa na hlave.

Ak nebudete priveľmi hlasno vzdychať, myslím, že sa mi podarí zaspať.

Dobre. Ďakujem.

Vzal si deku a ľahol si na pohovku. Kým som do fajčil ďalšiu cigaretu a zhasol svetlo, už spal ako dudok. Postál som nad ním a smutne som pokýval hlavou. Pomyslel som si, že sa nestane nijaká tragédia, ak mu Monika znovu povie, že sa zaňho nevydá. Vráti sa domov a o týždeň bude rovnako zaľúbený do inej.

Zároveň som si uvedomil, že sa mi podarilo rozlúštiť najmenej jednu záhadu. Už som vedel, prečo minulej noci Monika šla do lesa. Keby som ešte vedel, kam a prečo šla pani Herbstová!

Zobudilo ma klopanie na dvere, ktoré som na noc nezamkol. Po chvíli sa dvere otvorili a stála v nich Monika.

Už je deväť preč, a vy spíte, pán šéf, — spustila, no zarazila sa, keď uvidela Kučeríka spať na pohovke.

A tento kde sa tu vzal? — vyvalila oči.

Potom podišla k pohovke a bezohľadne začala mládenca triasť za plece.

—
Jacek, čo ty tu robíš? Veď som ti povedala, aby si
sa vrátil do Varšavy. Jacek, zobuď sa! — kričala.

Mládenec sa nemohol zobudiť.

Musím sa s tebou porozprávať, — mrmlal ešte v polospánku.

O čom? O manželstve? Veď som ti povedala, že ma tým už nudíš. Pre dievča niet nič horšieho ako chlapec, ktorý ju ustavične prenasleduje tým svojím „vydaj sa za mňa“. Ale mne sa nechce! A vôbec, akým zázrakom si sa našiel v izbe môjho šéfa?!

Zmýlil som si čísla. Šiel som k tebe, a ocitol som sa u tohto pána.

Ale čo? Šiel si ku mne? — pobúrila sa Monika. — Máš šťastie, že si si pomýlil izby, ináč by si spal na ulici alebo na chodbe.

Prosím vás, — mládenec sa obrátil ku mne, — mali ste sa za mňa u Moniky prihovoriť.

Ja? — čudoval som sa. — Nič také som nesľúbil.

Ste jej šéfom. Áno, či nie? — spýtal sa.

Prirodzene. Ale nemiešam sa do súkromného života svojich podriadených.

Monika dôrazne vyhlásila:

—
Jacek! O pätnásť minút budeš na ceste domov, do
Varšavy.

Vyšla z izby a buchla dvermi.

—
Je to ťažké. Zdá sa mi, že nemám na výber, —
vzdychol si mládenec. — Musím sa vrátiť do Varšavy.

Vstal z pohovky a začal si uhládzať odev, v ktorom spal pod dekou.

Prišlo mi ho ľúto, lebo sa tváril veľmi smutno.

—
Aj my ideme do Varšavy, — oznámil som mu.

—
Nechcete sa s nami naraňajkovať?

Naozaj? Môžem raňajkovať vo vašej spoločnosti? Hádam po raňajkách bude ochotná sa porozprávať...

Neradím vám to, — poznamenal som úprimne.

—
Neradím vám rozprávať sa s Monikou na tému manželstva. Zrejme už toho má ozaj dosť, že sa jej vnucujete.

Vstal som z postele, oholil som sa, umyl, obliekol. Mládenec ma zabával rozhovorom.

Čo si myslíte, prečo sa niektoré dnešné dievčatá nechcú vydávať? — spýtal sa ma.

A kto vám povedal, že nechcú?

Monika nechce.

Lebo jej neimponujete, — vysvetlil som.

A či by iný chlapec vzal otcovi auto a šiel za dievčaťom do Mazúrska?

Urobili ste zo seba hlupáka, — povedal som. — Vláčite sa za ňou a modlikáte, aby sa za vás vydala. Jednoducho jej prekážate v práci.

A čo vlastne robí?

Tak vy ani neviete, čo robí dievča, s ktorým sa chcete oženiť? — čudoval som sa. — Myslel som si, že viete o nej všetko, dobré i zlé. A ona vie niečo o vás?

Čo sa o mne dá vedieť? Volám sa Jacek, skončil som polytechniku a mám pracovať v Kasprzakových závodoch. Dostal som výmer na byt. To je všetko.

Ona je detektívka, — prekvapil som ho.

Čože? — až si sadol, hoci dovtedy nervózne chodil po izbe.

Nepočuli ste, čo som povedal? Je detektívka.

U milície?

Na Ministerstve kultúry a umenia.

Aj tam pracujú detektívi?

Prirodzene. Zaoberajú sa pátraním po nezákonnom priekupníctve s umeleckými dielami, odhaľovaním falzifikácií a podobnými záležitosťami.

Monika? — vrtel hlavou. — Myslel som si, že je subtílna a jemná slečna, ktorá pracuje v múzeu.

Je subtílna a jemná, — potvrdil som. — Taký musí byť každý detektív na Ministerstve kultúry a umenia. Ja som tiež podobný.

Uvažoval.

Viete čo? Nechcel by som mať ženu detektívku, ktorá všade strká nos a hneď odhalí aj najmenšiu lož. Táto okolnosť zásadne mení podstatu celej záležitosti.

Čo je? Prechádza vás láska? — vyzvedal som sa.

Vyzerá to tak. Dokonca nemám chuť ani s vami raňajkovať.

Nie ste hladný?

Som. Ale keď si predstavím, že Monika by mi mohla pred nosom zamávať pištoľou...

Nenosíme zbraň...

Predsa ešte trocha pouvažujem. Podal mi ruku.

Do videnia! Ďakujem za nocľah.

Ahoj! — rozlúčil som sa s ním. Kučerík zmizol za dverami.

Debničku s dokumentárni som strčil pod posteľ, starostlivo som pozatváral okná i dvere a pobral som sa do malej reštaurácie na poschodí v druhom krídle hotela.

Pani Herbstová s Monikou už raňajkovali.

Odišiel? Hej.

—
Chvalabohu. Myslela som si, že ešte zostane, —
povedala to akoby s istým rozčarovaním.

Rozprávali sme sa po poľsky a pani Herbstová hľadela na mňa s otázkou v očiach, nuž som jej vysvetlil príhodu s Jackom.

Odišiel? — začudovala sa pani Herbstová.

Chvalabohu, — zopakovala Monika.

Predsa sa mi vidí, akoby vám bolo trochu ľúto, že odišiel, — poznamenal som.

To sa vám len zdá.

Veď čože, je to veľmi príjemné imponovať mužovi tým, že za nami behajú iní, — tvrdila pani Herbstová. — Ale on sa predsa vrátil do Varšavy.

Prezradil som mu, že Monika je detektívka, — priznal som sa. — Akosi mu nevoňala predstava mat manželku detektívku. Došiel k názoru, že musí o tom pouvažovať, a odišiel, hoci som ho pozýval na raňajky.

Je to darebák, — zahundrala Monika. — Nepáči sa mu moje povolanie. Veď ja sa s ním vo Varšave porozprávam...

V Monikinom hlase znelo čosi zlovestné a hádam dobre, že to Kučerík nepočul.

Naozaj, to nie je povolanie pre ženu, — prisvedčila pani Herbstová.

Napriek tomu ste detektívkou, — zdôraznila Monika.

Lebo musím. Jednoducho vediem firmu po nebohom manželovi.

Rozhovor na túto tému mohol trvať donekonečna, ale do sály vošiel doručovateľ telegramov a vyvolal moje meno.

—
Telegram z Varšavy, — oznámil.
Prosím ihneď príďte do Lodže. Stop. Izby v Grand hoteli rezervované. Stop. Rozhovory s Krostkom prebiehajú. Stop. Marczak.

Preložil som obsah telegramu do nemčiny, aby mu pani Herbstová rozumela.

Z toho vyplýva, že sme predbehli Neviditeľných, — potešila sa.

Azda len nepoznali jeho adresu? — ozvala sa Monika.

To nie, — odvetil som, — no vedeli, že sa presťahoval do Lodže. A v ohlasovni pobytu nie je ťažké zistiť, kde kto býva.

Hoci telegram znel optimisticky, zamračil som sa. Neviditeľní, ktorých som stretol u Makulského, sa nezdali hrozní, lenže nie oni riadili celú akciu. Viedol ich ktosi veľmi bystrý a inteligentný. Okrem toho zostával ešte Batura. U Makulského bol sám, čo znamenalo, že zvyšok jeho bandy ide po inej stope. Možno práve hľadá Krostka.

Ihneď ideme do Lodže, — oznámil som a vstal som od stola.

Správne, — prisvedčila pani Herbstová.

Ale v Rucianom sme sa s ňou rozišli, lebo som musel ísť okľukou, aby som vo Varšave mohol nechať debničku s časťou nájdenej zbierky. Pani Herbstová mohla ísť priamo cez Szczytno, Nidzicu, Mlawu a Wyszogród, čím si veľmi skrátila cestu.

ŠTRNÁSTA  KAPITOLA
Riaditeľ Marczak koná — Pekná slečna Krostková — Ako hodili do jazera zbierku doktora Gottlieba — Kto sa usiluje oklamať nás? — Čo robí pani Herbstová? — Kde je Monika? — Dve informácie od Baturu — V Casanove — Fräulein Doktor — Ako Monika obetovala vlastné šťastie

Riaditeľ Marczak mi poďakoval za nájdenie starých dokumentov a knižiek a pozorne si vypočul moju správu.

Z toho vyplýva, že Neviditeľní začali konať, — potvrdil. — Ak ich nezlikvidujeme teraz a udomácnia sa u nás, môžete si byť istý, že sa rozmnožia krádeže a pašovanie umeleckých diel. Správne ste urobili, že ste im zobrali Makulského debničku. Ale možno ich bolo treba hneď pochytať a odovzdať do rúk milícii.

To boli bezvýznamní pešiaci. Treba chytiť toho, kto im dáva rozkazy.

Iste máte pravdu, — prikývol Marczak bez väčšieho presvedčenia.

Tento rozhovor prebehol v lodžskom Grand hoteli, kam som prišiel neskoro večer. Cesta — ako som už spomenul — sa o čosi predĺžila, keď som sa rozhodol cestovať cez Varšavu. V trezore ministerstva som uložil dokumenty a knihy, ktoré sa našli u Makulského. Vo Varšave som nechal aj Moniku a prikázal som jej, aby na druhý deň išla do práce a zistila, či som nemal nejaké telefonáty, listy a podobné záležitosti. Sám som to nemohol urobiť, lebo do Varšavy sme prišli až po úradných hodinách. Monike som dal pokyn, aby na druhý, deň poludňajším vlakom pricestovala do Lodže a hlásila sa v Grand hoteli. Tajne som dúfal, že využije príležitosť a stretne sa s Kučeríkom. Predstavil som si Marczakovu radosť, keby slečna Monika prišla do Lodže a oznámila nám, že sa ide vydať a opúšťa prácu v referáte pre špeciálne záležitosti.

Lenže boli to podľa všetkého len plané nádeje, pretože pri rozlúčke Monika vyhlásila:

—
Viem, že nie ste spokojný s mojou doterajšou
prácou, pán šéf. Ale ja vám onedlho dokážem, že som
dobrá detektívka.

Znelo to hrozne, preto som okamžite zareagoval:

Zakazujem vám niečo podnikať na vlastnú päsť! Prísne vám to zakazujem!

V poriadku, pán šéf, — povedala, keď vystupovala z vehikla.

No v tej chvíli sa ma zmocnil nepokoj, ktorý narastal každým okamihom.

Keď sme prebrali moju činnosť, môj nadriadený by nebol ozajstným šéfom z mäsa a kostí, keby sa neusiloval dokázať svojmu podriadenému, že ani on — ako sa vraví — neodpočíval na vavrínoch.

—
Pracovali ste veľmi obetavo, — priznal Marczak.
— A dosiahli ste úspechy. Ale podľa mojej mienky
najdôležitejšia záležitosť sa vyrieši tu v Lodži vďaka
tomu, že som objavil Krostkovu stopu.

Pomyslel som si, že získať adresu nebolo až také komplikované. Ale nevyslovil som to nahlas, lebo sa nepatrí takým štýlom hovoriť s nadriadeným. Ani s tým najlepším.

Nadviazali ste kontakt s Krostkom?

Áno. A ako sa mi vidí, uňho je najcennejšia časť Gottliebovej zbierky.

Povedal vám to?

Nie. Dokonca rozhodne popieral, že má niečo spoločné s rozoberaním domu na Čertovskom ostrove. Lenže mňa tak ľahko nedobehne. Stačilo mi, že som videl jeho vilu na predmestí Lodže. Pekná, veľmi drahá vila, hneď vidieť, že ten človek žije na veľmi vysokej nohe. Ale ako si môže dovoliť taký nákladný život? Myslím, že vďaka klenotom Dobeneckovcov. Ak mu to dokážeme, Krostek bude ochotný vydať nám časť zbierky.

—
A ak nie? — spýtal som sa s nevinnou tvárou.
Marczak až sčervenel od pobúrenia.

Všetko oznámim milícii. Tá sa mu už dostane na kožu. Spýtajú sa ho, odkiaľ vzal peniaze na vilu, a tak ho vystrašia, že nám vydá zbierku.

To bolo presne pred tridsiatimi rokmi, — upozornil som ho. — Ak Krostek aspoň trocha pozná zákony, vie, že sa mu nič nemôže stať.

Hm, — zrozpačitel Marczak, — čo teda radíte vy?

Ťažko niečo radiť, keď som ho ešte ani len nevidel, ani sa s ním nerozprával. Aký dojem urobil na vás?

Nie je to vzdelaný človek, ale vyzerá na veľkého chytráka. Veru, prešibaný prostáčik. Ľahko odhadol cenu dobeneckovských klenotov, ale myslím si, že nemá ani potuchy, aká je hodnota Gottliebovej zbierky.

Marczakovo mudrovanie sa mi videlo trocha naivné.

Nemyslíte si, že mu niekto môže pomôcť pri oceňovaní zbierky?

Napríklad kto?

Batura alebo Neviditeľní.

Kde by vzali jeho adresu?

Z toho istého prameňa ako vy. Z ohlasovacieho úradu, pán riaditeľ, — vy treskol som. — A ubezpečujem vás, že sa s ním budú rozprávať celkom iným jazykom ako vy. Bez vyhrážok. Jednoducho mu navrhnú, že zbierku odkúpia. Vysvetlia mu, že teraz už aj my vieme o Gottliebovej zbierke a nebude sa jej môcť zbaviť bez veľkého rizika. Možno je prostáčik, ale toto iste pochopí.

 — Teda čo si myslíte? — spýtal sa Marczak vyvedený z konceptu.

Myslím si, že aj my musíme prejsť na podobnú taktiku. Nijaké vyhrážky. Treba mu slušne vysvetliť, že ak nám neodovzdá zbierku, ťažko sa jej zbaví a nevyhne sa pritom vážnym problémom.

Veru, presne tak to urobíme, — prisvedčil Marczak. — Som veľmi rád, že sa zajtrajšieho rozhovoru s Krostkom zúčastníte aj vy. Pokiaľ ide o mňa, lomcuje mnou zlosť, keď si pomyslím, že ten chlap niekde ukrýva nesmierne cenné kultúrne poklady a bude sa s nami jednať ako predavačka na blšom trhu. S takým človekom sa neviem rozprávať diplomaticky.

Riaditeľ Marczak si totiž myslel, že každý z našej krajiny musí milovať historické pamiatky tak ako on. Keby to záležalo od neho, nijaké obchody so starožitnosťami by nejestvovali, každý hodnotný obraz by visel v múzeu a všetky staré domy, zámky a paláce by sa premenili na múzeá.

Na ktorú ste sa zajtra dohodli s Krostkom? — spýtal som sa.

Na jedenástu predpoludním v jeho vile. Teraz choďte spať, odpočiňte si a ráno do roboty.

Keď som odchádzal z Marczakovej izby, spýtal som sa ho odo dverí:

Prečo si myslíte, že Krostek má najdôležitejšiu časť Gottliebovej zbierky? Čo ak správna stopa nie je Krostek, ale Wagrowski?

Z troch ľudí, ktorí našli Gottliebovu zbierku, len Krostek sa presťahoval do mesta a skvele sa tu zariadil.

Možno máte pravdu, — súhlasil som, — lenže ktovie, či Wagrowski nebýva v ešte prepychovejšej vile?

Nasadil som Marczakovi do hlavy poriadneho chrobáka a pobral som sa spať. Ešte predtým som však zišiel do recepcie a spýtal som sa na pani Herbstovú, pre ktorú riaditeľ Marczak tiež rezervoval izbu. Recepčný hodil okom na dosku s kľúčmi a povedal:

Tá pani nie je v izbe. Pricestovala dnes napoludnie, ale kamsi odišla.

Nespytovala sa na doktora Marczaka alebo na mňa? — povedal som svoje meno.

Nie. Zaujímalo ju iba, kde v Lodži sa nachádza ohlasovací úrad.

Trpko som sa usmial. Pani Herbstová namiesto toho, aby sa spojila s Marczakom alebo so mnou, chcela získať Krostkovu adresu na vlastnú päsť. Ale prečo? Azda sa s ním chcela porozprávať osamote, a to ešte dnes, ihneď?

Na druhý deň sme sa dozvedeli, že pani Herbstová zavčas rána odišla z Lodže.

Mám také tušenie, že naša návšteva u Krostka je už zbytočná, — povedal som Marczakovi. — Pani Herbstová nás predbehla a hovorila s ním iným jazykom ako vy.

Po nemecky? — hádal Marczak.

Nie. Po kupecky.

O niečo neskôr nás Marczakova čierna volga zaviezla na Julianów, do vilovej štvrte veľkej Lodže.

Krostkova vila pôsobila veľkolepým dojmom. Bola veľká, mala pekný vjazd pre autá, dve podzemné garáže a neveľkú záhradu, kde striekala malá fontána a kaskády vody tiekli po kameňoch okolo niekoľkých sadrových piadimužíkov.

Dvere nám otvorila dosť pekná dievčina, najviac dvadsaťročná, v tuzexovej menčestrovej bunde a minišatách, ktoré nosila napriek móde. Iste by bolo škoda ukrývať pekné dlhé nohy.

—
Nech sa páči do salónu, — privítala nás. — Práve
na vás čakám.

Dohodli sme sa s vaším otcom, — povedal Marczak.

Otec musel náhle odcestovať, — vysvetľovala a viedla nás cez malú halu, ktorá mala steny obložené jaseňovým drevom. — Vysvetlil mi však celú záležitosť.

Dohodli sme sa s vaším otcom a iba s ním chceme hovoriť, — tvrdil Marczak, ktorého pobúrila Krostkova neprítomnosť.

Usmiala sa na riaditeľa, a mala pekný úsmev.

—
Zaručujem vám, že so mnou sa skôr dohodnete ako s otcom. On je zo staršej generácie a ja končím germanistiku a ako kultúrna osoba oveľa lepšie chápem, o čo vám ide. Včera som z otca vytiahla celú pravdu o tej historke na Čertovskom ostrove. Obávam sa, že otec by sa vám k ničomu nepriznal, vykrúcal by sa, kľučkoval, ako to už, zdá sa mi, urobil v predchádzajúcom rozhovore.

Uviedla nás do väčšej miestnosti na prízemí, zariadenej napodobeninami štýlu Ľudovíta Štrnásteho, čo odborník musel zistiť na prvý pohľad. Sadli sme si do kresiel, slečna Krostkova si“ prehodila nohu cez nohu a ponúkla nás marlborkami.

—
Ako viete, páni, — začala, múdro sa tváriac, —
hneď po vojne sa môj otec presťahoval na sever, a keďže
opravil traktor, zaoberal sa rozoberaním zničených stavieb a prevozom starých tehál. Raz sa stretol s akýmsi Wagrowským a Makulským, ktorých terajšie adresy nepozná, rozobral zbúraný dom na ostrove na Šniadrwach a v podzemí domu natrafil na tri debničky. Boli v nich prevažne nemecké knižky a nejaké šperky. Neoznámili to orgánom, čo bolo nesprávne a dopustili sa tým priestupku. Zvíťazila v nich ziskuchtivosť. Klenoty si podelili rovným dielom a rozišli sa. Napokon, nebolo toho bohviekoľko. Otec predal svoj diel, postavil múry
tejto vily a kúpil drevárske stroje. Na toľko mu vystačili peniaze. Zo ziskov, ktoré prináša drevárska dielňa, vilu dokončil a zariadil ju. Po niekoľkých rokoch vzhľadom na vysoké dane otec dielňu zlikvidoval a nejaký čas sme žili len z úspor. Teraz si otec chce otvoriť malú výrobňu zipsov a práve v tejto veci odcestoval do Varšavy.

Chápem, — povedal som, — ale nás nezaujímajú klenoty, ktoré otec našiel, ani dejiny vašej rodiny, ale tie staré knihy, ktoré boli v troch debničkách na Čertovskom ostrove.

Viem o tom, — prikývla slečna Krostková, — a práve som chcela o tom začať. Teda môj otec, ako sa vraví, má plnú hlavu všelijakých záujmov. Je to jednoduchý človek, sotva vie písať, čítať a rátať. Vie, ako vyzerá zlato a drahokamy, ale nemá potuchy, akú hodnotu majú dokumenty a knihy. Keď našli tri debničky, klenoty, prirodzene, vzali, ale všetky papiere a staré knihy zničili, aby zahladili stopy svojho zločinu.

Zničili ich? — vykríkol Marczak prekvapene. — Veď je to strašné!

Viem. A súhlasím s vami. — Na peknej tvári slečny Krostkovej sa zjavil úprimný smútok a odsúdenie.

—
Ale pochopte, čo pociťovali. Vedeli, že poklad musia
ohlásiť orgánom. Neurobili to a zmocnil sa ich strach,
klenoty vzali a všetko ostatné aj s debničkami hodili do
vody uprostred Šniadrw. Ako povedal môj otec: „Zvyšok sa rozhodli spustiť do vody.“
—
Ale u Makulského sme našli staré knihy a noviny, upozornil som.
Slečna zrozpačitela.

—
Že by si Makulski predsa len bol vzal niekoľko
kníh a starých novín? Ale celkom iste ich nevzal môj
otec. Tri debničky hodili do jazera.

Mohol som povedať, že plechom obitá debnička stojí na dvore u Makulského a slúži na miešanie šrotu pre svine. Ale rozhodol som sa nechať si to pre seba. Uvedomoval som si, že Krostkova dcéra buď klame vedome, alebo ju oklamal chytrácky otec. Nebolo treba vykladať na stôl všetky tromfy, kým som nemal istotu, kam mieri môj protivník a akými kartami chce s nami hrať.

—
To je strašné. Nesmierne vzácne prvotlače a dokumenty, listy a pamätihodnosti spočinuli na dne jazera, — bedákal Marczak a vyzeral, že sa o chvíľu rozplače.

Slečna Krostkova sa tiež tvárila veľmi smutne.

—
Žiaľ, je to pravda. Môj otec by sa vám k tomu
nepriznal. Ale mne povedal pravdu a po porade s právnikom som sa rozhodla všetko vám vyjaviť.

Od začiatku mi bolo jasné, že Krostek s dcérou sa poradili s právnikom a vedeli, že za to, čo sa kedysi stalo, nenesú nijakú právnu zodpovednosť. Preto jeho dcéra bola taká naoko úprimná. Naoko, pretože v skutočnosti — na to by som dal takmer hlavu — klamala. Krostek si nechal prinajmenšom jednu debničku s knihami a dokumentmi. Alebo zobral dokonca dve debničky a navyše aj veci, ktoré ohrdil Makulski, keďže nevedel po nemecky.

Buď bola slečna Krostkova veľmi chápavá, alebo sa mi pochybnosti priveľmi zračili na tvári. Nečakane vyhlásila:

—
Nemusíte mi veriť, páni. Môžete to oznámiť milícii a urobiť domovú prehliadku. My sme už mali prehliadku, a nie jednu. Keď otec viedol tkáčsku dielňu, niekoľko ráz hľadali ukradnutú priadzu. A milícia nič nenašla.

Ospravedlňujúco som sa usmial.

—
Nemáme v úmysle robiť domovú prehliadku, ja
vám verím.

Bol som si istý, že v Krostkovej vile sa iste nenachádza nič také, čo by mohlo vzbudiť záujem milície. Ak Krostek mal čo skrývať — a iste to bolo všeličo — nachádzalo sa to ďaleko od jeho vily.

Strašné! Hrozné! — jačal Marczak, ktorý ešte vždy mal vidinu debničiek so starotlačami ponárajúcimi sa do vĺn jazera Šniadrwy.

No čo sa dá robiť, stalo sa, — bezradne som rozložil ruky. — Nebudeme vás oberať o čas.

Vstal som z kresla. Riaditeľ Marczak na mňa pohľadom vrhal blesky. Bol pobúrený, že som tak ľahko prijal správu o zbierke potopenej v jazere. No aj on pochopil, že je zbytočné strácať čas rozhovorom so slečnou Krostkovou.

Nasadli sme do služobnej volgy a vrátili sme sa do hotela. Marczak bol veľmi zdeptaný a ihneď chcel odísť do Varšavy. Lenže podľa mojej mienky sme v Lodži ešte nevyčerpali všetky možnosti.

—
Neverím, že zbierku hodili do jazera, — oznámil
som Marczakovi. — Keby sa to naozaj bolo stalo, Krostek by vám to bol povedal pri prvom stretnutí. A zatiaľ kľučkoval, zapieral a potom na rozhovor s nami pripravil svoju dcéru.

Naobedovali sme sa s riaditeľom v reštaurácii Malinová.

Nechápem celkom dobre, načo ešte trčíme v Lodži, — hundral nespokojne. — Hádam treba nájsť Wagrowského. Možno vyzradí, čo sa naozaj stalo s debničkami.

Čakám na Moniku, mala prísť poludňajším vlakom, — vysvetlil som. — Mám istý plán, v ktorom by mohla Monika zohrať nejakú úlohu. Chcem, aby zostala v Lodži a nejakým spôsobom sa spriatelila so slečnou Krostkovou. Získal som dojem, že slečna Krostková sa rada pohybuje v podobných kruhoch ako naša Monika. Iste nájdu spoločný jazyk a takto budeme mať Krostkov dom pod dohľadom.
—
Je to všetko zamotané, — pohundrával Marczak,

—
ale robte si, čo chcete.

Už sa zmrákalo, a Monika sa ešte nehlásila v hoteli.

—
Pán Tomasz, ukázali ste sa ako vynikajúci vedúci, podpichoval ma môj nadriadený. — Vaši spolupracovníci sa vyznačujú „úžasnou“ disciplínou.

Uťahoval si zo mňa, ironizoval a takto sa odplácal za svoju rannú porážku.

O jedenástej v noci, keď sa Marczak konečne pobral do svojej izby, ozval sa telefón.

—
Ako sa máš, Tomasz, — začul som Baturov hlas.

—
Rozhodol som sa odvďačiť sa ti, že si ma vyslobodil
z pút Neviditeľných, a chcem ti oznámiť dve informácie. Zaujímajú ťa? Prirodzene.

Tak teda slečna Krystyna Krostková zakrátko dostane pozvanie od snúbenca z Frankfurtu nad Mohanom. Zaujíma ťa, ako sa volá ten snúbenec, ktorého ešte nikdy nevidela?

Počúvam...

Heinrich Buchner.

Ale čo?

Veru tak, priateľu, Buchner.

Od prekvapenia mi vyrazilo dych. Batura tiež mlčal, preto v telefóne bolo jasne počuť hudbu, ozývajúcu sa na mieste, odkiaľ volal.

A druhá informácia? — spýtal som sa.

Príď do reštaurácie Casanova. Je to dosť pochybný lokál, ale dá sa v ňom dobre baviť. Som tu vo veľmi príjemnej spoločnosti. Nejdi k nám, iba pozoruj. Veľmi ťa to poteší.

Batura zložil slúchadlo. A ja som hneď išiel k riaditeľovi, ktorý si našťastie ešte neľahol spať. Napriek jeho protestom som ho vytiahol do Casanovy.

Riaditeľ Marczak nepatril medzi návštevníkov nočných podnikov, ja som ta tiež chodil iba zriedka, poväčšine služobne, keď som pozoroval nejakého priekupníka či falšovateľa umeleckých diel. Ľudia tohto druhu práve v nočných lokáloch radi uzatvárajú podozrivé transakcie a utrácajú nečestne zarobené peniaze.

Casanova nevyzerala na elegantný podnik, naopak, takmer násilím som musel Marczaka vtiahnuť dnu. Protivilo sa mu ovzdušie pijanských piesní a pohľad na podozrivé typy, ktoré sa tmolili pomedzi stoly a tancovali na širokom parkete. Ale veľa ľudí obľubuje takúto atmosféru, lebo sme zistili, že ani jeden stolík nie je voľný.

—
To nič, — povedal som tučnému vrátnikovi. —
Len sa mrknem do sály, hľadáme priateľa.

A čo myslíte, koho sme uvideli?

Pri stole pre šesť osôb hneď vedľa kapely sedeli: elegantne oblečený Waldemar Batura, Pekný Lolo z gangu Neviditeľných, Kučerík, akási pekná brunetka, slečna Krostková a... Monika v platinovej parochni.

Je to naozaj naša Monika? — Marczak neveril vlastným očiam.

Veru tak, pán riaditeľ. Je to Monika.

Spolu s Baturom a so slečnou Krostkovou?

Veru tak, pán riaditeľ.

Waldemar Batura nás spozoroval a diskrétne drgol lakťom Moniku. Po chvíli Monika vzala kabelku, vstala od stola a zamierila k toaletám, ktoré boli vedľa šatne na chodbe. Cestou ta musela prejsť popri nás.

—
Prepáčte, slečna, my sa odkiaľsi poznáme, — oslovil som ju na chodbe.

Vrhla na mňa pohŕdavý pohľad.

—
Nerozumiem po poľsky, — povedala po nemecky.
— Okrem toho nenadväzujem známosti na chodbách
nočných podnikov.

Po týchto slovách pyšne vošla do dverí WC.

Pomalým krokom sme sa vracali do hotela po uliciach ponorených do polotmy. Lodž totiž nepatrí medzi najlepšie osvetlené mestá.

—
Čo si myslíte, pán Tomasz, treba dať Monike
okamžitú výpoveď? Je mi jej ľúto, človeka predsa neslobodno vyhodiť na dlažbu, — nahlas rozjímal riaditeľ Marczak.

Nemusíte sa obávať, že zostane na dlažbe, pán riaditeľ. Monika má ponuky na sobáš. Okrem toho ju veľmi chce zamestnať gang Waldemara Baturu. Napriek tomu sa mi vidí, že v Casanove bola služobne. Rozhodla sa pracovať na vlastnú päsť. A urobila preto to, čo som si želal, teda spriatelila sa so slečnou Krostkovou. Slovom, predbehla naše želania, čo svedčí o veľkej inteligencii a detektívnej bystrosti.

Chvalabohu, — uľavené si vydýchol Marczak.

—
Strašne nerád sa mýlim v hodnotení pracovníka. A na
začiatku som si o nej urobil tú najlepšiu mienku.

Na druhé ráno, keď som sa chystal na odchod, stretol som v hotelovej hale Moniku v ružovej parochni.

—
Guten Tag, Fräulein Doktor, — pozdravil som ju
a veľmi galantne som sa uklonil.

Fräulein Doktor bola alúzia na slávnu ženu - špiónku z obdobia prvej svetovej vojny.

—
Nenamáhajte sa, pán Stirlitz, — odvetila veselo.

—
Už som znova Poľka a vaša spolupracovníčka. Do
myslela som si, že spolu pôjdeme do Mazúrska. Mám pri
sebe aj batožinu, — ukázala na cestovnú tašku, ktorá
stála pri jej foteli v hale.

Hm, hm, — odkašlal si riaditeľ Marczak zaskočený Monikinou predvídavosťou, lebo iba pred chvíľou sme sa rozhodli, že on sa vráti do Varšavy a ja pôjdem hľadať Wagrowského.

Robí nevídané pokroky, všakže? — obrátil som sa k Marczakovi.

Veru, — priznal trocha váhavo.

Ihneď vyrazíme do Mazúrska, ale bez Kučeríka, —
prísne som povedal Monike. — A vôbec, nechcem mať na krku ani jedného vášho snúbenca.

—
Nebuďte žiarlivý, pán šéf, — usmiala sa Monika.

—
Napokon, Jacek sa už vrátil do Varšavy. Nemám rada
typy, ktoré navrhujú manželstvo každú chvíľu inej že
ne.

Ach tak?

Včera v noci ponúkol manželstvo slečne Krostkovej a odišiel s ňou do Varšavy, aby jej pomohol pri nákupoch pred vycestovaním do NSR. Ako vidíte, pán šéf, pre blaho veci som ochotná obetovať dokonca aj vlastné šťastie.

PÄTNÁSTA  KAPITOLA
Čo ukrývala dutina starého stromu? — Ako čítať obrázkové písmo? — Pri Gizewiuszovom hrobe — Krása Ostródy — Pre koho pracuje Pekný Lolo? — Winnetouova dobrá nálada — Prenajatie vigvamu — Na polostrove — Nočné putovanie do dediny — Keď mi budeš chýbať— Neviditeľní idú po poklad

Hneď za Ostródou smerom na Pilawky, vo veľkom lese, ktorý sa rozprestiera pri Drweckom jazere, rastie starý bútľavý dub s neveľkou dutinou dva metre nad zemou. Jedného májového popoludnia som zašiel k nemu, vystúpil som z vehikla a siahol som rukou do dutiny.

—
Čo tam hľadáte, pán šéf? — začudovala sa Monika. — Hádam nechcete vyberať vtáčie hniezda?

Ale v dutine nebolo hniezdo, ani vtáčie vajcia. Ležal tam zvinutý kus výkresu. Rozvinul som ho, pozrel naň a podal som ho Monike.

Winnetou a Veľký Bobor už majú adresu Wagrowského, — oznámil som jej, — Veľký Bobor sa vybral za Wagrowským na svojom elektrickom vozíku a Winnetou nás bude čakať o pol ôsmej večer v Ostróde v hostinci Drwecki Ostáva nám fúra času a môžeme si pozrieť mesto.

Toto všetko ste vyčítali z toho kúska papiera? Veď je na ňom iba niekoľko zábavných kresbičiek. Ako napríklad viete, že Winnetou nás bude čakať o pol ôsmej, keď tu nie je nijaké číslo? Je to list od Winnetoua?

Teraz som sa čudoval ja.

—
Ešte ste nepočuli, že Indiáni používajú obrázkové
písmo? Náš priateľ Winnetou je ilustrátor. Zvyčajne mi
píše listy obrázkovým písmom a vnímavý človek dokonale pochopí ich obsah. Čo vidíte na prvej kresbe?

Nejaké stopy na ceste. Inými slovami: Winnetou a Veľký Bobor našli akúsi stopu. A keďže hľadali Wagrowského, možno si domyslieť, že našli jeho stopu. Na druhej kresbe vidieť siluetu kostola, ktorý je charakteristický pre Ostródu, a bokom od neho vedú čierne stopy, po ktorých ide malé zvieratko, bobor.
Inými slovami: Stopa Wagrowského vedie z Ostródy kamsi na severozápad a po nej sa vydal Veľký Bobor. Na treťom obrázku vidieť čosi ako vlny jazera, zapadajúce slnko, malý domček, v ktorom pije z pohára človek oblečený ako Indián. Teraz slnko zapadá o pol ôsmej, teda vtedy nás v hostinci pri jazere bude čakať Winnetou. Jasné?

Teraz to naozaj vyzerá jasne, — uznala Monika. — Lenže nechápem, prečo sa to všetko nemohlo jednoducho napísať. Správate sa ako veľké deti.

Možno, — súhlasil som. — Ale obrázkové písmo si vyžaduje inteligenciu a postreh. Nie každý ho má, preto nepovolanému človeku takýto list nič nepovie, keby sa náhodou dostal do nepravých rúk. Ľudia sú rôzni, slečna Monika. Jedni majú radi diskotéky, iní sa zabávajú neustálym overovaním svojho postrehu.

Chcete tým povedať, že ja nemám postreh?

Tak som to nemyslel. Ale zdá sa mi, že ste sa pridlho zdržiavali medzi ľuďmi, ktorí sú zvyknutí dostať všetko hotové pekne na podnose. Sami nie sú schopní rozmýšľať, ani vyvodzovať závery z toho, čo pozorujú. Niekedy mám dojem, že niektorí ľudia nevidia okolo seba nič, ak im to niekto neukáže prstom.

Pri tomto rozhovore sme sa vrátili do Ostródy, kde som nechal auto na parkovisku pred reštauráciou. Naobedovali sme sa a potom som Moniku zaviedol na starý cintorín.

—
Iste by ste sa radšej prechádzali po nábreží jazera,
však? — spýtal som sa jej. — Slnko pekne svieti, na
jazere už vidieť prvé plachetnice. V lete sa to tu rojí turistami, lebo Ostróda je veľké rekreačné stredisko. Tu sa začína dlhá vodná cesta, známy kanál Ostróda-Elblag, ktorý vybudovali v rokoch 1844-1858. Je dlhý osemdesiatjeden kilometrov. A keďže Drwecké jazero leží deväťdesiatpäť metrov nad hladinou mora a jazero Družno sotva pol metra, bolo treba vystavať dve vzdúvadlá a päť komôr na prekonanie rozdielu hladín. Plavba po tomto kanáli je nádherným zážitkom.

Nikdy som tu nebola, — priznala sa Monika.

Veď to. Ale počul som od vás, že ste boli s rodičmi dva razy v Juhoslávii, pri Balatone, dokonca aj v Taliansku. Chápem, že tam ide ktosi, čo už pozná krásy svojej vlasti.
No veľa našich turistov vôbec nepozná vlastnú krajinu. A pritom do Poľska, a práve sem prichádzajú húfy turistov z Nemeckej spolkovej republiky, Švédska, Francúzska a všetci sú nadšení krásou, aká sa nenájde nikde inde. Poviem vám, že taký Balaton je v porovnaní so Šniadrwami kaluž. Prirodzene, aj tam treba ísť. Ale najprv treba poznať vlastnú krajinu.

Hádam aj máte pravdu, — súhlasila Monika, keď si spomenula na šíru hladinu Šniadrw a Čertovský ostrov.

Viete, nad čím niekedy uvažujem? — pokračoval som.
— Že každý rok sem prichádzajú stotisícky mladých ľudí, aby sa potešili slnkom, vodou, oddychom. Ale iba niekoľkým zíde na um otázka:
Kto nám dal právo bývať na tomto území, tešiť sa z jeho krásy? Kto sa zaslúžil o to, aby ostalo poľské? Málokto zájde na hrob Gizewiusza, poľského pastora, ktorý veľa rokov bojoval proti germanizácii tohto kraja.

Mali ste sa stať učiteľom, a nie detektívom, — žartom poznamenala Monika.

Možno, — prisvedčil som, — ale pravdepodobne jednoducho som hĺbavý človek. Nerád prijímam holé fakty, zaujíma ma, kde sa zrodili, kde sú ich pramene.

Ak čosi jem, chcem vedieť, prečo to má takú chuť a nie inú. A túto krajinu možno vychutnať iba vtedy, keď človek pozná jej dediny.

Zastavili sme sa pri hrobe, na ktorom bol pomník vo forme otvorenej knihy. Na náhrobku bolo napísané:
TU ODPOČÍVA GUSTAW GIZEWIUSZ
21. V. 1810 — 7. V. 1848
BOJOVNÍKOVI ZA POĽSKOSŤ A ĽUDOVLÁDU
V MAZÚRSKU — RODÁCI.
— Narodil sa v Piszi v rodine Gižyckovcov, ktorí si podľa vtedajšieho zvyku polatinčili meno na Gizewiusz, — vykladal som Monike. — Z domu si priniesol lásku k poľskému jazyku, ale ako vraví legenda, idey nezávislosti mu vštepila manželka, židovka Anna Rebeka Fúrstová, ktorá bola veľkou poľskou vlastenkou. Gizewiusz pochopil, že borbu za poľskosť treba spojiť s bojom za spoločenské a národné oslobodenie. Tešil sa v Mazúrsku veľkej popularite a mal sa stať poslancom snemu, lenže žiaľ, zomrel vo veku necelých tridsaťosem rokov. Po jeho smrti germanizátori znova začali utláčať poľský ľud. Lenže ako viete, v tomto kraji sa neprestávalo hovoriť po poľsky...

Potom sme ešte navštívili kostol na Czarneckého ulici a nadchýnali sme sa jeho gotickou výzdobou zo štrnásteho storočia, najmä drevenou Pietou neznámeho rezbára, ktorú sem preniesli z Gietrzwaldu.

Pozreli sme si tiež ruiny farského kostola zo štrnásteho storočia na Filtrovej ulici a ruiny križiackeho zámku pri jazere. V januárových bojoch roku 1945 medzi hitlerovcami a Druhým bieloruským frontom premenila sa Ostróda a predovšetkým jej stará časť a pamiatky na zbúranisko. Dnes je mesto vybudované, má moderné sídliská a prístav, brehy jazera sem vábia ročne tisícky hostí z celej Európy. Je to naozaj pekné mesto s dobre rozvinutým priemyslom a obrovskou továrňou na mäsové výrobky.

Monike sa Ostróda páčila a len zapadajúce slnko nás zahnalo z ulíc mesta do hostinca, kde sme sa mali stretnúť s naším priateľom.

—
Bude Winnetou presný? — zaujímala sa dievčina.

—
Priznám sa, že ten človek je pre mňa záhadou.

Radím vám, aby ste na ňom neskúšali svoje zvodné triky. Zrejme nemá v láske ženy, ktoré každú hodinu menia skalpy. Tá vaša ružová parochňa je jednoducho otrasná. Môže sa páčiť iba ak slečne Krostkovej.

Znova mi robíte výčitky? — hnevala sa Monika.

—
Obetovala som seba i Jacka na oltár našej záležitosti,
a vy ma jednostaj zlomyseľné napomínate.

Lebo aj celou cestou do Ostródy som robil poznámky na adresu Monikinho „priateľstva“ so slečnou Krostkovou. A celá vec sa vyvinula veľmi jednoducho. Waldemar Batura zatelefonoval vo Varšave do mojej kancelárie a zastihol tam Moniku. Informoval ju, že jeho ľudia našli Krostkovu stopu. Sám Krostek sa im videl veľmi bystrý a neochotný zverovať sa so svojimi tajomstvami. Ale mal dcéru Krystynu, dobre známu v študentskom klube „Pod sedmičkami“ a v nočných podnikoch. Slečna Krostková obľubovala zábavu a veselú spoločnosť. V tejto situácii Batura navrhol Monike, aby vzala so sebou nejakého zaujímavého mladíka a prišla do Lodže, že on sa pokúsi nadviazať známosť so slečnou Krystynou a zorganizovať stretnutie v Casanove, vraj slečna Krystyna sa na to iste chytí. Monike stačilo zavolať, a Kučerík znova vzal otcovi auto a vybral sa s ňou do Lodže. Tak prišlo k stretnutiu v Casanove, kde sa Monika spriatelila so slečnou Krostkovou a Kučerík si získal jej sympatie. Práve Monika s Kučeríkom vytiahli od nej informácie, ktorými sa predo mnou pochválil Batura, že slečna Krostková mieni cestovať do NSR na Buchnerovo pozvanie.

Priznávam sa, že tempo, akým Batura, Monika a Pekný Lolo s Kučeríkom nadviazali priateľstvo s Krystynou Krostkovou, ma udivovalo.

Lebo ste staromódny, — vyhlásila Monika. — A vôbec sa nevyznáte v mladých ľuďoch, najmä z dobre situovaných rodín. Vám sa zdá, že vás niekto musí predstaviť a podobne. Batura sa lepšie vyzná v týchto veciach. Jednoducho zistil, ako sa volá jeden zo známych Krostkovej dcéry, a keď sme prišli do Lodže, zatelefonoval jej, odvolal sa na známosť s tým človekom a oznámil jej: „Prišli sme z Varšavy, celá partia, aby sme sa zabavili. Prídete do Casanovy? Počul som od Iksa, že výborne tancujete, my tiež, tak ako? Zájdete s nami do Casanovy? Je tu aj Monika, dcéra známeho herca, Kučerík príde na volkswagene, a ja, Batura, mám model turbo.“ Prirodzene, že Krystyna bez akýchkoľvek ceremónií prijala pozvanie. Taký je dnešný svet, pán šéf.

Našťastie nie celý, — zahundral som. — A kde sa tam vzal Pekný Lolo?

Prišiel trochu neskôr a niečo si s Baturom šepkali.

Pekný Lolo je v bande Neviditeľných. Ak sa stretáva aj s Baturom, to znamená, že hrá dvojitú hru. Patrí k Neviditeľným, ale o ich počínaní informuje Baturu. Viete o tom, že u Makulského som napriek kukle spoznal Pekného Lola? Zúčastnil sa na Baturovom uväznení.

Iste to musel urobiť, aby sa neprezradil, že s ním spolupracuje. A Batura iste ani okom nemrkol, keď Pekný Lolo pomáhal spútať ho a posadiť do stodoly Makulského.

Všetko je to akési zamotané, — vzdychol som si. — Najhoršie je, že sa nevie, kto s kým drží a pre koho pracuje.

Batura pracuje pre seba. Pekný Lolo pre Baturu. A pani Herbstová? Pochybujete, že sem prišla na pokyn Neviditeľných?

Áno, pochybujem, — úprimne som sa vyznal.

Batura mi povedal, že Neviditeľných riadi akási žena. Poznáte azda inú ženu, ktorá by mohla hrať takúto rolu?

Jasné, že poznám, — odvetil som a pozrel som sa na ňu.

Nahnevane sa mykla.

Hádam len nemyslíte na mňa, pán šéf.

Nič nemyslím. Riaditeľ Marczak jednostaj rozmýšľa, a preto sa ponosuje na bolesti hlavy. Radšej by som sa tomu vyhol.

Monika chcela povedať čosi zlostné, ale v tom okamihu do reštaurácie vošiel Winnetou. Mal na sebe novú béžovú menčestrovú bundu a úzke nohavice zasunuté do vysokých semišových kozačiek, v ktorých chodil takmer nečujne. Cez plece mal prehodenú svoju cestovnú tašku a zrolovaný spací vak, v ruke držal krátku ručnicu v koženom puzdre. Hladké tmavé vlasy mu priliehali k hlave a na opálenej hnedej tvári mal radostný úsmev.

Môj brat vyzerá veľmi naradované, — povedal som, keď som sa s ním zvítal. — Prihodilo sa mu niečo milé?

Nie. Ale konečne som sa na nejaký čas zbavil starostí, — odvetil a prisadol si k nášmu stolíku.

Myslela som, že Indiáni nemajú finančné problémy, — poznamenala Monika. — Poznajú zlatonosné žily, berú si z nich, koľko chcú, a zlato vymieňajú za peniaze.

Nemám rád, keď si niekto z Winnetoua uťahuje. Preto som rýchlo odsekol:

Môj priateľ pozná veľa nádherných skvostov prírody, ale nevymení ich za peniaze.

Veru, — prisvedčil Winnetou, — lebo bledé tváre všade nechávajú plechovky od konzerv a smeti a napĺňajú lesy vreskom rádiových škatuliek. Ale tomu bude čoskoro koniec.

Po týchto slovách vytiahol noviny, v ktorých stálo, že krajský úrad v Olsztyne zriadil zóny ticha pri vyše štyridsiatich jazerách a vodných cestách. V týchto zónach je v čase od 1. mája do 30. septembra zakázané používanie motorových lodí aj vozidiel s benzínovým motorom a hlasná reprodukcia hudby.

Okrem toho sa mi ešte čosi podarilo, — dodal Winnetou. — Keď som sa rozlúčil s vami vo Wojnowe, Veľký Bobor šiel do Ostródy a ja som sa zastavil u pána Eugeniusza po svoje veci. Tam ma čakala správa, že nejaký cudzinec si prenajal môj vigvam na niekoľko mesiacov. Každý mesiac mi poukáže do banky osemdesiat dolárov v tuzexových bonoch.

Osemdesiat dolárov! — zvolal som prekvapene. — Veď je to kopa peňazí!

Veru. Prvý vklad už je na mojom konte.

Tak preto máš novú bundu, — domýšľal som sa.

Jasné. Kúpil som si kadečo, — priznal sa Winnetou, — ale zato som nezanedbával našu vec, Sivá Sova. Veľký Bobor prišiel do Ostródy a potvrdil, že Wagrowski nejaký čas pracoval v tunajšej lesnej správe ako hájnik, ale potom ho prepustili, lebo veľa pil. Bol lesným robotníkom v polesí Suszi. Teraz je už na dôchodku a býva v dedine Badza na ceste do Starého Dzierzgoňa. Veľký Bobor sa ta vybral dnes ráno a my sa môžeme pustiť za ním hoci aj hneď. Je to asi šesťdesiat kilometrov odtiaľto. Dobre poznám tamojšie lesy, lebo som sa niekoľko ráz zúčastnil na poľovačkách. Veľkému Bobrovi som nakreslil presnú trasu aj miesto na stanovanie.

Navečerali sme sa a nastúpili do môjho vehikla. Nastala noc, ale moje auto malo silné reflektory.

Prešli sme cez Pilawki a v Milomlyne sme zabočili na Boreczno, potom cez Zelewo a Dobrzyki sme prišli do veľkého lesa. Minuli sme smerovku s nápisom „Badze — 5 km“ a po niekoľkých minútach jazdy po kamenistej ceste mi Winnetou naznačil, aby som zastal.

—
Teraz musíme zabočiť doľava, — povedal. — Vidím mladinu a pamätám si, že cesta pred mladinou vedie až k jazeru Badze, ktoré svojím tvarom pripomína vzduchový mechúr ryby. Sú to akoby dve jazerá spojené kanálom zarasteným tŕstím. Pri jednom je dedina, pri druhom les. Brehy sú vysoké a z východnej strany vybieha do vody neveľký polostrov. Prikázal som Veľkému Bobrovi, aby tam prenocoval. Odtiaľ do dediny sú asi dva kilometre. K domu Wagrowského môžeme zájsť pešo.

Po nejakom čase sa pred nami otvorila akoby obrovská poľana. Kedysi tu rástol starý bukový les, po ktorom zostali len veľké pne. Pri rúbaní starých bukov nezničili mladé stromy a porast, preto sa les prirodzene obnovil a teraz tvoril hustý nízky porast. Cezeň viedlo niekoľko dosť širokých ciest. Nikde som nevidel zákaz vjazdu, a preto som cez jednu z nich došiel až na malý polostrov. Tam stál elektrický vozík Veľkého Bobra, ale jeho sme nikde nevideli.

—
Vybral sa do dediny na výzvedy, — domýšľal sa
Winnetou.

Vzal som si lampáš a predral som sa cez húštinu z vysokého brehu až dolu k vode jazera. Zistil som, že je to veľmi pekné miesto. Bola tam malá pláž a ľahký prístup k vode. V pobrežnej trstine nahlas lomozili divé kačice, sotva citeľný vánok vlnil hladinu a nízke vlny tichučko šumeli na piesku.

Prebádal som breh jazera a ubezpečil som sa, že tu nik nie je a možno tu výborne stanovať. Žiaľ, stavať stany je teraz dovolené iba na určitých miestach, takže tu o tom nemohlo byť ani reči. Museli sme sa poobzerať po nejakom inom mieste na táborenie.

Vyšiel mesiac a bolo veľmi jasno. Z lesa sme začuli hlas kuvika. Winnetou odpovedal podobným zvukom. Po chvíli sa zjavil Veľký Bobor.

Prišiel som sem popoludní, — vykladal, — a hneď som sa vybral do dediny, aby som zistil, či tam Wagrowski naozaj býva. Dedina je malá, ťahá sa pozdĺž brehu jazera a je obklopená lesom. Je v nej obchod, nuž som vošiel, aby som sa niečo prezvedel. Mal som šťastie. Kúpil som si fľašu piva a postojačky som ju v obchode pomaly pil, keď sa zrazu objavil akýsi starý, biedne oblečený muž, „Prosím si desať fliaš vína. Najdrahšieho,“ požiadal a postavil na pult prútený košík. „Čo sa stalo, pán Wagrowski?“ spýtala sa predavačka. „Azda ste vyhrali v športke?“ „Prišli ku mne turisti, prenajali si dve izby a poslali ma po víno,“ vysvetľoval muž. Predavačka mu naložila do košíka desať fliaš vína a Wagrowski opustil obchod. Nechcel som ísť za ním, aby to nebolo podozrivé. Nadviazal som rozhovor s predavačkou a dozvedel som sa, že Wagrowski je už tri roky vdovcom, býva sám v poslednej chalupe pri jazere, je známy ako veľký pijan, ktorý rýchlo minie dôchodok a potom si všade požičiava peniaze. Keď sa zotmelo, prikradol som sa k jeho chalupe. Na dvore stál višňový fiat 126p s varšavskou poznávacou značkou a z okien sa rozliehala pijanská pesnička Šla dievčina do lesíčka. Nikoho z Wagrowského hostí som nevidel, lebo okná boli síce otvorené, ale zatiahnuté záclonami.

Tak sa mi vidí, že Neviditeľní nás znova predbehli, — poznamenal som s nevôľou. — Pôjdeme s Winnetouom na výzvedy a presvedčíme sa o tom.

Vydal som pokyny na nocľah. Monika mala spať v pohodlnom vozíku Veľkého Bobra a jeho som poprosil, aby si rozložil sedadlá v mojom vehikli. Winnetou najradšej spal pod holým nebom. Vytiahol z tašky nafukovací matrac a teplý spací vak.

Pozrel som na hodinky. Bolo takmer desať hodín.

Už idete? — znepokojila sa Monika. — Taká pekná májová noc, spievajú sláviky. Myslela som si, že spolu strávime romantický večer pri jazere. Ale vy máte radšej indiánske hry, plazenie sa, prekvapenie údajného nepriateľa.

Zabudli ste, načo sme sem prišli? — prísne som jej pripomenul.

Bezstarostne sa zasmiala.

Nemožno ísť k Wagrowskému zajtra, vypočuť ho a porozprávať sa o jeho účasti na objavení úkrytu doktora Gottlieba? Lenže to by bolo priveľmi jednoduché, však?

Práve tak sme to urobili u Makulského. A neveľa chýbalo, aby sme tak ako Batura padli do rúk Neviditeľných.

Dejiny sa zriedka opakujú, — vznešene vyhlásila Monika.

To je pravda, — priznal som. — Ale aj ja, aj Winnetou radi chodíme v noci po lese. Ak sa vám však veľmi cnie za spoločnosťou, vyberte sa zajtra na najbližšiu poštu a zatelefonujte do Varšavy. Kučerík iste priletí sem za vami. Rád sa s ním porozprávam a vy budete mať milú spoločnosť na trávenie romantických večerov.

Rozkaz, pán šéf! Dotiahnem sem Kučeríka. No mohli ste rovno povedať, že vám záleží na rozhovore o slečne Krostkovej.

Pokynul som hlavou Winnetouovi a zmizli sme v lese.

Winnetou ako zvyčajne uhádol moje myšlienky.

—
Biela squaw je bystrá a hodí sa za detektívku,
— povedal. — Ktovie, či si všimla, že môj brat Sivá Sova
vždy príde neskôr ako Neviditeľní. Winnetou si to všimol, ale pomyslel si, že Sivá Sova sa tvári, akoby bol medveďom, ktorý stratil čuch a sluch. Všetci si myslia, že sa k nemu ľahko môžu priblížiť, ale on sa zrazu zobudí, natiahne laby a pochytá priveľmi sebavedomých protivníkov.

Len aby si sa nemýlil, — zahundral som, lebo som si nebol istý, či moje majstrovské plány prinesú ovocie. — Uisťujem ťa, že nie som medveďom, ktorý sa tvári, že je slepý, hluchý a bez čuchu. Som skôr rybárom, ktorý spúšťa sieť do jazera. Oká na sieti sú veľké, malé ryby môžu slobodne odplávať. Lebo mne ide o veľkú rybu. O šťuku.

Šťuka je ženského rodu, teda ide o ženu, — poznamenal Winnetou.

Nie, priateľ môj, ide o muža. Nebezpečného, veľkého dravca.

Mlčky a nehlučne sme šli po sotva viditeľnom chodníku popri brehu jazera. Za nami zostal mladý bukový les, začal sa vysoký borovicový háj. Bol tmavý a voňal jarou — ostrým pachom machu a krovia. Mal som rád ten pach a nočné ticho lesa, ktoré nikdy nie je ozajstným tichom, lebo počuť šum stromov, šelest myši, ktorá sa prediera ihličím a suchým lístím. Čo by som dal za to, keby som mohol po boku Winnetoua prežiť veľa takých nocí v mazúrskych pralesoch, pri modrozelených hladinách jazier. Ale nemohol som opustiť svoju prácu na ministerstve, lebo som miloval aj krásu starých umeleckých diel a knižiek. Obdivoval som minulosť tak ako súčasnosť, ako les a vodu.

Chodník sa trochu vzdialil od brehu jazera a voviedol nás do mladšieho, tridsaťročného borovicového lesa. Po chvíli sme začuli brechot psov, čo znamenalo, že dedina je už blízko. Borovicový les sa náhle skončil, uvideli sme úzke polia a obrys domu s osvetlenými oknami. Dom bol neďaleko jazera, v ktorom sa odrážalo mesačné svetlo. Z lesa vybiehala piesčitá cesta rozrytá kolesami vozov. Vinula sa po brehu jazera, spájala hospodárstva a viedla ku kamenistej hradskej vedúcej do Starého Dzierzgoňa.

„Švárny šuhajíčku, poď sem ku rybníčku,“ doliehal k nám spev z osvetlenej chalupy a domysleli sme si, že tam býva Wagrowski.

Ťažko bolo odhadnúť, koľko ľudí sa zúčastňuje tejto pitky, lebo otvorené obloky boli stále zatiahnuté záclonami. Na dvore stál višňový fiat, tak ako tvrdil Veľký Bobor.

Winnetou pozná toto auto, — šepol mi priateľ, keď sme sa potichu priblížili k plotu, ktorý bol na spadnutie. — Takým istým višňovým mustangom prišla k Makulskému banda koníčkárov.

Veru, sú to oni, — potvrdil som pošepky. — Ibaže teraz použili inú metódu. Makulského zastrašovali a Wagrowského opíjajú vínom.

Z okna chalupy doľahol k nám hlboký, trocha zachrípnutý bas, ktorý spieval:

Keď mi budeš chýbaaaaat, keď mi chýbať budeeeeeš...

Zrazu z pootvorených dverí vybehol malý pes, vrhol sa k plotu a začal na nás piskľavo a zúrivo štekať. Ktosi odtiahol záclonu a na dvor vyzrela strapatá hlava, iste Wagrowski. Neviem, či nás nespozoroval, lebo dosť neskoro sme sa schovali za kríkom orgovánu na druhej strane cesty. Ale azda ho nezaujímala naša prítomnosť. Skríkol na psa:

—
Max, domov! Buď ticho! Už aj domov!

Psík sa poslušne vrátil dnu, záclona sa znova zatiahla na celé okno a zachrípnutý hlas pokračoval v pesničke:

Keď mi budeš chýbaaaaat, keď mi chýbať budeeeeeš...

—
Psí brechot nemôžu počúvať, ale ten strašný pijanský rev je pre ich uši najkrajšou hudbou, — zahundral som.

Sotva som to povedal, v dome ktosi piskľavo zvreskol:

Tichooo! Prosím, ticho! Náš priateľ pán Wagrowski nás zavedie k pokladu...

Veru tak. Zavediem vás k pokladu! — vrieskal Wagrowski. — Dovediem vás k veľkej železnej debne. Vy ste moji priatelia. Len vás tam zavediem!

Ktosi znova spustil Šla dievčina do lesíčka, ale ostatní ho utíšili a po chvíli sa na dvor vymotala skupina chlapov. Spoznal som tučniaka — šéfa koníčkárov — a dvoch kumpánov, ktorí u Makulského mali na hlave kukly. Chýbal tu iba Pekný Lolo.

—
Priatelia a bratia! — volal Wagrowski. — Lopaty sú pod šopou. Vezmite ich a ja rozsvietim lampáš. Ideme po poklad. Po veľkú železnú debnu...

Všetci robili dojem riadne pripitých. Nešikovne sa pohybovali, tackali sa. Vzali lopaty zo šopy, Wagrowski zapálil knôt petrolejového lampáša a viedol koníčkárov po piesčitej ceste do lesa.

—
Ticho! Ticho! — napomínal tučniak všetkých, ale
nik si z toho nič nerobil. Víno otupilo ich ostražitosť
a rozvahu. — Šla dievčina do lesíčka, — nahlas spieval
Wagrowski, radostne poskakoval v akomsi divokom
tanci a mával lampášom. Ostatní niesli lopaty na pleci
ako pušky a vybľakovali Keď mi budeš chýbaaať... Rev
sa rozliehal doširoka po poliach i vode. V celej dedine
psi na reťaziach štekali ako besní.

Winnetou a ja sme sa za nimi opatrne zakrádali, skrývali sme sa za kamene, kríky pri ceste aj osamelo rastúce stromy. Lenže skupinku, ktorá sa hnala za pokladom, beztak nezaujímalo nič okrem cieľa ich vychádzky.

Tak došli na okraj lesa.

—
Tu kopte, priatelia, — vrieskal Wagrowski. — Tu
kopte, vytrvalo. Tu je železná debna.

Spev i vresk prestali. Všetci okrem Wagrowského sa pustili do kopania. Wagrowski postavil petrolejový lampáš na zem, siahol do vrecka saka a vytiahol z neho fľašu vína. Sadol si na okraj lesa a pil, nahlas mľaskajúc.

Kopali najviac desať minút. Tučniak prestal prvý.

—
Tu nič nie je. Ty nás klameš, starý. Kde je tá
železná debna?

Wagrowski zazátkoval fľašu, strčil ju do vrecka. Chrbtom dlane si utrel ústa.

Nič tu nie je? — čudoval sa. — Azda som nezabudol, kde som ju zakopal. Priveľa som vypil a pamäť mi zoslabla. Prepáčte, páni.

Nepamätáš sa? — vyľakal sa tučniak.

Prisámbohu, nepamätám. Priveľa som vypil, chápete? Nechajte ma vyspať sa. Zajtra pôjdeme znova hľadať.

Po týchto slovách vzal lampáš a vykročil smerom k domu, spievajúc si Šla dievčina do lesíčka. Ostatní sa vracali v ponurom mlčaní. Vzbudzovali dojem, že sa im Wagrowského postup vôbec nepáči.

No keď sa našli v jeho dome, znova sme počuli celý zbor vyspevovať ešte dobrú polhodinu. Až potom nastalo ticho, svetlá zhasli. Iste všetci zaľahli spať.

Nemyslí si môj brat Sivá Sova, že to bolo veľmi zábavné? — ozval sa Winnetou.

Nie, — rozhodne som namietol. — Vôbec ma to nebavilo.

Pripomenul som si totiž článok v zahraničných novinách, ktorý uvádzal, že do rúk talianskych gangstrov organizovaných v gangu Neviditeľných rok čo rok padajú umelecké diela a pamiatky v hodnote desať miliónov dolárov. Takisto aj vo Francúzsku sa z roka na rok zväčšuje počet ukradnutých umeleckých predmetov.

Zatiaľ čo v roku 1968 bolo ukradnutých iba 899 takých predmetov, v roku 1974 už to boli štyri tisícky. Neviditeľní preniesli svoju činnosť aj do krajín Latinskej Ameriky. Neznámym spôsobom tam miznú dokonca aj niekoľko ton vážiace kamenné sochy Mayov a Aztékov, umelecké diela predkolumbovskej epochy. Tajomný a takmer už legendárny šéf gangu — Marlon Mendoza — oplietol takmer celý svet neviditeľnou sieťou svojich gangstrov.

Traja nachmelení chlapi, ktorí v spoločnosti Wagrowského pochodovali cez les s lopatami na pleciach, boli smiešni. Ale za nimi stála mocná mašinéria, ktorú bolo treba zničiť.

ŠESTNÁSTA  KAPITOLA
Ťažké služby — Hon na veľké zviera — Kto koho vodí za nos?— Musia Neviditeľní zmeniť hudobný repertoár? — Monika sa nudí — Vychádzka k Napoleonovi a pani Walewskej '— Koniec komédie — Kučeríkov príchod — Prekvapujúca správa — Kde je Krostkov dom? — Sledujem Baturu

Tábor skladajúci sa z dvoch stanov (pre Moniku a pre Winnetoua) a dvoch áut — vehikla a elektrického vozíka — sme rozložili na malej poľane pri Plaskom jazere. Bolo to miesto vyhradené na stanovanie, ale v tomto ročnom období sme tu ešte nikoho nestretli. Okolo poľany bol zmiešaný les, breh jazera bol zarastený a bahnitý. Neveľká drevená plošina však umožňovala dostať sa až k vodnej hladine. Neďaleko viedla cesta z Ilawy a na nej boli odbočky do Susza, Zalewa a Starého Dzierzgoňa. Do Badza sme mali päť kilometrov po kamenistej ceste, čo trocha sťažovalo pozorovanie Neviditeľných. Preto sme si určili dvadsaťštyrihodinové služby, počas ktorých vždy dvaja z nás budú pozorovať dom Wagrowského. Každé ráno buď Winnetou a Veľký Bobor na svojom elektrickom vozíku, alebo Monika a ja na vehikli sme sa vybrali na známe miesto na polostrovčeku a odtiaľ sme sa zakrádali do dediny.

Na druhý deň po spomínaných udalostiach som podišiel vehiklom až k domu Wagrowského. Zistil som, že višňový fiat je obozretne ukrytý v šope, ale fľaša vína v kuchyni a pohodené plášte a klobúky svedčili, že koníčkári ešte neopustili dom.

Máte hostí? — spýtal som sa Wagrowského.

Prišli dovolenkári. Veľmi milí páni z Varšavy, — vysvetľoval a vôbec nebol v rozpakoch, že som v jeho dome objavil nejakých hostí.

Predstavil som sa a vysvetlil som mu záležitosť so zbierkou doktora Gottlieba. Spomenul som, že za prečin, ktorý spáchali s Makulským, mu už v tejto chvíli nehrozí nijaký trest. Naopak, ak odovzdá debničku, iste dostane dokonca odmenu.

Wagrowskému ešte šumelo v hlave víno, ktoré vypil v noci, vyzeral odporne, mal červené oči, neumytú a neoholenú tvár. Potmehúdsky sa na mňa usmial a šeptom mi oznámil:

—
Vám jedinému poviem celú pravdu ako pri spovedi. Veľa ich už bolo u mňa po tú železnú debničku. Títo moji noví hostia sem zrejme tiež preto došli. Ale vám ako úradnej osobe poviem pravdu: Ja tú debničku nemám. Bol som hlúpy a nevedel som, že papiere, ktoré sú v nej, majú nejakú hodnotu. Vtedy som pracoval pri Ostróde ako hájnik a stalo sa, že som niekomu načierno predal drevo na ohrev, ktosi to ohlásil milícii a ja som čakal domovú prehliadku. Bál som sa, že u mňa nájdu tú debničku a spýtajú sa, odkiaľ ju mám, tak som ju odniesol k Drweckému jazeru, naložil na člnok, vyplával na hlbinu a hodil ju do jazera. Za kšeftovanie s drevom som dostal rok podmienečne, ale degradovali ma a potom ma zamestnali v Badze. To je celučičká pravda, vážený pane. Nebudem sa vykrúcať, ani vás klamať, lebo beztak mi nerozkážete víno.

Smutne som pokýval hlavou, zopárkrát som si vzdychol, rozlúčil som sa so starcom a odišiel som.

Vy mu veríte, pán šéf? — spýtala sa Monika.

Bledá tvár nehanebne klame, — skomentoval celú vec Winnetou a rovnakú mienku mal aj Veľký Bobor.

A prečo si myslíte, že klame?

Hodil debničku do jazera? — ironicky opakovala Monika. — Ak sa chcel zbaviť debničky na čas prehliadky, ako hájnik by ju bol jednoducho vyniesol do húštiny a zakopal.

—
Videl som Wagrowského, — potvrdil Veľký Bo
bor. — Človek ako on by nikdy nehodil debničku do
jazera, lebo by si pomyslel: „Veď sa mi niekedy na čosi
zíde.“ Myslím, že skôr by urobil to, čo vraví slečna
Monika.

Tak teda moji priatelia boli presvedčení, že Wagrowski klame. Bezpochyby vie, kde je debnička. Alebo ju už niekomu predal — veď spomínal, že pred týmito „hosťami“ tu boli nejakí iní —, alebo čaká, až mu niekto ponúkne sumu, s ktorou bude spokojný. Odmena, ktorú som mu spomenul, sa mu nevidela atraktívna. Možno ho už niekto informoval, že od štátu môže dostať najviac desať percent hodnoty pokladu.

Rozhodol som sa naďalej sledovať, čo bude Wagrowski a tučniakova banda podnikať. A tak sa míňali dni, chodili sme k jazeru Badze, prikrádali sme sa k Wagrowského domu a deň i noc sme pozorovali, čo sa uňho deje. Medzitým Wagrowski každý deň chodil po víno, potom sa ozývalo zborovo i sólovo Šla dievčina do lesíčka a Keď mi budeš chýbať. Každú noc Wagrowski viedol tučniakovu bandu na iné miesto v lese a tam kázal kopať. Potom povedal, že možno zajtra si spomenie na správne miesto. Trpezlivosť tučniaka a jeho ľudí sa zdala nevyčerpateľná. Ja som tiež držal svoju netrpezlivosť na uzde, lebo mi bolo jasné, že náhlenie je zlým radcom. Kto chce uloviť veľké zviera, musí vedieť trpezlivo čakať na postriežke, opakoval Winnetou. Monika začala pochybovať.

Na čo vlastne čakáme? Čo očakávate?

Neviem, — úprimne som sa priznal. — Myslím, že čakáme na „vývoj situácie“.

A keď sa situácia vôbec nevyvinie? Nie sme síce z cukru, ale chodíme premoknutí a máme nádchu.
Treba totiž podotknúť, že pekné počasie vystriedali dažde. Celé dni lialo, pršalo aj v noci. Mali sme nádchu a Veľký Bobor začal dokonca kašľať. Napájali sme sa horúcim čajom s malinovým sirupom, hltali sme tabletky proti chrípke.

—
Prečo tu, dočerta, trčíme? — čoraz častejšie rebelovala nespokojná Monika.

Odpovedal som jej:


Čo keby ste sa vybrali k tučniakovi a spýtali sa ho, prečo sa nechá vodiť za nos?

A nezišlo vám na um, pán šéf, že oni vlastne vodia za nos nás?

Usmial som sa, ale nepovedal som nič. Keď som však videl, že Monikina netrpezlivosť narastá, jedného dňa som ju vzal na prechádzku.

Práve sme mali službu v blízkosti domu Wagrowského. Zašli sme vehiklom na polostrov a peši za neustáleho mrholenia sme kráčali smerom k dedine. Tučniakova banda vyspávala po nočnej pitke, iba Wagrowski sa ospanlivo motal po dvore. Narúbal dreva a potom z komína začal stúpať pruh dymu — iste pripravoval raňajky pre seba a svojich hostí.

Monika nahlas zívla.

—
Strašná nuda, — uľavila si. — Nikdy som si ne
predstavovala, že práca detektíva je taká monotónna.
Pán šéf, nemáte pre mňa nejakú úlohu vo Varšave?
Radšej budem sedieť v kancelárii a preberať telefonáty.

Mlčky som ju chytil za ruku a zaviedol naspäť do lesa. Nevrátili sme sa však k vehiklu, ale obišli sme jazero Badze a po lesnej ceste sme kráčali do dediny Dolina a ďalej po lesných cestách až k jazeru Gaudy. Prestalo pršať a občas sa pomedzi sivé oblaky predrali slnečné lúče. Monika sa nespytovala, kam a prečo ideme — zrejme bola ochotná ísť hoci aj do pekla, len aby nemusela celý deň trčať v kríkoch a pozorovať Wagrowského.

Prešli sme asi sedem kilometrov, kým nás chodník pozdĺž severného brehu jazera Gaudy nedoviedol na asfaltku a do blízkosti budov veľkého družstva. Zastal som neďaleko paláca vypáleného počas vojny, po ktorom zostali iba múry a nádherný ozdobný štít na priečelí, svedčiaci o niekdajšej kráse budovy.

Čo je to za palác? Kde vlastne sme? — zaujímala sa Monika.

Pamätáte sa na malý kaštieľ v Gardzieni, kde bývala Jenny von Gustedtová? Tento palác je od neho vzdialený tridsať kilometrov a je pamätný tým, že tu bývala tiež nezvyčajne zaujímavá žena. Volala sa Mária Walewska. Ako viete, bola priateľkou francúzskeho cisára Napoleona. Býval v tomto paláci veľa týždňov, keď viedol vojnu na území Pruská a dobýval Malbork a Gdansk. V tom období pozval do tohto zámku Máriu Walewskú a strávil tu s ňou, ako to sám opísal, veľa šťastných chvíľ. Táto osada aj palác sa vtedy nazývali Finckenstein a boli rezidenciou pruských junkerov von Finckensteinovcov. Vidíte tu vypálené okná, múry bez strechy a ruiny zarastené trávou. Ale už o niekoľko rokov bude mať tento palác pôvodný vzhľad. Teraz trocha ponamáhajte svoju predstavivosť a na chvíľu zabudnite na vyhorené okná, múry bez strechy a ruiny zarastené trávou. Predstavte si, že je jar 1807, do rezidencie Finckensteinovcov prichádza Napoleon, imperátor a cisár Francúzska. Ako píše Marian Brandys v životopisnom románe o Márii Walewskej, rezidencia pruských junkerov stala sa na desať týždňov sídlom vladára Európy. Každý deň odtiaľto vysielali desiatky kuriérov s listami kráľom a cisárom. Napoleon tu pri kartách rozhodoval so svojimi maršalmi o osude ľudstva. V niekdajšej plesovej sieni paláca prijímal exotické posolstvá z Turecka a Perzie a po večeroch sa tu konali predstavenia popredných hercov francúzskeho divadla. V izbách, ktoré patrili k cisárovmu apartmánu, čakávali na prijatie najvyšší hodnostári z Paríža a hlavných miest aliancie. Po chodbách sa hemžil rôznojazyčný húf menších politických činiteľov. Vo Finckensteine sa určovali hranice novej Európy, rozhodovalo sa o postavení ešte nejestvujúcich štátov, uzatvárali sa spojenectvá a snovali zložité intrigy, vybavovala sa protekcia, očierňovalo sa navzájom...

Hľadel som na oranžové múry s vypálenými oknami, s vlhkými fľakmi a stopami opadanej omietky, na trávou zarastené ruiny. Naozaj ťažko si bolo predstaviť, že pred pol druha storočím vnútro týchto múrov vypĺňali komnaty, po ktorých chodil pyšný cisár a jeho maršali, zneli tu rozkazy pre desaťtisícky francúzskych vojakov. Mária Walewska prišla plná nádeje, že Napoleon dodrží sľuby dané Poliakom a pomôže im znovu vybudovať dávnu moc poľského štátu. Žiaľ, cisár ich nedodržal...

Pozrel som sa na hodinky. Blížilo sa poludnie.

—
Čakáte niekoho ? — vyzvedala Monika. — Hádam
ste si nedohodli schôdzku s Napoleonom? Lebo vy, pán
šéf, ste všetkého schopný.

Vyzliekol som si nepremokavú pelerínu a rozložil ju na trávu pred hlavným vchodom do vypáleného paláca. Ponúkol som na nej miesto Monike, aj sám som si sadol vedľa nej a zapálil si cigaretu.

Wagrowského teraz nik nepozoruje, — poznamenala Monika. — Azda jeho počínanie už nemá pre vás nijaký význam?

Neviem, — vzdychol som zamyslený. — Možno sa o tom o chvíľu presvedčím...

Po ceste od Susza dorazila volga a zastala pred vypáleným palácom Finckensteinovcov. Vystúpil z nej riaditeľ Marczak.

—
Vítam vás, moji milí, — povedal stručne, akoby
sme sa stretli nie tristo kilometrov od Varšavy, ale

v parku pri ministerstve. — Však je tento palác pekný? Keby sa našla inštitúcia, ktorá by sa podujala udržiavať ho, opravili by sme ho už v najbližšom čase.

Monika si vybrala vreckovku a ostentatívne začala do nej nahlas smrkať.

—
Netrúbte tak hlasno, lebo tie staré múry sa rozpadnú ako legendárne múry Jericha od zvukov trúb, — poznamenal som štipľavo.

Práve že budem trúbiť. Nech pán riaditeľ vie, že už niekoľko dní som ustavične premoknutá.

Hej, hej, viem o tom, — roztržito pokyvoval hlavou Marczak. — Včera mi volal pán Tomasz a informoval ma, že tu prší. Ale zato vo Varšave, len si predstavte, svieti slnko.

Môžem to považovať za pozvanie do Varšavy? —
rozžiarila sa Monika.

Nevraciam sa do Varšavy. Idem na inšpekciu do múzea v Gdansku. Cestou som sa chcel stretnúť s pánom Tomaszom a pohovoriť si s ním o vývoji udalostí.

Lenže problém je v tom, že nijakých udalostí niet. Prosto je tu strašná nuda a nič sa nedeje, — sťažovala sa dievčina. — Nedoviezli ste nejaké zaujímavé novinky, pán riaditeľ?

Žiaľ, vo veci Krostka sme sa nepohli ani o krok dopredu, — povedal Marczak. — Krostek pravdepodobne tuší, že sledujeme každý jeho krok. Zdržuje sa vo svojom dome a majstruje. Vieme len toľko, že jeho dcéra Krystyna dostala pozvanie z NSR a požiadala o vycestovaciu doložku. A čo u vás?

Nuda, — už po niekoľký raz zopakovala Monika.

—
Môj šéf ako zvyčajne prišiel neskoro, predbehli ho
nejakí trpáci, ktorých považuje za Neviditeľných, hoci
vám prisahám, pán riaditeľ, že sú rovnako viditeľní ako
vy alebo ja. Bez prestávky pijú, vyspevujú, hrajú pod
psa komédiu s hľadaním pokladu, a my mokneme.

—
Takto sa dobre zapracujete v profesii detektívky,

—
vážne povedal Marczak.

A je to správne, že môj šéf zo mňa urobil kuchárku? — spýtala sa. — Takmer každý deň musím pripravovať obed z turistických konzerv. Mám podozrenie, že šéf ma tu drží len preto, aby mu mal kto variť obedy, raňajky a večere a umývať riady.

Hej, hej, áno, — opakoval zamyslený riaditeľ Marczak.

A potom odišiel volgou smerom na Malbork a my sme sa peši vrátili do dediny Badze, kde sme sa priplichtili až k domu Wagrowského.

Z komína sa dymilo, cez otvorené okno sa až k lesu ťahala vôňa mäsa. Tučniakova banda s Wagrowským iste vyprážala na obed rezne. Pritom asi vypili nejednu fľašu vína, lebo dom sa ozýval radostným: Keď mi budeš chýbať...

Pán šéf, — zavrčala Monika, — nemôžete na nich vplývať, aby zmenili repertoár? Z toho Keď mi budeš chýba t možno zošalieť.

Čo teraz vedie v hitparáde?

Nemám potuchy. Veď ani rádio mi nedovolíte počúvať, lebo v lese musí byť ticho... Viete čo, pán šéf?

—
ozvala sa zrazu veľmi rozhodne, — ja sa tuším predsa
len vydám.

Nech žije mladý pár! — skríkol som tak nahlas, že ma možno bolo počuť až v dome Wagrowského. Ale v tejto situácii som zabudol na ostražitosť. Chytil som Moniku pod pazuchu a vyhlásil som:

Toto rozhodnutie musíme nejako osláviť, Monika. Ihneď sa vraciame do tábora. Čo tam po Neviditeľných, keď ste si vybrali novú životnú cestu.

A naozaj sme sa vrátili do vehikla. O niekoľko minút neskôr som zastal na poľane pri Plaskom jazere.

Winnetou a Veľký Bobor ohrievali na plynovom variči hovädzie mäso z konzervy a pomáhal im Kučerík, ktorý pred hodinou prifrčal na otcovom volkswagene. Už som otvoril ústa, aby som mu oznámil, že onedlho vstúpi do stavu manželského, keď dievčina do mňa drgla lakťom a šepla:

—
To vôbec nie je isté, či som mala na mysli Kučeríka...

A mládencovi, ktorému sa pri pohľade na ňu rozžiarila tvár, povedala s rukami vbok:

Prečo si prišiel až dnes? Dva razy som niekoľko hodín čakala na pošte na spojenie s Varšavou. Ani raz si nebol doma.

Ale rodičia mi dali tvoju adresu v Mazúrsku, — pokorne vysvetľoval Kučerík. — Prišiel som hneď, len čo Krystyna Krostková požiadala o výjazdnú doložku a pripravila si vo Varšave všetko na cestu do zahraničia.

Mám tomu rozumieť tak, že si sa po celý čas venoval slečne Krostkovej?

Veď predsa ty aj tvoj šéf ste mi prikázali, aby som sa jej venoval, — bránil sa Kučerík.

Ale nie až natoľko, — hnevala sa Monika. — Čo si vlastne s ňou robil?

Sprevádzal som ju. Rozprával som sa s ňou. Vypytoval som sa jej na všetko. Trikrát prišla do Varšavy na všelijaké nákupy a vtedy som jej robil spoločnosť, spolu sme chodili po obchodoch. Potom som ju odvážal domov do Lodže, aby som spoznal jej otca, lebo ste mi to prikázali...

No, prosím, prosím, — ironizovala Monika. — Som zvedavá, aké zaujímavosti si nám priviezol?

Nezistil som nič zaujímavé, — priznával Kučerík, — ale veď som vás vystríhal, že sa nehodím za detektíva...

Monika pohŕdavo mykla plecami a Kučerík hneď zosmutnel. Nevedel pochopiť, že má do činenia s dievčinou, ktorú od malička rozmaznávali a nadchýnali sa jej krásou a inteligenciou. Bola zvyknutá na obdiv, ale v podstate trocha podceňovala človeka, ktorý jej ho preukazoval. Pochyboval som, či je Monika schopná opätovať Kučeríkove city, ktoré jej až priveľmi prejavoval.

Nastal príjemný, teplý večer, zem sa parila po dažďoch, jazero pokryla ľahká hmla. Kučerík navrhol Monike, aby sa šli prejsť do lesa, no odvrkla mu, že chodenia po lese má už na celý život dosť.

A čo s Neviditeľnými? Nebudeme ich už ďalej pozorovať? — spýtal sa začudovaný Veľký Bobor.

Nie, — odvetil som. — Už je čas skončiť komédiu s hľadaním pokladov. Tučniak a jeho ľudia robia všetko, aby nás tu zdržali čo najdlhšie. Je očividné, že ozajstní Neviditeľní konajú ďaleko odtiaľto.

Tak načo tu sedíme, mokneme a tratíme čas? — zvolala pobúrená Monika.

Lebo ide práve o to, aby sme ozajstným Neviditeľným nechali voľné pole činnosti. Nech si myslia, že sme sa dali nachytať.

Vy viete, kde prebieha skutočná akcia? — vyzvedal prekvapený Kučerík.

Žiaľ, neviem. Nik z nás to nevie. A v tom je celý problém.

Monika očervenela od zlosti.

Inými slovami, náš tunajší pobyt bol tiež iba komédiou?

Veru tak...

Pán šéf, to je hrozné. Prečo ste nám to nepovedali hneď, keď sme sem prišli?

—
Lebo by ste nehrali svoje úlohy dosť horlivo.
A Winnetou dodal:

—
Biela squaw, ktorá mení skalpy, sa neprávom oborila na Sivú Sovu. On je ako vták, ktorého meno nosí.

Vidí v tme každý krok Neviditeľných a vo vhodnej chvíli sa na nich vrhne, ako sa vrhá sova na myš šelestiacu v lístí.

—
A čo ak nie? — ironicky sa spýtala Monika. — Ak
sa Neviditeľní ukážu bystrejší a predvídavej ši?

Pobúrená a urazená na celý svet vliezla do svojho stanu. Kučerík so smutnou tvárou si sadol na breh jazera a iste sa usiloval pochopiť tajomstvá hĺbky ženskej duše.

Uľútostilo sa mi ho a rozhodol som sa, že ho odtiahnem od jalových úvah tohto druhu, ktorým sa mladí ľudia niekedy strašne radi oddávajú. Čupol som si vedľa neho a nejaký čas sme bez slova hľadeli na hustnúcu hmlu na jazere.

Porozprávajte mi o slečne Krostkovej, — poprosil som ho.

O Krystyne? — prekvapil sa. — A čo by ste o nej chceli vedieť? Hovorili ste mi, že mám byť pri nej, a teraz mi to Monika vyčíta. Poviem vám len toľko: Slečna Krostková sa celkom podobá na Moniku. Chce sa jednostaj všetkým páčiť. Neprestajne mi rozprávala, ako nádherne sa zaopatrí, keď pôjde do cudziny...

Nespomínala, za čie peniaze sa chce tak nádherne zaopatriť?

Aj ja som sa na to spýtal. Povedala, že za hranicami na ňu budú čakať peniaze.

Za čo?

—
Na to som sa už nespytoval. Bolo by to netaktné.
Taký to bol s ním rozhovor o slečne Krostkovej.

Mladík nemal pozorovací talent, nevedel ohodnotiť a charakterizovať ľudí na základe rôznych drobností v ich správaní, výpovediach, v spôsobe života. Nevedel nič o slečne Krostkovej, ako nevedel nič o Monike. Bol priveľmi zaujatý sebou, svojimi myšlienkami a pocitmi. Mal aj falošnú predstavu o dobrej výchove. Tým mi pripomínal jedného dobrého známeho, ktorý bol veľmi prekvapený skutočnosťou, že jeho najbližší priateľ musel zasadnúť na lavicu obžalovaných pre vážnu spreneveru. Videl, ako si žil nad pomery, že míňal viac, než mohol čestne zarobiť, ale považoval za netaktnú otázku, odkiaľ jeho priateľ so skromným platom úradníka berie peniaze na pekné auto, vilu, jachtu, drahé zahraničné zájazdy. Takých „taktných“ ľudí je v našej krajine dosť veľa, preto sa zlodeji a podvodníci niekedy dosť dlho tešia všeobecnej úcte a obľube.

Padol súmrak, na poľane vzbĺkla vatra, ktorú zapálil Winnetou. Monika — oblečená do teplého svetra a vlnených nohavíc zastrčených do vysokých galoší — vyšla zo stanu a sadla si k vatre na kladu. Veľký Bobor hádzal na oheň suché haluze a zakrátko v čajníku, ktorý visel nad plameňom, vrela voda na čaj.

— Škoda, že nemáme klobásu, — ozval sa Kučerík. — Ešte nikdy v živote som nejedol klobásu pečenú na ohnisku. Slečna Krostková mi niekoľko ráz narobila chute, keď mi rozprávala, že nie je nič chutnejšie než takto opečená klobása. Ona ju neraz jedávala, lebo majú chatu pri Siemianach a často si robia vatru. Naozaj nemáte ani kúsok klobásy?

Vyskočil som zo zeme tak prudko, akoby som zrazu zistil, že sedím na ježovi. Tak ako som bol, skočil som do vehikla a naštartoval motor. Počul som výkriky svojich priateľov, ale nebral som na ne ohľad. Hodil som rýchlosť a s motorom zavýjajúcim na najvyššie obrátky som vyšiel z poľany na cestu. Veľa dní som čakal na hocijakú informáciu, ktorá by mi pomohla rozlúštiť záhadu čudného Krostkovho správania. Až v tejto chvíli, keď som už strácal akúkoľvek nádej, Kučerík mi nevedomky prezradil dôležitú maličkosť.

Chata mohla byt najvhodnejším miestom na odkladanie zbytočností a podozrivých vecí. Veď aj doktor Gottlieb si vybral letovisko za úkryt pre svoju zbierku. Debničkám so zbierkou iste dosť dlho nepripisoval väčšiu dôležitosť, ani si nemyslel, že by sa na staré knižky a papiere ulakomil nejaký vlamač alebo zlodej. Z chaty by skôr ukradol posteľ, príbory, nejaké hrnce alebo plynový varič. Staré papiere boli bezpečné a nikoho nelákali...

Po siedmich kilometroch jazdy sa na ľavej strane predo mnou otvorila hladina Jezioraka, cesta sa prudko skrútila a vošiel som medzi dedinské stavby, ktoré sa vinuli po oboch stranách cesty. Minul som dedinu a uvidel som rozľahlú osadu chát, prevažne postavených z bielej tehly a krytých eternitom. Chaty boli rôzne, poväčšine menšie, ale niektoré z nich mali dosť veľké pivničné priestory, čosi ako podzemnú garáž. Okolo chát boli mikroskopické záhradky a celá osada budila dojem tesnoty. Nenadchýnam sa takými stavbami. Myslím si, že kazia vzhľad brehov jazier, ale desiatky podobných osád vznikajú v súčasnosti aj na najkrajších miestach a tuším niet sily, ktorá by tomu zabránila.

Chatovú osadu pokrývala tma, ani v jednej chate neblikalo svetlo. V tomto ročnom období chatári prichádzali nanajvýš na soboty a nedele. Až v letných mesiacoch tu bolo rušno ako na sopotskom móle.

Tristo metrov za chatami bola súvislá stena lesa. Zašiel som autom medzi stromy, vzal som si baterku a vykročil som späť do dediny. Uvedomoval som si, že bez dôkladnej informácie by som Krostkovu chatu mohol nájsť iba zázrakom. Majitelia chát nepribíjali na dvere svoje vizitky, nepísali mená na priečelie. Informácie bolo treba získať v dedine.

Išiel som dosť rýchlym krokom po okraji asfaltky. K prvým domom mi zostávalo nanajvýš sto metrov, keď sa cesta zrazu rozjasnila. Od Ilawy prichádzalo auto so silnými reflektormi. Detektívny návyk mi hneď prikázal ukryť sa za strom pri ceste a počkať, kým auto prejde. Spoznal som pekné turbo Waldemara Baturu a srdce sa mi prudko rozbúchalo. Teda aj Batura sa dozvedel o Krostkovej chate a tak ako ja si domyslel, že asi tu Krostek ukryl Gottliebovu zbierku. — Mal ma o všetkom informovať, lotor, — zasyčal som zlostne.

Hneval som sa. Neobával som sa, že mi Batura vyfúkne spred nosa Gottliebovu zbierku, lebo bez väčších ťažkostí som mu ju potom mohol vziať. Zlostil som sa predovšetkým preto, že začal konať bez dohody so mnou a mohol roztrhnúť majstrovskú sieť, ktorú sme uplietli na Neviditeľných.

Baturovo auto podišlo k hostincu, obrátilo sa a so zhasnutými svetlami zastalo na okraji cesty. Potom som začul pribuchnutie a zamkýnanie dverí. Domyslel som si, že o chvíľu sa Batura peši vyberie k chatovej osade. Neschoval auto v lese, ale uvážil, že najlepšie miesto, kde nebude vzbudzovať podozrenie, je pri hostinci. Dedinčania, ktorí ho uvidia, si budú myslieť, že majiteľ vnútri večeria, a nikomu nezíde na um, že sa moce v chatovej oblasti.

Neďaleko cesty, ale už na poli, stála kopa bielych tehál, iste nachystaných na stavbu ďalšej chaty. Schoval som sa za tehly a zapichol oči do hustej tmy.

Batura prichádzal od dediny veľmi potichu, lebo som nezačul ani len jeho kroky. Zaskočilo ma iba neočakávané blysknutie svetielka niekoľko desiatok metrov od môjho úkrytu. Batura si plynovým zapaľovačom pripaľoval cigaretu, modro-žltý plamienok mu na okamih osvetlil tvár. Potom so žiariacim ohníkom pri ústach urobil ešte niekoľko desiatok krokov a sadol si do priekopy pri ceste iba zo dvadsať metrov odo mňa. Domnieval som sa, že bude hľadať Krostkovu chatu, vláme sa do nej a pokúsi sa nájsť debničky so zbierkou. A on si jednoducho sadol na okraj priekopy a pôsobil dojmom, že niekoho čaká.

Míňali sa minúty. Batura zahasil ohorok, potom nejaký čas nehybne sedel pri okraji cesty a znovu si zapálil cigaretu. A ja v dosť nepohodlnej polohe, skrčený vo dvoje, som trčal za tehlami a zadržiaval dych, hoci na tú vzdialenosť by nezačul ani hlasnejšie vzdychnutie. Ale tomu, kto je na postriežke, sa vždy zdá, že ho prezradí aj najmenší šelest. V jednej chvíli sa mi chcelo kýchnuť, no včas som sa chytil za nos a stisol som ho tak silno, až pocit dráždenia ustúpil. Ten jediný okamih stačil, aby som sa spotil od strachu, že sa prezradím.

Minúty sa vliekli — nohy mi stŕpli, cítil som bolesť v chrbtici, ale nemohol som zmeniť polohu, ak som nechcel spôsobiť nejaké zvuky. Aj Batura bol netrpezlivý — zapálil si tretiu cigaretu a hneď ju prudko zahasil. Cesta sa znova osvetlila, spoza zákruty pomaly prichádzalo akési auto. Azda naň čakal Batura? Prezieravo sa ukryl za strom pri ceste. No auto zastalo ďaleko pred nami, v blízkosti chatovej osady. Reflektory zhasli, potom dva razy buchli dvere. Teda auto opustili najmenej dve osoby. Znova nastalo ticho a po niekoľkých minútach sa v jednej z úzkych uličiek, ktoré rozdeľovali osadu, zablyslo slabé svetlo baterky.

Teraz sa Batura opatrne zdvihol zo svojho miesta a pomaly vykročil k chatovej osade. Ja som chvíľu počkal a potom som sa vybral za ním. Waldek obišiel auto stojace na okraji cesty a zahol do tej istej uličky, v ktorej zmizli osoby z auta. Zakrátko som aj ja bol pri aute a zistil som, že je to čierny mercedes Gréty Herbstovej.


SEDEMNÁSTA  KAPITOLA
Dvojaká hra — Gréta Herbstová v pasci — Som jedným z Neviditeľných — Kto ma chce zneškodniť? — Neočakávaná pomoc — Ďalšie osudy debničiek so zbierkou — Nástraha v Nidzici — Prekvapenie na ceste — Hlasy z úkrytu — Vysvetlenie

Chata, pred ktorou sa zastavil Waldemar Batura, stála na konci úzkej uličky, ktorá zbiehala po miernom svahu do jazera. Aj táto chata bola tak ako iné postavená z bielej tehly a pokrytá eternitom. Videla sa vysoká, lebo podmurovka kryla garáž. Nad garážou asi nebolo veľa miestností — nanajvýš minikuchyňa a neveľká izba, ale chata mala zasklenú terasu, kde sa v lete mohlo výborne spať. Tri okienka zakrývali hrubé okenice, ktoré sa zatvárali zvnútra, záhradka okolo chaty bola ohradená vysokým drôteným plotom s bráničkou a železnými vrátami. Hneď za chatou sa rozlievalo jazero, ktoré teraz v tme nebolo vidieť. Ale bolo cítiť pach vody a vodných rastlín, počuť tichý šelest vĺn, ktoré vybiehali na piesčitý breh.

Do tejto chaty vošla pani Herbstová a ten alebo tí, čo s ňou prišli. Cez škáry v okeniciach bolo vidieť, že dnu sa svieti.

Batura chvíľočku postál pri bránke, potom opatrne stlačil kľučku. Bránka pri otvorení trocha zaškrípala a Batura vykročil po chodníku vyloženom betónovými dlaždicami. Nešiel hneď k dverám, ale najprv nazeral dnu cez škáry v okeniciach. Iste spoznal osoby, ktoré prišli, lebo potom už smelo podišiel k dverám a rýchlo ich otvoril. Prešmykol sa dnu a zatvoril dvere za sebou. Vtedy som jedným skokom dobehol k bránke a po

niekoľkých sekundách som nazrel dnu cez škáru v okenici.

Uvidel som vnútro neveľkej miestnosti s turistickým zariadením. Uprostred nej stála železná debnička a bola už otvorená. Vedľa debničky sedel Pekný Lolo a tvárou k dverám Gréta Herbstová, ktorej výraz prezrádzal prekvapenie a strach pri pohľade na Baturu. Toho som ja nevidel, iste bol blízko dverí a zacláňala ho skriňa.

—
Ste prekvapená? — po nemecky sa ozval Waldemar Batura.

Dobre som počul každé slovo, lebo okná boli jednoduché, navyše jedno bolo rozbité a kúsok skla vypadol z rámu.

—
Azda si myslíte, že si možno zo mňa robiť dobrý deň? — ironicky pokračoval Batura. — Od prvej chvíle som vedel, že ste sem prišli na príkaz Neviditeľných, aby ste našli Gottliebovu zbierku a vytvorili v Poľsku sieť Neviditeľných. Pekný Lolo, ktorého vo Varšave zverboval Schreiber, na váš príkaz zorganizoval bandu zo samých hlupákov. Lenže Pekný Lolo nepracoval iba pre vás. Nachytal som ho v Gardzieni a rozkázal som mu, aby ma informoval o každom vašom kroku. Od neho viem, že vaša banda trčí u Wagrowského v Badze a vodí za nos Tomasza, aby ste vy mali voľné ruky. Krostkovi ste sľúbili veľké peniaze, ktoré si má vyzdvihnúť jeho dcéra po príchode do Frankfurtu. A včera vám Krostek odovzdal kľúče od chaty, kde skryl debničku so zbierkou. Riaditeľ Marczak aj vy, pani Herbstová, ste mu vlastne povedali, aký poklad
obsahujú debničky z Čertovského ostrova. A Krostek
vzal od Wagrowského zvyšok papierov, sľúbil mu, že
mu neskôr vyplatí veľkú sumu, a poučil ho, čo má hovoriť a ako sa správať, keby sa niekto začal zaujímať o túto záležitosť. Takto Krostek zhromaždil u seba v chate celú zbierku doktora Gottlieba, narýchlo urobil súpis obsahu debničiek a vrátil sa do Lodže. Keď ste sa uňho znova objavili, dal vám súpis a zažiadal pol milióna západonemeckých mariek. Vy ste sa telefonicky spojili so svojimi chlebodarcami vo Frankfurte a tí súhlasili. Poslali pozvanie Krostkovej dcére, čo podľa vašej dohody bolo signálom, že Krostek vám musí ukázať miesto, kde je poklad ukrytý, aby ste ho mohli preniesť inde a presne oceniť hodnotu zbierky. Potom mal Krostek dostať oznámenie z banky, že na meno jeho dcéry je uložených pol milióna mariek. Ale z toho nič nebude, pani Herbstová. Nie vy, ale ja zoberiem do svojho auta obidve debničky so zbierkou. Namiesto do bytu Pekného Lola, ako ste to mali v pláne, pôjdu do môjho auta, ktorým sem hneď prídem.

Pri jeho slovách — a hovoril dosť dlho — sa z tváre pani Herbstovej postupne strácalo prekvapenie a strach a objavil sa výsmešný výraz.

Je to pravda, čo hovorí pán Batura? — obrátila sa k Peknému Lolovi.

Žiaľ, je to tak, milá pani, — prisvedčil Lolo bez akýchkoľvek rozpakov, hoci zohral takú podlú úlohu. — Bližšia košeľa ako kabát, hovorí naše príslovie. Neviditeľní sú ďaleko a Waldemar blízko, tak som ho radšej o všetkom informoval. Včera som mu povedal, že prídeme sem po zbierku a pomôžem mu zneškodniť vás. Ale prosím, nebojte sa. Len vás zviažeme, ani ústa vám nezapcháme, veď beztak asi nebudete volať o pomoc. Zajtra ráno vás vlastnoručne rozviažem a budete sa môcť vrátiť do Nemecka. Prosím, aby ste vystríhali Neviditeľných, že tu je kráľom Batura.

Odovzdáte zbierku pánu Tomaszovi? — spýtala sa pani Herbstová.

Považujete ma za sentimentálneho hlupáka? — rozosmial sa Batura. — Hádam som sa dosť nalopotil a zaslúžim si nejakú odmenu. Korisť padla do mojich rúk a v nich aj zostane, vážená pani. Tomasz sa musí uspokojiť s vedomím, že som mu pomohol zahnať Neviditeľných. Veď predsa aj to je dosť veľa.

Gréta Herbstová mykla plecami a na tvári sa jej znova objavil ironický úškrn.

Podceňujete Neviditeľných, pán Batura. Obávam sa, že sa púšťate do veľmi nebezpečnej hry. Šéfovia Neviditeľných nedôverujú nikomu. Neprišla som sem sama. Pozoruje ma ktosi, kto je oveľa vyššie než ja. Neviditeľní majú dlhé ruky a vedia sa pomstiť. Čosi o tom viem, lebo môj manžel zahynul, keď nadviazal kontakt s políciou. Aj mňa vydieraním prinútili k spolupráci. Uložili mi, aby som našla Gottliebovu zbierku, lebo vedia, že som bystrá. Ak zlyhám, nebudú za mnou žialiť. No je vám hádam jasné, že určili aj niekoho ďalšieho, kto sa na veci nezúčastňuje a stojí mimo akéhokoľvek podozrenia, ale súčasne kontroluje moje počínanie a v každej chvíli môže zasiahnuť.

A kto je to? — nedôverčivo sa spýtal Batura.

Neviem. Ani ja to neviem, pán Batura. Nikdy som ho nevidela a nikdy som sa s ním nerozprávala.

Ale ste s ním v spojení...

Prirodzene. Mám príkaz každý večer dávať správu pod puklicu na ľavom zadnom kolese môjho auta. Tam som nachádzala aj pokyny. A keďže takmer každú noc list spod puklice zmizol a našla som tam rozkazy, domnievam sa, že ten ktosi stráži každý môj krok. Oznámila som mu, že idem sem po zbierku, teda ktovie, či v tejto chvíli nestojí za dverami...

Klamete! — skríkol Batura.

V tom okamihu som sa rozhodol zasiahnuť do deja a otvoril som dvere Krostkovej chaty.

To si ty? Ty, Tomasz?! — zjačal Batura, — ty si Neviditeľný?

Ja osobne, — prikývol som a zatvoril som dvere za

sebou. — Je mi veľmi ľúto, že si sa pokúšal oklamať ma. Raz ako Tomasza, ktorému si prisľúbil lojálnosť a spoluprácu, druhý raz ako Neviditeľného. Počas pobytu vo Frankfurte som sa spolčil s gangom a urobili ma šéfom v Poľsku.

Oči pani Herbstovej až stmavli od prekvapenia.

—
Ach, teda tak je to? Teraz už konečne všetko
chápem... Dokonca aj v Sowirogu ktosi vybral v noci
list spod puklice, hoci nik cudzí sa nepriblížil k nášmu
táborisku.

Prisvedčil som.

—
Uvažujete správne. A teraz, — obrátil som sa
k Baturovi, — vezmi svojho kumpána a prac sa stadeto!
Ihneď!

Waldemar Batura pozrel na mňa ako na mnohohlavého draka.

Teda ty, Tomasz, si sa stal Neviditeľným, — jachtal a iste mu to nešlo do hlavy. — Nepodplatiteľný Tomasz, človek s Marczakovou dôverou, je jedným z Neviditeľných...

Veru tak, — priznával som sa bez ostychu. — A zostal som nepodplatiteľným. Využili moju slabú stránku, že trpím na pekné ženy. Monika, chápeš?

Monika? — zopakoval Batura.

Hej, veď sám si ju upodozrieval, že pracuje pre Neviditeľných. Je to pekné dievča. Omotala si ma okolo prsta a presvedčila ma, aby som spolupracoval s gangom. A teraz opakujem: Prac sa stadeto aj s Pekným Lolom!

Nato som sa obrátil k pani Herbstovej:

Prečo ste boli taká neopatrná a povedali ste Lolovi o cieli vašej cesty? Nenaučili vás neprezrádzať tajomstvo?

Nemala som potuchy, že spolupracuje s Baturom. Okrem toho som mu nepovedala, že ideme po zbierku.

Len som mu prikázala, aby našiel na mape dedinu Siemiany a vybral trasu. Všetko si domyslel sám... Spýtal som sa Baturu:

Dovtípil si sa, kde je zbierka. Prečo si ju neodviezol už predtým, než prišla pani Herbstová?

Nevedel som, ktorá chata je Krostkova. Obával som sa, že tu stráži niekto z Neviditeľných.

Batura sa už stihol prebrať z ohromenia, ktoré v ňom vyvolala správa, že som Neviditeľný.

—
Iste si sem prišiel sám, Tomasz, — povedal opatrne. — Nemohol si predsa nikomu prezradiť, že hráš
dvojakú úlohu...

Vykročil dopredu a zahatal mi cestu k dverám. Zároveň aj Lolo urobil krok ku mne.

—
Ako vieš, nerád používam silu, — tvrdil Batura,

—
ale toto je výnimočná situácia. Z detektíva Ministerstva kultúry a umenia sa vykľul Neviditeľný. Treba ťa dať uväzniť.

Uvedomoval som si, že o chvíľu budem ležať na dlážke zviazaný ako baran. To isté urobia aj s pani Herbstovou. A odídu so zbierkou. Zúfalo som sa pokúšal prísť na nejaký fígeľ, ale ako na zlosť mi nič poriadne nezišlo na um. Lebo to bol fakt, že som sem došiel sám, a oni si to domysleli.

—
Nechaj sa zviazať, Tomasz, — povedal Batura.

—
Spútame ta šnúrou, ktorú som prichystal pre pani
Herbstovú.

Po týchto slovách odtiahol pol plášťa a ukázal šnúru okolo pása.

—
Oľutuješ to. Veľmi to oľutuješ.

Lenže on si z mojich vyhrážok nič nerobil. Odvinul si šnúru a hlavou naznačil Lolovi, aby ma chytil za ramená a pridržal.

Vtom sa však pootvorili dvere chaty a zo škáry sa vynoril dokrkvaný klobúk Veľkého Bobra.

—
V Paríži sú najlepšie gaštany na námestí Pigalle,“
— odrapkal Veľký Bobor.

—
Ici Šakal, — veselo som skríkol odpoveď.
Dvere sa väčšmi otvorili a zazrel som Winnetouovu hlavu. Vystrašený Batura ustúpil až k stene a to isté urobil aj Pekný Lolo. Teraz sme my boli traja a oni len dvaja.

—
Čo je to za komédia? — zahundral Batura. —
Hráte sa na kapitána Klossa a Šakala?

Dvere sa otvorili dokorán a uvidel som ešte aj Moniku a Kučeríka. Teda moji priatelia uhádli, prečo som tak náhle odbehol od vatry, naskočil do vehikla a fujazdil preč. Iste nasadli do Kučeríkovho volkswagena a náhlili sa za mnou do Siemian. Pred hostincom zbadali Baturovo auto a prikradli sa do chatovej osady. Nájsť miesto, kde som sa nachádzal, nebolo ťažké, lebo iba z jednej chaty presvitalo svetlo.

Batura pochopil, že prehral.

Tak my... už pôjdeme, — ozval sa priškrteným hlasom.

Správne. Veľmi správne, — širokým gestom som ukázal na dvere.

A vy, priatelia, — obrátil som sa na Kučeríka, Winnetoua, Veľkého Bobra a Moniku, — odprevaďte týchto pánov až do auta a eskortujte ich aspoň päťdesiat kilometrov. Musím mať istotu, že naozaj pôjdu do Varšavy. Ja sa postarám o zbierku a preveziem ju na bezpečné miesto. Stretneme sa na táborisku.

Batura i Pekný Lolo so zachmúrenými tvárami opustili chatu a za nimi sa pobrali moji priatelia. Iba Monika na chvíľu zostala v izbe.

—
Pán šéf, — povedala, — a čo ak sa tu zjavia ozajstní Neviditeľní? Zostanete tu len sám s pani Herbstovou. Je to bezpečné pre zbierku? Zhovievavo som sa usmial.

Možno práve o to ide, aby sa tu zjavili.

Chápem, pán šéf, — prikývla a odišla za ostatnými.

Gréta Herbstová sa ešte stále nepohla od otvorených debničiek. Počas rozhovoru s Baturom sme prešli na poľštinu, ktorej nerozumela. Potom sme už tiež hovorili len po poľsky. Ale zmysel toho, čo sa odohralo, jej bol jasný.

Nie ste Neviditeľný, — usúdila.

Ani vy k nim nepatríte, — priateľsky som sa usmial. — Preto ďalej plňme svoje úlohy. Prosím vás, choďte po svoje auto a pristavte ho sem k chate. Naložíme doň debničky so zbierkou.

Bez slova opustila chatu a ja som horúčkovito začal prezerať obsah debničiek.

Áno, bola to zbierka doktora Gottlieba. Hádam všetko, čo stihol zhromaždiť za celý život. Videl som do balíčkov zviazané listy Goetheho, Herdera, rukopis Schopenhauerovho diela, list Adama Mickiewicza Mrongowiuszovi, rukopis Gizewiuszovej nemeckej práce, niekoľko desiatok prvotlačí poľských i nemeckých, jedno z prvých vydaní Kopernika, prvé vydanie poézie poľského biskupa Dantyszka z Warmie. Medzi papiermi, knižkami a dokumentmi som našiel zožltnutú skicu profilu Adama Mickiewicza, ktorú urobil uhľom slávny sochár a Goetheho priateľ Dávid d'Angers.

Musel som prestať s prehliadkou zbierky, lebo som začul vrčanie motora. Auto pani Herbstovej stálo pred chatou. Starostlivo som zatvoril debničky a založil zámky. Potom sme ich s pani Herbstovou zaniesli do batožinového priestoru mercedesa.

—
Kam máte dopraviť zbierku? — spýtal som sa.

— Hádam nie je pravda, že ste ju chceli zaviezť Peknému Lolovi do bytu?

Dostala som rozkaz prenocovať v zámockom hoteli v Nidzici. Auto mám nechať pred zámkom s nezamknutým, kufrom. Iste prídu svojím autom a debničky preložia, keď budem v hoteli. Oznámila som to milícii. Myslím, že hotel aj parkovisko sú obkľúčené.

V poriadku, — pousmial som sa, lebo pani Herbstová sa mi zrazu videla veľmi naivná. — No dovolíte mi, aby som vám robil spoločnosť. Túto cestu ste mali absolvovať v spoločnosti Pekného Lola a mohlo by to vzbudiť podozrenie, že idete sama.

A čo ak vás v Nidzici spoznajú? — znepokojovala sa.

Som blondín ako on. Vo vašom aute nechal čierny klobúk. Dám si dolu okuliare a klobúk si nasadím do čela. Pousilujem sa, aby som nebol nápadný. Ale vás nemôžem pustiť samu.

Nedôverujete mi... — poznamenala smutne.

Mýlite sa, Neviditeľní sú strašní...

Zatvorila dvere chaty, potom aj bráničku. Sadla si za volant a ja vedľa nej. Lolov čierny klobúk som si zasunul do čela. Prudko sme vyrazili smerom na Ilavu a potom na Ostródu.

Ako došlo k tomu, že vám Neviditeľní navrhli, aby ste sa ujali hľadania Gottliebovej zbierky? — spýtal som sa.

Hodila som sa na to, — vysvetľovala pani Herbstová. — Keď som sa s vami stretla u doktora Guntera a zoznámila som sa s celou vecou, bolo mi jasné, že v nej majú prsty Neviditeľní. Hneď som sa vybrala za Buchnerom, aby som vysondovala, aké zámery majú s Gottliebovou zbierkou. Prijali ma s otvorenou náručou. Iste toho dňa im Schreiber telefonoval z Varšavy, že úkryt na Čertovskom ostrove je už dávno prázdny. Buchner ma vzal do svojho auta a osobne išiel k Dobeneckovi. Prikázal mu zmeniť taktiku v rokovaní s vami, podpísať dohodu a požiadať, aby sa na hľadaní mohol zúčastniť on osobne aj so snúbenicou a ja v zastúpení Guntera. Predpokladali, že mi dôverujete, keď ste si ma najali ako súkromnú detektívku. Mala som vám akoby pomáhať, v skutočnosti však pracovať pre Neviditeľných. Prijala som túto úlohu, lebo túžim pomstiť sa im. Po príchode do Poľska som sa prihlásila na milícii a prezradila som im, akú mám úlohu. Povedala som, že Neviditeľní sem pravdepodobne vyšlú nejakú dôležitú osobu z gangu, ktorá odo mňa prevezme zbierku. Veľmi si želám, aby tú osobu odhalili a chytili. Nie je to najkrajšia pomsta? Túto noc pred zámkom v Nidzici chytia ozajstného predstaviteľa Neviditeľných.

A vy sa po návrate do Frankfurtu budete zodpovedať Neviditeľným zo zrady, — poznamenal som.

No a čo, musím riskovať, — mykla plecami pani Herbstová.

V tej chvíli sme na ceste v blízkosti Olsztynka minuli auto, ktoré stálo s vypnutými svetlami. A sotva sme prešli niekoľko desiatok metrov, pohlo sa za nami svietiac diaľkovými svetlami.

—
Cestný pirát, — zahundrala.

Auto sa dostalo pred nás, potom zrazu spomalilo a zahradilo nám cestu. Vyskočil z neho nízky muž oblečený v čiernom a s kuklou na hlave. Rozkázal pani Herbstovej, aby zišla na krajnicu.

—
Nevystupujte! — počul som rozkaz po nemecky.
— Kufor je otvorený?

A zasvietil nám do očí silnou baterkou. Ešte som stihol zložiť okuliare a stiahnuť klobúk do čela, takže som vyzeral ako Pekný Lolo. Bál som sa iba toho, že mi prikážu vystúpiť z auta, aby som im pomohol preložiť debničky. Ale nič také sa nestalo. Jeden z mužov otvoril batožinový priestor mercedesu a druhý zhasol baterku a začal vyberať debničky. Zistil som, že poznávacia značka ich auta je obkrútená handrou. Ale predsa som spoznal volvo. Presne také, aké mal Alfréd von Dobeneck. A napriek mužskému preoblečeniu a kukle mi moletnejšia silueta jedného z nich pripomínala slečnu Bertu von Strachwitzovú.

—
Prečo nič nepodniknete? — zasyčala na mňa pani
Herbstová. — Veď je to Berta Strachwitzová a ten hlupák Dobeneck. Na čo čakáte? Dovolíte, aby ušli so zbierkou?

Chytil som ruku pani Herbstovej a mocne som ju stisol.

—
Len pokoj, prosím vás, — šepol som.

Debničky so zbierkou už boli v druhom aute. V čiernom oblečená silnejšia postava slečny Strachwitzovej pristúpila k mercedesu a rozkázala pani Herbstovej:

—
Vyplaťte našim ľuďom dohovorenú odmenu!
Nech čakajú doma na ďalšie rozkazy. A vy sa hneď
vráťte do Frankfurtu!

Auto odišlo, na prázdnej ceste pri Olsztynku sme zostali sami. Mlčky sme hľadeli, ako sa vzďaľujú červené zadné svetlá volva, kým nezanikli vo svetle reflektorov nejakého auta, ktoré prichádzalo oproti.

Všetko je v keli! — zlostne zvolala pani Herbstová. — Celé moje úsilie vyšlo nazmar. Nedôverovali mi a rozhodli sa prevziať zbierku nie v Nidzici, ale skôr. Prečo ste ani len prstom nepohli? Nechápete, že ukryjú debničky na nejakom mieste, o ktorom vedia len oni? Pokojne odídu z Poľska a po nejakom čase pošlú sem niekoho celkom neznámeho, aby sa postaral o prepašovanie zbierky. Báli ste sa Dobenecka a slečny Strachwitzovej ?

Prirodzene, že som sa bál, — prisvedčil som, — lenže nie o seba, ale o vás.

—
Čo nám mohli urobiť? Veď sa iste nevystavili
riziku, že by prišli do Poľska so zbraňou.

Pokojne som vysvetlil:

Nechceme, aby vás po návrate do Frankfurtu Neviditeľní potrestali za zradu. Rozhodlo sa, aby zbierka padla do rúk slečne Strachwitzovej a Dobeneckovi. Bez akýchkoľvek ťažkostí im dovolíme aj odísť odtiaľto. Zbierku nevyvezú, a to je najdôležitejšie. Príde po ňu ktosi iný, kto bude mimo akéhokoľvek podozrenia. Domnievame sa, že to bude oveľa dôležitejší človek než slečna Strachwitzová. Či ste mi nevraveli, že doteraz nepolapiteľný Marlon Mendoza sa veľmi rád osobne zúčastňuje záverečných akcií? Okrem toho nás zaujíma, akým spôsobom chcú Neviditeľní prepašovať zbierku za hranice. Možno konečne odhalíme spôsob, akým niekedy unikajú naše umelecké diela do iných krajín.

Teda už poznáte miesto, kam slečna Strachwitzová uloží zbierku?

Úkryt sme slečne Strachwitzovej podstrčili. Vy sa vrátite do Frankfurtu s dokonale splnenou úlohou, ktorú vám dal Buchner. Azda si teraz získate dôveru Neviditeľných a zveria vám ďalšiu úlohu. Nič nestojí v ceste tomu, aby ste informovali západonemeckú políciu a tak sa pomstili Neviditeľným.

Chápem, — prikývla.

A nebyť náhody, — vzdychol som si, — Batura by bol svojou nenásytnosťou skrížil tieto majstrovské plány. Prosím vás, zavezte ma teraz do Siemian, nechal som tam svoj vehikel. Podľa príkazu slečny Strachwitzovej treba rozpustiť bandu koníčkárov, ktorú ste dali dokopy. Nemá zmyslu, aby dlhšie pili a vyspevovali tie isté pesničky.

Potrestajú ich?

Nemyslím, — odvetil som. — Kým nedovedieme celú akciu do konca, nikoho z nich nemožno zadržať,

aby sme nedráždili Buchnerovu ostražitosť. Keby sme ich postavili pred súd, prezradili by sme majstrovskú sieť, ktorú sme nastražili na Neviditeľných. Nevieme predsa, či sa Neviditeľní nepokúsia ešte niekedy pracovať u nás. V takom prípade sa nám tá sieť znova môže hodiť.

Na druhý deň ráno sme zlikvidovali táborisko pri Plaskom jazere. Winnetouovi aj Veľkému Bobrovi som sa srdečne poďakoval za pomoc v boji s Neviditeľnými a rozlúčil som sa s nimi. Obaja sa rozhodli vydať sa na elektrickom mustangu za ďalšími dobrodružstvami. Monika, Kučerík a ja sme sa vrátili do Varšavy.

Kučerík bol veľmi pyšný, že v záležitosti Gottliebovej zbierky zohral takú dôležitú úlohu.

Nie som taký celkom nanič, ako si mi nahovárala, — vyťahoval sa pred Monikou. — Len vďaka mne ste sa dozvedeli, že Krostek má chatu v Siemianach.

Správne, — prikývla dievčina, — ale môj šéf musel tú informáciu z teba vytiahnuť. Sám si nám to nepovedal.

Netvrdím, že sa hodím za detektíva, — súhlasil s ňou Kučerík. — Ale naozaj si myslíš, že dievča ako ty musí byť detektívkou? Možno sa predsa len za mňa vydáš a opustíš svoje povolanie.

—
Neviem, ešte porozmýšľam, — odvetila Monika.
Na druhý deň sa mi vo Varšave splnilo to, po čom

som túžil ešte vo Frankfurte. Pani Herbstová ma navštívila v mojej garsónke v Starom meste.

—
Prišla som sa rozlúčiť, — oznámila mi. — Zajtra sa
vraciam do Frankfurtu, aby som podala správu Buchnerovi. Nikdy nezabudnem na chvíle plné napätia, ktoré som prežila v Poľsku. Ak niekedy prídete do NSR, nezabudnite ma navštíviť.

Keďže sa mi pred návštevou telefonicky ohlásila, kúpil som zákusky a uvaril som aromatický čaj Earl Grey, ktorý sa mi podarilo zohnať v lahôdkárstve. Bolo mi trochu ľúto, že pani Herbstová odchádza a možno ju už nikdy v živote neuvidím, lebo ako som už veľa ráz spomenul, tento typ žien robí na mňa hlboký dojem. Ale každý z nás mal svoj vlastný život a svoje povinnosti, ku ktorým sa musel vrátiť. Práca muzeálneho detektíva si ma vyžadovala celého, v mojom živote nebolo miesta pre city. Riaditeľ Marczak si naozaj myslel, že by som sa mal oženiť a založiť si rodinu, ale v praxi mi to celkom znemožňoval. Len čo som sa vrátil zo Siemian a zahlásil som splnenie úlohy, už som dostal príkaz pripraviť sa na ďalekú cestu. V hlavnom meste Kolumbie, v ďalekej Bogote, sa pod patronátom UNESCO mal konať veľký kongres venovaný boju so zlodejmi umeleckých diel. V poslednom čase padlo zlodejom do rúk niekoľko nesmierne vzácnych a ojedinelých sôch predkolumbovského umenia. Na kongrese sme si mali vymeniť doterajšie skúsenosti v oblasti ochrany pamiatok, ako aj vypracovať medzinárodný systém výmeny informácií o ulúpených umeleckých dielach a o páchateľoch krádeží. Po kongrese som ešte mesiac zostal v Kolumbii a pomohol som tamojším múzejníkom odhaliť nezvyčajne nebezpečnú bandu priekupníkov umeleckých diel. Prežil som tam fascinujúce dobrodružstvá, o ktorých vám niekedy porozprávam. Lenže teraz sa vráťme do Varšavy a k návšteve pani Herbstovej u mňa.

Som zvedavá, kde slečna Strachwitzová a Dobeneck ukryli zbierku, — uvažovala pani Herbstová.

Možno o chvíľu uspokojím vašu zvedavosť, — odvetil som. — Práve teraz má ku mne zájsť môj priateľ z ministerstva vnútra, ktorý vedie celú akciu. Slečna Strachwitzová i Dobeneck dnes prekročili hranice. Nenašlo sa u nich nič podozrivé, z toho teda vyplýva, že zbierka zostala v Poľsku. Takisto som sa dozvedel, že slečna Krostková dostala pas na vycestovanie do NSR. Onedlho ju iste uvidíte vo Frankfurte.

Ozval sa zvonček a zakrátko som pani Herbstovej predstavil staršieho pána, ktorého Winnetou spoznal u mňa ako sprostredkovateľa vo veci prenájmu nehnuteľnosti.

Sprostredkovateľ zrejme vedel dosť o pani Herbstovej, lebo sotva zjedol zákusok a vypil šálku čaju, vybral z tašky malý magnetofón.

— Nadriadení mi prikázali zoznámiť vás s jednou zaujímavou nahrávkou. Ide o to, aby sa pani Herbstová pred odchodom z Poľska presvedčila, že dobre splnila svoju úlohu, a nebála sa o osud zbierky doktora Gottlieba, ktorú našla. Na vysvetlenie dodávam, že v istom osamelom a prázdnom dome sa po zastrčení kľúča do zámky automaticky zapne poplašné zariadenie, ktoré upozorní osobu bývajúcu v najbližšom susedstve. Zastrčenie kľúča spúšťa aj magnetofón a skrytú televíznu kameru. Toto je prvá skúška fungovania celej aparatúry.

Zapol magnetofón a začuli sme škrípanie kľúča a potom rozhovor:

„Zažni baterku, v tomto dome nie je elektrina...“ vravela slečna Strachwitzová. „Na stole je petrolejka... No dobre, len prečo sa tak šuchceš...? Teraz sa vráť do auta po debničky. Musíme sa ponáhľať. Ešte dnes vyrazíme do Frankfurtu...“
Začuli sme zvuk krokov na drevenej dlážke, potom nastalo ticho.

„Postav debničky tamto k stene a prikry ich starou dekou,“ rozkazovala slečna Strachwitzová. „Tu si ich nik nevšimne a počkajú, kým po ne niekto nepríde.“ „A kto po ne príde?“ spýtal sa Dobeneck. „A kedy?“ „Nebuď priveľmi zvedavý, chlapče.“ „Hádam mám právo vedieť, kedy sa zbierka dostane do môjho domu,“ búril sa Dobeneck. „Tie veci v debničkách zozbieral môj prastarý otec.“ „Nebuď hlupák, Dobeneck,“ pohŕdavo ho zahriakla slečna Strachwitzová. „Už nikdy neuvidíš tie debničky ani ich obsah. Ak všetko dobre dopadne, dostaneš nejaké peniaze. Ale nemysli si, že veľa.“ „Oklamali ste ma!“ skríkol Dobeneck. „Tichšie, ty hlupák,“ zasyčala slečna Strachwitzová. „Naša organizácia vložila do hľadania tejto zbierky veľa peňazí. Musí ich nielen získať späť, ale ešte aj dobre zarobiť. Keby nie nás, nedostal by si ani fenig. Hrala som rolu tvojej snúbenice, tak ako som hrala aj úlohu tvojej starej matere, no dúfam, že si to nebral vážne. Hádam si nemyslíš, že by som sa vydala za človeka bez povolania, bez charakteru, bez vzdelania, obyčajného márnotratníka, ktorý hrá karty a robí dlžoby? Vieš, o kom snívam? O Mendozovi. Ty ho nepoznáš, ale je to neobyčajný človek. Zbožňuje nebezpečenstvo, má rád riziko. Iba takí ľudia mi imponujú. Som presvedčená, že ho pošlú sem, aby zorganizoval prevoz zbierky za hranice. Buchner mi nedovolí prísť sem s ním, lebo môj návrat by mohol vzbudiť podozrenie. Ale čo by som dala za to, aby som ho mohla sprevádzať! A teraz dobre zamkni dvere a poďme k autu. O chvíľu začne svitať a nechcem, aby si niekto všimol naše volvo...“
Začuli sme buchnutie dverí a škripot kľúča v zámke. Potom znova nastalo ticho. Mikrofóny sa samočinne vypli.

—
Ste úžasní! — zvolala pani Herbstová. — Prezraďte mi však, ako ste vopred vedeli, aký úkryt si vyberú, že ste mohli nainštalovať takú zložitú aparatúru?

Rozosmial som sa.

Nie my sme hľadali úkryt, ale oni si od nás prenajali úkryt pre zbierku.

Nechápem...

Je to jednoduché, — vysvetlil som. — Od samého počiatku sme si uvedomili, že k dobrej organizácii gangu na území našej krajiny budú Neviditeľní potrebovať akýsi bezpečný „brloh“. Nielen preto, aby v ňom ukryli zbierku, ale aby aj v budúcnosti mali miesto na tajné stretnutia. Mesto a obyčajný činžiak neprichádzal do úvahy, pretože návštevy cudzincov by vyvolali záujem. Desať dní sa vo všetkých novinách uverejňoval inzerát o dome v ústraní, ktorý chce ktosi dať do prenájmu, lebo cestuje za hranice. Boli sme presvedčení, že Neviditeľní prejavia o tento inzerát záujem. Tak sa aj stalo. Slečna Strachwitzová si ho napokon povšimla a napísala ponuku do inzertnej kancelárie. Tých ponúk bolo strašne veľa, ale my sme vybrali jej. A prenajali sme jej pekný domček v ústraní za osemdesiat dolárov mesačne, ktoré treba poukazovať na tuzex. Slečna Strachwitzová vyhlásila, že zamýšľa prísť sem v lete, ale rozhodla sa prenajať si ho už teraz a chce od neho mať kľúče. Splnili sme túto podmienku a odvtedy bolo jasné, že nájdená zbierka sa skôr či neskôr dostane do tohto domu. A istý sympatický človek, ktorý mal finančné ťažkosti, si vďaka Neviditeľným prilepšil. Jeho dom zaujali hostia, ktorí ho neobmedzujú, lebo nie sú tam.

Dokedy si slečna Strachwitzová prenajala domček? — spýtala sa pani Herbstová.

Do októbra, — odvetil sprostredkovateľ, — ale s právom predĺženia prenájmu.

Hm, — ustarostila sa, — v takom prípade neviete, kedy si niekto príde po zbierku. Cez leto prichádza do Poľska veľa zahraničných turistov. Medzi nimi sa bez ťažkostí do Poľska prešmykne niekto z Neviditeľných, dokonca možno sám Mendoza. Pamätajte si, že má veľa falošných pasov. Celkom iste sa tu neobjaví ako Nemec z NSR, ale možno ako Francúz, Talian, Angličan, Dán. Musíte byť veľmi ostražití.

—
Ach, netreba každého cudzinca, ktorý k nám príde, považovať za eventuálneho Mendozu. Aparatúra v dome nás naňho upozorní. Možno mu dovolíme aj zobrať zbierku. Sme zvedaví, čo vymyslia Neviditeľní, aby vyviezli z Poľska dve debničky s dokumentmi a knižkami. Domnievame sa, že použijú už predtým vyskúšaný spôsob. Keď ho odhalíme, pričiníme sa o poznanie ciest pašovania ukradnutých umeleckých diel vo Francúzsku či v Taliansku, kde gang už oddávna takmer beztrestne vyčíňa.

Sprostredkovateľ sa zakrátko rozlúčil so mnou aj s pani Herbstovou, poďakoval jej za účasť v boji s Neviditeľnými, a ja i Gréta sme sa ešte dlho rozprávali, spomínali na naše zoznámenie vo Frankfurte, udalosti vo Weimare a v Mazúrsku. Potom som ju za teplého večera odprevadil do hotela Bristol, kde nocovala.

Ulica Krakovské Predmestie vyzerala vo svetle pouličných lámp veľmi pekne. Aj tá mladá žena, taká odvážna, podnikavá a inteligentná, sa mi videla pekná.

Keď som jej na rozlúčku pobozkal ruku, povedala s nepatrným úsmevom:

—
Škoda, že ste vtedy na mojom písacom stole našli
svoju charakteristiku, ktorú mi poskytli Neviditeľní.
A naozaj ste uverili, že vašou jedinou slabou stránkou je
slabosť na pekné ženy? Veď je to taká milá a pekná
slabá stránka. Možno niekedy stojí za to jej podľahnúť.

ZÁVER
Míňali sa dni a týždne, ale tajomný vyslanec Neviditeľných sa neobjavoval pri dverách vigvamu, kde naňho čakali dve debničky so zbierkou doktora Gottlieba. Bol som nedočkavý a jednostaj som vyvolával svojho priateľa a spytoval som sa, kedy sa už konečne budem môcť oboznámiť s obsahom debničiek, urobiť dôkladnú prehliadku a inventarizáciu pamätihodností. Podľa listu pani Dobeneckovej boli sme rozhodnutí časť zbierky, ktorá sa viazala k nemeckej kultúre, odovzdať múzeu vo Frankfurte, ostatnými knižkami a dokumentmi sme chceli obohatiť naše knižné fondy a Herderovo múzeum. Ale môj priateľ z ministerstva vnútra mi stále hovoril, že na to ešte neprišiel čas a mám byť trpezlivý.

Aparatúra inštalovaná vo Winnetouovom zrube dva razy vyvolala poplach u strážcu schovaného v neďalekej horárni. Dlhá Winnetouova neprítomnosť a fakt, že dom bol tak dlho zavretý, zaujal dvoch lotrov zo Zlotého Rogu, ktorí sa pokúsili vlámať doň. Boli veľmi prekvapení, keď sa sotva dotkli zámky na dverách opusteného domu v lese, a už sa prihnal rádiovoz milície a dostali sa za mreže. Podobná vec sa prihodila aj dvom autostopárom, ktorí prišli do Zlotého Rogu na dovolenku. Uvideli opustený dom pri jazere a rozhodli sa dostať sa dnu. O niekoľko minút sa už viezli na policajný okrsok. Winnetouov dom bol teda bezpečný a zbierke v debničkách nehrozila krádež.

Skončil sa máj, minul sa jún. Začiatkom júla sa u mňa objavil Winnetou. Prišiel do Varšavy na pozvanie vydavateľstiev, ktoré si naňho spomenuli a navrhli mu, aby zilustroval niekoľko kníh.

—
Pravidelne každý mesiac dostávam osemdesiat
dolárov v tuzexových bonoch, — povedal Winnetou.

—
Je to veľa peňazí. No už sa mi cnie za svojím vigvamom. Teraz, keď mám objednávky vydavateľstiev, rád
by som sa vrátil k jazeru, do svojho domu.

—
Musíš sa vyzbrojiť trpezlivosťou, — opakoval som
slová môjho priateľa. — Možno sa onedlho vrátiš do
svojho domu a ja konečne ponorím ruky do debničiek
plných vzácnych starých papierov.

Jednej noci v izbe v horárni, kde sa po celý čas striedali špeciálni strážcovia, zaznel poplašný zvonec —
signál, že ktosi zvrtol kľúčom vo dverách Winnetouovho zrubu. A potom skrytá televízna kamera ukázala na monitore v horárni obraz fešného bruneta, ktorý si svietil baterkou a naklonil sa nad debničky ukryté v miestnosti.

Bolo to v noci z devätnásteho na dvadsiateho júla, keď sa celá krajina chystala na oslavu štátneho sviatku, v Mazúrsku boli tisícky zahraničných turistov — Nemcov, Talianov, Škandinávcov, Francúzov, ako aj stotisícky Poliakov túžiacich po oddychu.

Nočná návšteva vo Winnetouovom zrube netrvala dlhšie než štvrťhodinku. Muž bol silný, fyzicky zdatný. Bez problémov preniesol debničky do auta s talianskou poznávacou značkou, čo sa zistilo vzápätí, lebo od zrubu viedla iba jedna cesta cez les a tá prechádzala popri horárni, v ktorej sedeli strážcovia upozornení signálom. Cez rádiotelefón oznámili všetkým hliadkam na okolí značku auta a jeho poznávaciu značku. Od tej chvíle bol vyslanec Neviditeľných pod dôkladnou kontrolou.

Vyrazil smerom k pobrežiu Baltického mora a nadránom prešiel cez Gdansk a smeroval do Gdyne. Potom sa vrátil a na úsvite zaparkoval neďaleko prístavu jácht v Górkach Wschodnych.

Pre obyvateľov Gdyne, Gdanská, Sopotu a celého blízkeho okolia to boli veľmi horúce dni. Práve sa konala známa akcia Plachetnica 74. Z celého sveta priplávali do Gdyne najväčšie plachetnice a stovky jácht. Táto udalosť privábila do Gdyne tisícky obdivovateľov jachtingu zo všetkých krajín. Bolo tam plno zvedavcov, jachtový prístav bol naplnený plavidlami pod najrôznejšími vlajkami.

Celý deň biely taliansky fiat 1600 stál na parkovisku a v jeho batožinovom priestore ležali dve debničky so zbierkou doktora Gottlieba. Fešný brunet sa stretol so štvorčlennou posádkou talianskej jachty Beatrix.

Dvadsiateho prvého júla všetky plachetnice a jachty mali vyplávať na more na veľkolepú prehliadku, po ktorej už veľa z nich malo odplávať do materských prístavov. Bola to veľká a nádherná akcia, jachty v prístave navštevovalo toľko obdivovateľov, že colníci neboli schopní dôkladne prezrieť všetky plavidlá. Veď stovky ich malo v priebehu necelej hodiny vyplávať na more...

V noci z dvadsiateho na dvadsiateho prvého júla fešný brunet preložil obsah debničiek do štyroch námorníckych vakov. O hodinu neskôr štyria členovia posádky Beatrix podišli k bielemu fiatu a vzali z neho vaky, aby ich preniesli na jachtu. V tom okamihu ich zadržala prístavná colná stráž a fešného bruneta zatkli pre pokus o pašovanie vecí pamiatkovej hodnoty. Podľa pasu brunet bol Talian, volal sa Marino Orlano, ale jeho popis poukazoval na to, že pod tým menom sa skrýva Marlon Mendoza, hľadaný políciou celej západnej Európy. Výsluch štyroch členov posádky Beatrix trval až do rána. Keď sa zistilo, že ich na túto cestu zverbovali v Janove, prepustili ich a ráno opustili prístav na jachte Beatrix súčasne s inými jachtami. Nik z pozorovateľov akcie Plachetnice 74 ani len netušil, čo sa stalo v tú noc.

Marlona Mendozu previezli do Varšavy. Nejaký čas sa uvažovalo, že ho postavia pred súd, ale orgány prišli k názoru, že rozsudok, aký ho čakal v Poľsku, by bol nepomerne nízky vzhľadom na zločiny, ktoré spáchal v iných krajinách. Preto ho len vyhlásili za nežiadúcu osobu a potrestali ho vypovedaním z Poľska. Marlon Mendoza sa potešil tomuto rozhodnutiu, no jeho radosť trvala krátko. Z Londýna priletel Raymond Connor zo Scotland Yardu a priniesol zatykač. Mendoza bol obvinený z vlámania do Britského múzea a zo zavraždenia strážnika. A tak Marlon Mendoza odletel do Londýna v spoločnosti Raymonda Connora a bol odsúdený na doživotie.

Vzhľadom na patálie s Neviditeľnými v iných krajinách a takisto kvôli bezpečnosti Gréty Herbstovej, ktorá prenikla do gangu zlodejov umeleckých diel a poskytovala západonemeckej polícii neoceniteľné služby, poľské orgány sa rozhodli nedávať tejto záležitosti veľkú publicitu. V tlači sa objavila iba strohá informácia:
Po dlhom hľadaní sa poľským múzejníkom podarilo natrafiť na stratenú zbierku starých kníh, listov veľkých osobností a rukopisov, ktoré obohacujú dejiny poľskej i nemeckej kultúry. Časť týchto dokumentov bude v krátkom čase odovzdaná múzeu vo Frankfurte nad Mohanom.

Odvtedy prešlo niekoľko rokov. Teraz som získal povolenie, aby som zverejnil pravdu, ale bez uvedenia presných mien a miest.

Čo dodať k tomu všetkému? Onedlho západonemecká tlač priniesla informácie o zatknutí Buchnera a skupiny Neviditeľných vo Frankfurte. Som presvedčený, že sa to stalo zásluhou Gréty Herbstovej.

Hodno ešte spomenúť aj pána Krostka a jeho dcéru Krystynu. Dva mesiace po Mendozovom zadržaní sa na milícii prihlásil pán Krostek s udaním, že ho podviedli. Jeho dcéra vycestovala do Frankfurtu na pozvanie akéhosi Buchnera, od ktorého mala dostať istú sumu peňazí, ale Buchner jej dal iba sto mariek a poslal ju domov. „Orabovali ma,“ nariekal pán Krostek, ale nechcel sa priznať, v čom vlastne spočívalo to orabovanie.

Nepoznám ďalší osud Krostka a jeho dcéry, ani Wagrowského, tučniaka a ďalších. Pokiaľ ide o Waldemara Baturu, nejaký čas sa voči mne správal veľmi podozrievavo, až napokon napísal Marczakovi obšírny list, v ktorom oznámil, že som v službách Neviditeľných. Marczak mu slušne odpísal, že som s nimi síce spolupracoval, ale už som s tým prestal.

Winnetou znova býva vo svojom vigvame pri jazere. Ešte pol roka po dolapení Mendozu pravidelne dostával na svoje konto nájomné. Z toho vyplýva, že aj v bande Neviditeľných panuje byrokracia a raz vydaný rozkaz plnili účtovníci zo zotrvačnosti ešte dosť dlho. Priznám sa, že myšlienka na to, ako Neviditeľní postavili Winnetoua finančne na nohy, mi vždy robí ohromnú radosť.

Aha, ešte jedno. Monika sa vydala za Kučeríka a má už dve pekné deti. Natoľko ju zaujala ich výchova, že odišla zo zamestnania. Pokiaľ viem, riaditeľ Marczak sa ustavične zaoberá myšlienkou prijať na jej miesto nového pracovníka, ale akosi nemôže nájsť vhodného kandidáta či kandidátku.

No práve dnes priniesli do mojej miestnosti druhý písací stôl...

STOPY EDÍCIU VEDIE DR. ELENA RAČKOVÁ

ZBIGNIEW  NIENACKI

Pán Tragáčik a Neviditeľní

